
PIKA 

ELIKSIRI 

Nga deti i Mesnevisë 


Osman Nuri TOPBASH 


Allahu (xh.sh.) thotë: 

“...Robërit e Mi të mirë do ta trashëgojnë tokën...” 

(Enbija, 105) 

“A nuk janë vërtet Evlijatë (të dashurit) e Allahut 
pa frikë e brengosje?” 

(junus, 62) 

“Ata i pret lajmi i mirë në këtë jetë dhe në tjetrën.” 

(junus, 64 ) 


Profeti Muhamed (a.s.) ka thënë: 


"Nuk ka dyshim se dijetarët efesëjanë trashëgimtarët e 
profetëve, të cilët nuk kanë lënëpas tyre as dinar, as dërhem si 
pasuri, por diturinë dhe urtësinë. Ai qëpërfiton nga kjo dituri 
ka marrë një hise të madhe nga kjo jetë. ” 

(Tirmidhi, Ebu Davud) 


Imam Gazaliu ka thënë: 

"Trashëgimtarët e vërtetë tëprofetëve janë dijetarët e diturive 
tëfshehta (batini) dhe të dukshme (dhahiri)”. 
























Shprehje nga hirësia Mevlana Xhelaludin Rrumiu: 

“Mblidh mendtë e kokës dhe të gjithë jetën tënde të 
mundshme konsideroje ditën dhe çastin që jeton. Pa shihe 
mirë se, pas cilave dashurive e ke shpenzuar ditën e sotme.” 

Çeli sytë dhe hidh vështrimin në Kuranin, që është ijala e 
Allahut! Të gjithë ajetet e Kuranit të mësojnë edukatën. 
Çfarë është besimi? - e pyeta mendjen time dhe ajo i pësh- 
përiti këto fjalë zemrës sime, - Besimi është edukatë! 

■*v* 

Mos u kujdes së tepërmi për paraqitjen e jashtme, sepse 
ajo është një kurban që do t’i jepet dheut. Kujdesu dhe 
shiko kultivimin e shpirtit! Vetëm ai do të shkojë lartësive 
dhe do të nderohet në çdo skaj”. 

$ 

“Trëndafili e ka fituar atë erë të mirë duke shkuar mirë me 
gjembin. Dëgjoje edhe prej trëndafilit këtë të vërtetë dhe 
shiko se ç’thotë: 

- Pse u dashka ta mërzis apo ta brengos veten pse jetoj me 
gjembin? Dhe pikërisht unë që buzëqeshjen e arrita meqë 
pranova të qëndroja me gjembin që është me ves të keq. Me 
anë të tij i shpërndava botës erë të mirë dhe të këndshme...” 

•s?§! 

n* 

Bëhu melhem favoresh hyjnore, - i thashë zemrës, - jo 
gjemb që të shpon dhe të lëndon! 

Jurisprudenca islame zotëron dy shtylla mbi të cilat organi- 
zon përgjegjësitë e duhura të qetësisë, prehjes dhe paqes sho- 
qërore. Ato janë: 

a. Mbështetja në urtësi dhe të dhënit përparësi mendjes 
në gjykim. 

b. Marrja në konsideratë kryesisht nga individët e shtresa- 
ve më të ulëta të shoqërisë gjatë procesit të përftimit të normave 
juridike, pra në urdhëresa dhe në ndalesa. Kjo, si rezultat i drej- 
tësisë dhe mëshirës hyjnore. 

Do të ishte në kundërshtim me drejtësinë hyjnore dhe gjith- 
ashtu një padrejtësi ndaj saj t’i propozohej një fëmije mbajtja 
e peshës së një mundësi. Marrja në konsideratë e kapacitetit të 
tjetrit përbën një mirësi. 

Dy shtyllat e mësipërme janë në përshtatje të plotë me drej- 
tësinë dhe harmoninë mes shtresave të ndryshme shoqërore. 
Por njerëzit me botë më të madhe shpirtërore, për të mbërritur 
në nivele sa më të larta, duhet t’ua hapin qiejve dyert e shpirtit, 
pasi aty derdhen pasuritë e brendshme mistike. Përndryshe, ata 
do të zhyten në terrin e verbërisë, ashtu sikurse ka ndodhur me 
shumë njerëz të zgjuar dhe të përkushtuar. 

Për këtë arsye, në skenën e historisë islame shfaqen në më- 

nyrë të herëpashershme grupime mistike, të cilat duke i dhënë 
më shumë përparësi zemrës, si qendër dashurie dhe besimi, 
sesa mendjes, nuk lejojnë që një ndërtesë (e cila për t’u mbroj- 
tur nga ndikimet e jashtme ka vetëm muret mbrojtëse) të she- 
mbet, por përpiqen ta përforcojnë e ta stolisin atë. 

Ato që janë pjesëmarrës në këtë proces dhe, gjithashtu, 
ndihen të aftë në planin shpirtëror, fitojnë një pjekuri vlerë- 
simi të situatave të ndryshme, si nga thellësia shpirtërore ash- 
tu edhe nga ajo intelektuale. Kështu, përballë pasioneve dhe 
vështirësive, ata janë më të mbështetur tek Zoti dhe më rezis- 
tentë, sepse tasavufi fillimisht kultivon pëlqimin dhe kuptimin e 
Vullnetit Hyjnor, si dhe dhuron aftësinë perceptuese të detajeve 
të “Administratorit Suprem”. Ai siguron ngushëllim, plotësim të 
brendshëm dhe qetësi. 

Për këtë arsye, në periudha krizash, grupimet mistike kanë 
gjetur përkrahje edhe më të fortë. Formula shpirtërore mistike: 
“Vështro krijimin nëpërmjet syrit të Krijuesit” u është 
bërë dashurindjellëse, strehë dhe prehër i ngrohtë. Ajo ka kul- 
tivuar gjerësisht ndjenjën e dhembjes dhe të dialogut ndaj të 
dobtëve, të dëmtuarve dhe gjithashtu ndaj atyre që u është bërë 
padrejtësi. 

Kjo e vërtetë bëhet me e dukshme kur ne hedhim një vësh- 
trim drejt etapave më të vështira të historisë islame, atyre të 
invazioneve mongole, të cilat shkatërruan botën islame dhe e 
dobësuan shoqërinë e saj në përmasa të mëdha. Në atë pe- 
riudhë, tasavufi u bë një qendër joshjeje. Ai u dhuroi njerëzve 
strehën dhe ilaçin; ju dha atë që u mungonte: ngushëllimin dhe 
qetësinë shpirtërore... 

Në këto kohë të vështira u shfaqën miqtë e Zotit, si Junus Emre 
dhe Mevlana Xhelaluddin-i Rumiu, të cilët shpërndanë shërim dhe 
begati. Ndikimi i tyre vazhdon akoma edhe në ditët e sotme. 

Në periudhat kur tasavufi zbehet dhe ndikimi i tij në shoqë- 
ri bie, fillojnë të shfaqen kriza të thella sociale. Që në shekullin 
e 19-të filluan të shfaqen tendencat e “devijimit nga islami”, 
ndikimi negativ i të cilave vërehet edhe sot. Njeriu i kohëve 
tona u është dorëzuar tërësisht thirrjeve të epshit. Atij i është 
dobësuar jeta shpirtërore edhe më shumë sesa në periudhën e 
invazioneve mongole, sepse ndihet i pafuqishëm të përballojë 
trysninë e botës materiale. E zhytur në vorbullën e imoralitetit, 
shoqëria që na rrethon ngjan me një kërcu që gjendet në me- 
sin e vërshimeve të lloj-lloj prurjeve; prandaj dhe destinacioni i 
kësaj shoqërie është i paparashikueshëm. Për t’i rezistuar këtij 
mjedisi kaotik dhe shumë të rrezikshëm, lind domosdoshmëria 
e strehimit në limanin e prehjes dhe të qetësisë së tasavvufit. 

Arsyet e mësipërme janë ato që na bëjnë të mendojmë dhe 
besojmë se në kohët tona, situatat e ndryshme që na servir 
jeta nuk mund t’i vlerësojmë vetëm me syrin e mendjes - i cili 
ndjehet i pushtuar tërësisht nga kthetrat e materies - por vlerësi- 
mi i tyre me syrin e zemrës e gjithashtu me urtësinë shpirtërore 
është një domosdoshmëri jetike. Ne duhet t’u përkushtohemi 
sërish kuptimeve që fshihen tek këshillat plot urtësi dhe she- 
mbujt shumë domethënës të miqve të Allahut, si: Bahaeddin 
Nakshibendi, Mevlana Xhelaluddin Rumi, Abdulkadër Gejlani 
etj. 

Për të përfituar sa më shumë prej këtyre kolosëve të islamit 
kemi shkruar edhe veprën e njohur “Një shtambë uji nga 
kopshti i Mesnevisë”. Vlera e kësaj vepre qëndron në faktin 
e ridhënies të të njëjtit mesazh: Njerëzimi që përpëlitet në një- 
mijë e një kriza të ndryshme, ka nevojë gjithmonë ta marrë në 
konsideratë tasavvufin si shërues dhe eliksir për qenien. U in- 
kurajuam nga fryma e ngrohtë e shëruese e Mesnevisë për të 
filluar këtë vepër të dytë. Nga ky këndvështrim, vepra që keni 

në dorë është si një “shtambë uji” e dytë për myslimanët 1 , që 
janë të etur për qetësi dhe ngrohtësi shpirtërore. 

Gjej rastin të shpreh konsideratat e mia për veprën e 
Mesnevisë e cila, me oqeanet e kuptimeve dhe sekreteve që 
përmban, i ka shërbyer jo vetëm myslimanëve, por mbarë nje- 
rëzimit. Kjo vepër është vizatimi me fjalë i shpirtit të njeriut dhe 
i zbulimit të sekreteve të tij. 

Mevlana, në veprën e tij “Mesnevi”, ka arritur të zbresë në 
thellësitë e shpirtit të njeriut, ka dëshmuar me anë të zbulimit të 
identitetit të tij të vërtetë thelbin e njeriut dhe ka vënë kujën në 
kërkim të një shpirti që mund të qante për vuajtjet e tij. 

Janë shumë të rralla veprat si “Mesnevi”, të cilat trajtojnë 
të vërtetat e misticizimit dhe detajet shpirtërore të njeriut me aq 
thellësi depërtimi. Temat që janë shumë të vështira për t’u rro- 
kur nga mendimi njerëzor, Mevlana i ka bërë më të kuptueshme 
me shprehje dhe tregime të urta, duke depërtuar shumë thellë 
në brendësi të shpirtërave të njerëzve të mbërritur. 

Zoti ynë bëri të mundur daljen në dritë të këtij libri - të 
frymëzuar, së pari, nga oqeani shpirtëror plot urtësi i veprës së 
Mevlanës, si dhe nga përsiatjet tona modeste emocionale. Ne 
jemi vetëm shkrues dhe do të ndiheshim të turpëruar sikur të 
pretendonim më shumë se kaq, prandaj edhe i mbështetemi të 
Madhit Zot për daljen në dritë të këtij libri. 

Allahu e begatoftë këtë vepër dhe ndihmesën që dhanë 
Omer Faruk Demirëshëk së bashku me vëllezërit e tjerë në për- 
pilimin e saj, dhe e konsideroftë këtë si sadaka xharije. 

1. Në përgatitjen e kësaj vepre u shfrytëzua punimi i të ndjerit Sefik Can “Përkth - 
mi i Mesnevisë me koment sipas temave” dhe në mënyrë që vargjet e Mev- 
lanës të ishin më të kuptushme për lexuesin disa fjalë kanë pësuar ndryshime të 
vogla. Edhe pse vepra nuk ka qëllime të mirëfillta akademike për të interesuarit 
është specifikuar vendi prej ku janë marrë vargjet. 

Allahu i pranoftë qëllimet tona të sinqerta dhe përpjekjet 
për realizimin sa më të përsosur të kësaj vepre - që është letër 
drejtuar njerëzimit - dhe e bëftë atë dritare shpirtërore, e cila u 
ofron shpirtrave të lodhur mundësinë e pushimit e të qetësisë. 
Amin. 

Suksesi është vetëm nga Allahu. 


Osman Nuri TOPBASH 

23 Mars 2005 

dCek veprnt e oMevlanës, rieji përfaqësen 
"njeriim e përsesur". 

Ce cjjitha etapat cpë kalcm një kallam ncpa cjjenclja e 
tJJfillestare e kallamishtes e deri në arritjen e firnnës 
pëtpfindimtare të një neji, simbelizejnë etapat cpë ndjek 
njeriu në preeesm e pjekurisë së tij, pra në precesin "e 
përpunimit të ecjes (nefs) dhe pastrimit të zemrës." 









c P%EÇmi INEJIT 


Tek veprat e Mevlanës, neji 2 përfaqëson “njeriun e përsosur”. 

Të gjitha etapat që kalon një kallam nga gjendja e tij fillestare e 
kallamishtes e deri në arritjen e formës përfundimtare të një neji, si- 
mbolizojnë etapat që ndjek njeriu në procesin e pjekurisë së tij, pra 
në procesin “e përpunimit të egos (nefs) dhe pastrimit të zemrës.” 

Neji që ishte në trajtë kallami, u shkëput nga gjendja e tij filles- 
tare dhe ndarja nga atdheu i tij, kallamishta, u bë shkak hakërri- 
mesh të forta. Edhe tek njeriu i përsosur ndodhi e njëjta gjë: krijimi 
i tij nga balta, shkëputja e shpirtit nga bota e shpirtrave dhe hyrja 
në kafazin e mishit, bëri që atij t’i lindë një mall i zjarrtë për botën 
prej nga erdhi. Ky mall, së bashku me vetëpërmbajtjen, vetkontro- 
llin, meditimin, dashurinë ndaj Hyut dhe mundimeve të jetës, e 
pjekin atë deri në shkallën e përsosmërisë. 

Neji nxirret nga mesi i kallamave të kallamishtes. Ai pritet nga dora 
e një mjeshtri sipas një metode të caktuar. Pastaj në të bëhen disa vri- 
ma, dhe në fillimin e fundin e tij vendosen disa nyje hekuri. Lihet ashtu 
për pak kohë, pastaj me ndihmën e frymës së nejzenit 3 fillon të lëshojë 
tinguj të bukur, mahnitës dhe plot kuptim, të cilët shijohen sipas stadit 4 


2. Lloj fyelli (Përkthyesi). 


3. Quhet mjeshtri i përdorimit të nejit (Përkthyesi). 

4. Mevlana ndikimin e nejit në forma apo doza të ndryshme tek njerëzit e shpreh 
kështu: 

“Unë kam rënkuar në çdo shoqëri e vend. Kam qëndruar me të këqinj e të 
mirë. Secili në bazë të botëkuptimit të tij u dashurua me mua. Por, asnjëri nuk u 
mor me sekretin që në brendësi kam. ” 

Mevlana në disa vargje tjera shpreh përpjekjen e tij për të gjetur një njëri të mbë- 

shpirtëror të dëgjuesit. * * * 5 

Edhe njeriu kalon po këto etapa plotësimi. Njeriu i mbërritur 
zgjidhet mes njerëzve të tjerë nëpërmjet disa kritereve. 

E njëjta gjë ndodh edhe me profetët. Një ndër veçoritë e tyre 
është padyshim të qenurit “të përzgjedhur”. 

Me anë të metodave të ndryshme hiqen nga zemra e tij lidhjet 
e kota dhe frikërat e kësaj bote. Pastaj ai përballet me vështirësi, 
pasione dhe provime të ndryshme në rrugëtimin shpirtëror, derisa 
arrin në pjekurinë e ndjekjes së gjurmëve të vahjit apo frymëzimit 
Hyjnor. Kështu, ai bëhet objekt i shfaqjes së artit, urtësisë dhe for- 
cës së Allahut. Njerëzit e tjerë i binden urtësive të thella që buroj- 





rritur me të cilin do të mund të ndante sekretet: 

“Po iki me mallin që ndjej për një njeri që do të mund të më kuptojë e të cilit 

do të mund t’i hapem tërësisht. ” 

5. Islami nuk i refuzon veçoritë e natyrës njerëzore por ai i përpiqet t’i organizojë 
në një formë të përsosur ato. Ashtu sikurse shumë arte shpirtërore edhe muzika 
është një nga manifestimet shpirtërore të njeriut. Prandaj ashtu si edhe veçoritë 
e tjera të njeriut kjo as nuk refuzohet tërësisht e as nuk pranohet tërësisht. Për 
muzikën mund të gjykohet duke parë ndikimin e saj tek njeriu dhe formën sesi 
ajo interpretohet. 

Në lidhje me këtë temë Bahaeddin Naksibendi-kuddise sirruhu- muridit të tij 
Hoxha Misafir i tha: 

Isha në shërbim të Hoxhës Bahaeddin Naksibendit dhe isha i dhënë shu- 
më pas musikës. Një ditë së bashku me muridët e tjerë vendosëm të gjenim disa 
vegla muzikore dhe të bënim muzikë në mexhlisin e tij kështu do t’i merrnim 
edhe mendimin në lidhje me muzikën. Ai nuk na pengoi dhe tha: 

«Ne nuk merremi me muzikë, por edhe nuk e mohojmë atë!»” 

Shah Nakshibendi-kuddise sirruh- ka dashur të vërë theksin e kujdesit në 
këtë temë e cila mund të bëhet ushqim për nefsin, egon. Në ditët tona disa kanë 
humbur ekuilibrin dhe duke u larguar nga thelbi i mistikës e kanë shndërruar atë 
në një rrugë artistike manifestimet e së cilës realizohen nëpërmjet interpretimeve 
muzikore. Kjo e bën edhe më të kuptueshëm dhe më të rëndësishëm kujdesin që 
duhet shfaqur ndaj muzikës. 

Në etapën “u dogja dhe u poqa” në gjendje egzaltimi Mevlanës i kujtonte 
Allahun çdo tingull madje edhe tingujt që dilnin nga përpunimi i mineraleve të 
ndryshme të argjendarëve. Kjo gjendje lidhet me ndjeshmërinë e lartë shpirtëro- 
re të Mevlanës si dhe me veçorinë e thellësisë dhe sekreteve që ai zotëronte në 
brendësinë e tij. Por, ai nuk përbën një shembull për t’u ndjekur në përgjithësi. 

në nga ai dhe kështu edhe ata fillojnë gjithashtu rrugëtimin drejt 
Njësisë. 

Në burimet mevlevite haset tregimi simbolik i zbulimit të nejit, 
fati i të cilit është i njëllojtë me atë të çdo qënieje njerëzore: 

Profeti Muhamed (a.s.) i lë amanet Aliut (r.a.), derës së ditu- 
risë, një pikë nga deti i diturisë së tij. Pastaj i kërkon atij të mos ua 
zbulojë të tjerëve. 

Aliu (r.a.) nuk mundi ta mbante të gjithë peshën që iu la ama- 
net. Ai u ndie i rënduar vazhdimisht nga ky sekret. U dergj e u 
derdh ndër shkretëtira dhe një ditë, sekretet që fshihte në thellësinë 
e shpirtit të tij, i flaku në një pus të humbur e të zi. Me kalimin e 
kohës ky pus u mbush aq shumë, sa uji filloi të derdhej. Derdhja e 
ujit zbuti tokën dhe bëri të mundur formimin e një kallamishteje. 
Një çoban që po kalonte andej, dëgjoi një melodi joshëse që për- 
ftohej nga era. Këputi njërin nga kallamat dhe me të bëri një “nej”. 
Tingujt e nejit ishin kaq të ëmbël dhe prekës, saqë çdonjëri që i 
dëgjonte, dashurohej marrëzisht pas tyre. Njerëzit filluan të krijonin 
një raport të shumëllojtë me tingujt: me to qanin, me to qeshnin... 
Fama e këtij çobani u përhap shumë shpejt në krejt gadishullin 
arabik. Njerëzit bënin rrugë të gjata për të përjetuar qoftë edhe për 

pak kohë kënaqësinë e të dëgjuarit të këtyre tingujve. (Ahmed Eflaki, 
Ariflerin Menkibeleri, II, 440) 

Këto melodi të hedhura në fjalë, përbëjnë Mesnevinë e 
Mevlanës. Ato janë të ëmbla për veshin dhe plot sekrete për shpirt- 
in. Ata që kanë lexuar Mesnevinë dhe janë thelluar në kuptimet e 
pashtershme të saj, kanë qenë të detyruar ta pranojnë me gojë e 
me zemër bukurinë, ëmbëlsinë, thellësinë dhe urtësinë e saj. 6 


. Kur u pyet Hoxha Yaman Dede i cili ishte kthyer nga i krishterë në mysliman 
duke u udhëzuar nga Mesnevi: 

Pse na flisni kaq shumë për Mevlanen dhe Mesnevinë?” 

Ai tha: 

“O biri im! Mevlana më kapi për dore dhe më solli deri tek dera e profetit Mu- 
hamed (a.s.) duke u bërë shkak për hyrjen time në fenë Islame. A nuk e meriton 

Mevlana arrin të shohë një oqean të thellë vetëm në një pikë. 
Ai, nëpërmjet varqjeve të Mesnevisë, secili prej të cilëve në duk- 
je është sa një pikë, na ekspozon oqeane të pamata kuptimesh. 
Mevlana e vuan thellë brengën e paaftësisë së fjalës për të shprehur 
atë që ai di dhe atë që ai dëshiron të thotë, megjithëse “Mesnevia” 
konsiderohet e përsosur në shumë aspekte. Njëherë, duke pasur 
parasysh komunikuesin e parë me Mesnevinë, ai tha: 

-Mesnevinë e shkrova për Hysamedinin. 

Kurse një herë tjetër, ai tha: 

- Unë e kam shkruar Mesnevinë në mënyrë të përmbledhur. 
Në qoftë se do t’i bëja koment sekreteve dhe urtësive të saj, nuk do 
të mund ta mbanin as dyzet gomerë. 

Një mendimtar i shquar shprehet se shumica e njerëzve nuk 
janë në gjendje të kuptojnë thellësinë e gjendjeve shpirtërore të 
Mevlanës. Ai thotë: “Ne i kemi dëgjuar vajtimet e ekzaltimeve të 
Mevlanës, por nuk kemi mundësi të shohim thellësitë e detit të 
qetësisë ku ai noton. Arrijmë të shohim vetëm atë çka Mevlana ka 
arritur të nxjerrë mbi ujë. Ne dëgjojmë jo dashurinë e Mevlanës, 
por vetëm vajtimet e dashurisë së tij, që mund të shprehen me 
fjalë. Ajo çka kërkojmë të shpjegojmë e shprehim është pikërisht 
kjo: vetëm ai u zhyt në detin e qetësisë. Ne na mbetet të shijojmë 
vetëm stuhitë e ekzaltimeve të tij ”. * 7 





ta përmend shumë atë i cili më shpëtoi nga zjarri? 

7. Nurettin Topçu, Mevlana dhe Tasavvufi, fq. 139 







®fshamat 6 zmrës së njmul të mhërritur 


Sipas tSHesnevisc 


Mesnevi: Sa mund të marrë një shtambë nga deti i rriskut? 
Vetëm aq sa vëllimi i saj lejon... Pra, çdo krijesë merr vetëm pjesën 
e saj...” (v.i, 20) 

Allahu është ai që përcakton rriskun e çdo krijese. Të bëhesh 
ambicioz për sigurimin e tij është një përpjekje pothuajse absurde. 
Profeti ynë i dashur në një hadith thotë: “Njeriun e gjen rrisku i 
tij, kudo dhe kurdo, ashtu sikurse vdekja” (ibn Hibban, Sahih, vm, 31). 
Kjo do të thotë se asnjë krijesë nuk i afrohet fundit të jetës pa iu 
afruar fundit të rriskut të saj. Allahu (xh.sh.), përcaktimin e rriskut, 
ashtu si edhe të gjitha përcaktimet e tjera, i ka lidhur me shkaqet, 
prandaj përpjekja dhe aktivizimi janë kushte, detyra dhe obligime 
të prera. 

Por edhe kur arrihet sigurimi i rriskut, mendimi se burimi ishe 

ti, është mosmirënjohje. Shkaqet në përputhje me përshtatshmë- 
rinë japin edhe rezultatin. Njeriu i zgjuar nuk mendon se rrisku 
vjen nga shkaqet, por prej Krijuesit të shkaqeve, Allahut (xh.sh.), 
përcaktimi i shkaqeve të të cilit jep edhe rezultatin. 

Eshtë Ai që dërgon rriskun. Ne duhet të vrapojmë drejt Atij, në 
dorën e të cilit janë çelësat e depove të rriskut. Në një ajet thuhet: 
“...Ne nuk të kërkojmë ndonjë ushqim: jemi Ne që të ushqejmë!...” 
(et-Taha, 132) 


Mesnevi: “Të dashuruarve mbas kësaj bote nuku ngopet as- 
njëherë syri. Njeriu nuk zbukurohet së brendshmi me inxhi, pa 
qenë i aftë të kënaqet me atë që ka dhe pa e çmuar gjënë e vet”. 

(v.1,21) 

Ambicia është një ndjenjë që ekziston tek çdo krijesë, por në 
nivele të ndryshme. Nëse do t’i jepnim të njëjtën lojë dy fëmijëve, 
do të vërenim se secili do ta kishte zili lojën e shokut - në varë- 
si të dashurisë ndaj saj. Kjo dashuri e kotë mund të mbahet nën 
kontroll dhe të minimizohet nëpërmjet edukimit të egos. Për këtë 
arsye, Allahu ( xh.sh.) në Kuran thotë: “I shpëtuar është ai që pa- 
strohet” (el-A’la, 14). Kushti i parë i harmonisë dhe lumturisë në 
jetën shoqërore është të qenurit i kënaqur me atë çka Zoti na ka 
përcaktuar, sepse ky përcaktim është kaderi i Allahut. Kurse vetë 
kaderi ngjan me një një oqean sekretesh. Të zotërosh me diturinë 
tënde brendësinë e urtësive të Tij, është krejt e pamundur. Është 
kusht i domosdoshëm të jemi të kënaqur me atë çka Zoti ka vend- 
osur për ne dhe të besojmë në urtësinë e këtij përcaktimi. Ata që 
nuk arrijnë të ngjiten në këtë shkallë shpirtërore, shkatërrohen në 
vorbullën e kundërthënieve të llojllojshme, që nxisin në brendësinë 
tonë dëshirat e paplotësuara. 

Mesnevi: “Ai që në sajë të dashurisë hyjnore shpëton nga 
egoja dhe rroba e epshit, pastrohet tërësisht nga çdo turp dhe pa- 
pastërti”. (v.i, 22) 

Ata që arrjnë të shijojnë imanin duke u kujdesur për shpirt- 
in e tyre, shpëtojnë nga çdo lloj frike fizike dhe materiale, duke i 
shndërruar ato në mjete për të arritur kënaqësinë dhe dashurinë 
e Allahut. Por kjo nuk është një pjekuri që mbërrihet kollaj. Për 
këtë duhet një përpjekje e vazhdueshme e mbushur me durim, 
qëndrueshmëri, adhurim, lutje dhe luftë me egon. Edhe toka zbu- 
kurohet në pranverë, sepse duron vështirësitë e dimrit; edhe sedefi 
në këtë kohë arrin të bëhet inxhi në gjoks. 


Mesnevi: “Trupi prej baltefitoi shenjtëri, duke u lartësuar deri 
në qiej në sajë të shpirtit”. (v.l, 25) 

Trupi i njeriut ka prejardhje prej dheut. Duke e parë në këtë 
këndvështrim, vërtet që nuk ka asnjë ndryshim me dheun. Si çdo 
qjallesë tjetër, edhe ai është krijuar nga dheu: është krijuar nëpër- 
mjet proceseve të ndryshimeve të dheut, ushqehet nga dheu dhe 
do të kthehet tek dheu. Kurse veçoria jonë shpirtërore ka përkatësi 
hyjnore. Në një ajet kuranor thuhet: “Kur t’i jap formën dhe t’i 
fryj prej Shpirtit tim.” (el- Hixhër, 29; es-Sad, 72). Allahu (xh.sh.) i ka 
dhuruar robit të tij aftësi dhe prirje për të arritur lartësimin drejt Tij. 
Ata që mohojnë prirjet negative njerëzore dhe hyjnë në rrugën që 
të shpie drejt përsosmërisë, fillojnë të hedhin hapat drejt mbërritjes 
së Zotit. 

Mevlana thotë: 

“Mos u kujdes së tepërmi për paraqitjen e jashtme, sepse ajo 
është një kurban që do t’i jepet dheut. Kujdesu dhe shiko kultivi- 
min e shpirtit! Vetëm ai do të shkojë lartësive dhe do të nderohet 
në çdo skaj”. 

“Trupin ushqeje gjithmonë me masë, sepse ai që e ushqen 
amanetin fizik (pra trupin) më shumë sesa duhet, bie në kthetrat e 
epshit dhe degradon në pandershmëri”. 

“Ushqe shpirtin. Serviri atij mendime të pjekura, vizione të 
holla dhe ushqime shpirtërore, që kur të shkojë në udhëtimin e 
përjetësisë, tëjetë ifortë”. 




Mesnevi: “Ai që është mësuar të kuptojë vetëm gjuhën e 
shpirtin e tij dhe i bie rasti të largohet nga njerëzit që kuptojnë të 
njëjtën gjuhë dhe kanë të njëjtat qëllime, edhe në qoftë se zotëron 
njëqind gjuhë apo njëqind melodi, do të heshtë e do të mbesë i 
pafjalë”. (v.i, 28) 

Profeti a.s. ka thënë: “Foluni njerëzve me gjuhën që kuptojnë”. 
(Buhari, ilm, 49). Çdo fjalë, sado e bukur dhe e lartë që të jetë, kur 
e kalon nivelin konceptual të bashkëbiseduesit, nuk është e dobi- 
shme. Për këtë arsye themi se personi që do të zgjojë manifestimet 
hyjnore tek një person, duhet të jetë vetë i formuar shpirtërisht. Ata 
që rrinë me njerëz të fundosur në batakun e mëkatit, verbërohen 
shpirtërisht dhe fizikisht. Fjalët që konsumojmë me njerëzit buda- 
llenj dhe injorantë, u ngjajnë luleve që çelin në anë të kalldrëmeve 
- të destinuara të shkelen dhe të shtypen me këmbë. Sa keq! 

Mevlana ka ndërtuar një vepër madhështore si “Mesnevi”, 
duke preferuar të ndjekë një rrugë të mesme në stil: të kuptue- 
shëm për popullin dhe të këndshëm për klasën e lartë intelektuale. 
Megjithatë, ai thotë: 

- Do të vdes me mallin e një burri vizionar . 



Nga ana tjetër, që ndikimi të arrijë vërtet efektin e duhur, ësh- 
të e domosdoshme prania e dashurisë. Dashuria është një mjet 
komunikimi kaq i magjishëm, saqë përmes saj mund të hyhet në 

marrëdhënie perfekte shpirtërore pa i kërkuar ndihmë aspak fjalës. 
Prandaj mistikët e kanë përdorur atë në çdo hap të punës së tyre të 
ndikimit dhe orientimit të njerëzve. 

Miqësia e vërtetë për hir të Allahut është të jetuarit me një 
zemër të dy krijesave. Me fjalë të tjera, miqësia është marrëdhënia 
e dy qenieve që arrijnë të bëhen si dy duar që ndihmojnë njëra - 
tjetrën, si Muhaxhirët dhe Ensarët... 


Mesnevi: “Kur trëndafilit i ikën freskia dhe trëndafishtja hyn 
në stinën e vjeshtës, nuk dëgjohen më meloditë dhe vajtimet e 
bylbylit”. (v.i,29) 

Dashuria ndërmjet dy njerëzve, si dhe bisedat e mbushura me 
ngrohtësi dashurie, i ngjajnë marrëdhënies së trëndafilit me bil- 
bilin. Kur fillojnë shfaqjet e fjalëve dhe mendimeve sipas aftësive 
dhe kërkesave shpirtërore të bashkëbiseduesve, ajo që flet është 
zemra, gjuha është vetëm përkthyesja e saj. Shprehjet thuajse janë 
meloditë melankolike të nejit. Dëgjuesi është ai që me frymën e tij 
i bie nejit... Nëse ai që i bie nejit është amator, atëherë kuvendi 
shndërrohet në një trëndafilishte që thahet në stinën e vjeshtës. 



Mesnevi: “Lum si ata që u larguan nga pjesa e vdekshme e 
qenies, që shpëtuan nga egoja dhe që u lidhën me të pavdekshmit. 
Të shkretët ata të gjallë që kanë qëndruar me të gjallët, por që në 
brendësi janë të vdekur”. (v. l, 1513 ) 


Allahu (xh.sh.) në Kuran thotë: “O besimtarë! Frikësojuni 

Allahut dhe bëhuni me ata që janë të sinqertë.” (et- Tevbe, 
119) 

- 

Lumturia e vërtetë arrihet në sajë të komunikimit tonë me 
gjendjet shpirtërore të njerëzve të mbërritur, si dhe përmes paisjes 
me moral dhe edukatë të shëndoshë islame. Gjendjet e tyre shpirt- 
ërore kalojnë nga njëri shpirt tek tjetri si pasojë e qëndrimit vazh- 
dimisht bashkë. Kështu, njeriu piqet ngadalë dhe pa e kuptuar. 
Shokët e profetit janë një shembull shumë i bukur i këtij procesi. 
Ato njerëz që u përkisnin periudhës së injorancës e që ishin barba- 
rë në të kaluarën e tyre, që varrosnin vajzat e tyre të gjalla dhe që 
nuk njihnin asnjë normë e masë, arritën të bëheshin të moralshëm 
dhe të preknin kulme lartësie në sajë të dashurisë dhe afrimitetit që 
kishin me Profetin Muhamed. Edhe miqtë e Allahut kanë funksio- 
ne të ndryshme sipas gradës së tyre. 

Këtë gjë e hasim të shprehur me gjuhën e Mevlanës në këtë 
mënyrë: 

“O mik!... Mos u mërzit për faktin e mosmbërritjes fizike të 
profetit!... Qëndro afër trashëgimtarëve të tij, besnikëve , dhe për- 
fito të njëjtën mirësi, sipas aftësisë dhe dhuntive të tua”. 

Fatkeqësia më e madhe është njësimi me njerëzit që janë sklle- 
vër të dëshirave dhe epsheve të tyre, gjë që bie ndesh me ajetin e 
Kuranit “Kur t’i shohësh ata të nënçmojnë shpalljet Tona, 
largohu prej tyre derisa të kalojnë në bisedë tjetër.” (el- 

En’am, 68). Dashuria ndaj këtyre njerëve sjell përcjelljen e enerqjive 
negative nga njëra zemër në tjetrën dhe, pas kësaj, vjen ngadalë 
edhe shkatërrimi total. 

Ai që njësohet me vepër-mirët, bëhet i mirë. Ata që qëndrojnë 
me të këqijtë dhe, për pasojë, njësohen me ta, përkeqësohen edhe 
vetë, duke u bërë bashkëpunues në ligësi e mëkate. Mevlana, në 
një strofë tjetër, shprehet: 

“Qëndro vazhdimisht me njerëzit e mendjes; nga ato përfito 
mirësi dhefuqi shpirtërore, në mënyrë që të mbetesh i ri në dashu- 
rinë hyjnore dhe i gjallë mendërisht. 

Shpirti në kafazin e mishit, nëse rri larg kuptimit dhe dashuri- 
së, është si një shpatë druri në këllëf: Kur kjo shpatë druri është në 
këllëf nga jashtë duket si gjë me vlerë dhe e aftë për të të mbrojtur, 
por kur del nga këllëfi ajo s’vlen për tjetër, përveçse për t’u djegur 
në zjarr. 

Në qoftë se ajo është prej druri, shko gjithandej dhe kërko një 
tjetër. Nëse ajo është prej elmazi, atëherë hidhu përpara pa frikë. 
Shpata prej elmazi është nga armaturat e velive. Eshtë fat për ju ta 
keni atë. Eshtëfuqi e madhe shpirtërore. 

Edhe po tëjesh i ngurtë si gur a si një mermer, nëse mund të 
arrish tek ndonjë mik i Zotit, bëhesh mineral i vlefshëm: smerald, 
brilant, diamant. Të mbërriturit ta vendosin dashurinë në zemër. 
Mos iajep shpirtin dikujt tjetër përveç arifëve”. 


Mesnevi: “Pasi erdhi zëri i dashurisë, shpirtat filluan të lë- 
vizin krahët, kurse të vdekurit filluan të protestonin ndaj varrit të 
trupit”. (v.4,840) 

Pejgamberët dhe velitë janë ujëjete. Me to gjallërohen shpirtrat. 



Mesnevi: “O njeri i zhytur në pellgun e dëshirave të përkoh- 
shme! Dije mirë se vepra më madhështore e mëshirës hyjnore ësh- 

të shpirti. Të tjerat, përveç tij, janë vetëm hije e kësaj vepre”. (v.4, 

1362) 

“Ndërmjet pemëve kalon një përrua. Aty shihen reflektimet e 
dyanshme të pemëve”. 

“Reflektimet dhe ajo çka ti sheh në ujë, janë vetëm një kopsht 

Q 

- 

imagjinar pemësh. Pemët dhe kopshtet qëpërbëhen prej fyre, janë 
në shpirtin tënd, sepse shpirti është vendshikimi i Zotit”. 

Nuk duhet të harrojmë se zemra është vendshikimi i Zotit (xh. 
sh.). Sipas disa transmetimeve, Allahu (xh.sh.) thotë: Mua nuk më 
zënë dot as toka e as qielli; por më zë vetëm zemra e një besim- 
tari”. (Axhluni, Keshfu’l-Hafa, II, 195). Sa bukur e interpreton këtë Junus 
Emre, kur thotë: 

“Zemra është froni i Zotit, 

Vendi i vetëm ku Ai hedh shikimin. 

Ai që e thyen ndonjëherë zemrën, 

Është më fatkeqi në të gjithë njerëzimin”. 



Mesnevi: “Allahu (xh.sh.) u ka dhuruar velive aqforcë të ma- 
dhe shpirtërore, saqë ata janë të zotë ta kthejnë edhe shigjetën 
prapa, drejt harkut të saj”. 

“Në qoftë se një veli është i shqetësuar nga zhvillimi i një 
ngjarjeje, ai, me ndihmën dhe forcën e të madhit Zot, e mbyll de- 
rën e shkakut që prodhon këtë ngjarje”. (v.l, 1669-1670) 


Në një hadith kudsi vlera dhe nderimi që gëzojnë miqtë e 
Allahut tek Ai, shprehet në këtë formë: 



“Kush u shpall armiqësi velive të Mi, Unë atij i shpall luftë të 
hapur. Robi im nuk do të mund të më afrohet me diçka tjetër filli- 
misht, përveçse me zbatimin e defyrimeve (farzeve). Ai vazhdon 
rrugëtimin e tij drejt Meje me veprat e vullnetshme (nafile), deri sa 
unë ta dua. Pasi unë filloj ta dua, atëherë bëhem gjuha me 
të cilën ai flet, zemra me të cilën ai mendon, veshi me të 
cilin ai dëgjon, syri me të cilin sheh, dora me të cilën mban 
dhe këmba me të cilën ec. Çfarëdo që ai dëshiron prej meje 







HAKËRRIMAT E NEJIT - 

ia jap: kur më kërkon ndihmë, ia dhuroj; nëse më mbështetet, e 
ruaj... ” (Buhari, Rikak, 38) 

Në një hadith tjetër, Pejgamberi ynë thotë: 

“Në mesin e njerëzve, ka prej tyre, që nuk janë as nebi e as 
shehid, por që në botën tjetër do tëjenë aq afër Allahut, sa ata do 
t’i kenë zili vetë nebijtë dhe vetë shehidët”. 

Shokët e pyetën profetin: 

- Kush janë këta dhe çfarë veprash të mira kanë bërë, o resu- 
lullah? Na informo që edhe ne t’i duam dhe të rrimë afër tyre! 

Profeti tha: 

“Ata janë njerëz të tillë që e duan njëri tjetrin vetëm për hir të 
Allahut, pa pasur asnjë lidhje farefisnore, tregtare, apopune. Pasha 
Allahun, fytyrat e tyre janë të nurta dhe janë gjithashtu të ulur në 
kolltuqe prej drite. Ato nuk frikësohen, edhe kur të gjithë të tjerët 
i ka kapluar frika; nuk mërziten, edhe kur të gjithë të tjerët janë 
zhytur kokë e këmbë në të”. Pastaj lexoi ajetin: 

“Pa dyshim, miqtë e Allahut nuk do të kenë arsye për 
t’u frikësuar dhe as për t’u dëshpëruar. Të tilla janë ata që 
besojnë dhe ata që i frikësohen Allahut. Ata i pret lajmi 

i mirë në këtë jetë dhe në tjetrën.” (Junus, ajeti 62-64) (Hakim, 
Mustedrek, IV, 170 ) 

Këto rreshta, Mevlana i komenton në këtë formë: 

“Allahu (xh.sh.) i ka dërguar nebijtë dhe velitë si mëshirë për 
botërat. Për këtë arsye ata këshillojnë popullin e tyrepa u mërzitur 
asnjëherë. Dhe për ata që nuk ua vënë veshin këshillave të tyre, 
bëjnë dua vazhdimisht duke thënë: O Zoti ynë! Ji i dhembshur 
ndaj tyre, mos ua mbyll dyert e mëshirës Tënde . 

Vërja gishtin kokës, bëji veshët katër e përqëndrohu ndaj kë- 
shillave të velive të Allahut! Dëgjoji që të shpëtosh nga mërzia e 
frika dhe të arrish sigurinë dhe lumturinë shpirtërore! 

- 

Pa e humbur rastin dhe pa rënë në dyshime, lidhu pas një 
njeriu të mbërritur që është shkëputur nga mashtrimet e kësaj bote 
tëfundme e që i është dorëzuar tërësisht Zotit, dhe kështu përpiqu 
të shpëtosh nga intrigat e kësaj bote! 

Fjalët e uelive të Allahut janë të mbushura me ujëjete, tëpa- 
stër si përrenjtë e kulluar. Sa e ke mundësinë, pi nga uji i tyre deri 
sa të ngopesh, që në zemrën tënde të çelin lule e trëndafila”. 

''V* 

Mesnevi: “Allahu (xh.sh.) ia mësoi vetë Hazreti Ademit em- 
rat dhe cilësitë e tij, kurse të tjerëve ua mësoi nëpërmjet Ademit 
(a.s.)”. (v.l, 1943) 

“Nëse dëshiron dritën hyjnore, merre nga Allahu, por nëse do 
mund ta marrësh edhe nga njerëzit e mbërritur. Verën e dashurisë, 
nëse dëshiron, merre nga qypi, por mund ta marrësh edhe nga 
shtamba”. (v.i, 1944) 

“Ai që sheh një qiri të ndezur nga një tjetër qiri, me të vërtetë 
ka parë edhe qiriun e parë”. 

“Kështu, në qoftë se drita e këtij qiriu do të zhvendosej në 
njëqind qirinj të tjerë, pra nga ai të ndizeshin edhe njëqind qirinj 
të tjerë, drita e qiriut tëfundit do të ishte e njëjtë me dritën e qiriut 
të parë”. 

“Dritën e udhëzimit, dritën e dashurisë, nëse dëshiron, merre 
nga qiriu i fundit; nëse dëshiron merre direkt nga Ai, qiriu i shpirt- 
it; ndërmjet tyre nuk ka as edhe një ndryshim esencial”. (v.l; 1947- 
1949) 

Duke marrë shkas nga të vërtetat e thëna më sipër, “verethetu’l 
enbija” (trashëgimtarët e profetëve) quhen ata burra të shpirt- 
it që në rrugën e devotshmërisë dhe të modestisë kanë përsosur 
të jashtmen dhe të brendshmen me anë të përndritjes shpirtërore 

dhe, gjithashtu, kanë arritur të shijojnë ëmbëlsinë e imanit e të 
kultivojnë përndijimet deri në delikatesë, duke zgjeruar hapësirat e 
perceptimit dhe të njohjes. 

Miqtë e Zotit, të cilët përpiqen me tërë forcat të shkatërrojnë 
të gjitha pengesat e unit, janë modele aktive dhe konkrete për t’u 
ndjekur nga të gjithë ata që nuk e kanë parë dhe njohur nga afër 
profetin dhe shokët e tij të nderuar. 

Shembulli i jetës dhe udhërrëfimet e miqve të Hakut janë kul- 
minacionet e manifestimeve të moralit profetik e që kapërcejnë 
kohërat. 

Ata janë burime joshjeje dhe i tërheqin si magnet njerëzit që 
besojnë dhe që janë të aftë të shohin vërtetësinë e besimit; gjith- 
ashtu, janë një prehër mëshire dhe dashurie për të gjitha shtresat 
e shoqërisë. Allahu (xh.sh.) i bën ata të dashur. Allahu (xh.sh.) në 
Kuran thotë: 

“Në të vërtetë, atyre që besojnë dhe bëjnë vepra të 

mira, i Gjithëmëshirshmi do t’u dhurojë dashuri.” (Sure 
Merjem, ajeti 96) 








"Sdëçfje nejin sijlet dhe çfarë don të thotë... 
ai ankohet për ndarjen". 

"(ddheië)- (Siëkur më ndanë ncça kallamishtja 
rënkejnë të fitltë, hurra dhe çpra". 





JJsher'etimat e zemr'es s'e njeriut te mb'erritur 

KmoËtmjMME jfEjir 


Njeriu që hidhet në rrugën e cila lidh botën e shpirtrave me 
përjetësinë, qëndron në këtë rrugë me gëzime e rrënqethje. Ai për- 
piqet në mes të aventurave të të kundërtave. Me i vështiri dhe më 
i rrezikshmi i këtij rrugëtimi është padyshim shtegu i kësaj bote. 
Aventurat që jetohen në shtegun saj, janë pjesë e një rrugëtimi plot 
vuajtje në koridorin e ngushtë mes djepit dhe varrit. Fundi i saj: 
lumturi pa kufi, ose... humbje dhe mërzi. 

Njerëzit në këtë korridor, për shkak të perdeve të indiferencës 
në sytë e tyre, fillojnë të tregohen të verbër ndaj të vërtetave dhe, 
ajo çka është më e rëndësishmja, ndaj Krijuesit të gjithësisë. Disa 
jetojnë pa përcaktuar statusin, detyrat dhe përgjegjësitë e tyre në 
këtë botë të përkohshme, pa mësuar urtësinë dhe, gjithashtu, duke 
harruar fundin e rrugëtimit, errësirën e nëndheshme. Ata qëndroj- 
në larg pyetjeve: 

“Kush jam unë? Nga erdha? Ku do të shkoj? Çfarë është push- 
teti prej dheu? Varka e trupit së shpejti do të notojë në detin e errët 
e të fundit të qenies, aty ku bashkohen të gjithë lumenjtë e jetës, 
por cilit port do t’i afrohet?” Ata mendojnë se vdekja është larg 
dhe kështu fundosen në supozimin e pavdekësisë. Jetojnë duke 
kundërshtuar përkohshmërinë. Janë të dobët ndaj kërkesave të 
Ahiretit dhe të papërgatitur ndaj tij. Burgosen në shkëlqimet mash- 
truese të stolive të kësaj bote. 


Pjekuria e njeriut fillon me zgjidhjen e enigmës së varrit. Por, 
pa u bërë mendja dhe zemra shërbyese të errësirës së tokës, nuk 

mund të hyhet në klimën enigmatike të botës së varrit. 

Dituria që zgjidh sekretin e vdekjes dhe vizaton hartën e për- 
jetësisë, është vetëm tek Zoti... Pas Tij janë Pejgamberët dhe tra- 
shëgimtarët e tyre që bëhen zëri me i sigurtë dhe, gjithashtu, udhë- 
rrëfimi më i qartë dhe më i ngrohtë. Pas pejgamberëve, janë miqtë 
e Hakut që marrin detyrën e zgjimit nga indiferenca të njerëzve 
të humbur. Ata jetojnë me emocionet dehëse të besimit të fortë 
dhe gjithashtu bartin përgjegjësitë e rënda që u ngarkohen. Ata 
ndihmojnë me një mijë mënyra, me urtësi, metafora dhe shembuj 
të ndryshëm në depërtimin thellë në zemër të sekreteve të Zotit. 
Mevlana e fillon Mesnevinë me tetëmbëdhjetë strofa, që përmbaj- 
në kuptime të thella dhe shumë sekrete hyjnore. Përshtypjet që 
kanë lënë tek jomyslimanët sekretet e pafundme që përmbajnë 
këto strofa, shkojnë deri aty sa ata të pranojnë Islamin si të vetmen 
fe të vërtetë. 

Mevlana është një shpirt që digjet nga dashuria në rrugën e 
Zotit. Atij vetëm i shtohet etja, nuk ngopet; përpëlitet dhe emocio- 
nohet nga përmallimi i ribashkimit me të Dashurin e tij. Ai është i 
dehur, kokë e këmbë i dashuruar. Por në kohën e tij, ata që nuk e 
kuptonin enigmën e frymës së dashurisë dhe gjendjen e tij të mbu- 
shur me urtësi, e përgojonin duke thënë gjëra të pavërteta. Ata 
që nuk e kuptonin gjendjen e ekstazës së dashurisë të Mevlanës, 
talleshin me të. 

Mevlana vuante shumë nga kjo intolerancë. Psherëtimat e 
zemrës së njeriut të mbërritur dhe gjendja e tij flasin nëpërmjet 
gjuhës së nejit. 

Ai e ka filluar veprën me fjalët: 

“Sekreti im nuk është larg hakërrimave të mia; ai është këtu, 
në brendësi të tyre”. 

Mesazhin e parë të veprës e fillon me foljen “dëgjo”. 

Ajo çka ne mund të bëjmë, është pikërisht plotësimi i kërkesës 

- 

së tij për të dëgjuar me vëmendje vajtimet e tij... Ai, mbreti i dashu- 
risë, shkruan në mënyrë të përmbledhur: 

“Dëgjo nejin siflet dhe çfarë don të thotë. Ankohetpër ndarjen”: 

“(Thotë): Që kur më ndanë nga kallamishtja ime, hakërrojnë 
të gjithë burra dhe gra”. 

Neji kërkon të thotë: 

“Unë më parë isha në kallamishte. Rrënja dhe shpirti im ishin 
në ujë e tokë. Atje përkundesha me naze, vallëzoja me erërat. 
Erdhi një ditë dhe më prenë nga kallamishtja ku unë jetoja. Në 
lëkurën time u hapën shumë plagë. Pastaj më lanë në dorën e 
një fryrësi të fortë. Frymët e Tij dashurore e të ngrohta ma për- 
shkuan trupin, ma nxorën me furi jashtë gjithë ç’kisha brenda e 
që s’lidhej me dashurinë. Tani jam zhytur në rënkime dashurie. 
Psherëtimat dhe rënkimet e mia janë sekrete të pafundme hyjnore 
brenda meje. Këndojnë të vërtetat dhe lumturitë që kam arritur. 
Sekretet e mia janë kthyer në melodi. Ato janë shfaqje metaforike 
të enigmës sime. Njerëzit që i kanë sytë e mjegulluar dhe veshët të 
ndryshkur, nuk mund të më shohin e as të më dëgjojnë”. 

Mevlana dëshiron që me ofshamat e tij të arrijë lartësimin dhe 
shenjtërimin ndjesor të atyre që dëgjojnë nejin. 

Vendi prej nga u këput neji, kallamishtja, është një simbol. 
Ajo na kujton botën e para-krijimit, në të cilën ne ishim bashkë 
me Zotin. Allahu (xh.sh.) në lidhje me njeriun thotë: “I fryva (një 
sekret) atij nga Shpirti im”. Ky ajet zbulon para nesh faktin se 
bota jonë shpirtërore mbart një sekret të Zotit, prandaj njerëzit e 
mbërritur, duke qenë të vetëdijshëm për këtë, digjen nga dëshira e 
madhe për t’u ribashkuar me burimin e tyre. 

“Kurani fillon me urdhrin “Ikra” (lexo), kurse Mesnevi fillon 
me urdhrin “Bishnev” (dëgjo). Interpretuesit e Mevlanës mendoj- 
në se kjo nuk është një rastësi. Mevlana me këtë fjalë ka komentuar 
edhe fjalën e parë hyjnore që i zbriti profetit Muhammed. 





PIKA ELIKSIRI 


Ata sugjerojnë që pjesa e mësipërme të kuptohet në këtë formë: 

“Dëgjo fjalën e të madhit Zot! Dëgjo misteret e tij! Dëgjo të 
vërtetën efshehur tek ti!” 

Sepse “Mesnevi” është një vesë nga të vërtetat dhe sekretet 
kuranore, që i serviret burrave të shpirtit. 

Gjithashtu, Mevlana, duke përdorur fjalën “bishnev!” e cila 
fillon me “b”, në mënyrë indirekte e nis këtë vepër me “bismi- 
lah”, sepse në kulturën e hershme islame, në fillim të shkrimeve 
dhe librave, në vend të “bismilah” është përdorur e vetme shkro- 
nja “b”. Kjo traditë e të shkruarit është bazuar tek thënia e Aliut: 

“Cjithçka që Kurani ka, është përmbledhur tek Fatihaja, kurse 
e gjithë Fatihaja tek Bismilahi, ndërsa Bismilahi, si e tërë, përmbli- 
dhet tek shkronja “b”. 

Tëtëmbëdhjetë strofat e para të Mesnevisë janë oqean miste- 
resh, që shpalosin para nesh mprehtësinë e mendimit, mjeshtrinë 
e të shkruarit dhe gjerësinë e kuptimit të Mevlanës. Prandaj këto 
strofa, që përbëjnë edhe kapitullin hyrës të “Mesnevisë”, janë stu- 
diuar varg për varg, fjalë për fjalë, madje edhe shkronjë për shkro- 
një. Në lidhje me komentin e tyre, kemi vëllime të tëra shumë të 
pasura. Thënë ndryshe, këto tetëmbëdhjetë vargje, konsiderohen 
si “Fatiha”-ja e Mesnevisë, e cila përbëhet nga më shumë se një- 
zet e gjashtë mijë vargje. Vargjet e para Mevlana i hodhi vetë në 
letër, ndërsa pjesët tjera ai i recitonte; kurse muridi i tij besnik, 
Hysamedin Çelebiu, i shkruante. 

Mevlana, këtu e trajton nejin si simbol të njeriut të plotësuar, 
të mbushur me dashuri ndaj Zotit. Zhveshur nga të gjitha dëshirat 
e egos, ai ka zhdukur unin dhe është bërë i tëri një “hiç”. 

Neji rënkon dhe hakërrohet, sepse është larg atdheut të tij, 
kallamishtes. Gjithashtu, edhe njeriu, për t’u provuar, është dëbuar 
nga bota e para-krijimit, pra nga dergjahi i të qenurit afër Allahut 
(xh.sh.). Nga kjo shkëputje prej Allahut (xh.sh.) shpirti është i lë- 
nduar. Njeriu, në këtë atdhe kurbeti, do të përpëlitet në vuajtje, 

sëmundje dhe fatkeqësi, por do të digjet nga malli i lumturisë dhe 
qetësisë së botës shpirtërore. Kështu, nëse jo me trup, shpirtërisht 
jeton si i huaj dhe i syrgjynosur, pa u mashtruar në këtë stacion të 
përkohshëm; gjatë gjithë jetës ai ndihet i sëkëlldisur dhe hakërryes, 
me përpjekjen dhe përmallimin e fluturimit drejt botës së ribashki- 
mit ashtu si britmat e nejit... 

Njeriu, në këtë botë, është brenda një kafazi të mishtë. Mishi, 
pra egoja dhe dëshirat fizike, përbëjnë një pengesë në arritjen e të 
Madhit. Prandaj kafazi i mishit, trupi, tek shpirtrat e mbërritur dhe të 
dashuruar ka ndezur gjithmonë një zjarr vuajtjeje dhe malli. Me këtë 
djegie të zjarrit hakërrimat e shpirtit rriten dhe ngjiten deri në qiell. 
Kjo ngjitje, ashtu si melodia melankolike e nejit, shpjegon ndarjen 
dhe ribashkimin me të madhin Zot. Ata që dëgjojnë vajtimet e nejit, 
pra të gjithë ata që dëgjojnë me kujdes misteret e ndarjes e të bash- 
kimit, rënkojnë në të njëjtën mënyrë, vajtojnë pa fund. 

Njerëzit e pajisur me ashkun dhe dashurinë ndaj Zotit, janë 
si peshqit në det; ata nuk mund t’i mashtrojë deti i dashurisë në 
të cilin janë duke notuar. Ndërsa ata që qëndrojnë larg këtij ash- 
ku dhe kësaj dashurie, ngjajnë me injorantët e uritur të cilët janë 
pranë sofrës së stolisur me një mijë e një të mira dhe nuk e vërejnë 
begatinë me të cilën mund të ngopen. Çdo ditë përpëliten në një 
jetë të kotë, të vyshkur dhe të errët sa nata. Kështu, shpirtrat e 
papërpunuar vazhdojnë të mos kuptojnë përjetimet e njerëzve të 
mbërritur, prandaj edhe qëndrojnë larg arritjeve të tyre shpirtërore; 
aq larg... sa as fjala e as vepra e mirë nuk i ndikon më. 

Në mënyrë të përmbledhur: 

Tetëmbëdhjetë strofat e para të veprës madhështore të 
Mesnevisë që fillojnë me fjalën «Dëgjo!» dhe mbarojnë me vargjet 
kuptimplotë: 

“Të pagdhendurit janë të sëmurë, nuk kuptojnë 
Edhe në qofshin fjalët e pakëta e të sakta, nuk 
dëgjojnë!...”, 

përfshijnë kuptime të përgjithshme dhe përmbajnë në tërësinë 
e tyre plot mistere. Mevlana arrin të shohë vetëm në një pikë uji 
një det të tërë pafundësie. Ai, në çdonjërën nga strofat, na servir 
një det, madje një oqean. 

Mevlana, duke menduar se nuk mund t’i kuptojë çdokush 
misteret e shpirtit, por vetëm të dashuruarit që digjen nga zjarri i 
ribashkimit, thotë: 

“Për të folur për vuajtjet e përmallimit, kërkoj një shpirt që 
është bërë copë-copë nga ndarja!” 

Shpjegimin e thënies së mësipërme do ta kërkojmë në një tre- 
gim simbolik të vetë Mevlanës: 

Ishte natë. Dola nga shtëpia. Po shëtisja ndër fusha. Në çast 
pashë një burrë që po ecte me një fener në dorë. Menjëherë e 
pyeta: 

- Çfarë po kërkon në errësirën e kësaj nate? 

Burri u përgjigj: 

- Po kërkoj një njeri. 

I thashë: 

- Po më vjen keq për ty, i dashur! Po lodhesh kot së koti... 
Unë kam braktisur vendlindjen time dhe akoma s’e kam gjetur 
dot. Shko më mirë në shtëpi... Flij. Po kërkon pa pasur as edhe një 
shpresë. Nuk do ta gjesh... Kurrë. 

Burri më pa me vuajtje e më tha: 

- Këto që me the, i di edhe unë, o lum’ miku, por ndi- 
hem mirë kur përpiqem ta gjej atë. 

Kjo është përpjekja për të gjetur qenien më të nderuar e më të 
përsosur, njeriun e mbërritur. Kur përpjekjet bëhen vuajtje deri në 
përpëlitje, pikërisht në atë çast arrihet edhe qëllimi: gjetja e tij. Në 
të kundërt, nga përpjekja dhe dituria pa vuajtje e përpëlitje, nuk 

1 

- 

vilet asnjë fryt. 

Dashuria fillon me vuajtje. Kapërcimi i oqeanit të kësaj jete 
tokësore dhe përpjekja për të arritur në vetëdijen e dëshirës për 
ribashkim realizohet vetëm në atmosferën e begatisë e të kënaqë- 
sisë së dashurisë e dalldisjes shpirtërore. Zemra e ndryshkur dhe 
dembele që nuk vuan, është barrë e kotë që mbahet në gjoks. Ajo 
bëhet barrë në vorbullën e jetës dhe përfundimisht shkatërrohet 
duke u fundosur thellë në këtë vorbull. 

Shpirti i ngjan deteve. Jetëgjatësia e peshqve është e lidhur 
me çastet e tyre të qëndrimit brenda në det, si dhe me mundësinë 
e të ushqyerit në të. Në qoftë se njëri nga peshqit del nga deti, atij 
menjëherë i vjen fundi. 

Gjithashtu edhe zemra, nëse largohet nga dhikri, shndërrohet 
në një peshk të dalë nga deti i dashurisë dhe i ashkut, pra në një 
qenie të vdekur. Ajo kapet nga kthetrat e indiferentizmit e të unit 
dhe përballë manifestimeve të madhështisë dhe urtësisë hyjnore 
qëndron e tromaksur dhe e mufatur. 

Allahu (xh.sh.) na dhuroftë aftësinë e të dëgjuarit të 
psherëtimave të zërit plot mistere dhe urtësi të njerëzve të 
mbërritur dhe gjithashtu dhëntë Zoti që ne, ashtu si neji, 
me dashuri e entuziazëm në rrugën e Hakut, duke u djegur 
nga malli për ribashkim, të bëhemi si ato njerëz që kanë 
arritur lumturinë, duke u shkrirë tek Ai. 

Amin! 







Sipas tMestievisë 


Mesnevi: “Njeriu përbëhet pothuajse vetëm nga syri, pra nga 
një perceptim i thellë. Ajo çka mbetet është lëkurë, trup. Ndërsa 
sy i vërtetë është ai që sheh mikun, pra është ai që e percepton 

thellë atë. Atë sy që nuk sheh mikun, mos e konsidero kurrë sy/” 
(v.l, 1406) 

Syri është një dritare e hapur drejt mendimit dhe ndjeshmë- 
risë. Me të vërtetë, çdo gjë që sheh njeriu nëpërmjet syrit, e mirë 
ose e keqe qoftë ajo, reflekton në zemrën dhe mendjen e tij, ngjall 
përfytyrime dhe mbresa. 

Hapi i parë i meditimit dhe ndijimit është të shikuarit me për- 
pjekjen për të përfituar. Allahu (xh.sh.) nëpërmjet shumë ajeteve 
të Kuranit i fton njerëzit të shikojnë vëmendshëm, në mënyrë që 
ngado të nxjerrin mësim: 

“A nuk i vështrojnë ata devetë, retë, shiun, malet, bimët që 

thahen në dimër për t’u gjallëruar në pranverë, ato që lanë pas 
popujt e kaluar...” 

Kurani, pasi numëron begatitë dhe mirësitë e Allahut ndaj nesh, 

/ 0/0 * i , 

u drejtohet atyre me “Ja ulul elbab’X^LNIjJjlÇ): O ju të zot e me- 
ndjes, mendimit, shikimit!... Prej nesh kërkohet që të jemi të 
vëmendshëm, kur hedhin shikimet tona drejt universit. Në lidhje me 
këtë, kemi shumë ajete në Kuran, si ( DjjSCS ; jjiiL' ; o ^ii): 
“A nuk mendojnë? A nuk arsyetojnë? A nuk shikojnë?”, aje- 
te të cilat theksojnë faktin se njeriu nuk duh et ta shohë universin 
në mënyrë indiferente pa arritur të gjejë asnjë kuptim, por me një 
shikim të thellë e të kujdesshëm. 

Ata që e vëzhgojnë krijimin me të gjitha aftësitë e tyre, depër- 
tojnë tek Krijuesi, tek arti i Tij madhështor - aq sa u lejon kapaciteti 
i tyre njerëzor. 


Universi është burimi i kënaqësisë hyjnore. Vetë vepra më 
madhështore, njeriu, është një shfaqje e kënaqësisë hyjnore. Sytë 
që vërtet shohin, zemrat që vërtet ndijojnë, nuk shohin dhe përje- 
tojnë asgjë tjetër përveç kënaqësisë hyjnore. Njeriu duhet të vëzh- 
gojë lindjen e diellit, ngjyrat që shfaqen në horizont dhe tablotë e 
ndryshme të natyrës. Ne që mbetemi të mahnitur para tablosë së 
një piktori, si mund të qëndrojmë indiferentë dhe të huaj përpara 
tablove, kryeveprave që vizaton në çdo moment dhe në çdo gjë 
Kryeartisti, Krijuesi i gjithësisë. 


Shiko tulipanin dhe manushaqen! Vallë prej ku erdhën ngjyrat 
e tyre mahnistëse, prej dheut të zi? Po ai man i kuq? Po e kaltra 
dhe roza e luleve - ngjyrat e të cilave luajnë dashurisht në dritën e 
diellit... dhe bukuritë e tjera që s’numërohen dot... Për zemrën e 
paisur me ndjeshmëri të thellë, çdo vend është ekspozitë e të mah- 
nitshmeve mrekulli... Shiko delikatesën e një luleje, vallëzimin e 
një blete dhe fluture, rrezatimin e një xixëllonje, cicërimat e bilbilit, 
si dhe mos harro një shikim drejt vetes. Të gjitha këto, të gjitha bu- 


o 

kuritë, janë vetëm shkëlqimi i një rrezeje shëmbëlltyre të bukurisë 
së bukurive të të Madhit Zot. 

Kur zbardh agimi dhe dielli hedh rrezet e para drejt jetës duke 
na përcjellë selamin e fillimit të ditës, sikur na thotë: 

“Zgjohu!” 

Ai sikur na fton në një dialog të tillë: 

“Shiko, këtë mëngjes fletores tënde të jetës iu dhurua edhe një 
fletë e re. Si do ta plotësosh atë që do të shfaqet para teje në ditën 
e kiametit? Çfarë mendon të përgatisësh sot për atë ditë të tmerr- 
shme kur do të të thuhet “Lexo librin tënd, sot të mjafton vetja për 
të dhënë llogari? ” 

Ndërsa në buzëmbrëmje, kur qielli fillimisht hyn në kuqëlim e 
pastaj në terrim, nata me gjuhën e saj të errësirës sikur thotë: 

- Kaloi edhe një ditë. Edhe një hap tjetër hodhe drejt vdekjes. 
Nuk është nevoja të ankohesh kot së koti. Sado që të përpiqesh, 
atë nuk e kthen më prapa. Tani edhe ti do të dorëzohesh në duart e 
vëllait të vdekjes, gjumit. Çfarë bëre? Çfarë duhet të bëje? Reflekto 
për ato që ke bërë dhe për ato që nuk ke bërë!... Ndoshta nuk do 
ta shohësh më në horizont zbardhjen e agimit!... 

Ato shpirtra që e mendojnë dhe e përndijojnë në mënyrë të 
tillë gjithësinë, përfundimisht e gjejnë Allahun si të vetmin meritues 
të dashurisë dhe miqësisë sonë. Për të arritur në një gjendje të tillë 
plot urtësi, ndihmëtari më i madh i njeriut është kontakti i vazh- 
dueshëm - deri në shkrirje - me shpalljen që udhëzon mendimin 
dhe ndjeshmërinë dhe, gjithashtu, shoqërimi i vazhdueshëm me 
punë-mirët që janë miq të të Vërtetit. Pra, ndërtimi i një vëllazëri- 
mi shpirtëror me to. Kështu, emërtimi që u bëhet punë-mirëve si 
“miq” është figurativ. Edhe pse miqësia e vërtetë është dashuria 
ndaj Allahut dhe drejtimi nga Ai, fillimisht, sa njeriu është pa e 
mbërritur këtë gjendje, shoqërimi miqësor me njerëzit që janë afër 
Atij, pra realizimi i dashurisë sublime nëpërmjet dashurive të figur- 

shme, është një domosdoshmëri që buron nga dobësia njerëzore. 

Lartësimi shpirtëror nuk realizohet menjëherë në një çast, por 
në mënyrë graduale. Për këtë arsye, themi se në rrugën e arritjes 
së miqësisë së Allahut, miqësitë njerëzore janë një aksiomë e do- 
mosdoshme. 

Mevlana, këtë të vërtetë, e shpreh me këto vargje: 

“Në qoftë se mbetesh fillikat i vetëm dhe afër teje nuk ka 
ndonjë njeri të mençur, atëherë mos bjer në pesimizëm, por hyr në 
hijen e një miku që përçon diellin e të vërtetave. 

Vrapo, kërko një njeri që i është bërë mik të Vërtetit; në 
veprosh kështu, Allahu bëhet miku yt, ndihmëtari yf. 

Asketizmi dhe qëndrimi vetëm bëhet ndaj të huajve e jo 
ndaj mikut. Cëzofi ështëpër dimrin e jo për pranverën. 

Një mendje e shëndoshë dhe e pastër kur bashkohet me një 
mendje tjetër të shëndoshë dhe të pastër, pra me një mendje të 
edukuar me shpallje, forcohet, përndritet dhe sheh më mirë rru- 
gën e saj. 

Ndërsa nefsi, egoja bën të kundërtën. Ai pëlqen të miqësohet 
me një tjetër nefs për të përmbushur dëshirat e shfrenuara të tij; 
kështu thellohet errësira dhe e vërteta bëhet krejt epadukshme”. 



Mesnevi: “O shpirt! Shko në vendin e përndritjes, atje ku 
ndodhen njerëzit e pjekur, që t’u bëhen mburojë rreziqeve që 
mund të të vijnë”. 

“Ata i tolerojnë të këqijat tuaja, i falin dhe fy të dhurojnë një 
vend në të fyren zemër. ” (v.2,2576-2577) 

Me të vërtetë, parandalimi i së keqes duke i dhënë një dënim 

keqbërësit, është një rregull i përgjithshëm i jurisprudencës islame. 
Sheriati ndjek pikërisht këtë rrugë për të arritur lëshimin, braktisjen 
apo heqjen dorë të individit nga e keqja. Sufitë e pranojnë veprën 
si të keqe e të papëlqyeshme në aspektin juridik, por për riparimin 
e së keqes përpiqen të përdorin metodën e të parit të keqbërësit si 
të dobët përballë joshjes e rënies në mëkat. Ata e shohin atë si një 
zog krahëthyer; ata përpiqen të gjejnë rrugët e shërimit, para atyre 
të dënimit. E njëjta gjë përdoret edhe në mjekësi... Asnjë doktor 
nuk e qorton pacientin e tij duke i thënë: 

- Pse nuk u tregove i kujdesshëm në rrugë, por u bërë viktimë 
e këtij aksidenti, ose pse nuk e ruan veten nga të ftohtit! 

Përkundrazi, mjeku e ndien veten përgjegjës për ta shëruar 
pacientin e tij. Edhe sufitë ndjekin të njëjtën metodë me individët 
që kanë të meta shpirtërore, të cilat reflektohen edhe në jetën e 
tyre sociale. Në fund të fundit, një gjë e prishur dërgohet tek ri- 
paruesi kompetent. Ndërsa zotësia e mjeshtrit shihet nga shkalla e 
përsosmërisë së gjësë që riparohet. Vargu i Mevlanës shpreh pikë- 
risht këtë të vërtetë: 

“Ata, të këqijat tuaja i tolerojnë, i falin, dhe ty të dhurojnë një 
vend në të tyren zemër”. 



Mesnevi: “Edhe mendja që percepton dhe kupton çdo gjë, 
mbetet e çuditur - si shigjetari që i është thyer harku - me ndarjen 
e miqve”. (v.3,3693) 

Në islam mendja përmendet si “mendja e mangët”. Ky kup- 
tim lidhet me pafuqishmërinë e saj për të arritur tek i Vërteti dhe 
tek mirësia. Argumenti që bën bindës këtë të vërtetë, është dërgimi 
i profetëve nga ana e Allahut robërve të Tij - të pajisur me mendje. 
Mendja është kushti parësor prej ku lind edhe përgjegjshmëria e 





E VERTETA E MIQESISE 


individit. Në çdo sistem legjislativ, një person me të meta mendore 
shkarkohet nga çdo lloj penalizmi, pavarësisht prej krimit që mund 
të ketë bërë. Këtyre nuk u jepet asnjë lloj dënimi. 

Çdo fajtor vuan dënimin e fajit që ka bërë, në qoftë se mendja 
dhe vetëdija e tij është e rregullt. Kjo tregon gjithashtu se mendja 
nuk e zotëron atë shkallë përsosmërie sa ta ndalojë njeriun nga 
rënia në gabime, qofshin ato edhe fatale. 

Për këtë mangësi, mendja duhet të përforcohet me llojet e 
tjera të inteligjencave e që në islam emërtohen me fjalën “selim”, 
që do të thotë e “shëndoshë”, e aftë të ndajë të vërtetën nga e pa- 
vërteta. Shprehja “Një mendje është më lart se një tjetër”, shpreh 
qartë domosdoshmërinë që për çështje të ndryshme të konsulto- 
hemi me njerëzit kompetent. Konsultimi për të ndihmuar zhvillimin 
dhe progresin në jetën individuale dhe atë sociale, urdhërohet në 
ajete të ndryshme: 

“...për çdo punë konsultoju me ata!..” (Alilmran, 159) 

“...Ata punët e tyre i kryejnë duke u konsultuar...” (esh- 
Shura, 38) 


*V 


Mesnevi: “Biri im! Nëse sheh ndonjë person që është në kër- 
kim të Zotit, bëju mik me të, përkulu para tij me respekt!” 

“Nëse je fqinj me ato që ditë-natë kërkojnë Allahun, pra me 
miqtë e Zotit, edhe ti bëhesh njëri prej tyre, prej meritës së tyre 
edhe ti efiton luftën me nefsin”. (v.3,1446-1447) 

Një shprehje e vjetër popullore thotë: “Shehfikufikunepiqet”. 
Kjo e vërtetë, në mistikën islame shfaqet me shprehjen “Gjendja 
kalon nga një person tek tjetri”. Gjendja jote ndikohet nga perso- 
nat që ti don dhe nga ato persona me të cilët qëndron. Në lidhje 
me këtë, Allahu (xh.sh.) thotë: “0 besimtarë! Frikësojuni Allahut 

dhe bëhuni me ata që janë të sinqertë.” (et- Tevbe, 119). Kjo, sepse 
njeriu merr një pjesë nga personi me të cilin komunikon, tërhiqet 
nga ai dhe gradualisht bëhet bashkëudhëtar i së njëjtës rrugë me 
të. Kështu, qëndrimi me punë-mirët bëhet shkak për shtimin e vep- 
rave të mira. 


! 

Mesnevi: “Dije mirë se miqt’ e rrejshëm e të përkohshëm 
dhe të dashurit fallco do të bëhen armiqtë tuaj. Atajanë armiqtë e 
vërtetë. 

“Kurse ti do t’i lutesh Zotit tënd i vetëm në varr: «0 Zoti im, 
mos më lër vetëm!» 

Në këtë jetë shumë njerëz krijojnë marrëdhënie shpirtërore me 
shumë gjëra, por kur vjen çasti i kalimit për në botën e përtejme, 
detyrohen t’i braktisin ato, sepse nuk u japin asnjë dobi. Fër arsye 
se majën e dashurisë njerëzore në këtë botë e përbëjnë fëmijët dhe 
pasuria, Allahu (xh.sh.) në Kuran thekson faktin e padobishmërisë 
së tyre në botën tjetër, duke thënë: “Ditën, kur askujt nuk do 
t’i bëj dobi as pasuria, as fëmijët përveç atij që vjen me 
zemër të pastër tek Allahu.” (esh-Shura, 88-89) 

Mos pandeh se në ditën “kur asgjë s’do të mund të të japë 
dobi” 

Do të të kërkohet mall, pasuri e fëmijë. 

Atje, mik i dashur, kërkohet 

veç zemër e mbushur me besim dhe mirësi. 





Mesnevi: “Kush ndjen dashuri për një gjë të vdekshme, atë 

dashuri e kultivon për ta bashkuar me një qenie të gjallë, me shpirt. 
Kështu që dashuria ndaj një qenieje të vdekshme bëhet urë për ta 
shpënë njeriun në dashurinë hyjnore”. (v.3,545) 

“O udhëtar i së vërtetës! Për t’u bashkuar me një qenie të gja- 
lië, përpiqu dhe puno duke shpresuar, në mënyrë që përpjekja jote 
për të gjallin të mos vdesë e të mos varroset nën tokë”. 

“Mos u bëj viktimë e ndjenjave, mos e zgjidh për mike të afër- 
me një bukuri kalimtare, njëfije kashte, sepse dashuria e saj është 
e përkohshme. Ti kërko dashurinë e përhershme”. 

“Sikur ndonjë dashuri - përveçse dashurisë ndaj Allahut - të 
kishte lidhje të hekurt, atëherë ku është miqësia e më mirënjohësve 
ndër të afërmit tuaj, nënës dhe babasë? (v.3,547-549) 

“E kur dukja e gjësë me të cilën je dashuruar të njehsohet me 
thelbin e saj, kur bakri i fshehur nën galvanizim të shfaqet i vër- 
tetë, pra të shëmtohet duke u fanitur përditë përballë syrit tënd, 
atëherë ti ndjehesh i ngopur prej saj, fillon mos ta pë/qesh më atë, 
fillon të sillesh krejt indiferent ndaj saj”. (v.3,555) 

“Bukuria që ndër qenie kalimtare vërehet, është vetëm shë- 
mbëUtyra e një bukurie të shkëputur nga Bukuria Hyjnore. Ajo 
dritë që shëmbëUen do të kthehet një ditë tek burimi. Prandaj, o 
udhëtar, mos u habitpas bukurive kalimtare, kërko thelbin e tyre, 
atë prej të cilit ka buruar ajo”. 

“Shkëqimi që bie në mur kthehet sërish tek dielli. Ti mos 
shko tek shkëlqimi që bie në mur, por tek ai që e hedh atë, pra tek 
dielli; ai të meriton ty”. 

“Meqë nga ulluku nuk rrodhi asnjë pikë ujë, pra nuk gjete 
ndershmëri tek të bukurat, kërko dhe gjeje ujin ndër qiej”. (v.3,558- 
560) 

Prirja e njeriut për të dashur është një thesar i çmuar i tij. 
Keqmenaxhimi dhe keqpërdorimi i saj për gjëra të kota të shpie në 
humbje. Përveç Allahut, të gjithë miqtë që mund të duhen, janë të 

përkohshëm. Prandaj objektivi i dashurisë, besnikërisë dhe miqë- 
sisë duhet të jetë vetëm Allahu (xh.sh.). Allahu (xh.sh.) nga njëra 
anë është aq larg dhe gjithashtu transcendental sa mendja mos ta 
konceptojë, kurse nga ana tjetër, një mik dhe ndihmëtar që është 
më afër se damari i qafës. 

Nëse njeriu përpiqet t’i afrohet të madhit Zot duke u kujdesur 
për jetën e tij shpirtërore, atëherë “Ai do të bëhet syri me të cilin 
ai sheh, veshi me të cilin ai dëgjon, dora me të cilën ai mban”. 
(Zubdetu’l-Buhari, 1107). Në lidhje me këtë, Allahu (xh.sh.) në Kuran 
thotë: “Shpërblim kanë edhe ata të cilëve njerëzit u thanë: “Shumë 
njerëz po mblidhen kundër jush, prandaj frikësohuni!” e kjo gjë ua 
shtoi atyre besimin dhe thanë: “Neve na mjafton Allahu, Ai është 
mbrojtës i mrekullueshëm!” (Al-ilmran, 173) 

Por dashuria njerëzore është legjitime, pra përjetimi në më- 
nyrë të përkohshme i një dashurie tjetër përveç asaj ndaj Allahut, 
është e pranuar dhe madje e pëlqyeshme, sepse kjo shërben si një 
fazë që të shpie drejt Zotit. Por në qoftë se zemra ndalohet duke 
u mjaftuar me këtë dashuri, atëherë krijesa e dashuruar kthehet 
në idhull dhe pengesë për ribashkimin me Hyun. Lum ai njeri që 
si Mexhnuni, duke mos e parë si stacion përhershmërie gjendjen 
e dashurisë ndaj një qenieje të përkohshme, arrin deri aty sa të 
thotë: “Gjeta Mevlanë (Zotin) duke thirrur, duke thirrur me 
gjithë zemër Lejlanë!” Thelbësore është “Bukuria absolute”! 
Të bëhesh kërkuesi i Saj, është qëllimi më madhështor në jetë. 

V 

Mesnevi: “Betohem nëAtë që nuk ndien asnjë nevojëpër as- 
gjë dhe për të cilin kanë të gjithë nevojë, se një gjarpër i keq është 
më i mirë se një mik i keq!” 

“Një gjarpër i keq e hedh njeriun në vdekje. Kurse një mik i 
keq e hedh atë në zjarr, e djeg dhe e përvëlon!” 

“Njeriu, edhe sikur të mos flasë asnjë fjalë me shokun e tij të 
keq, fillon të marrë huqet e tij. Shpirti, fshehtazi, përvetëson mo- 
ralin e tij të keq”. 

“Një shok që s’e njeh vërtetësinë dhe drejtësinë dhe nuk ka 
formimin e duhur jetësor, hedh hijen e tij mbi ty dhe të vjedh edhe 
atë çka ti posedon!” (v.5,2634-2637) 

Siç e kemi thënë edhe më sipër, gjendja ka aftësinë të kalojë 
nga një individ në tjetrin. Qëndrimi me njerëz të mirë të ndikon 
për mirë dhe qëndrimi me njerëz të këqij të ndikon për keq. Këtë, 
pejgamberi ynë e shpjegon me një përngjasim të tillë: “Shembulli i 
shokut të mirë me atë të keq i ngjason shembullit të atij që tregton 
erëra të mira dhe farkëtarit. Ai që tregton erëra të mira ose do të 
të dhurojë diçka nga ato, ose ti do të blesh prej mallit që ai treg- 
ton. Të paktën, sa qëndron përkrah tij, do të nuhasësh një erë të 
këndshme. Kurse farkëtari ose do t’i djegë rrobat që ke veshur, ose 
do të të shqetësojë me erën e keqe që prodhon puna e tij”. (Buhari, 
Dhebaih, 31) 

Imam Rabbani tregon për përfundimin e atyre që shoqërohen 
me shokë të këqij: “Ata që ndajnë në mënyrë të vazhdueshme ko- 
hën me kumarxhinjtë, ndoshta nuk lozin asnjëherë kumar. Kështu 
mendojnë se qëndrojnë larg përlyerjes me këtë ves. Veçse duke 
qëndruar me tofillojnë ta shohin mepëlqim këtë lojë. Por edhe kjo 
është shkatërrim shpirtëror”. 

Nëse njeriu, me ose pa dashje, e braktis këtë rrufepritëse të 
nevojshme për ta ruajtur atë nga mëkatet, atëherë rritet mundë- 
sia e rënies në gabime e gjynahe. Shoqërimi me të papjekur dhe 
injorantë pasohet edhe në përngjasimin konceptual mendor. Ky 
përngjasim shndërrohet në përngjasimin ndjesor dhe kështu gra- 
dualisht njeriu shkon drejt shkatërrimit. 

Mesnevi: “E keqja e të shoqëruarit miqësisht me hipokritët i 
shëmton besimtarët dhe i rebelon ata”. (v.2,2892) 

Kufiri përfundimtar i moralit të prishur është dyfytyrësia. Në 
fenë islame hipokrizia gjykohet si më e keqe se të qenurit jobe- 
simtar dhe të shpallurit si i tillë, sepse në aspektin e mashtrimit të 
të tjerëve, dëmi që shkakton një hipokrit është shumë më i madh 
së dëmi që shkakton një jobesimtar, i cili nuk mundohet t’i bind 
të tjerët për mosbesim. Prandaj ata që dëmtohen më shumë nga 
shoqëria, janë ata që kanë pranuar për miq hipokritët, sepse lidhja 
fillimisht mendore sjell edhe lidhjen shpirtërore ndërmjet tyre. Kjo 
bëhet shkak për humbjen dhe shkatërrimin e besimtarit. Mevlana, 
në vargjet e mësipërme, kërkon të theksojë pikërisht këtë fakt. 

-'V* 

Mesnevi: “Meqë në këndvështrimin tonë ka shumë sëmund- 
je, atëherë ik dhe zhduke këndvështrimin tënd në atë të mikut”. 

“Si përballje ndaj botëkuptimit tonë të mund tëfitosh botëkup- 
timin e mikut! Sa përballje e bukur është të marrësh duke përfituar 
sesa të japësh duke humbur. Në të Tijin botëkuptim ndodhen të 
gjitha dëshirat. ” 

Miqtë përpiqen të të thonë të vërtetën, edhe në qoftë ajo e 
idhët. Një mik nuk zmbrapset nga të shprehurit e së vërtetës, sepse 
për të, një thyerje e përkohshme shpirtërore, është më e mirë se 
një dëm i përhershëm. Mevlana e shpjegon këtë të vërtetë me një 
tregim të thurur në vargje, ku personazhi kryesor shpreh pamundë- 
sinë e vet për ta ndihmuar dikë që vjen të konsultohet me të: 

“Një burrë, për të arritur në një përfundim të prerë dhe të 
saktë në lidhje me një çështje të koklavitur, vendosi të konsultohej 
me dikë. 

Njeriu prej të cilit kërkoi këshillë, i tha: Të them të drejtën, më 

- 

pëlqeu vlerësimi që më bëre duke ardhur tek unëpër t’u këshilluar 
për një çështje kaq të rëndësishme. Por unë nuk jam miku yt! Ti 
gjej dikë tjetër për të marrë mend mbi këtë temë. 

Unë nukjam miku yf, mos kërko këshillë nga unë! Nuk arrihet 
suksesi duke vepruar sipas këshillave të jo-miqve! 

Shko kërko një mik tëndin! Nuk ka dyshim që miku dëshiron 
më të mirën e mikut të vet! 

Unë nukjam mik, nuk të vjen asnjë dobi nga një njeri si unë! 
Unë që ec për vete shtrembër, si mund të të këshilloj fy drejt?! 

Ai që shoqërohet duke i bërë miq të mirët, edhe në qoftë se 
është në zjarr, ndjehet si në trëndafilishte. 

Por ai që është në trëndafilishte, kur shoqërohet me miq të 
këqij ndjehet si në zjarr! 

Vëri gishtin kokës dhe mos nënvlerëso mikun e sinqertë, mos 
e shqetëso kurr atë!” 


V 

Mesnevi: “Shpirti ushqehet nga çdo mik. Shpirti merr nga 
çdo dituri kënaqësi të brendshme, qetësi dhe një mundësi pastri- 
mi”. (v.2,1089) 

“Ti ushqehesh shpirtërisht nëpërmjet çdo takimi me persona 
te caktuar. E aq me tepër, diçka merr nga secili takim me një mik 
të mirë”. (v.2,1091) 

Ashtu siç e kemi shprehur edhe më sipër, ne duhet të jemi shu- 
më të kujdesshëm në përzgjedhjen e miqve. Mevlana, në vargjet 
e mësipërme, thekson dobitë që do të fitojmë nga një mik i mirë, 
sepse gjendjet kalojnë nga një person tek një tjetër. Shtegu prej ku 
gjendjet shpërngulen nga një individ tek tjetri, është pikërisht da- 
shuria. Njeriu ndikohet nga gjendja e një tjetri në raport me dozën 

e dashurisë që kultivon për të. 

Në qoftë se urrejtja pengon marrëdhënien reciproke të gjend- 
jeve ndërmjet dy individëve, dashuria, në varësi të dozës së saj, e 
përshpejton dhe e shton atë. 



Mesnevi: “Nëse arrin ndonjë burrë me shpirt të madh, edhe 
në qofsh i ngurtë sa një gur apo copë mermeri, prej tij bëhesh 
mineral eflori”. 

“Instaloje mirë në zemrën tënde dashurinëpër njerëzit e mbë- 
rritur. Mos u dashuro me asgjë tjetër, përveçse me bisedat me ta”. 

“Mos ano nga pesimizmi, shpresa i ka dyert e hapura. Mos 
shko në zonat e errëtai Dielli po shkëlqen mrekullisht!” 

“Shpirti të tërheq drejt të përshpirtshmëve dhe drejt zonës së 
të diturve, kurse mishi përpiqet të të hedhë në burgun e ujit dhe 
të dheut”. 


“Vëri gishtin kokës dhe ushqeje shpirtin duke biseduar me një 
njeri të mbërritur”. (v.l, 722-726) 

Nefsi e zhvendos njeriun për nga jeta e ulët.Ashtu siç eduko- 
het kali nga i zoti, ashtu edhe nefsi duhet t’i nënshtrohet edukimit 
të një njeriu të mbërritur, i cili i është përkushtuar diturisë, adhuri- 
mit dhe rrugës së Allahut. 

Për këtë nevojitet dituria, por ajo nuk është e mjaftueshme. 
Njerëzit e dijes duhet ta kthejnë diturinë në pjekuri të gjendjes dhe 
të veprave. Kështu, funksionet e zemrës dhe të mendjes do të pu- 
nojnë në bashku në mënyrë harmonike. Në të kundërt, dituria e 
thatë mund ta hedhë njeriun në krenari, egoizëm dhe humbje. 



Nefsi ka disa nivele. Nefsi i paedukuar është nefsi “emmare”. 
Ky nefs e urdhëron të zotin vazhdimisht për keq, por me edukim 

të vazhdueshëm ai ngjitet deri në fazat “levvame”, “mulhime”, 
“mutmainne”, dhe atëherë ky nefs i tërbuar - si një kalë i zbutur - 
i nënshtrohet të zotit, duke e shpënë atë në stacionin e duhur. 

Këtu shpaloset edhe robëria e vërtetë. Me ndihmën dhe dë- 
shirën e Zotit, në mënyrë graduale, procesi i përsosmërisë vazhdon 
me fazat e tjera të nefsit, si “radije”, “merdije” dhe “kamile”. 
Një ndër domosdoshmëritë e suksesit të këtij rrugëtimi është, pa 
diskutim, shoqërimi me miqtë e Allahut, si dhe kultivimi i dashuri- 
së ndaj tyre. Një nefs i papjekur nuk e dëshiron këtë. Në fillim, ai 
e shtyn njeriun të qëndrojë me njerëz të ulët. For, ashtu si kudo, 
edhe këtu ka lehtësim në vështirësi. Mjafton që të fillohet kjo rru- 
gë. Njeriu arrin të kapërcejë melekët, pikërisht në sajë të edukimit 
të nefsit. Urdhëri që Allahu u dha melekëve për t’i bërë sexhde 
Ademit (a.s.), lidhet me atë çka ai kishte në zotërim, pra me nefsin, 
sepse melekët i drejtohen Allahut pa pasur asnjë pengesë; kurse 
njeriu, për të qenë i suksesshëm në rrugën e Allahut, duhet të kalo- 
jë pengesën e nefsit. Prandaj afrimi me Allahun që njeriu e realizon 
me ndihmën e Tij - çka nënkupton fitoren e vështirë në luftë me 
nefsin - vlerësohet dhe shpërblehet. 


Mesnevi: “Sa e rëndon një mik vështirësia e një miku? Vuajtja 
dhe mërzia janë si brendësia e diçkaje. Ndërsa miqësia i ngjan 
lëvozhgës. Shfaqja e miqësisë a nuk është kënaqja nga rreziqet, 
fatkeqësitë dhe vështirësitë? Miku është si ari. Kurse vështirësitë i 

ngjajnë zjarrit. Ari i vërtetë pastrohet pikërisht në zjarr”. (v.2,1459- 
1461) 

Një shprehje e vjetër thotë; “Njeriu njihet në vështirësi, kurse 
minerali në zjarr”. Me të vërtetë, ashtu si gëzimi, kënaqësia dhe 
mirësia, edhe brenga, mërzia dhe vështirësitë janë për ne. Në të 
dyja këto raste, njeriut mund t’i shkasë këmba. Të tregohesh i për- 

mbajtur dhe i durueshëm përballë vështirësive dhe brengave, duke 
pasur parasysh se ato vijnë nga Allahu, të sjell përfitime të shumta, 
ndërsa rebelimi të shpie në humbje. 

Edhe e mira nga njëri aspekt është e njëjta gjë. Ne duhet ta 
dimë se ajo vjen nga i madhi Zot, i Cili duhet falenderuar dhe 
ky falenderim duhet të bëhet burim kënaqësie e mirënjohjeje; në 
të kundërt, nëse mendojmë se ajo vjen nga vetë ne dhe bëhemi 
egoistë e mendjemëdhenj, atëherë sërish na pret shkatërrimi. 

Miqtë e Allahut janë ata që kanë një shpirt të madh dhe që e 
kanë edukuar aq shumë perceptimin dhe intiligjencën e tyre me 
shpalljen hyjnore, saqë jo vetëm e keqja, por as edhe e mira nuk 
i mashtron dhe nuk i shpie në shkatërrim. Për këtë arsye, njerëz 
të tillë i janë drejtuar të Madhit me shprehjen: “Edhe e mira që 
vjen nga Ti, edhe e keqja që vjen po nga ti është e bukur!” 
Me ndihmën e Allahut, edhe ne le të përpiqemi të bëhemi të tillë. 
Përfitimi i plotë nga e keqja dhe nga e mira realizohet jo duke parë 
shkaqet sipërfaqësore, por duke shkuar tek shkaku-rrënjë, shkaku 
i shkaqeve dhe duke duruar e shprehur bindje e pëlqim ndaj cak- 
timit të Zotit. Ata që arrijnë ta bëjnë këtë, mbërrijnë në statusin e 
“pëlqimit” për të cilin Mevlana u shpreh në vargjet e mësipërme. 



Mesnevi: “Era e rreziqeve që ujen drejt nesh, është efortë, e 
furishme dhe e pandalshme, ndërsa qiriu i jetës po fiket; të shpej- 
tojmë, të veprojmë shpejt, në mënyrë që nga qiriu ynë i jetës të 
ndezim një tjetër qiri”. 

“Në qoftë se era do ta shuajë njërin prej tyre, të paktën të 
vazhdojmë rrugëtimin me tjetrin”. (v.6,3108-3109) 

Mevlana, në vargjet e mësipërme shpalos të njëjtën të vërtetë 
dhe na këshillon sesi të mos biem asnjëherë në pesimizëm.E rë- 





E VERTETA E MIQESISE 


ndësishme është që përballë çdo gjendjeje që na shpie drejt hum- 
bjes, të jemi vigjilentë, sepse Allahu (xh.sh.) i ka premtuar falje nje- 
riut deri në momentin e vdekjes; mjafton që të bëhet një pendim 
i plotë. 


Mesnevi: “Ah, sa dhimbje shkaktojnë miqtë që nuk na ngjaj- 
në në natyrë! Ah, sa plagë të thella që hapin në zemrën tonë! O 
njerëz të shenjtë, o njerëz të mëdhenj, bëni kujdes në zgjedhjen e 
miqve! Zgjidhni ata të mirë e të përshtatshëm për ju!” (v.6,2950) 

“Eja në vete dhe mos u mashtro nga paraqitja, mos adhuro 
të jashtmen e bukur dhe mos thuaj asnjëfjalë që të shpie drejt saj! 
Ngjashmërinë mos e kërko në dukje e nëformë”. (v.6, 2953) 

Miqësia buron nga cilësitë e përbashkëta pozitive dhe negati- 
ve. Miqësia e vërtetë shfaqet dhe banon vetëm në shpirtrat e sin- 
qertë, sepse kjo cilësi shfaqet në katet më të larta të formimit nje- 
rëzor. Miqësia jetohet duke përjetuar të njëjtën ndjesi përballë çdo 
situate. Miqësia e vërtetë është një shkëmbim reciprok. Nëpërmjet 
këtij shkëmbimi emocional, ai që do dikë ndikohet nga çdo gjendje 
e këtij të fundit. Atëherë fillon të gjallërohet deti i dashurisë dhe të 
ndizen diejt e saj. Ndërsa miqësia dhe vëllazëria e atyre që s’kanë 
konstrukt të ngjashëm ndjesor, nuk ka të bëjë me miqësinë e vërte- 
të. Për këtë, Ebu Lehebi, edhe pse qe xhaxhai i profetit, ishte njëri 
nga më të largëtit e tij dhe nga më fatkeqët. 







<3L vërlela e miqësisë 



cK/ë dashuri 6 vërtetë, vështirësitë i hën abjekt të 
mëshirës dhe dhembshurisë, prandaj edhe e keqja 
edhs e mira cfë na vjen njja të dashurit tenëjanë 
të pëhfjeshme për ne Hjër ta kuptuar dhe matur 
dashurinë e ndertjë perseni mjaften të shiltet se sa 
ai është rezistent ndaj të keejes jë ivjen nja ai që 
dashurcm. 




£ VËq&ETyt £ MIQËSISË 


Dashuria është ndjesia elektrizuese ndërmjet dy zemrave. Të 
dashuruarit nuk mund të rrinë pa përmendur vazhdimisht atë që 
dashurojnë. Ato tregohen bujarë me të gjitha mundësitë e tyre ndaj 
të dashurve dhe përpiqen ta qjejnë lumturinë, duke sakrifikuar çdo 
gjë për njëri-tjetrin. 

Përgjithësisht, miqësia ndërmjet dy ose më shumë individëve 
buron nga ngjashmëria dhe njëjtësia e cilësive pozitive ose negati- 
ve të tyre, ndërsa miqësia e vërtetë banon në shpirtrat e sinqertë të 
personaliteteve. Kulminacioni i miqësisë arrihet atëherë kur dy ose 
më shumë individë ndiejnë të njëjtin emocion përballë një situate 
të caktuar, kur disa trupa funksionojnë si të kishin vetëm një zemër 
të përbashkët. 

Njeriu bëhet si i çmendur pas personit që dashuron. Shpesh, 
çdo gjendje e një të dashuruari kalon tek i dashuruari tjetër. Më 
pas, deti i dashurisë gjallërohet derisa një e nga një ndizen gjithë 
diejt e saj. Së fundmi, të dashuruarit braktisin vetveten dhe in- 
stiktivisht fillojnë të imitojnë njëri-tjetrin. Kjo është arsyeja që çdo 
besimtar duhet të dijë ta përdorë mirë eliksirin e dashurisë. 

Një dashuri e vërtetë, vështirësitë i bën objekt të mëshirës dhe 
dhembshurisë, andaj e keqja dhe e mira që na vijnë nga të da- 
shurit tanë janë të pëlqyeshme për ne. Për ta kuptuar dhe matur 
dashurinë e ndonjë personi, mjafton të shihet se sa rezistent është 
ai ndaj së keqes që i vjen nga ai që dashuron. 


Mevlana e shpjegon mundësinë e lindjes së dashurisë dhe mi- 
qësisë së vërtetë, vetëm duke i përballuar me kënaqësi vështirësitë, 

brengat dhe vuajtjet që vijnë nga miqtë, me anë të këtij tregimi: 

“Një zotërie i erdhën për vizitë disa miq, të cilët si dhuratë i 
sollën një pjepër. Ai menjëherë thirri mikun e tij të zemrës, shërbë- 
torin Llukman. 


Pasi hyri Llukmani, zotëria preu një rriskë pjepër dhe ia zgjati. 
Dukej që Llukmani po hante një rriskë mjaltë të ëmbël. Po e hante 
me aq kënaqësi, saqë të tjerëve që ishin aty iu zgjua dëshira për 
të ngrënë së bashku me të. Zotëria i tij i dha edhe një rriskë tjetër, 
sepse u ndie mirë duke parë Llukmanin të hante me aq qejf. Kur 
mbeti vetëm një rriskë, zotëria i tha: 

- Tani, këtë rriskë po e ha vetë unë që ta shijoj edhe unë sado 
pak ëmbëlsinë e tij! 

Me ta shtënë në gojë, ndjeu djegien që i dha shija e hidhur 
e pjeprit. Buza iu fshik dhe fyti iu dogj. U tërbua nga djegia që i 
shkaktoi hidhëtira dhe menjëherë i tha Llukmanit: 

- O i dashuri, shërbëtori im! Si ia dole ta haje gjithë lezet 
tërë këtë pjepër të hidhët? Si ia dole ta shndërroje këtë vaujtje në 
kënaqësi? Si munde të jesh kaq i duruar? Kush e di sa vuajtje ke 
përballuar me durim.. Pse nuk më the asnjë fjalë? Pse nuk më the: 
«Më fal, por tani s’mund të ha asqjë!» 

Llokmani iu përgjigj: 

- Zotëria im i dashur, unë jam ushqyer aq mirë shpirtërish dhe 
materialish, saqë pamundësia ime për t’jua kthyer mirësinë po me 
mirësi më ka bërë të ndihem gjithmonë keq para jush. Kur ju më 
servirni diçka me duart tuaja, si mund të them: «Sa e keqe qenka, 
nuk u ngrënka dot»?! Pastaj çdo gjë që me vjen nga ju qoftë edhe 
e hidhur, më duket e ëmbël dhe e shijshme, çdo qelizë e imja është 
ushqyer me begatitë tuaja.” 




Pastaj Llukmani vazhdoi të fliste i emocionuar: 

- O Zotëria im! Më mbuloftë dheu, nëse ankohem kur më jepni 

diçka me bujari. A nuk e shuaka bujaria e dorës tuaj, hidhëtinë 
e shijes së pjeprit? Dashuria ëmbëlson hidhëtirat dhe dhembjet e 
bakrin e bën argjend. Batakët pastrohen e bëhen bilur. Me dashuri, 
gjejnë shërim sëmundjet e pashërueshme. Dashuria ngjall të vde- 
kurit. Nga dashuria padishahët bëhen robër. Dashuria e shndërron 
burgun në trëndafilishte. Nga dashuria shtëpitë që ndodhen në 
errësirë, ndriçohen dhe mbushen me nur. Nga dashuria zjarri bëhet 
dritë e hir. Nga dashuria, edhe e shëmtuara bëhet hyri, pikëllimet 
dhe brengat kthehen në hare dhe gëzim. Nga dashuria bëhen reh- 
ber të mirësisë ato që nga rruga të nxjerrin. Nga dashuria, sëmund- 
ja bëhet shëndet e mirësi, mjerimi bëhet mëshirë. 



Dashuria është prirje e natyrshme shpirtërore, por niveli i saj 
duhet të jetë në përputhje të plotë me madhështinë e asaj që da- 
shurohet. Ne e dimë se këtë prirje që bartim që nga lindja, e meri- 
ton plotësisht vetëm Allahu. Por që zemra të pajiset me një dashuri 
të lartë siç është dashuria për Allahun, duhet të bëjë hapa konkretë 
në ushtrimin e dashurive metaforike që ajo mund të përballojë. 

Në qoftë se harrohet qëllimi përfundimtar, “Bashkimi me të 
Vërtetin” dhe stacionohemi në dashuritë e përkohshme, pra në 
atë të parasë, karrierës, pasurisë, familjes dhe fëmijëve, do të thotë 
dobësim dhe më pas shkatërrim i botës shpirtërore. Për të shpë- 
tuar nga ky rrezik, është domosdoshmëri të kujtuarit vazhdimisht i 
faktit se dashuritë e përkohshme janë kalimtare dhe se ato duhen 
vlerësuar me masë e gjithashtu duhet bërë përpjekje për t’i shndë- 
rruar në një mjet për të arritur dashurinë sublime, atë ndaj Allahut. 
Ato janë etapa shumë të rëndësishme të rrugëtimit shpirtëror drejt 
dashurisë ndaj të Madhit. Këto dashuri të përkohshme si shkallë të 
dashurisë sublime ndaj Zotit, duhet të bëhen shkaqe për shtimin 
e shijes së imanit. Çdo njeri që përpiqet t’i tejkalojë frikërat dhe 

vartësitë njerëzore me një iman të plotësuar dhe që mendon për 
fundin e tij, kupton krejt mirë se qëllimi më i rëndësishëm i jetës 
është që të vendosë kufij ndaj dashurive të përkoshme, dëshirave 
të pangopshme dhe t’i orientojë ato drejt qëllimit hyjnorë. 

Duke shpëtuar nga dëshirat e egos së qenies së përkohshme, 
ai i dorëzohet krejtësisht Qenies së Zotit duke takuar pavdekësinë. 
Kështu, edhe pasi qenia e tij e vdekshme bëhet dhë, ai vazhdon 
të jetojë. Shembulli më tipik i kësaj për të cilën po flasim, është 
Mexhnuni, i cili duke kultivuar në botën shpirtërore dashurinë me- 
taforike për Lejlanë, arriti të gjejë dashurinë për Mevlanë (Zotin). 
Në qoftë se Mexhnuni do të stacionohej përfundimisht tek Lejlaja, 
do të ishte njëri prej mijërave që u bënë viktima të dashurive të 
përkohshme dhe nuk do të meritonte të përmendej ndër shekuj, 
po do të groposej në të kaluarën. 

I Vërteti dhe të vërtetat nuk njihen vetëm nëpërmjet leximit 
të librave, por edhe me anë të dashurisë në zemra. Nëse zemra 
kapërcen shkallët e dashurive të përkohshme duke u pajisur me 
dashurinë e Hakut, atëherë në shpirt pasqyrohen të gjitha sekretet, 
të vërtetat dhe bukuritë. Parë nga ky aspekt, miqësia e vërtetë që e 
shpie njeriun në shpëtim, është padyshim miqësia me Krijuesin. 

Sa bukur e shpalos të vërtetën e miqësisë me Krijuesin, dia- 
logu që zhvillohet ndërmjet pronarit dhe skllavit në tregimin e më- 
poshtëm: 

Një burrë bleu një skllav i cili ishte besimtar i devotshëm. Me 
të mbërritur në shtëpi, ato këmbyen disa fjalë: 

Zotëria: - Me çfarë dëshiron të ushqehesh në shtëpinë time? 
Skllavi: - Me çfarëdo që të më servirësh. 

Zotëria: - Çfarë rrobash dëshiron të veshësh? 

Skllavi: - Ato që do të më japësh ti. 

Zotëria: - Në cilën dhomë dëshiron të qëndrosh? 

- 

Skllavi: - Në atë që dëshiron ti. 

Zotëria: - Çfarë pune dëshiron të bësh në shtëpinë time? 

Skllavi: - Ato punë që dëshiron ti që të bëj. 

Pas përgjigjes së fundit zotëria u zhyt në mendime dhe duke 
fshirë lotët, tha: 

Ah, sikur edhe unë të isha po kaq mik me Zotin tim. Sa i 
lumtur do të isha...!” 

Ndërkohë skllavi vazhdoi tëfliste: 

O zotëria im! A mundet që një skllav të ketë kërkesa dhe 
preferenca ndaj zotëriut të tij?” 

Pas kësaj zotëria tha: 

- Do të dhuroj lirinë. Për hir të Allahutje i lirë. Por, dëshiroj që të 
qëndrosh me mua këtu. Do të të shërbej mejetën dhepasurinë time... 

Ai që e njeh Zotin siç duhet dhe i drejtohet Atij me dashuri, nuk 
ka as kërkesa e as preferenca ndaj Tij. Ai në këtë gjendje mendon: 

“Kush jam unë që paskam të drejtë të kërkoj diçka prej Tij?!” 


Një besimtar që dashuron Zotin duhet të jetë i vetëdijshëm 
se në të vërtetë ai nuk ka asgjë në pronësi të tij, Madje duhet që 
t’ia dorëzojë çdo gjë të Dashurit. Dashuria kërkon sakrifica, pra- 
ndaj ajo nuk përzihet asnjëherë me pasurinë. Dashuria sjell lindjen 
e bujarisë shpirtërore dhe materiale në brendësinë e njeriut. Kjo 
realizohet në varësi të dozës së dashurisë për të cilën njerëzit pa- 
guajnë koston më të lartë. Dhe kjo, manifestohet si sakrificë deri në 
braktisjen e mirësive të kësaj bote për hir të të Dashurit. Në lidhje 
me këtë temë, Allahu (xh.sh.) në Kuran thotë: 

“Kurrë nuk do të arrini sinqeritetin e plotë me besim 

(as kënaqësinë e lumtur në Xhennet) derisa të mos iepni më të 

më të dashurën e pasurisë suaj. çdo gjë që jepni (për Zotin), 
All-llahu atë e di.” (Al-i Imran, 92) 

Ai që e dashuron Zotin dhe ai që i qëndron besnik kësaj da- 
shurie ia dorëzon Allahut “egon, të gjitha mundësitë dhe fundin e 
tij”. Dashuria dhe miqësia me Allahun dhe të dërguarin e tij nuk 
është një stad aq i lehtë për t’u arritur, ashtu siç pretendojnë shumë 
besimtarë. 

Kushti i miqësisë dhe dashurisë së vërtetë është zhdukja e vull- 
netit personal të të dashuruarit, kur është pranë atij që dashuron. 
Sa domethënës është shembulli i Ibrahimit që përbën edhe një 
kulminacion të miqësisë me Zotin: 

Kur Nemrudi urdhëroi hedhjen e Hz. Ibrahimit në zjarr erdhën 
tre melekë për ta ndihmuar mikun e Zotit. Ibrahimi u tha atyre: 

“Kush është Ai që e krijoi zjarrin? Ai është i plotdijshëm edhe 
për çdo situatë e për çdo gjendje timen. Nuk kërkoj asgjë nga ju!” 

Si rezultat i dorëzimit absolut të tij tek Allahu (xh.sh.), zjarri i 
madh u kthye në trëndafilishte. 

Më pas Ibrahimi (a.s.) iu lut Allahut që nga pasardhësit e tij të 
dërgonte profetë. Allahu (xh.sh.) i dhuroi Ibrahimit(a.s) një fëmijë, 
edhe pse në moshë të thyer. Hz. Ibrahimi e donte shumë atë. Ai 
fëmijë i ëmbël, i njomë e i pafajshëm bëri shpejt një fron në zemrën 
e profetit. Fër të treguar miqësinë e vërtetë dhe për ta provuar atë, 
duhej që ta flijonte, pra ta bënte kurban për hir të Mikut. Dashuria 
e thellë që ndjente për birin e tij, bëri që ai të dyshonte për ënd- 
rrën që pa. Por, u bind për vërtetësinë e saj, kur e shikoi atë tre 
netë radhazi. Ai e gjuajti me gurë shejtanin tek përpiqej ta nxirrte 
nga rruga e flijimit. 

Kështu, Ibrahimi(a.s)shkoi të flijonte një dashuri të përkoh- 
shme për hir të Mikut të tij të përhershëm. Miku i tij i përhershëm, 
pasi vërejti vendosmërinë e tij për ta çuar deri në fund sakrificën, e 
shpërbleu duke i dërguar një dash dhe duke ia shpëtuar djalin e tij 

aq të dashur. Allahu i tha: 

“Ne e thirrëm: O Ibrahim! Ti tashmë e zbatove ënd- 
rrën! Ne kështu i shpërblejmë të mirët! Vërtet, kjo ishte 
sprovë e qartë. 

Ne e shpaguam atë me një kurban. Dhe ndaj tij Ne 
lamë përkujtim të mirë ndër popujt e ardhshëm. Selam 

(shpëtim e paqe) pastë Ibrahimi!” (es-Safat, 104-109) 

Kështu miqësia e Ibrahimit (a.s.) me Hakun u përfshi në 
Kuran, dhe u bë e pavdekshme. 

Ato që janë miq me Krijuesin, janë miq qjithashtu edhe me 
krijesat e Tij, sepse fitojnë aftësinë e të shikuarit të gjërave me syrin 
e Zotit. Kulminacioni i miqësisë, Profeti Muhamed (a.s.) bëri dua 
për popullin e Taif-it, teksa ato e qjuanin me qurë. 

Edhe një nga miqtë e Allahut, i cili u vu në provën e miqësisë, 
nën ndikimin e shfaqjes së manifestimeve hyjnore, humbi kontro- 
llin e përjetimit të tij dhe u zbuloi të tjerëve disa sekrete të cilat nuk 
ishin në nivelin e tyre të të kuptuarit. Teksa po goditej me gurë nga 
populli, i cili s’i kuptonte dot këto përjetime, ai tha: “O Zoti im! Fali 
këto që po më gjuajnë me gurë, para se të më falësh mua! Ato nuk 
nuk i dinë përjetimet e mia! Po më dënojnë vetëm për hir të fesë!” 
Kështu ai tregoi mëshirën dhe faljen që duhet shfaqur ndaj njerëz- 
ve si dhe shpalosi një nga shembujt më të përsosur të shikimit të 
krijesave me syrin e Krijuesit. 



Njeriu, vetëm kur të ketë kaluar pengesën e unit, do të mund 
të jetë i durueshëm ndaj dëshirave pasionante dhe fatkeqësive si 
dhe do të fitojë aftësinë e të përballuarit me lehtësi të çdo gjëje 
që i vjen nga Allahu (xh.sh.). Këto janë cilësitë e bukura që dalin 
në pah gjatë rrugëtimit shpirtëror. Për këtë arsye, shpërblimet dhe 

miqësitë e mëdha vijnë si rezultat i shfaqjes së rezistencës, durimit, 
vendosmërisë dhe përballimit me sukses të situatave që vijnë nga 
Zoti. 


Në këtë stad, gëzimi dhe hidhërimi janë e njëjta gjë në syrin e 
besimtarit. Për arsye të shkëputjes shpirtërore nga kjo botë, për to 
nuk ka ndonjë ndryshim esencial ndërmjet gëzimeve dhe hidhë- 
rimeve... Çdo gjë e caktuar, qoftë e mirë apo e keqe, vjen nga i 
Plotfuqishmi, prandaj gjithsesi duhet shprehur mirënjohje. 

Sa bukur flasin këto vargje për tërësinë e ndjesive të këtij stadi: 

Çdo gja që prej Teje më vjen, 

Asht mahnitëse! 

Qoftë gonxhe trëndafili apo gjëmb! 

Qoftë ajo një veshje luksi 
...apo qefin... 

E mira, por edhe e keqja 
Janë të bukura 
Vetëm kur nga Ti vijnë! 

Hedhja në praktikë e këtyre të vërtetave që lexohen me shu- 
më lehtësi në këtë libër është një gjë e vështirë dhe shumë e rë- 
ndësishme. Por, duhet bërë kujdes që këto të vërteta ose të tjera të 
ngjashme me to, që manifestohen në stadin “radije” të mos bëhen 
iluzion qenjësor për egon ose nëpërmjet euforisë që sjell imitimi, të 
mos lindë ndonjë tendencë e pakujdesshme për t’i shprehur. Ato të 
vërteta që fjalëzohen, përmbajnë dhe përfshijnë pohime gati-gati 
në nivel premtimi. Kështu, në qoftë se Allahu (xh.sh.) e sprovon 
sinqeritetin e atij që ngutet të flasë, kam frikë se nuk do ta përba- 
llonte me sukses. 

Rehatia e vërtetë shpirtërore gjendet në të qenurit i kënaqur 
me çdo gjë që vjen nga Ai. Në të kundërt, asnjë veprim nuk do të 
sillte dobi. Sa bukur shprehet Mevlana në këto vargje: 

“Nëse nuk kënaqesh me atë çka Allahu (xh.sh.) ka vendosur 
për ty, ngado që të shkosh me shpresën e shpëtimit, do të përba- 
llesh me fatkeqësi,e cila vjen dhe të godet në shenjë.” 

“Dije mirë që çdo kënd i kësaj bote të përkohshme është një 
kurth. Nuk ka shpëtim tjetër përveç gjetjes së Hak-ut në zemër, 
mbështetjes tek Ai dhe të jetuarit shpirtërisht me Të. Shiko! A nuk 
bien në prehrin e vdekjes edhe ato që jetojnë në vendet më të 
sigurta të kësaj bote të përkohshme, së bashku me ato që i me- 
ndojmë si më të fortët? 

“Mos u përpiq t’u ikësh kurtheve të së përkohshmes, por 
përpiqu të hysh në mbrojtjen e Hak-ut. Nëse ai dëshiron, helmin e 
bën shërim e ujin, helm mund ta bëjë për ty.” 

O Zotl Na bëj neve, nevojtarëve të përfitojmë nga at- 
mosfera shpirtërore e miqve të Tu! 

Na dhuro edhe neve pjesë nga manifestimet e ajetit 

“A nuk janë vërtet Evlijatë (të dashurit) e All-llahut pa frikë e 
brengosje?” (Junus, 62) 

Amin!.. 








i_Alesnevisë 


Mesnevi: Eja o shpirt! Festa e vërtetë është bashkimi me 
Muhamedin (a.s), pasi drita e gjithësisë vjen nga drita e qenies së 

tij. (v. 6, 1861) 

Allahu i Lartë, ekzistenca e të cilit është e përjetshme, e ka 
krijuar këtë botë në mënyrë që njerëzit dhe xhindët ta njohin dhe 
si rrjedhojë, krijesat të jenë më afër Tij në mënyrë që me adhurimet 
e bëra të forcojnë karakteret e tyre. E para qjë që zë vend në këtë 
qjithësi është “Drita e Muhamedit”. I Dërquari i Allahut tha: 

“Ndërkohë që Ademi ishte mes shpirtit dhe trupit, Unë isha 
Pejqamber”. (Tirmidhi, Menakib, 1) 

Atëherë, Drita Muhamedane që është edhe substanca bazë 

e Frofetit Muhamed (a.s), përveç se është e para në krijim, është 
edhe e fundit me dërgimin e tij si mëshirë për gjithë njerëzimin me 
cilësinë e Profetit dhe të Dërguarit duke iu veshur trupi. Kalendari 
Pejgamberor fillon me “Dritën Muhamedane” si qenia e parë në 
tokë, dhe është plotësuar me “Shpirtin Muhamedan” si fleta e 
fundit e këtij kalendari. 

“Drita Muhamedane” është thelbi dhe majae “Besnikërisë 

Muhamedane”. Të gjitha qeniet janë të lartësuara përballë 
“Dritës Muhamedane” ashtu si një gjë me vlerë kur dhurohet, 
mbështillet në një ambalazh. Ata janë krijuar për të ecur në rrugën 
e Tij. Arsyeja e parë e qenies sonë është bindja ndaj Krijuesit të gji- 
thësisë, ndërsa e dyta është lidhja e ngushtë e qenieve me “Dritën 
Muhamedane”. 

Në një hadith tjetër thuhet: 

“Ademi (a.s.) kur e bëri veprimin e ndaluar që u bë shkak për 
nxjerrjen e tij nga xheneti, e kuptoi gabimin dhe tha: 

- 0 Zoti im! Kërkoj falje prej Teje për hir të Muhamedit (a.s.). 

Allahu iu përgjigj: 

- 0 Adem! Ku e dije ti për Muhamedin (a.s.) kur akoma nuk 
e kam krijuar? 

Ademi (a.s.) iu përgjigj: 

- 0 Zoti im! Kur Ti më krijove mua dhe më dhe jetë nga shpirti 
Yt, ngrita kokën dhe sapo pashë të shkruar fjalinë “La ilahe illallah 
Muhammedun resulullah” (s’ka Zot tjetër përveç Allahut dhe se 
Muhamedi (a.s.) është rob dhe i Dërguari i Tij), e kuptova që Ti ia 
atribuon vetes tënde më të dashurin e krijesave! 

Allahu Teala tha: 

- Ke të drejtë, o Adem! Me të vërtetë, Ai është më i dashuri i 
gjithësisë. Më bëj Mua dua për hir të Tij. (Meqenëse bëre dua) Edhe 
unë të fal ty. Sikur Muhamedi (a.s.) mos të kishte qenë, nuk do të 
kisha krijuar ty. (Hakim, Mustedrek, II, 672, Bejhaki, Delail, V, 488 - 489). 

Dashuria është shenja e parë e ekzistencës së zemrës tek nje- 
riu, pasqyrimi i vërtetë i së cilës është pikërisht dashuria që ndiej- 
më ndaj Allahut dhe të Dërguarit të Tij, Muhamedit (a.s.). 



Mesnevi: O biri im! Ta dish se e gjithë bota është e mbushur 
plot me dije dhe bukuri. Por e di që kjo dije dhe bukuri është një 
pikë nga lumi i Allahut që është një shfaqje e tij dhe se mos-dukja e 
tij është e pamundur. Ai ishte një thesar i fshehur që i dha dashuri 
krijesave të Tij, dhe ai thesar u nda përgjysëm meqë ishte i mbu- 
shur plot dhe kështu u bë i dukshëm. Tokën e bëri më të shndrit- 
shme se qiejt. Ai u zbulua ndërkohë që ishte një thesar i fshehtë 
dhe tokën e bëri si një mbret që vesh një rrobë. (v.l, 2860-2863). 

Allahu është përtej kohës dhe vendit, është i pagabueshëm. Ai 
ekziston në një botë pa kohë dhe pa vend, në një formë që i për- 
ket vetëm Atij. Kjo qenie e Tij është e plotë, ndërsa ajo e të gjitha 
qenieve që ka krijuar, është e lidhur me Të. 

Allahu i Lartë, i cili është “i pafillimtë” dhe që nuk ka nevojë 
për një qenie tjetër për ta ndihmuar, kur dëshiroi të njihej nga ana 
e njerëzve dhe e xhindeve, si dhe të respektohej me adhurimet e 
vetëdijshme të tyre, krijoi këtë botë që quhet “Alemi Kerret” (Bota 
e shumicës). Kjo e vërtetë e shprehur me fjalët “Unë isha një thesar 
i fshehur...” (Ismail Hakki Bursevi, Kenzi Mahfl), është njoftuar me hadi- 
thin Kudsi. Ky hadith është ligji më themelor i jetës për të gjithë 
njerëzimin për të kuptuar arsyen e ekzistencës së botës në të cilën 
jetojmë, si dhe na ndihmon në realizimin e kësaj urtësie. 



Mesnevi: “Dije se sa i mjerë është njeriu, zemra e të cilit nuk 
është e mbushur me dashurinë hyjnore, ndoshta ai qëndron edhe 
më poshtë se kafsha. Edhe qeni i Ashabi Kehf-it e kërkoi të dashu- 

rin dhe e gjeti, arriti një pastërti dhe qetësi shpirtërore duke fituar 
kështu edhe xhenetin” (v.2,1425 -1428). 

Ashab-i Kehf që tregohet në Kuran, është një grup i vogël sho- 
qëror i përbërë nga të rinj besimtarë. Këta të rinj u përpoqën të 
ndiqnin këtë vijë të besimit, duke u larguar nga kufri, shpifja dhe 
dhuna dhe nuk nguruan asnjëherë të shpjegonin besimet e tyre, 
por meqenëse në atë shoqëri të dhunshme nuk kishte mbetur as- 
një siguri, braktisën vendin e tyre dhe u strehuan në një shpellë. Në 
rrugë me ta u bashkua edhe një qen, i cili më pas u bëri shoqëri në 
shpellë, si roje. Mbreti i vendit, Dakjanus, dhe ushtarët e tij që po i 
ndiqnin këta të rinj besimtarë, mbërritën deri në hyrje të shpellës, 
por në vend që t’i vrisnin, i lanë të vdisnin ashtu siç ishin, duke ua 
mbyllur hyrjen e shpellës me gurë të mëdhenj. Kaluan jo pak, por 
më shumë se treqind vjet që nga ajo kohë dhe të rinjtë që ndo- 
dheshin në shpellë - si një dhunti e Allahut - gjatë kësaj periudhe i 
kishte zënë gjumi, kurse në fund ishin zgjuar. 

Mevlana, kur flet për këta të rinj besimtarë për të cilët tregohet 
në Kuran (el-Kehf 9-22), na tërheq vëmendjen te qeni Kitmir, duke na 
njoftuar se, fakti që këta besimtarë qëndrojnë së bashku, do të bëjë 
që të arrijnë në lumturinë e dëshiruar, e cila do t’i bëjë “pjesëtarë 
të xhenetit”, përfshi këtu edhe qenin. Një situatë e tillë ku përme- 
nden edhe mirësitë e dhuruara një qeni, na shtyn të mendojmë se 
sa mirësi dhurohen për një njeri që mund të ishte në vend të tij. 
Kjo na nxit të ecim në këtë rrugë, duke e vënë theksin te begatitë 
që fitohen kur jemi bashkë me besnikët dhe të devotshmit. Në të 
vërtetë, duke qenë se Allahu urdhëron në Kuran “...bashkohuni 
me besnikët.” (et-Tevbe 119), kjo çështje, në të njëjtën kohë, është 
edhe një udhëzim Kuranor. 

Pejgamberi ynë, Muhamedi (a.s.), ka njoftuar se disa kafshë e 
kanë merituar të hyjnë në xhenet për shkak të Kitmirit dhe grupeve 
të tjera, edhe pse nuk do të ketë kafshë aty. 

Mesnevi: “Dashuria i qartëson dhe i pastron ujrat e ndotur. 
Dashuria e vërtetë ringjall zemrat e vdekura, edhe mbretërit bile i 
kthen në robër dhe skllevër”. (v.2,1530-1531). 

Shprehja “qartëson ujërat e ndotur” që Mevlana përdor për 
dashurinë, është tregues i rezultateve të frytshme të dashurisë në 
jetën e njeriut. 

Me të vërtetë, kur dashuria mbizotëron, mundimi kthehet në 
mëshirë dhe si rrjedhojë gjërat e vështira lehtësohen. Ai, i cili për 
të shmangur vështirësitë me të cilat ndeshet i drejtohet një rruge 
plot dashuri, fiton në sajë të kësaj dashurie forcë, vullnet dhe ku- 
rajo. Puna që bën për njerëzit që do, vështirësitë që hasen edhe 
në jetën personale të përditshme, asimilohen dhe pakësohen sipas 
forcës së dashurisë. Kështu ashabët, për arsye të lidhjeve të tyre 
me fenë Islame dhe për dashurinë që ndienin ndaj Pejgamberit 
tonë, Muhamedit (a.s.), kanë marrë përsipër udhëtime të vështira 
në zona të largëta si Kinë, Semerkand dhe Stamboll për të pre- 
dikuar këtë fe hyjnore, por ata nuk patën asnjë lodhje nga këto 
udhëtime, pasi reflektimi i dritës së shpalljes në krahërorët e tyre 
dhe dashuria e besimit i kishte kthyer vuajtjet dhe mundimet e 
këtyre udhëtimeve të gjata thuajse në një kënaqësi. Kapërcimi i 
maleve edhe për Ferhatin është lehtësuar në sajë të figurshmërisë 
dhe dashurisë së përkohshme, prandaj ai me kënaqësi e ka marrë 
përsipër këtë punë. 

Dashuria bëhet më e fortë, kur i drejtohet qenies që ti do. 
Në këtë këndvështrim, dashuria më e madhe dhe më frytdhënëse 
është “dashuria e Allahut”, pra dashuria që ndien robi ndaj Zotit 
të vet, pasi nuk ka dhe nuk mund të ketë asnjë qenie tjetër që të 
meritojë një dashuri më të madhe se ajo ndaj Tij, sepse Ai është 
krijuesi i dashurisë. Në ajetin Kuranor, duke treguar dashurinë e 
besimtarëve ndaj Allahut, është thënë: 

“...dashuria e besimtarëve ndaj Allahut qëndron më 
përpara dhe është më e fortë se çdo gjë...” (el-Bakare 165). 

Njerëzit, çmimin më të madh e paguajnë për shkak të dashu- 
risë. Ferhatit i qe dukur e lehtë të shponte malet për Shirinin, por 
edhe Mexhnunit i qe dukur e lehtë të jetonte në shkretëtirë për 
hirë të Lejlasë. Kur mendojmë se dashuri të tilla e që ne i quajmë 
“Dashuri metaforike” mund të të shtyjnë në një altruizëm aq 
të fortë sa njerëzit të sakrifikojnë jetën e tyre për hir të dashurisë, 
atëherë sakrifikimi mijëra herë në rrugë të “dashurisë hyjno- 
re” edhe i shpirtit bile, është shumë pak. Ai që dëshiron, shtyhet 
të sakrifikojë në rrugë të dashurisë për atë që do dhe, nganjëhe- 
rë, edhe të heqë dorë plotësisht nga ato që ka. Prandaj ashabët 
kanë jetuar duke sakrifikuar shpirtin dhe pasurinë e tyre për hir 
të Allahut dhe të Dërguarit të Tij dhe për këtë, kanë qenë shumë 
mirënjohës. Kështu që çfarëdo lloj kërkese, sado të vogël të ketë 
pasur Pejgamberi ynë, Muhammedi (a.s.), ata i janë përgjigjur: 

- Të qofshin falë nëna, babai, pasuria dhe shpirti im, o i 
Dërguari i Allahut! 

Ushtarët e Fatih Sulltan Mehmetit janë përpjekur përherë të 
nxjerrin në pah dhe të vënë në jetë këtë hadith: “Padyshim që 
Stambolli do të çlirohet. Sa ushtar i mirë është ai që e çliron atë, sa 
ushtar i mirë është ai që e çliron atë!...” (Ahmetbin Hanbel, IV335, Hakim, 
IV, 468/8300). Ndërkohë që ushtarët po përballeshin me predhat e 
Rumëve, ata ngjiteshin në muret e Bizantit dhe me një emocion 
besimi të pakufijshëm thonin: 

- Sot ka ardhur koha për të rënë dëshmorë! 

Siç kuptohet edhe nga shembujt e mësipërm, nëse kujtohen 
sakrificat e bëra për dashuritë njerëzore, atëherë duhet llogaritur 
se në ç’gjëndje e çon besimtarin dashuria ndaj Allahut dhe të 
Dërguarit si shkalla më e lartë te njeriu. Një gjendje e tillë do të 
thotë konsumi i të përkohshmes, arritja në “robërinë e vërtetë”, 
duke kuptuar se njeriu nuk është asgjë përpara Allahut. 

Dashuritë që marrin ushqim nga burimet hyjnore e shfaqen në 

bukuritë shpirtërore, janë si lulet e kopshteve të xhenetit që përha- 
pin aromat kundërmuese me një mijë e një aroma. Ato lule përsëri 
marrin ushqim dhe gjallërohen me buzëqeshjen e pranverës, edhe 
pse kohë pas kohe u bien gjethet dhe vyshken; kurse dashuritë që 
nuk arrijnë të qjejnë frymëzimin e tyre janë shpenzime të tepërta të 
jetës së përkohshme. Dashuritë që mbesin pre e zilive dhe e inter- 
esave të ngushta, janë sikurse lulet që çelin në qoshet e kalldrëme- 
ve: herët a vonë do të shkelen dha shkatërrohen. Sa i pafat dhe i 
pashpresë është një gur i çmuar i rënë në rrugë! Ç’dështim është të 
mbetesh pre e një shpirti të pafat! 


V 


Mesnevi: “Është e pamundur të arrish kënaqësinë e dashuri- 
së hyjnore pa u përvëluar shpirtërisht!” (v.l, 22) 

Siç u shprehëm edhe më sipër, përsa kohë që robi t’i drejtohet 
Krijuesit me dashuri dhe kjo dashuri të arrijë kulmin e saj, qenia e 
përkohshme dhe si rrjedhojë të gjitha dukuritë që i japin jetë asaj, 
dështojnë dhe e humbin rëndësinë e tyre. Në mes nuk mbetet as 
“unë” dhe as “ti”. Egoja humbet dhe qenia e përkohshme ri- 
nqjallet në atë që i takon Allahut. 

E thënë ndryshe, për sa kohë që nuk e shpëtojmë zemrën nga 
dashuritë e kësaj bote dhe nga mirësitë që na dhuron kjo botë, 
kurrë nuk shkreptijnë vetëtimat e dashurisë hyjnore në botën tonë 
dhe dhuntitë hyjnore mbulohen nga perdet. Përsa kohë që dashu- 
ria e Allahut mos ta pastrojë zemrën nga dashuritë e kësaj bote, ajo 
nuk realizohet plotësisht. 

Mevlana ka thënë: 



- Mos u bëj si një pikë uji që gjatë rënies frikësohet nga era dhe 
toka, pasi këto të dyja i shkatërrojnë thërrmijat e vogla. Era e than, 
ndërsa toka e shtyp; por bëhu sikur ajo pika e ujit që hidhet në det 

dhe shpëton edhe nga nxehtësia e diellit, edhe nga era, edhe nga 
toka... Qenia e dukshme e asaj pike uji tretet në det, por qenia dhe 
e vërteta e saj mbeten përjetësisht si një pjesë e detit! 

Kur një qenie e përkohshme i bashkohet një qenieje të për- 
jetshme bëhet edhe ajo e tillë: e përjetshme dhe e pavdekshme! O 
njeri që je sa një pikë uji në botën e ekzistencës!... Eja në vete dhe 
jepja qenien tënde Krijuesit të qjithësisë, në mënyrë që të arrish 
lumturinë e vërtetë pa u penduar! Jepja detit shpirtin tënd që ësh- 
të si një pikë e vogël uji, dhe bëhu si ai - det i pakufishëm! Eja në 
vete, sakrifiko qenien tënde për këtë madhështi, hyr në thellësinë 
e detit dhe shpëto nga shkatërrimi e lodhja e madhe në skutat e 
epshit! 



Mesnevi: “Aspekte të tilla si dashuria dhe miqësia e ngushtë 
janë të lidhura me besnikërinë dhepërherë kërkojnë besnikët. Ato 
nuk i afrohen kurrë një shpirti të pabesë”. (v.5,1165) 

Besnikëria është rezultat i stabilitetit dhe qëndrueshmërisë te 
njeriu. Nuk arrihet asqjëkund vetëm me dashuri, ashtu sikurse in- 
sektet që zhduken në maj. Eshtë njeriu që ka prirje për stabilitet në 
shpirtin e tij, i cili kur e kupton kënaqësinë që të dhuron dashuria 
hyjnore, nuk kthehet nga ajo rrugë, por ecën deri sa të heqë dorë 
nga qenia e tij e përkohshme. Zemra e atyre që nuk e kanë këtë 
stabilitet, nuk mund ta mbartë për një kohë të gjatë dashurinë për 
Allahun. Kjo do të thotë se njerëz të tillë e kanë të vështirë t’i kon- 
ceptojnë mirësitë që u janë dhënë. Nëse konceptimi është i plotë, 
kënaqësia e shijuar bëhet një cilësi që vazhdon deri në momentin 
e vdekjes së të zotit. 


Kjo do të thotë që, nëse dashuria nuk gjen stabilitet në zemër 
dhe besnikërinë që është rezultat i saj, ajo nuk mund të strehohet 
aty. Kurse dashuria për Allahun, nëse nuk e gjen veten në zemra, 

nuk rrezaton në atë zemër për shkak të dhunës. 

Besnikëria dhe sakrifica janë busullat më të rëndësishme që tre- 
gojnë nivelin e zemrës. Shmangia nga sakrifica dhe mungesa e bes- 
nikërisë janë një tradhëti ndaj dashurisë dhe miqësisë së ngushtë. 


Mesnevi: “Një lum kur derdhet në det, i humbet cilësitë e tij 
duke u bërë pjesë e detit”. (v.4,2619) 

Buka që hamë tretet në trupin tonë dhe bëhet pjesë e jona. 
Edhe qenia e atij që do, kur dashuron aq sa forca e dashurisë që 
ndien, humbet në atë dashuri. (v.l, 3166) 

“Sikur të mos kishte qenë dashuria, ku do të kishte qenë qe- 
nia? Si mund të ndodhte që buka të tëjepej ty, të tretej te ti dhe më 
pas ajo qenie të ishe ti? 

Buka t’u dha fy dhe ti u bëre ai qëje! Pse ndodhi kështu? Nga 
dashuria, nga dëshira! Në të kundërt, dashuria dhe dëshira a do të 
mundësonin që buka të bëhej pjesë e shpirtit tënd? 

Dashuria i dhuron jetë edhe bukës së ndenjur dhe shpirtin e 
saj tëpërkohshëm ta dhuron fy, duke të të bërë tëpërjetshëm”. (v.5, 
2012-2014) 


Dashuria e bën të njëjtë atë që do me atë që duhet, ose njërin 
e tret në karakterin e tjetrit. 



Me rritjen e dashurisë, çdo gjë që ka lidhje me qenien fillon të 
bëhet pjesë e saj. Për shembull, ai që do dikë me përkushtim të 
madh, lidhet shkallë-shkallë me qytetin ku ai ka lindur, me njerëzit 
e atij qyteti apo me ato njerëz që mbartin të njëjtat halle me ata që 
i do, me ata që mbartin emrin e tij... Kjo do të thotë që dashuria 
fiton edhe një “thellësi vetëdijeje”. Një nga mendimtarët e njo- 
hur të Pakistanit, Muhammed Ikbal, kaq shumë ishte i lidhur me 

Mevlanën, sa që kur avioni kaloi mbi tokën turke, nga emocioni e 
në mënyrë të pavetëdijshme u ngrit në këmbë dhe tha: 

- Tani kemi hyrë në vendin e Mevlanës. 

Ai që e bëri Jethribin “Medinen e Pejgamberit” dhe që sigu- 
roi vendin e tij në shpirtra është Pejgamberi i botës, i cili shpalosi 
dhembshuri kudo. Kur kujtohet Pejgamberi dhe qyteti i tij Medine, 
në shpirtra fryn një aromë kundërmuese. Përsëri ajo që e dallon 
Uhudin dhe e bën më të dashur nga qindra mijëra male të tjera, 
është pikërisht dashuria që ka pasur Profeti ynë ndaj tij. 

Një dashuri e tillë, kur zgjerohet dhe përfshin në vetvete të 
gjitha qeniet e tjera, quhet “Dashuri e vetme”. Dashuria e vetme 
me të cilën mund të lidhen të gjitha qeniet e tjera është Allahu i 
Lartë, sepse që të gjitha kanë “ekzistuar” duke marrë një pje- 
së nga cilësia krijuese e Allahut. Prandaj dhe dashuria e vërtetë 
e që do të thotë kulm i dashurisë njerëzore, arrihet me orienti- 
min e dashurisë vetëm drejt Allahut. Kjo arrin në atë shkallë ku të 
gjitha qeniet zënë vend në atë dashuri si rrjedhojë e lidhjes së tyre 
me Allahun. Me shikimin e Zotit fillon këndvështrimi i dashurisë. 
Gjarpri nuk tremb më. Duke e parë në këtë këndvështrim, dashu- 
ria e vetme është një veprim që i përket vetëm e vetëm Allahut. 

Ne, edhe cilësi të tjera që i përkasin Allahut, ia bashkëngjisim 
qenieve të ndryshme dhe veçanërisht njeriut. Për shembull, ne i 
themi dikujt “i ditur” apo “i drejtë”, por padyshim që duke 
thënë kështu, nuk pretendojmë se njeriu është i ditur apo i drejtë 
në atë shkallë sa edhe Allahu. Nëse do ta kuptonim ndryshe, atë- 
herë do të ishte shirk, sepse duke i përdorur këto cilësi për të tjerë 
përveç Allahut nuk harrojmë asnjëherë cilësinë hyjnore të Allahut 
“muhalefetun lil havadith”, mospërngjasimi me askënd. Me 
këto fjalë, ne dëshirojmë të shprehim faktin se një person të cilin e 
quajmë dijetar apo i drejtë, ka marrë pjesë nga këto cilësi hyjnore 
aq sa e lejon fuqia dhe kapaciteti njerëzor. Edhe dashuria është 
pikërisht kështu. Prandaj edhe “ai që dashuron”, edhe “ai që da- 

shurohet” është Allahu. 

Njeriu i përkohshëm quhet “i dashuruar” pas qjithësisë që ka 
përqafuar me mëshirën dhe dashurinë e Allahut, aq sa mund t’i 
drejtohet si shfaqje e mëshirës dhe e begatisë. Grada e atij që vjen 
në këtë shkallë është “fenafillah”. Pra, kjo do të thotë se unin e 
tij e ka tjetërsuar te Allahu, është i pastruar nga çdo lloj pretendimi 
dhe ka arritur në kulmin dhe kënaqësinë e përkohshmërisë. Pika e 
ujit, në momentin që ka shijuar kënaqësinë e oqeanit, ka marrë një 
pjesë që i takon nga deti i mëshirës, duke u bashkuar me botën. 

Sa bukur e shprehin miqtë e ngushtë të Zotit këtë: 

Kur ti del prej aty, 

Mbetet Ai që të krijoi ty. 



Mesnevi: “Dashuria, qoftë epshore, qoftë shpirtërore, nëfund 
është një udhëzuese që do të na çojë në të përtejmen”. (v.l, lll) 

“Zgjidhe dashurinë e pavdekshme dhe tëpërjetshme tëAUahut. 
Le të dhurojë shpirt ty dhe tëjapëjetë”. (v.l, 219) 

”Ti zgjedh dashurinë e një qenieje të madhe, atë dashuri në të 
cilën të gjithë pejgamberët gjetën forcë dhefuqi, dukefituar kështu 
nderin dhe lumturinë e tyre”. (v.l, 220) 

Çdo lloj dashurie leqjitime është e vlefshme, përderisa e më- 
son njeriun të sakrifikojë duke e shpëtuar edhe nga uni; veçanë- 
risht ajo e udhëzon njeriun dhe e lartëson atë. 



Nëse pasuria, fëmija dhe bashkëshorti duhen brenda kufijve 
që ka përcaktuar Allahu dhe për hir të Allahut, ato bëhen si shkallë 
që na çojnë drejt qëllimeve të mëdha, bëhen forca ushtruese që na 
çojnë drejt një qëllimi hyjnor, por asnjëherë nuk mund të pranohet 

që këtë dashuri që na e dhuroi Allahu ta bëjmë lojë të kënaqësi- 
ve epshore dhe ta rrisim në zemrën tonë, gati-gati ta kthejmë në 
idhull. Të marrësh ujin nën anije - atë ujë që ndihmon në ecjen 
e saj - dhe ta futësh brenda, do të thotë ta përgatisësh anijen për 
mbytje. 

Fakti që zemra ushqen dashuri ndaj diçkaje tjetër përveç 
Allahut, në atë shkallë sa mund të quhet “dashuri”, nuk shihet e 
përshtatshme për një besimtar të vërtetë. Këto dashuri artificiale 
nëse janë një stacion i dashurisë hyjnore janë të pranueshme dhe 
të pëlqyeshme. Nëse zemra zë një miqësi të tejskajshme me një 
qenie përveç Allahut dhe i afrohet asaj me një dashuri që rrënjoset 
dhe sistemohet në zemër, atëherë bëhet shirk. Në ajetin Kur’anor 
thuhet: 

“A e ke parë ti atë që i bën për Zot kënaqësinë dhe 
dëshirat e tij?” (el-Furkan, 43, veçanërisht shihni el-Xhathije, 23) 

Duke qenë se në të tilla dashuri metaforike apo në lidhjet e 
forta që luajnë një rol në formimin e bazës së dashurisë hyjnore 
dhe zemrën e plotësojnë për dashurinë e Allahut, më shumë për- 
bën rrezik dashuria ndaj pasurisë dhe fëmijëve, në Kuran është 
thënë: “Pasuria dhe fëmijët janë fitne (ngatërresë) për ju”. 
(el-Enfal/28). Rreziku i fitnes (ngatërresës) është një situatë e tillë 
që vjen kur teprohet në dashurinë ndaj pasurisë dhe fëmijëve, por 
dashuria ndaj krijesave është e lejueshme brenda kufijve të për- 
caktuar, me kusht që kjo dashuri të jetë e përkohshme. Gjithashtu, 
një dashuri e tillë është lejuar dhe pëlqyer, duke qenë se zemra 
është një vend ku stërvitet dashuria ndaj Allahut në aspektin e 
kapacitetit. 




Mesnevi: “O mik i ngushtë, jeta e të dashuruarve është duke 
vdekur. Kur nuk dhuron një zemër, nuk mund ta gjesh atë”. (v.l, 1751) 

Sikurse e shprehëm edhe më sipër, i dashuruari është i mbu- 
shur plot me dëshirën për të qenë i përkohshëm në dashurinë e tij. 
Ai merr kënaqësi prej saj. Ashabët sakrifikuan shumë, duke përdo- 
rur të gjitha mundësitë e tyre. Dëshirës më të vogël të të dërguarit 
të Allahut ata i thanë: 

- Të qoftë falë shpirti dhe pasuria ime, o i Dërguari i Allahut! 

Të forcohesh shpirtërisht në këtë mënyrë, do të thotë të si- 
gurosh një bindje të fortë për dëshirën që i përket dashurisë për 
Allahun. Fluturat që përjetuan një kënaqësi të tillë, u quajtën “per- 
vane”. Ata vërtetuan dashuritë e tyre duke u djegur dhe duke u 
bërë hi për shkak të dashurisë ndaj kësaj drite. Sa bukur e shpje- 
gon në një poezi të tij, Muhammed Ikbal: 

- Një natë, në bibliotekën time dëgjova tenjën që po i thoshte 
xixëllonjës: 

- U vendosa në mesin e librave të Ibni Sinasë. Pashë veprat 
e Farabit. U solla mes rreshtave që nuk kishin mbarim dhe mes 
shkronjave të këtyre rreshtave dhe e shqeva. Eca lagje më lagje 
dhe rrugë më rrugë në “El-Medinetu’l-fadila” të Farabit, e cila do 
të thoshte “qyteti i virtyteve”, por asnjëherë nuk arrita ta kuptoj 
filozofinë e kësaj jete. U bëra një udhëtar që jetoja në ankth, që 
vrapoja drejt rrugicave të paudha. Nuk kam një diell të më ndriçojë 
ditët e mia... 

Pas kësaj ndodhie të tenjës, xixëllonja tregon krahët e saj të 
djegur: 

- Shiko! Unë për këtë dashuri dogja krahët e mi. 

Pastaj vazhdoi: 

- Ata që e mbajnë të gjallë jetën, janë sakrificat dhe dashuritë; 
dhe ajo që i jep krahë jetës është dashuria! 

Pra xixëllonja, duke i treguar tenjës krahët e djegura, po i 
thoshte: 

- Ti shpëto veten nga shkatërrimi në këto udhëkryqe pa rru- 
gëdalje të kësaj filozofie! Fluturo mes të dashuruarve, duke marrë 
fryte dhe dashuri në detin kuptimplotë të Mevlanës! 

Dashuria fillon me përpjekje. Shmangia e vështirësive të jetës 
dhe arritja në këtë unitet realizohet përherë mbi bazën e frytshme 
dhe të begatshme të përpjekjeve të kësaj dashurie. 











Mkashuria cfë nuk ka_fillim 
dhe drita e qënies së oM'uhamedit 



Mduliet të dihet që hurimi i vetëm i dashurisë dhe 
mësliirës cfë do të na çojë në detin e dashurisë për 
Allahun ëslitë QMuhammedi fas.J. Mdashuria 
ndaj Hdejefumberit është dashuria ndaj AJlahut, 
hindja dhe përkushtimi ndaj 'TJj ëslitë bindje dhe 
përkushtim edhe ndaj Allahut, kundërshtimi i TJij 
ëslitë kundërshtim ndaj AMahut. 





<DJLSMVQUX QË r JfO‘K:KJl TILLIKL 
<DME DKJiyi ( E QLJflLSSL KLVJLJKMLDI? 


Në një transmetim të njohur si Hadithi “Kudsi” thuhet: 

- Unë isha një thesar i fshehtë, kisha dëshirë të njihesha. 
Dëshirova që të më njihnin dhe krijova qjithësinë. (Ismail Hakki Bursevi 
Kenzi Mahfi). 

Sipas kësaj, gjithësia dhe të gjitha qeniet janë krijuar me da- 
shurinë hyjnore. Prandaj, ata që arrijnë ta shohin gjithësinë me 
syrin e zemrës dhe të shpirtit vënë re se të gjitha sendet dhe qe- 
niet janë një shprehje dhe shfaqje e qartë e kësaj dashurie. Ata e 
kuptojnë se Allahu Teala i ka krijuar të gjitha qeniet si fakte të artit 
dhe të ekzistencës së Tij. Edhe qenia e njeriut, si një mrekulli arti 
hyjnor, ka qënë një shfaqje e dukshme dhe e plotë e dashurisë. 

Kështu e shpjegon Mevlana në Mesnevinë e tij rëndësinë që 
ka dashuria për njeriun: 

- Dije sesa i mjerë është njeriu, zemra e të cilit nuk është e 
mbushur me dashurinë hyjnore, ndoshta ai është edhe më poshtë 
se kafsha. Edhe qeni i Ashab-i Kehfit kërkoi të dashurin dhe e gjeti. 
Arriti kënaqësinë shpirtërore dhe fitoi xhenetin si i përkohshëm në 
mesin e robëve. 


Gjithashtu, miqtë e ngushtë të Zotit e dinë që gonxhja e da- 
shurisë që nuk ka fillim dhe që është shkak i ekzistencës së qenie- 
ve, është Hz. Muhamedi (a.s.), drita e ekzistencës së të cilit, Allahu, 
i drejtohet duke i thënë: “I Dashuri im! Sikur ti mos të kishe qënë 
nuk do ti kisha krijuar këto botë”. Prandaj gjithësia është krijuar 
për Të. 

Fleta e parë dhe e fundit e kalendarit të Profetësisë 

Pejgamberi (a.s.), duke u shfaqur me dritën e tij para se të 
vinte Ademi (a.s.) dhe me trupin e tij pas të gjithë pejgamberëve 
të tjerë, u bë fleta e parë dhe e fundit e Profetësisë. Si rrjedhojë, 
Ai është Pejgamberi i parë për nga krijimi dhe i fundit 
për nga koha. 

Meqenëse shkaku i të gjitha qenieve është Drita 
Muhamedane, Allahu i Lartë e quajti “I Dashuri im”. Zoti 
ynë, duke e edukuar jetën e veçantë të profetit në mënyrën më të 
mirë të mundshme, si nga paraqitja e jashtme ashtu edhe nga ajo 
e brendshme, ia ka dhuruar atë gjithë njerëzimit. 

Personaliteti dhe biografia e të Dërguarit të Allahut përbën 
kulmin më të paarritshëm të sjelljeve, përfshirë këtu edhe shfaqjet 
apo dukuritë që mund të kuptohen vetëm nga mendja njerëzore. 
Allahu i Lartë e ka krijuar atë qenie të bekuar si “usve-i hase- 
ne”, pra si shembulli i moralit më të mrekullueshëm. Kjo është 
edhe arsyeja që Allahu i Lartë e ka përcjellur këtë qenie në të 
gjitha shkallët e jetës, duke filluar që nga “fëmijëria jetime” si 
faza e parë përsa i përket vuajtjeve brenda shoqërisë njerëzore, 
dhe e ka ngritur atë deri në pikën më të lartë përsa i përket fuqisë 
dhe kompetencës, pra në shkallën e drejtuesit të shtetit dhe të 
profetit. Aty ku çdokush, në çfarëdo lloj pozicioni të jetë, 
të marrë prej Tij shembujt më të mrekullueshëm të sjell- 
jeve dhe të mundohet t’i realizojë ato sipas fuqisë dhe 
aftësisë së tij. 

Në fakt, Allahu i Lartë na tregon se e ka dërguar Muhamedin 
si “shembull” për të gjithë njerëzimin deri në Ditën e Gjykimit - që 
nga momenti i caktimit të Tij me detyrën e Profetësisë. 

“I Dërguari i Allahut është për ju një shembull i mirë 
për ata që shpresojnë të shkojnë drejt AHahut dhe Ditës së 

Gjykimit dhe për ata që e përmendin shumë Atë”. (el-Ahzab, 
21 ) 

Kjo do të thotë se i gjithë njerëzimi është i detyruar që të më- 
sojë me përkushtim jetën dhe veprën e atij njeriu të bekuar, në 
mënyrë që të sillet sa më mirë sipas normave të besimit dhe eti- 
kës, apo e thënë ndryshe, sipas normave mistike. Çdo njeri duhet 
t’i vërë në praktikë udhëzimet e Tij, dhe kjo arrihet duke u futur 
në botën e Tij shpirtërore dhe në dashurinë që ndiejmë për Të. 

I Dërguari i Allahut edhe para Profetësisë ka jetuar një jetë të 
rregullt brenda parimeve të Tevhidit. Aq më tepër, në kohën kur 
iu afrua Profetësia, iu përkushtua më tepër Allahut për t’u bërë 
një rob i vërtetë, pasi ai qëndroi për një kohë të gjatë në malin 
Hira, i mbyllur në vetmi, duke u futur në meditime të thella. 

Arsyeja e kësaj vetmie ishte vuajtja që pasqyrohej në shpirtin 
e Tij nga normat ekzistuese, dhuna dhe varfëria, si dhe mëshira e 
Tij që përfshinte gjithë botët. Ndërsa në të vërtetë, ishte një fazë 
përgatitjeje që do të mundësonte përcjelljen e Kuranit te i gjithë 
njerëzimi, si një pishtar i përjetshëm për njerëzimin me anë të 
zemrës dhe shpirtit të Profetit tonë, Muhammedit (a.s.). 

Në Kuran thuhet: 

“Thuaj: Kush është armik i Xhebrailit ta dijë që me 
ndihmën e Allahut, Kuranin e ka zbritur Ai, e ka zbritur 
Kuranin si një udhëzues për zemrën tënde, si një vërte- 
tues të librave të zbritur më parë dhe si një lajm të mirë 
për besimtarët”. (el-Bakare, 97) 

Me këto shfaqje dhe dukuri, bota e tij shpirtërore arriti të 
kuptonte shpalljen, duke mbërritur kështu edhe lumturinë e vër- 
tetë. Ajo zemër e bekuar që ishte gati për shpallje, për një kohë 
gjashtë-mujore arriti të dallonte disa dukuri shpirtërore që duke- 
shin në formën e “ëndrrave besnike”. Kështu që Atij iu hoqën 

nga bota shpirtërore perdet e fshehta. Kjo gjendje ishte stina në 
të cilën dilnin në pah aftësitë dhe mundësitë që kishte - por që 
kishin qenë të fshehura - për të mbajtur ngarkesa të rënda e që 
për robërit e thjeshtë ishin të pamundura të imagjinoheshin, për 
të qenë bashkëbisedues me shpalljen. Njëlloj sikurse kthimi i he- 
kurit në çelik. 

Shkurtimisht, Pejgamberi ynë i mblodhi aftësitë dhe mundë- 
sitë e të gjithë Pejgamberëve në sjelljet dhe personalitetin e Tij. 
Fisnikëria e origjinës dhe e etikës arritën në të kulmin e lumturi- 
së dhe të pjekurisë. Ai caktoi gjykimet. Urdhëroi “pastrimin e 
zemrës” dhe “pastrimin e epshit” dhe u mësoi përulësinë 
dhe duanë që duhet bërë për të dalë para Allahut me 
një zemër të pastër dhe të qetë. Ai u bë shembulli më i 
mrekullueshëm për njerëzimin, duke jetuar moralin më 
të mirë. 


Thelbi i mistikës 

Mistika në thelb është pastrimi i zemrës, arritja në atë nivel që 
të marrim pjesë nga “marifetullah” (njohja me zemër e Allahut) 
dhe “muhabetullah” (dashuria për Allahun) dhe, si rezultat, 
arritja e lumturisë dhe e kënaqësisë hyjnore. Edukimi shpirtëror 
në të cilin kaloi Pejgamberi (a.s.) me pranimin e shpalljes, përbën 
bazën e pastrimit të zemrës dhe të epshit. 

Pejgamberi ynë, i cili, para se t’i vinte shpallja, kishte arritur 
në një gradë të caktuar shpirtërore, bënte një jetë me moral mjaft 
të lartë; por kur u kthye nga shpella Hira me një urdhër hyjnor, 
gjendja e Tij shpirtërore po ia ndryshonte shumë jetën e mëpar- 
shme. Kështu, ai kishte arritur në një lidhje të thellë dhe të fortë 
shpirtërore me Zotin e Tij dhe kishte fituar një qetësi dhe devot- 

shmëri në përunjtësi, duke kapërcyer të gjitha detajet e Tevhidit 
dhe dritës së Allahut. Kjo ishte një gjendje e tillë që, në robërinë 
dhe adhurimet e bëra gjatë netëve, vazhdonte deri në enjtje të 
këmbëve, aq sa sytë i mbusheshin me lot; por edhe sikur sytë 
t’i mbylleshin, zemra e Tij nuk flinte dhe për asnjë moment nuk 
harronte të përmendte Allahun dhe dashurinë ndaj Tij. 

Me këtë pjekuri dhe këtë gjendje shpirtërore që kishte arritur 
në sajë të dhuntisë së Allahut, vazhdoi predikimin e mesazhit hyj- 
nor si një udhëzim për të gjithë njerëzimin. Vetëdija për të çuar në 
vend këtë porosi hyjnore që i ishte ngarkuar, e kishte bërë Atë kul- 
min e kulmeve. Ai refuzoi pa asnjë mëdyshje të gjitha propozimet 
e kësaj bote që do t’i bëheshin pengesë për realizimin e detyrës së 
tij, dhe pranoi mbi çdo gjë besnikërinë ndaj Zotit. 

Faktikisht, Kurani, i cili fillon me falënderimin ndaj Zotit të 
botëve dhe përfundon me urdhrin për të pastruar shpirtin dhe 
zemrën nga të gjitha mendimet, ndjenjat dhe idetë e këqija dhe 
për t’iu mbështetur pa kushte Zotit - si Krijues i gjithë gjithësisë, ka 
qenë përherë udhëzuesi i gjithë njerëzimit dhe do të jetë i tillë deri 
në Ditën e Gjykimit. Ndërsa udhëzuesi në praktikë i njerëzimit ka 
qënë Pejgamberi ynë, Muhamedi (a.s.) dhe suneti i Tij, të cilin e 
zbatoi për një jetë të tërë. 

Duhet të dihet se burimi i vetëm i dashurisë dhe i mëshirës që 
do të na çojë në detin e dashurisë ndaj Allahut është Pejgamberi 
ynë (paqja dhe bekimi i Zotit qoftë mbi Të). Dashuria ndaj 
Pejgamberit është dashuria ndaj Allahut, bindja ndaj Tij 
është bindje ndaj Allahut, lufta kundër Tij është luftë 
kundër Allahut. Prandaj, qenia e Muhamedit (a.s.) është një 
mbështetje për njeriun. 

Pra, mistika është lidhje me një dashuri të pjekur, duke u plo- 
tësuar me jetën e Profetit si nga paraqitja e jashtme ashtu edhe 
nga ajo e brendshme, pasi çdo gjendje e Pejgamberit tonë 

është në vetvete një mistikë. 

E thënë ndryshe: mistika përbëhet nga pika vese të fryt- 
shme, që fillojnë me “fryrjen e shpirtit” Ademit (a.s.) të 
një rrisku të lartë dhe që pasqyrohen nga momentet e 
pjekurisë së Pejgamberit të fundit në zemrat e mbushura 
me dashuri. 








i_Alesnevisë 


Mesnevi: “Unëjam i dashuruar pas një qenieje të tillë së cilës 
i përket çdo gjë, çdo krijesë; edhe mendja, edhe shpirti im i janë 
falur dashurisë ndaj Tij”. (v.3,4136) 

Faza kulmore e forcës dhe aftësisë për të dashur është quajtur 
“dashuri”. Dashuria në fazën kulmore plotësohet dhe piqet vetëm 
nëse i drejtohet Allahut të Lartë. Rruga e saj kalon shkallë-shkallë 
nëpërmjet fazave të dashurive njerëzore, që quhen “dashuri me- 
taforike”. Në këtë aspekt, më frytdhënësja është “Dashuria e 
të Dërguarit të Allahut”, pasi Allahu Teala, që është Krijuesi i 
gjithë njerëzimit, e ka dërguar Atë, Muhamedin (a.s.), mëshirë për 
gjithë botën. 

Mevlana, në vargjet e mësipërme, thekson se mund të arri- 
het në dashurinë ndaj Allahut, duke ia falur mendjen dhe shpirtin 
të Dërguarit të Allahut, që është edhe “I dashuri i Allahut”. 

As’habët janë shembulli më i mirë për këtë. Ata i jepnin përgjigje 
të Dërguarit të Allahut për çdo kërkesë të Tij, sado e vogël të ishte 
ajo, duke i thënë: “Të qofshin falë shpirti dhe pasuria ime, urdhëro 
merri o i Dërguari i Allahut!...” 


48 

’V* 


Mesnevi: “O njerëzl Të gjithë ju jeni çobanë të njëri-tjetrit. 
Ndërsa Pejgamberi është çobani i të gjithëve. Populli është si kope- 
ja. Ndërsa Pejgamberi është ai që e shfyn dhe e çon përpara atë”. 

“Çobani nuk ka frikë të merret me kopenë, por e mbron atë 
nga të nxehtit dhe tëftohtit”. 

“Nëse çobani i bërtet kopesë, ta dish që këtë e bën vetëm nga 
dashuria që ka për të”. (v.3,4146 - 4148) 

Koncepti i “kopesë” që përdor Mevlana për njerëzit në vargjet 
e mësipërme, nuk jepet me qëllim për t’i nënçmuar ata. Ajo bë- 
het për t’u tërhequr vëmendjen njerëzve në nevojën që ata kanë 
“për t’u drejtuar”. Në një hadith thuhet: “Ju me të vërtetë 
jeni çobanë dhe jeni përgjegjës për kopenë tuaj”. (Buhari, 
Xhuma, 11, Istikrar 20, Muslim, Imare 20). Kjo, në një farë mënyre, tregon 
se secili posedon cilësinë e një drejtuesi dhe arrin të përcaktojë për- 
gjegjësinë që i lind nga ky drejtim. Shumë herë shohim se çobani 
e merr në prehër kafshën e sëmurë apo që ka mbetur prapa, duke 
e afruar me kopenë. Detyra më e rëndësishme e drejtuesit është të 
jetë i mëshirshëm, i dhembshur dhe i sinqertë, si dhe të mbajë në 
shpirtin e tij pjesën për të cilën është përgjegjës. 


'*Y* 




Mesnevi: “Kurani është gjendja dhe cilësitë e Pejgamberëve. 
Nëse e lexon dhe e praktikon, mendoje veten sikur je takuar dhe 

kefolur me Pejgamberët dhe miqtë e ngushtë të Zotit!” 

“Ç’dobi ka takimi yt me Pejgamberët dhe miqtë e ngushtë të 
Zotit nëse nuk u bindesh urdhrave qëparashtron Kurani dhe nuk e 
jeton etikën e Tij, megjithëse e lexon atë?” 

“Sa herë që i lexon me vëmendje tregimet e Pejgamberit, të 
rënqethet trupi”. (v.l, 1516-1518) 

Kurani është dërguar për t’u dhënë lumturinë njerëzve në këtë 
botë dhe në botën tjetër, si dhe për t’i udhëzuar ata. Ai e bën këtë 
duke cekur shumë tema në forma të ndryshme për të mundësuar 
këtë qëllim. Në këto tema, Pejgamberët dhe ngjarjet e tyre zënë një 
vend me rëndësi. Njerëzit që i lexojnë këto, do të kenë shumë njo- 
huri për mirësitë që kanë bërë të devotshmit, të cilët kanë arritur të 
takohen me Pejgamberët e të marrin pjesë në shkatërrimin e atyre 
që dolën kundër Allahut; dhe janë këta njerëz që do ta ndërtojnë 
jetën e tyre në këtë drejtim. 

Për t’i kuptuar këto tregime në lidhje me Pejgamberët e tre- 
guar në Kuran, duhet që edhe bota e brendshme e njeriut të jetë e 
përgatitur. Kështu, Kurani na njofton se të mosmenduarit mbi kup- 
timet e thella të ajeteve buron nga kyçi që i është vënë zemrave, 
dhe këtë e shpreh kështu: 

“A nuk e mendojnë ata hollë-hollë Kuranin? Apo zem- 
rat e tyre i kanë të kyçura?” (Muhammed, 24) 

Sipas përmbajtjes së ajetit, për të kuptuar dhe konceptuar, për 
të ndierë dhe për t’u bërë pjesë e të fshehtave, është e nevojshme 
zemra e drejtë dhe pa të meta, sepse Kurani i hap të fshehtën ve- 
tëm zemrës së pastër dhe pa gabime. Duke qënë se komentuesi 
më i madh i Kuranit është Pejgamberi ynë, Muhamedi (a.s.), të 
gjitha hadithet janë komentim i ajeteve. Ndërsa komentuesit më të 
mëdhenj dhe të vërtetë mes atyre që vijnë pas Pejgamberit (a.s.), 
janë ata që vënë në jetë dijen e tyre dhe që jetojnë jetën e Tij 
shpirtërore. 

Mevlana në këtë çështje shprehet kështu: 

“Ata që e kuptojnë më mirë Kuranin janë, ata që e 
jetojnë Atë”. 

Zemrat e mbingarkuara dhe të errësuara nuk kanë ç’të marrin 
nga Kurani. Duke qene se te orientalistët perëndimorë që studioj- 
në Islamin ekziston shkenca e kësaj bote dhe jo bota shpirtërore, 
Kurani nuk i udhëzon dhe nuk u hap atyre të fshehtat. Allahu Teala 
thotë: 

“Ata edhe sikur t’i shohin të gjitha mrekullitë nuk be- 
sojnë! Edhe sikur të shohin rrugën e drejtë nuk ecin në atë 
drejtim! Por nëse shohin rrugën epshore menjëherë ecin 
drejt saj! Kjo për shkak se ata i përgënjeshtrojnë ajetet 
tona dhe janë të pavetëdijshëm”. (el-A’raf, 146) 

Qëllimi i leximit të Kur’anit është edukimi me moralin e Tij. 
Pas vdekjes së Profetit, kur e pyetën Aishen për moralin e Tij, ajo 
tha: 

“Morali i Tij ishte Kurani”. (Muslim, Musafirin, 139, Nesai, Kijamu’l- 
Lejl, 2) 

Kurani përmban rregulla që, në aspektin e moralit, e vënë 
njeriun mbi melekët. Mevlana në vargjet e përmendura më sipër 
shprehet se leximi i Kur’anit, duke e kuptuar atë, do të mundëso- 
jë edukimin me moralin e Profetit. Etika në Kuran, në gjuhën e 
Profetit, është quajtur “etikë hyjnore”. Dhe ajo qenie e dashur 
iu drejtua bsashkësisë së vet duke i thënë: 

- Edukohuni me etikën e Allahut (Munavi, Tearif, fq. 564) 

Shembull i bukur për etikën e Kuranit është edhe tregimi i 
Ibni Abbas-it. Njëri e fyu rëndë Ibni Abbasin, por ky heshti. Fyesi u 
çudit dhe e pyeti se pse nuk reagoi. 

Ibn-i Abbasi iu përgjigj: 

- Unë kam tre vese që nuk më lënë të të jap përgjigje. 

Më pas i rreshtoi kështu: 

- 

- I pari: kur lexohet një ajet i librit të Allahut shpresoj që të 
qjithë njerëzit ta dinë këtë që kuptoj unë. 

-1 dyti: gëzohem shumë kur dëgjoj që një qjyqtar mysliman ka 
vendosur drejtësinë, edhe pse nuk kam asnjë lidhje materiale dhe 
shpirtërore me të. (Unë gëzohem vetëm se dalin në pah bukuritë e 
Islamit dhe vendoset drejtësia e duhur). 

-1 treti: gëzohem shumë kur bie shi në qytetin e myslimanëve, 
megjithëse nuk kam asnjë kafshë apo tokë në atë vend, pasi gëzimi 
i vëllezërve të mi myslimanë më mjafton që të ndihem i lumtur. 

Ndërkaq ai tha: 

- Si mund të lëndoj zemrën e një myslimani duke të dhënë 

përqjiqje ty, ndërkohë që shpirti im është në këtë qjendje! (Hejthemi, 
Mexhmau’z-Zevaid, IV, fq. 284) 




Mesnevi: “Në shpirtrat e Pejgamberëve ka melodi ringjallëse 
të tilla që u dhurojnë një jetë me vlerë të pallogaritshme atyre që 
kërkojnë të Drejtin”. (v. 1,1919) 

Vlerësimi i jetës bëhet me ide dhe lëvizje të drejta. Kjo do të 
thotë të arrish të drejtën dhe të vlefshmen. Prandaj, udhëzues të 
vetëm dhe të pashoq janë Pejgamberët, pasi Allahu i Lartë i tregon 
ata dhe veçanërisht Muhammedin (a.s.) si “numune-i imtisal”, pra 
si shembull për njerëzimin. Mevlana në vargjet e mësipërme e traj- 
ton bukur këtë të vërtetë. 


Personaliteti shembull i Profetit Muhamed (a.s.) dhe influen- 
ca e Tij te njerëzit përfshin gjithë njerëzimin, duke filluar që nga 
periudha e Tij. Bile edhe ata të cilët nuk i besuan, u detyruan që 
të dorëzoheshin; ndërsa ata të cilët i dhanë zemrën, u kënduan 
ndjenjave të brendshme me tinguj përvëlues. Ashabët i deklaruan 
lidhjet e tyre me Të duke thënë: 

- 

- Të qofshin falë Ty pasuria, shpirti dhe e gjithë qenia jonë!” 

Karvanet e dashurisë që zgjaten deri në ditën e gjykimit, ecin 
përpara bashkë me dashurinë dhe gjendjen emocionale të Tij. Bota 
është ndriçuar me dritën e Tij e cila është më e shndritshme se vetë 
dielli. Me këtë dritë është arritur edhe kënaqësia e besimit. Të për- 
kohshmit nuk kanë arritur ta përshkruajnë Atë, pasi Ai, me etikën 
dhe krijimin e Tij, është guri i çmueshëm më i rrallë i gjithësisë. 
Të dashuruarit, edibët dhe poetët nuk janë ngopur duke i thurur 
vargje. Ja disa nga vargjet që pasqyrojnë jehonën e dashurisë së 
këtyre të dashuruarve: 

Sa të bukura janë këto rreshta të poetit të kohëve të fundit, 
Jaman Dede, një besimtar i përlotur dhe një i dashuruar i djegur 
pas Pejgamberit (a.s.), i cili, në fakt, ishte i krishterë por që e kuptoi 
Muhamedin (a.s.): 

Edhe sikur të mbetem pa ujë, edhe sikur tëjap shpirt në shkre- 
tëtirat e djegura, dhimbje nuk ndjej. 

Në prehrin e vullkaneve që djegin, në oqeane, lagështirë nuk 
ndiej. 

Sikur zjarri të bjerë nga qielli dhe unë ta prek, gjë nuk ndiej. 
Më gëzo me bukurinë tënde se u dogja, o i Dërguar! 

Çfarë shteti është ai që me dashuri sy të jep, në shpirt jetë të 

jep, 

A s’mundesh që në vendin e mbretit shpirtin tëjapësh? 

Sytë e mi janë të lehtë kur mbyllen - në prehër shpirt të jap. 
Më gëzo me bukurinë tënde se u dogja, o i Dërguar! 

Sa bukur e shpreh një nga miqtë e ngushtë e të mëdhenj të 
Allahut në kohët e fundit, Muhamed Es’ad Erbili, djegien brenda 
zjarrit përvëlues të dashurisë, që ndiente ndaj Muhamedit (a.s.): 

Nga shfaqja e bukurisë sate, i dashuri im, pranvera digjet flakë! 
Trëndafili, bilbili, zymbyli, tokë e gjemba digjen flakë! 

Rrezet e bukurisë tënde i djegin tërë të dashuruarit; 

- 

Gjuha digjet, gjoksi digjet; këta dy sy të lotuar digjen flakë! 

A mund të lahet dëshmori i dashurisë që ka marrë zjarr? 

Kurmi i digjet, qefini i digjet, uji i ëmbël për ta larë digjet flakë! 

Ndërsa Fuzuli e shpreh kështu këtë të vërtetë në Poemën e ujit; 

O sy! Mos derdh lot nga sytë e tu në zjarrin e përvëluar në 
shpirt me dashurinë e të Dërguarit të Lartëmadhëruar të Allahut! 
Nuk është zgjidhje t’u hedhësh ujë zjarreve që janë ndezur me kë- 
naqësinë e dashurisë. Zjarri i kësaj dashurie nuk shuhet! Pika e ujit 
që hidhet në zjarrin e ndezur, e shton edhe më shumë atë! 

Mos të mundohet kopshtari për të vaditur kopshtin e trënda- 
filave, pasi edhe sikur një mijë kopshte trëndafili të vadisë, o i 
Dërguari i Allahut, përsëri asnjëherë nuk çel një trëndafil si fytyra 
Jote! 

Përsëri Fuzuli arrin ta përmbledhë në një varg këtë mall të 
destaneve. 

I dashur, është kohë trandafili kjo; a s’turbullohen ujërat 

Nga lotët e përgjakur që më rrjedhin prej sysh si ujë? 


Mesnevi: “Sikur një person t’i kishte ditur ata që dinte 
Pejgamberi ynë Muhamedi (a.s.), as nuk do kishte mundur të gjen- 
te forcëpër t’u lutur, as nuk do t’i kishte mbetur fuqi në trupin e tij 
për tëfalur namazin dhepër të agjëruar”. (v.2,1913) 


Të vërtetat që i janë njoftuar Pejgamberit tonë, përmblidhen 
në tri kategori: 


Në kategorinë e parë hyjnë ata të vërteta që kanë mbetur si 
“një e fshehtë e përjetshme“ mes Pejgamberit dhe Allahut të 
Lartë. Pejgamberi ynë Muhamedi (a.s.) asnjë nga këto aspekte nuk 

ia ka transmetuar askujt. Si shprehje të saj ka thënë: 

- Betohem për Allahun që sikur të dinit atë që di unë, do të 
qeshnit pak dhe të qanit shumë, nuk do të qëndronit në shtrat me 
gratë, do të rropateshit rrugëve e shkretëtirave dhe do t’i luteshit 
Allahut për t’ua larguar belanë. (ibm Maxhe, Zuhd, 19) 

Të vërtetat e përfshira në këtë kategori mund të konceptohen 
vetëm me “Dritën e Profetësisë”. Meqenëse këto pikëpamje 
janë vetëm në dijeni të Profetit, ato kanë mbetur gjithmonë të pa- 
njohura për njerëzimin. Kjo çështje i përket fshehtësisë hyjnore. 

Të dhënat që zënë vend në kategorinë e dytë - të vërtetave 
njoftuar Pejgamberit tonë - u janë transmetuar njerëzve të posa- 
çëm, që kanë mundësi konceptimi. Këto nuk janë për gjithë bash- 
kësinë. Nga këta njerëz të tillë, të aftë dhe të paktë në numër, e 
dimë që janë Ebu Bekri dhe Aliu. Gjithashtu, dimë që Muhamedi 
(a.s.) u ka transmetuar disa të fshehta edhe Ebu Hurejres dhe 
Hudhejfetu’l Jeman. 

Idetë e kategorisë së dytë janë “njohuri mistike” që i për- 
kasin të fshehtave hyjnore, prandaj edhe tarikatet, përsa i përket 
zinxhirit, përfundojnë ose te Ebu Bekri ose te Aliu. Të dhënat e 
kësaj kategorie janë për “të zgjedhurit”. Këto kanë ardhur duke 
u transmetuar nga zemra në zemër. Kjo gjendje do të vazhdojë 
deri në ditën e gjykimit. Një pjesë e tyre që ka kaluar nëpër libra 
janë sikurse lëkura e një fruti. Thelbi në këtë rast nuk është fjala, 
por cilësia. 

Ndërsa pjesa e tretë e informacioneve që i janë njoftuar 
Pejgamberit (a.s.) nga ana e Allahut është për popullin. Këto janë 
të vërteta në lidhje me sheriatin dhe i gjithë njerëzimi përballet me 
këta të vërteta, pasi Pejgamberi ynë nuk i është dërguar vetëm 
një populli apo një kohe, por është dërguar me shpallje për gjithë 
njerëzimin. Prandaj e gjithë njerëzia që nga fillimi deri në Ditën e 
Gjykimit është “bashkësi muhamedane”. Edhe këta ndahen në 

dy grupe: Ata që kanë pranuar ftesën e tij quhen “pjesa që i ka 
besuar Pejgamberit”, ndërsa ata që e refuzuan quhen “pjesa 
që nuk i ka besuar Pejgamberit”, apo “pjesa e një grupi që 
i ka besuar Pejgamberit që u ka zbritur atyre”. Ftesa është 
për gjithë njerëzimin. 

Edhe Mevlana e thekson këtë të vërtetë në vargjet e mësipër- 
me, duke u shprehur gjithashtu se ata që tregohen në grupin e parë 
nuk u takojnë njerëzve, ata i tejkalojnë kufijtë e gjykimit të njeriut, 
duke e lënë atë të pafuqishëm në konceptimin e tij. 

'*V* 

Mesnevi: Pejgamberi (a.s.) pati thënë: 

“O shokët e mi! O Bashkësia ime! Unë jam më i dhembshur 
dhe më i mëshirshëm edhe se një baba ijuaji”. (v.3,1934) 

Padyshim që dashuria e Pejgamberit ndaj bashkësisë së vet 
është shumë më e madhe dhe më e fortë, aq sa nuk mund të 
krahasohet as me dashurinë e babait për fëmijën e vet. Librat e 
historisë janë të mbushura me shfaqje të këtyre të vërtetave. Ka 
me mijëra shembuj që mund të përmenden në këtë aspekt. Ai nuk 
hëngri dhe nuk piu kur bashkësia i tij ishte e uritur, bile ka patur 
edhe kohë të tilla kur pati vënë edhe gurë në barkun e tij, që ta 
duronte këtë uri. Nëse dëgjonte një fëmijë duke qarë kur falte na- 
mazin, nuk e zgjaste atë por, përkundrazi, lexonte sure të shkurtra 
dhe kështu e përfundonte. Në kohët më të vështira ishte përpara 
bashkësisë së vet: ndërkohë që në Uhud apo në Hunejn ushtria 
ishte duke u shpërndarë, ai i mbrojti ato vende, bile shumë herë 
pati mbetur pre e kurtheve të armikut. Në disa luftime qëndronte 
prapa për t’u dhënë ndihmë ushtarëve që të mblidheshin dhe t’i 
bashkoheshin turmës. Kjo dashuri e tij për bashkësinë theksohet 
edhe në Kuran: 

“Nga mesi juaj ju erdhi një Pejgamber i tillë që vuajtja 
juaj e mërzit dhe e lëndon Atë. Ai është shumë i dhënë 
pas jush, ndaj besimtarëve shumë i mëshirshëm dhe për 
ta uron vetëm mirësi”. (Tevbe 128) 

Në këtë ajet Allahu Teala i drejtohet Pejgamberit me dy ci- 
lësitë e Tij personale: “Rauf dhe Rahim / i Mëshirshëm dhe 
Udhëtregues”. 

Ai ishte njeri i mëshirshëm dhe udhëtregues që me punën, 
fjalën etikën e jetës të Tij përfshinte në vetvete gjithë njerëzimin. 
Vuajtjet, mundimet dhe sakrificat më të mëdha në rrugën e udhë- 
zimit ishin mbi shpatullat e Tij. Ai e realizoi detyrën e Tij hyjnore 
në mënyrën më të mirë të mundshme. Kaq me përkushtim dhe 
me përpjekje e kryente atë, saqë nganjëherë vinte edhe urdhëresa 
hyjnore që të bënte kujdes. Kjo etikë e lartë që shfaqi ai për njerë- 
zimin, në Kuran shprehet kështu: 

“I Dërguari im! Ti do ta mundosh veten se ata nuk të 
besojnë!” (Shuara3) 








CKulmi i moralit që paraqiti oKslami sife 6 fundit 
dhe persunaliteti shemhull për fithë njerëzmin është 
HZejrjOMberipnë, oMuhamedi (as.) Qjbhfrptëzmii 
i dhuntive të marra ncpajeta shpirtërere e 
Ifejcfamberit dhe merali i mrekullueshëm i 'Tfij 
është sicfuria e vetme e lumturisë në dp betët 

Kushti i vetëm për të jetuar si njerëz është feja dhe morali. 
Besimi është faza kulmore që Allahu i Lartë i ka dhënë njerëzimit 
për të jetuar besimin, udhëzimin dhe përkushtimin si detyrat më 
të rëndësishme të Pejgamberëve pas besimit, si shembull i moralit 
të lartë dhe të pashoq; ato vlejnë që t’i shpëtojnë besimtarët nga 
tiparet e tyre epshore dhe t’i ngrejnë ata moralisht. 

Kulmi i moralit që paraqiti Islami si fe e fundit, dhe personali- 
teti shembull për gjithë njerëzimin, është Pejgamberi (a.s.). Allahu 
i Lartë thotë: 

“O i Dërguari im! Padyshim që Ti ke një moral të 
Lartë!...” (el-Kalem4) 

Të përfitosh nga jeta shpirtërore dhe morali i mrekullueshëm i 
Pejgamberit, do të thotë të sigurosh lumturinë e vetme në dy botët. 
Për të arritur këtë, kërkohet dashuria ndaj Tij dhe formimi ynë 
sipas botës së Tij shpirtërore. 

Bota është një shfaqje e dashurisë hyjnore, bërthamën the- 
melore të së cilës e përbën Drita Muhamedane. Lumturia e kësaj 
bote dhe e ahiretit mund të fitohet me dashurinë që kemi për Të. 
Historia është dëshmitare se, atëherë kur ne jetuam me dashurinë 
e Tij, kemi qenë populli më i lartësuar dhe më i vlefshëm në botë. 

Ne, njerëzit që jemi krijuar me urtësi të paarritshme, bukuri fi- 
zike dhe ndjesi të thella të padukshme, mund ta ruajmë vlerën tonë 
njerëzore vetëm nëse bëhemi robër të denjë të Allahut të Lartë dhe 
nëse përfitojmë nga sjelljet dhe morali i lartë i Profetit. 

Mevlana e tregon bukur tregimin e njeriut, i cili kishte humbur 
njerëzishmërinë dhe shpirtin duke shkatërruar ndjenjat e tij, por 
arriti të besonte - i ndikuar nga sjellja e hijshme e Pejgamberit 
(a.s.): 

- Disa mushrikë erdhën në kohën e namazit të darkës në xha- 
mi te Muhamedi (a.s.) dhe i thanë: 

- O njeri i nderuar që zemrën ia hap çdo mysafiri, njerëzve të 
kësaj bote! Ne erdhëm te Ti, nuk kemi as për të ngrënë e as për 
të pirë dhe për më tepër kemi ardhur nga larg. Këtu nuk kemi të 
njohur. Shfaqe urtësinë tënde, transmeto dritë dhe mirësi te ne dhe 
na gëzo. 

Pejgamberi tha: 

- O miqtë e mi! Merrini këto dhe dërgojini në shtëpi, gostisini 
edhe të tjerët, pasi ju jeni bujarë si Unë, jeni të edukuar me moralin 
tim. 


Secili nga ashabët zgjodhi një mysafir. Në mesin e tyre ishte 
edhe një person që nuk i gjendej shoku për nga fiziku. Ai ishte 
trupmadh dhe i shëndetshëm. Askush nuk mori mundimin që ta 
merrte dhe ta çonte në shtëpi këtë njeri me trup si të elefantit. Ai 
qëndroi për një çast në mesxhid - sikurse sherbeti i trashë i vendo- 
sur në një enë. Atë burrë të trashë të cilin nuk e mori askush, e mori 
profeti Muhamed (a.s.) në shtëpinë e tij të qetësisë. Pejgamberi 
(a.s.) kishte shtatë dhi që jepnin qumësht. 

Mysafiri që dukej si babai i skamjes, hëngri gjithë bukën e 
ushqimin dhe piu gjithë qumështin e mjelur nga dhitë. Të gjithë 
pjestarët e shtëpisë u nervozuan nga kjo sjellje, sepse njeriu i pa- 
shpirt kishte ngrënë gjithë ushqimin e planifikuar edhe për pjesta- 
rët e tjerë. 



Ai njeri i pangopur u fry si daulle, sepse i vetëm hëngri ushqi- 
min e tetë apo dhjetë personave. Kur afroi koha e fjetjes, hyri në 
dhomë. Vuri re se dera ishte e mbyllur me zinxhirë. Burri u përpoq 

me një mijë halle që të hapte derën, por nuk mundi dot. U vu në 
një pozitë shumë të vështirë. Dhoma filloi t’i dukej e ngushtë dhe 
u çudit shumë. Nuk po gjente asnjë zgjidhje, nuk rrinte i qetë dhe 
në moment u shtri që të flinte për të gjetur rrugëdalje dhe për ta 
harruar telashin. Në ëndërr pa veten në një vend të rrënuar. 

Në kujtesën e tij kishte një shtëpi të rrënuar. E njëjta gjë ishte 
edhe në ëndërr. Kur e pa veten në një vend të tillë, aty ku ishte pri- 
shi edhe abdesin. Kur u zgjua dhe vuri re se shtrati dhe vendi ishin 
ndotur nga një pisllëk i madh, prej turpit u bë si i çmendur. 

Filloi të priste duke thënë: 

- Ah, sikur të kalojë kjo natë dhe të hapet kjo derë. 

Ashtu në pritje, ai rrinte gati me qëllim që, me t’u hapur dera, 
të fluturonte përjashta, që mos ta shihnin në atë gjendje. 

Në mëngjes erdhi Pejgamberi (a.s.), i cili hapi derën e dhomës 
dhe kështu i hapi rrugë këtij burri të paudhë, por Pejgamberi (a.s.) 
u fsheh që burri të mos turpërohej kur ta shihte në atë gjendje të 
mjerueshme. 

Mysafiri u largua, por njëri nga pjesëtarët e familjes e mori 
shtratin e tij të pistë dhe e solli tek Profeti, sikur t’i thoshte: 

-Shih! Shih, se ç’ka bërë mysafiri! 

Pejgamberi ynë, mëshirë e gjithë botëve, buzëqeshi dhe tha: 

- Më sill atë enën me ujë, t’i laj vetë të gjitha. 

Të pranishmit menjëherë u ngritën në këmbë dhe nga turpi 
thanë: 


- Të qoftë falë shpirti ynë! Jo, jo, e lajmë vetë këtë pisllëk. 
Kjo punë është punë dore dhe jo punë shpirti. Ne jetojmë që të 
të shërbejmë Ty. Ç’jemi ne, nëse shërben Ti? Pra, për çfarë pune 
vlejmë? 


Pejgamberi (a.s.) vazhdoi: 

- Unë e kuptoj dashurinë që keni ndaj Meje, por këtu, në këtë 
rast, ka një arsye dhe urtësi që ta laj vetë. 

Pjestarët e shtëpisë, kur dëgjuan këto fjalë të Profetit, filluan të 
prisnin që të kuptonin të fshehtën e kësaj pune. Urtësia ishte bind- 
ja me shpirt ndaj urdhrave të Allahut, pasi zemra e atij të bekuari 
thoshte: 

- Laji ti këta! Në këtë punë ka urtësi të shumta. 

Mysafiri mosbesimtar kishte një hajmalije të vogël që e mbante 
në trup. Kur e kuptoi se kishte humbur, u kujtua dhe tha me vete: 

- Zotin tim me vlerë duhet ta kem lënë në dhomën ku fjeta. 

Ai kishte turp nga puna e keqe që kishte bërë, por lidhja që 
kishte me atë hajmalije të cilën e mbante në trup, ia hoqi turpin. 
Vrapoi menjëherë për të marrë idhullin e tij. E pa idhullin në dho- 
mën e Profetit. E vuri re, por në të njëjtën kohë i tërhoqi vëmend- 
jen edhe shtrati i ndotur e që e kishte pastruar vetë Muhamedi 
(a.s.) me dorën e Tij. 

Erdhi në vete, e bëri idhullin copë-copë, duke thërrmuar kë- 
shtu edhe dashurinë që kishte për të dhe kësisoj u përfshi në një 
vezullim të lartë shpirtëror. E shqeu jakën, i përplasi duart në fyty- 
rë, kokën në mur dhe në derë duke bërtitur: 

- O kokë që nuk ke mend! 

I binte krahërorit duke bërtitur: 



- O kraharor që nuk ke dritë! 

Ulej në sexhde duke thënë: 

- O i mjerë që s’ke shpirt! O njeri i lartë me nder dhe famë të 
madhe! Kam turp nga vetja, kur kujtoj mirënisë Tënde. 

Ai i bënte thirrje gjithë njerëzisë me këtë shpirt të djegur: 

- O tokë e mbushur plot me urtësi! Ti u bindesh urdhrave të 
Allahut, i përulesh Atij dhe vepron me dashurinë e Tij, ndërsa unë, 

duke qenë një rob i pafuqishëm e i ushqyer me mirësitë e Tua, nuk 
i bëj ballë epsheve. Kam dalë jashtë natyrës. Ti bëhesh i denjë dhe 
i devotshëm ndaj Allahut dhe dridhesh kur e përmend Atë, ndërsa 
unë dal kundër urdhrave të Tij. Turp të kem! 

Në çdo moment i ngrinte sytë drejt qiellit dhe i përgjërohej 
Pejgamberit (a.s.): 

- O njeri që drejton botën! Nuk kam fytyrë të të dal përpara! 

Kur ai i kaloi kufijtë e gjendjes së tij shpirtërore dhe filloi të 
dridhej, Pejgamberi ynë, Muhamedi (a.s.), e mori pranë dhe e qe- 
tësoi, e ringjalli shpirtin e tij të shkatërruar duke iu drejtuar me fjalë 
të ëmbla dhe kuptimplote. 

Ky njeri, që më përpara ishte adhurues i pavetëdijshëm i 
idhujve, u bë një mik i ngushtë i një shpirti shumë delikat dhe të 
moralshëm e që më parë kishte qënë si i huaj për të. Ai mbeti i 
habitur nga dhuntitë e atij mbreti, nga pjekuria dhe modestia e tij. 

Pejgamberi (a.s.) i tha: 

- Eja këtej. 

Burri u zgjua sikur të zgjohej nga një gjumë i thellë dhe kaloi 
nga ajo anë, duke i thënë: 

- O dëshmitari i njësisë së Allahut! Më mëso mua shehadetin... 
Të bashkohem edhe unë me karvanin e atyre që besojnë sheha- 
detin në njësinë e Allahut dhe në të dërguarin e Tij, Muhammedin 
(a.s.). Tashmë unë jam mërzitur nga kjo natyrë e ashpër, nga ky 
shpirt pa ndjenja dhe nga ky trup, prandaj dëshiroj të arrij në ha- 
pësirën pa kufi të besimit. 

Muhammed Mustafa ia mësoi atij besimin. Shqiptimi i fjalës 
së shehadetit “La ilahe illallah Muhammedun resulullah” e çliroi 
edhe më shumë. 


Muhammedi (a.s.) tha: 

- Bëhu edhe sonte mysafiri im. 

Njeriu i lumtur, i cili u bë mysliman, tha: 

Betohem në Allah se kudo që të ndodhem dhe kudo që të 
shkoj, do të jem mysafiri Yt. Unë isha i vdekur dhe ti më ringjalle. 
Tashmë, unë jam robi yt i lirë, jam rojtari i derës tënde. Në fakt, 
edhe bota edhe ahireti janë mysafirët e sofrës tënde të ndërmje- 
tësimit. 

Atë natë, udhëtari u bë mysafir i Pejgamberit. Edhe pse 
Pejgamberi insistoi duke i thënë: 

“Pi qumësh, ha”, ai mundi të pinte vetëm pak nga qumështi i 
një dhie të mjelur. Më pas, falënderoi Allahun dhe Pejgamberin për 
mirësitë e dhëna, dhe u ngrit nga sofra. 

Besimtari i ri u përgjigj: 

- Betohem tek Allahu se unë me të vërtetë u ngopa. Këtë nuk e 
them as për sy e faqe, as se më vjen turp dhe as për dukje. Tashmë 
për mua mjafton një kafshatë bukë - e gatuar me plot fryte të Tuat. 
Unë u ngopa më tepër se mbrëmë, kur fryva barkun në tejkalim... 

Të gjithë pjesëtarët e familjes, të habitur, pyetën: 

- Si është e mundur të mbushet gjithë ky kandil me një pikë 
vaj ulliri? Si arriti ta ngopte ushqimi i një zogu barkun e një ele- 
fanti? E çuditshme! Një njeri me trupin e një elefanti, që ha sa një 
mushkonjë! 

Si përfundim, ky stomak dragoi shpëtoi nga dëshirat e tejskaj- 
shme, u ngop me një ushqim sa të milingonës, dhe iku. 

Kjo ngjarje e Mevlanës, e treguar me kaq detaje dhe delika- 
tesë, ka shumë aspekte domethënëse. Pikësëpari, paraqet një rre- 
gull mjaft të plotë për ata që janë udhëzues në rrugën e Allahut. 
Pejgamberi (a.s.), si shembulli më i përkryer i këtij rregulli, e çoi 
në shtëpinë e vet mysafirin të cilin nuk e afroi askush, duke i bërë 
një shërbim mjaft të vlefshëm dhe, për më tepër, duke i dhënë atij 

edhe pjesë nga vetja.... Vetë Pejgamberi (a.s.) ia hoqi turpin që 
kishte bërë dhe ky njeri i pafe transmetoi sjellje të lartë dhe të ad- 
mirueshme. Kishte bërë një pastrim që edhe shërbyesit do ta kishin 
të vështirë ta bënin. Ai, në këtë kohë, nuk turpëroi askënd, duke 
transmetuar një shpirt besimtari me një pjekuri të madhe. Si përfu- 
ndim, ai shpirt i lumtur - ashtu siç ishte bërë shkak që një trup i pa- 
ngopur dhe një shpirt i errësuar të mbushej me dritën e udhëzimit 
- kishte bërë të mundur që ta ndryshojë gabimin edhe natyrën e tij 
të mëparshme, duke e plotësuar me moralin e Pejgamberit (a.s.). 

Ja pra, ky është morali i Pejgamberit! 

Eshtë ky moral që e ktheu jobesimtarin në besimtar, që e bëri 
të pangopurin një det mendimesh. 

Është ky moral që ktheu sa e sa shpirtra epshorë në shpirtra 
bindës, shpirtrat e pamëshirshëm i ktheu në oqeane mëshire. 

Ky moral e ktheu shoqërinë gjysmë barbare në një popull të 
shkallës më të lartë të njerëzimit. 

Ky moral i ktheu zemrat në dergjahe, i bëri vendstrehim dhe 
mbështetje për të vuajturit. 

Ky moral ka rritur dhe arsimuar njerëz që e kanë parë veten 
larg të këqijave. 

Ky moral ndërtoi njeriun, u bë udhëzues i tij në jetë, duke u 
bërë shfaqje e dukshme e sa e sa popujve që të shpëtojnë nga kon- 
sumimi njerëzor. 

Ky moral na mësoi ta ndryshojmë të keqen me të mira dhe 
mirësi, pasi njerëzit janë të hapur ndaj mirësisë. Sa herë që bëhen 
mirësitë, aq herë pakësohen armiqësitë dhe ajo që mbetet në mes, 
është miqësia e ngushtë. 

Në ajetin Kuranor thuhet: 


“Largoje atë të keqe me virtytin tënd më të mirë!...” 

(el-Mu’minun 96, el-Fussilet 34) 

- 

Ky moral e ka bërë Pejgamberin (a.s.) mbret të dy botëve. 

Si përfundim, ky moral është bërë morali më i lartë që ka 
fituar kënaqësinë e Allahut dhe si i tillë është përkujtuar me ajetin 
Kuranor: 

“Padyshim që Ti je zotërues i një morali të Lartë”. (el- 
Kalem 4) 

Janë të lumtur ata që marrin pjesë nga ky moral i lartë. 

Zoti im! Na e ngrit dhe na e zbukuro moralin tonë me 
moralin e të Dërguarit të Allahut. Lehtësoja të gjithë be- 
simtarëve praktimin në jetë të sunetit dhe sjelljeve të Tij! 

Amin!.. 


0 






Sipas tMestievisë 


Mesnevi: “Nëse e dini se kush është në këtë shtëpi të shpirtit, 
përse e bëni këtë gjë të pahijshme përpara derës?” 

“Njerëzit që nuk arsyetojnë, respektojnë mesxhidin për nga 
nafyra njerëzore, por nuk tregohen të kujdesshëm ndaj besimtarë- 
ue duke u thyer zemrat”. (v.2,3108-3109) 

Shpirti është vendi ku hedh shikimin Allahu. Krimi më i madh 
i epshit është thyerja e një zemre, prandaj edhe Mevlana në një 
tjetër varg thotë: 

Qabeja është një ndërtesë që e ka ndërtuar i biri i Azerit, Halil 
Ibrahimi, ndërsa shpirti është vendi ku më i Larti i të Lartëve, 
Allahu, hedh shikimin. 

Për këtë arsye, të shembësh shpirtin që është vendshikimi hyj- 
nor, është një dëm shumë i madh, si të shembësh Qaben. 

Edhe Junus Emre thekson të njëjtën qjë duke thënë: 

Mësuesi i moshuar mjekërbardhë 
Nuk murid t’i dijë sa e sa halle ka 
Nuk ka përfitim as nga një haxh, 

Nëse shemb një shpirt... 

Njeriu është krijesa më e mrekullueshme, kurse zemra e tij 
është vendi ku hedh shikimin Zoti. Në një transmetim në Hadithi 
Kudsi thuhet: 

“Mua nuk më nxë toka dhe qielli. Mua më nxë zemra e një 
robi besimtar”. (Axhluni, Keshfu’l Hafa II 195) 

Të gjitha këto shprehin atë se ç’faj i rëndë është t’i thyesh 
zemrën dikujt, apo kur shpreh pozicionin e dikujt. 

Pozicioni dhe vlera e njerëzve me zemër të thyer është e lartë 
në syrin e Allahut. Ata që dëshirojnë të arrijnë kënaqësinë hyjnore, 
duhet t’i qëzojnë shpirtrat e lënduar. Lidhur me këtë, edhe Hz. 
Musai një ditë i bëri një dua të tillë Zotit: 

- O Zot! Ku të kërkoj Ty? Allahu Teala iu përgjigj: 

- Mua më kërko te ata që kanë zemrat e thpera. (Ebu Nuajm, 
Hilje, II 364) 

Edhe në një hadith Kudsi të transmetuar nqa Ebu Hurejre, 
Pejqamberi (a.s.) ka thënë: 

Në ditën e gjykimit Allahu i Lartë do të thotë: 

- O biri i Ademit! Unë u sëmura dhe ti nuk më erdhe të më 
vizitoje? 

Robi do të përgjigjet: 

- 

- O Zoti im! Si mund të të bëj vizitë unë Ty, kur Ti je Zoti i 
botëve? 

Allahu i Lartë do të përgjigjet: 

- A nuk e dije ti që filani ishte i sëmurë dhe nuk i shkove për 
vizitë? A nuk e dije që nëse do ta kishe vizituar atë, do më kishe 
gjetur edhe Mua pranë tij? 

Allahu Teala do të thotë: 

- O biri i Ademit! Unë kërkova prej teje për të ngrënë, por ti 
nuk më dhe! 

Robi do të pyesë: 

- O Zoti im! Si të të ushqej dhe të të ngop unë Ty, kur Ti je Zoti 
i botëve? 

Allahu i lartë do të përgjigjet: 

- Robi im kërkoi ushqim prej teje. Ti nuk ia ofrove. Anuke dije 
se, sikur t’i jepje për të ngrënë atij, do të më gjeje edhe Mua aty? 

Zoti do të thotë: 

- O biri i Ademit! Unë kërkova prej teje ujë dhe ti nuk më 

dhe! 

Robi do të pyesë: 

- O Zoti im! Si mund të të jap ujë Ty? Ty qëje Zoti i botëve! 

Allahu i Lartë do të përgjigjet: 

- Një robi im kërkoi ujë prej teje, por ti nuk i dhe. Anuke di se 
sikur ti jepje ujë, do më gjeje Mua pranë tij? (Muslim, Birr, 43) 

Duaja e një robi që ka zemrën dhe shpirtin e lënduar dhe që 
ka mbetur i vetmuar, pranohet te Allahut pa parë nëse është be- 
simtar apo jo. Sepse nuk ka perde mes duasë së të përvuajturit 
dhe Allahut. Kështu i këshillonte Pejgamberi (a.s.) ashabët e tij, që 

të kishin kujdes nga duaja e pranuar e të përvuajturit: 

“Bëni kujdes nga duaja e të përuuajturit. Pasi mes duasë së tij 
dhe Allahut nuk ka perde”. (Muslim, Iman, 29) 

Ka tri kategori personash, duatë e të cilëue Allahu nuk i kthen: 

1. Duaja e agjëruesit - deri sa të bëjë yftar. 

2. Duaja e të përuuajturit. 

3. Duaja e kryetarit të shtetit që është i drejtë. (Tirmidhi, Davud, 
48, Ibn-i Maxhe, Dua, 2) 

Sa bukur e shpreh ky hadith faktin se Allahu i Lartë nuk është 
i kënaqur kur nënvlerësohen robërit e Tij: 

I dërguari i Allahut tha: 

- Një burrë foli në mënyrë të prerë duke thënë: 

- Betohem për Allahun se Ai (Allahu) filan person nuk do ta 
mëshirojë. 

Ndërsa Allahu i Lartë tha: 

- Kush është ai që betohet se filanin nuk do tafal? Unë atë e 
mëshiroua, ndërsa punën tënde e anulloua! (Muslim, Birr, 137) 

V 

Mesnevi: “Allahu nuk turpëron asnjë popull për sa kohë të 
mos lëndohet shpirti i një Pejgamberi dhe i një miku të ngushtë të 
Zotit”. (v.2,3112) 

Këto rreshta shprehin se njëra nga arsyet kryesore të poshtë- 
rimit të popujve është kur lëndohet një Pejgamber apo një mik i 
ngushtë të Allahut. Një individ apo një popull që nderon dhe vlerë- 
son një rob, shpërblehet sa herë që nderon dhe vlerëson atë. 

Në një hadith Kudsi thuhet: 

- 

- Kush shpall armiqësi ndaj robit Tim, unë i shpall luftë atij. 
Robi im nuk mund të më qëndrojë afër më shumë sesa me nama- 
zetfarz që ia kam urdhëruar. Robi im më afrohetpa ndërprerje më 
adhurimet nafile (ata që ka bërë përveç farzeve). Unë atë e dua 
dhe kur ta dua robin Tim, Unë bëhem thuajse veshi, syri, dora dhe 
këmba e tij. Atij i jap ç’të dëshirojë. Nëse mbështetet tek Unë, e 
mbroj. (Buhari, Rikak, 39) 

Nëse duam të japim shembuj nga historia, për këtë na vlen pi- 
kërisht shembulli i Hz Musait me Faraonin: Magjistarët e Faraonit, 
duke parë fuqinë e Hz Musait, e pyetën atë: 

- O Musa, ti do ta hedhësh i pari shkopin tënd, apo po e he- 
dhim ne? 

Ata u udhëzuan me begatinë e këtij urimi të bërë mikut të 
ngushtë të Allahut. Megjithatë, si shpagim për mos-bërjen e kom- 
promisit me një Pejgamber, ata morën dënimin e duhur, një dënim 
shpirtëror ky. Siç dihet, ata u bënë viktimë e Faraonit dhe më pas 
atyre iu prenë këmbë e duar, duke arritur kështu gradën e dësh- 
morit. 

Magjistarët, të cilët në të njëjtën ditë arritën në dy pole të ku- 
ndërta - nga shkalla e mosbesimit, duke dalë në dyluftim me një 
Pejgamber, dhe nga ana tjetër, duke dalë kundër Faraonit - më 
në fund arritën një besim të sigurtë kur, përkundrejt dhunës së 
Faraonit, në vend të kësaj bote të përkohshme, zgjodhën mirësinë 
e përhershme. 

“(Magjistarët) thanë -Nuk mund të të zgjedhim ty në 
vend të atyre mrekullive tepër të qarta dhe në vend të Atij 
që na ka krijuar. Prandaj ti bëje atë që dëshiron të bësh! Ti 
vetëm në këtë botë mund të kuvendosh!” (Taha 72) 


Në një ajet tjetër gjithashtu thuhet: 

“Thanë: Nuk kemi dëm! Çfarë do që të ndodh një ditë 

do të kthehemi tek Zoti ynë.” (Shuara, 50) 

Ndërkohë që Faraoni po i dënonte rëndë, duke u prerë këm- 
bë e duar, ata, me ankthin se mos po humbasin besimin e tyre, iu 
lutën Zotit që t’ua pranonte këtë besim. 

“...Zoti ynë! Na dhuro durim të mjaftueshëm dhe na 
merr shpirtin si myslimanë!” (el-A’raf 126) 

Mevlana, kuptimin e këtij hadithi e shpjegon në këtë mënyrë: 

Faraoni i pashpirt, duke i kërcënuar me vdekje magjistarët e tij 
për shkak të besimeve të tyre, u tha: 

- Do t’ua pres kryq duart e këmbët dhe më pas do t’ju var! 

Faraoni kishte pandehur se magjistarët do të frikësoheshin në 
atë çast, do të dridheshin dhe do t’i përuleshin ngafrika, por ai nuk 
e dinte se ata kishin shpëtuar tashmë ngafrika dhe mëdyshja, ishin 
pajtuar me të vërtetën dhe me tëfshehtat hyjnore. 

Edhe sikur të rriheshin njëqind herë dhe të dërmoheshin, 
tashmë ata ishin treguar të mençur dhe të shkathët për të dalluar 
qoftë edhe hijet e tyre. 

Pra, ata tashmë e kishin kuptuar se e vërteta është shpirti, 
ndërsa trupi është hije dhe se duke sakrifikuar arrijnë deri në shka- 
llën “Fenafillah”. 

O njeri, kjo botë është gjumë dhe ëndërr. Ki kujdes dhe mos u 
mashtro nga shfaqjet e kësaj bote. Edhe sikur në ëndërr të të priten 
duart dhe të copëtohet trupi, mos u frikëso! 

Pejgamberi (a.s.) tha: 

- Kjo botë është veçse një ëndërr. 





»!fS 

-*Y« 


Mesnevi: “Disa u ngritën të luftonin me Pejgamberët. Ata i 

panë trupat e tyre dhe pandehën se janë njerëz të thjeshtë”. (v.2, 
3113) 

Ata të cilët i kujtojnë Pejgamberët si njerëz të zakonshëm dhe 
që nuk shohin aty dukuri hyjnore, urtësi apo pjesë të Zotit, nuk 
mund ta shpëtojnë unin e tyre nga rrënjosja në imoralitet dhe 
mungesë respekti. Kështu ka ndodhur edhe në histori. Ata të cilët 
nuk arritën t’i konceptonin Pejgamberët në aspektin e detyrës së 
tyre hyjnore dhe botës së tyre shpirtërore, nuk kanë arritur bindjen 
dhe dorëzimin e plotë dhe janë trupëruar për shkak të mungesës 
së etikës. Ebu Xhehli dhe Ebu Lehebi e menduan Pejgamberin nga 
ana fizike thjeshtë një kallëp mishi, sikurse ishin vetë, dhe ngaqë 
nuk e dinin vlerën e tij ata u shkatërruan. 

Ashabët, të cilët e njihnin më nga afër Pejgamberin, e admiro- 
nin shumë. Kurse Ebu Bekri që ishte edhe miku më i ngushtë i tij, 
duke i qëndruar vazhdimisht pranë mbetej i mahnitur nga ai diell 
i dy botëve. 

Ndërsa kryemuezini i të Dërguarit të Allahut dhe njëkohësisht 
bilbili i mesxhidit të Profetit, Bilali, ishte shumë më ndryshe. Kur i 
Dërguari i Allahut u nda nga kjo botë, ai thuajse i kishte humbur 
fare ndjenjat. Çdo gjë në mendjen e tij filloi të mjegullohej. 

Halifeja Hz Ebu Bekri iu lut shumë Bilalit, që ai të këndonte 
ezanin. Bilali, i dashuruari i Pejgamberit, tha: 

- O Ebu Bekër! Nëse pyet për dëshirën time unë nuk kam më 
forcë dhe fuqi të thërras ezanin pas të Dërguarit të Allahut. Mos më 
detyro, të lutem më lër të qetë! 

Por Ebu Bekri kërkoi me insistim të dëgjojë ezanin nga zëri i 
kumbueshëm i Bilalit, duke thënë: 

- Bashkësia Muhamedane mbeti pa të Dërguarin e Allahut, 
tani duhet të mbesë edhe pa muezinin e Tij? 

Bilali nuk arriti t’i bënte ballë insistimeve: edhe pse trup-përulur 
dhe me lotë në sy, hipi në minare, por për shkak të një bllokimi të 

brendshëm në krahëror nuk arriti të thërriste ezanin, dhe u kthye 
prapa. Ebu Bekri nuk insistoi më tepër. 

Bilali nuk mundi të qëndronte më shumë në Medinën plot me 
kujtimet e magjishme të Dërguarit të Allahut, dhe menjëherë pas 
atij namazi të sabahut u nis për rrugë. Shkoi në Damask. Me mallin 
e madh për të arritur sa më parë tek Pejgamberi (a.s.), merrte pjesë 
në luftimet në zonat kufitare dhe si domosdoshmëri e përcaktimit 
hyjnor çdo herë bëhej luftëtar në rrugë të Allahut. Kështu kaluan 
vite. 

Një natë, në ëndërr, pa Pejgamberin (a.s.) 

I Dërguari i Allahut po i thoshte: 

- O Bilal! Ç’është ky mundim, kjo ndarje? Akoma nuk ke gje- 
tur kohë të më takosh Mua? 

Bilali u zgjua i tensionuar. Menjëherë i hipi devesë dhe u nis 
shkretëtirave. Pas një rruge prej disa ditësh, i vetëm, më në fund 
arriti në Medinën e ndritshme. Vrapoi menjëherë drejt varrit të 
Pejgamberit - pa i buzëqeshur askujt në rrugë. Qëndroi aty i vet- 
muar. Me fytyrën e ngrysur dhe me sy të përlotur tha: 

- Erdha o i Dërguari i Allahut, ja ku jam! 

Në këtë moment u dukën nipërit e Pejgamberit (a.s.): Hasani 
dhe Hyseni. Bilali, sapo i vuri re, u ngrit dhe i përqafoi duke thë- 
në: 

- Ah! Drita e syve të Pejgamberit! 

Hasani pyeti: 

- O Bilal, kërkoj diçka prej teje. A e bën dot? 

Bilai u përgjigj: 

- Thuaje shpirti im, thuaje! 

Ndërkohë, Hasani vazhdoi: 

- Na ka marrë malli të dëgjojmë ezanin e Pejgamberit që këndo- 
ve në Mesxhidi Sherif. Duam ta dëgjojmë atë, a mund ta thirrësh? 

- Për ju e bëj, tha Bilali. 

Në kohën e drekës, Bilali hipi në vendin ku më parë kishte 
thirrur ezanin në Xhaminë e Pejgamberit. 

Me mendime të thella dhe me një zë përvëlues filloi të thërris- 
te ezanin, duke thënë aq fort “Allahu Ekber, Allahu Ekber”, sa që 
një Medinë e tërë u dridh nga zëri i tij: Malet dhe gurët kumbuan 
lehtësisht me këtë dashuri të djegur. 

Kur tha “Eshhedu en la ilahe illallah”, Medineja u shkund. 
Ndërsa kur tha “Eshhedu enne muhammeden resulullah”, i gjithë 
populli doli nëpër rrugë. 

Njerëzit pyesnin njëri-tjetrin, qanin dhe thërrisnin duke thënë: 

- Ç’ndodhi? Mos vallë Pejgamberi erdhi përsëri në këtë botë? 

Kurse Bilali po përpiqej t’u shmangej emocioneve të tij dhe 
ta përfundonte sa më mirë ezanin, por s’ishte e mundur!... Dukej 
sikur po mbytej nga këto emocione. Nuk arriti ta mbante veten: 
ashtu siç ishte, i lodhur e i këputur dhe me lot në sy, u rrëzua për- 
dhe. 

Fatime, zonja e Xhenetit, që ishte mërzitur shumë nga ndarja e 
përkohshme e Pejgamberit të mëshirës dhe babait të bekuar, tha: 

- Me ndarjen e Profetit nga jeta mua më ndodhi një fatkeqësi 
e tillë që, edhe sikur të pllakoste mbi errësirën, errësira do të ndry- 
shonte ngjyrë. 

Zoti ynë na i ndriçoftë zemrat dhe shpirtrat tanë me 
dashurinë e të Dërguarit të Allahut, të sahabëve të Tij dhe 
të gjithë atyre që ecën në rrugën e Tij! Zoti ynë na e mu- 
ndësoftë ta njohim nga afër Pejgamberin tonë dhe të ma- 
rrim fryte nga morali dhe personaliteti i Tij! Le të na e bëjë 

- 

dashurinë e Tij të lartë një rrisk për zemrat tona, një rrisk 
që nuk konsumohet aspak dhe që shtohet pa ndërprerje!... 
Amin! 


'*V* 

Mesnevi: “Nëse je mërzitur shumë, u ke thyer zemrat rtje- 
rëzve dhe u ke dhërtë flakën atyre, ai zjarr bëhet thelbi i zjarrit të 
xhehenemit për ty”. 

Zjarri i mllefit tënd të përcëllon edhe në këtë botë, pra të shka- 
tërron. Ndërsa zjarri i xhehenemit që lind prej tij si rezultat i kësaj 
fatkeqësie, ty të përvëlon përjetësisht edhe në ahiret. 

Zjarri i zemërimit ka për qëllim të djeg njerëzit. Ndërsa zjarri 
i xhehenemit që ka lindur si pasojë e këtij qëllimi do të sulmojë ty 
përjetësisht në ahiret. (v. 3,3472-3473) 

Njeriu i pjekur ka një moral dhe një natyrë aq të mrekullue- 
shme sa që - me përjashtim për Allahun - nuk mërzitet me askënd 
dhe nuk fyhet prej askujt. Ai ka arritur deri në një gradë të cak- 
tuar, siç theksohet edhe në ajetin Kuranor të sures Al-i Imran, ajeti 
134 : 

“Janë pikërisht ata njerëz të devotshëm që si kur janë 
të pasur ashtu edhe kur janë nevojtarë, përsëri japin sa- 
dakanë. Nuk mërziten dhe i falin njerëzit. Prandaj edhe 
Allahu i Lartë (në këtë mënyrë të gjitha adhurimet e tyre) 
i pranon ata që kanë bërë mirësi”. 

Sipas transmetimeve, jetonte një herë një skllav i Xhafer-i 
Sadik. Ai i bënte shërbim atij. Një ditë, ky skllav i kishte sjellë 
Xhaferit një enë me supë, por atë, pa dashje, ia derdhi në prehër. 
Xhaferi, i bërë tërë supë, shikoi me dëshpërim fytyrën e skllavit. 
Pas këtij reagimi, skllavi tha: 

- Zotëri! Në Kuran është thënë: “Ata që i mposhtin zemërimet 

Xhaferi iu përgjigj: 

- Unë e mposhta zemërimin tim! 

Skllavi vazhdoi: 

- Në Kuran, në të njëjtin vend thuhet: “Ata që i falin gabimet 
e njerëzve”. 

Xhaferi iu përgjigj: 

- Eja, se të fala! 

Skllavi vazhdoi: 

- Në fund thuhet: “Allahu i do ata që bëjnë mirësi”. 

Xhaferi iu përgjigj: 

- Shko tani, tashmë je i lirë. Për hir të Allahut të liroj, nuk je 
më skllav! 

Çështja e zemërimit përbën një rrezik e tmerrshëm. E vetmja 
rrugë shpëtimi nga ky rrezik i tmerrshëm është përdorimi i forcës së 
durimit dhe të vëllazërisë, si dhe qetësia pa prishur ekuilibrin. 

Kur Ebu Derda i tha pejgamberit tonë, Muhamedit (a.s.), që 
më mëso diçka e cila të më çojë në xhenet, Pejgamberi iu për- 

gjigj: 

- Mos U zemëro! (Buhari, Edeb, 76, Tirmidhi, Birr, 73) 

Përsëri, kur i njëjti person i tha Pejgamberit: 

- O i dërguari i Allahut! Shumë gjëra nuk kam mundësi t’i 
kuptoj! Më thuaj diçka që do të më bëjë të lumtur dhe të gatshëm 
për lumturinë tënde! 

Pejgamberi (a.s.) iu përgjigj: 

- Mos U zemëro! (Buhari, Edep, 76, Tirmidhi, Birr, 73) 

Në një hadith tjetër: 

- Allahu Teala e mbulon turpin e atij që mban zemërimin! (Ihja, 
m, 372) 

- 

“Nuk mund të ketë sevap më të madh sesa të kapërdish zemë- 
rimin për të fituar pëlqimin e Allahut”. (Ihja, III, 392) 


“Njeriu i fortë dhe i fuqishëm nuk është ai që mundet me ty. 
Heroi i vërtetë është ai që në momentin e mërzitjes, arrin ta për- 
mbajë veten”. (Buhari, Edep, 102, Muslim, Birr, 106 - 108) 



Mesnevi: “Nëse një njeri i dobët dhe i mjerë do të kërkojë 
ndihmën e Allahut, dëgjohet një zhurmë e ushtrisë së qiellit (en- 
gjëjve). (u.i, 1315) 

O njeri, të këqijat dhe dhuna që të vijnë prej të tjerëve, janë 
një pasqyrim i natyrës tënde të keqe. (v.l, 1318) 

Në hadith jepet këshillë që të ruhemi nga ofshama e fatkeqit, 
duke u theksuar edhe fakti se, duke bërë një gjë të tillë, asnjë mall- 
kim i tij nuk do të jetë pengesë për arritjen e hyjnores. Për këtë 
arsye, duhet të bëjmë kujdes që t’i shmangemi dhunës. Megjithatë, 
edhe fatkeqi duhet të mendojë se ajo fatkeqësi apo e keqe që i 
është bërë, ka ardhur si rezultat i një natyre jo pozitive në vetveten 
e tij. Mevlana, në një tjetër varg, e shpreh kështu qetësinë dhe 
shqetësimin në botën tonë të brendshme dhe të jashtme: 

- Nëse ty të është ngulur një gjemb, dije që e ke ngulur vetë! 
Nëse je i veshur me copa të buta dhe të mëndafshta, edhe atë copë 
ti e ke veshur! 


- Sikur të zbrisje deri në thellësi të natyrës tënde, do të kishe 
kuptuar se e keqja dhe ajo që është jo etike, vjen prej teje. 

Sikur ti të shihje me syrin e Allahut, a do t’i kishe turpëruar 
të tjerët? A do t’i kishe vënë re gabimet e të tjerëve? A do të kishe 
rënë në këtë pavetëdije? 



Në të vërtetë, të gjitha pasionet e njeriut nuk janë përherë re- 
zultat i gabimeve të tij. Sikur të ishte kështu, Pejgamberët që janë të 

pafajshëm nuk do të ishin ballafaquar me asnjë te keqe. Këto pa- 
sione nganjëherë janë pasqyrim i jetës së kësaj bote, që është edhe 
një botë sprove, nganjëherë janë edhe përpjekje për ta ndihmuar 
njeriun në botëkuptimin e tij shpirtëror. 

Duke qene se një pjesë e të këqijave me të cilat përballemi 
kryhen nga vetë individi me të cilin komunikohet - si në rastin e 
mësipërm - ne në raste të tilla duhet ta kontrollojmë egon dhe ta 
vëmë veten përpara përgjegjësisë. Prandaj dhe, para se të flasim, 
duhet t’u kushtojmë kujdes shprehjeve që përdorim, sepse qëllimi 
duhet të jetë t’i fshehim mëritë në zemrën tonë dhe jo t’i ngulim 
gjembat në shpirtrat e tjerë. Edhe sjelljet tona duhet të përforcojnë 
fjalët që themi, teksa në rrethin tonë duhet të përçojmë vetëm bu- 
kuri dhe mirësi, në çfarëdo lloj situate që të jemi. 



Mesnevi: “Njeriu nuk e di se ai që lëndon njerinë ka lënduar 
Allahun. Ai nuk e di që uji i kësaj kupe është bashkuar me ujin e 
lumit të Zotit”. (v. 1.2520) 

Duhet të kuptohet se një sjellje që e dëmton një krijesë të 
Allahut, përpara se ta dëmtojë atë krijesë, do të çojë në dhënien 
e dënimit të Allahut, pasi Allahu i afrohet me dashuri krijesës së 
Tij. Kjo është edhe arsyeja që Allahu e ka ndaluar përmëndjen e 
gabimeve të një robi, e ka emërtuar atë me termin “përfolje pas 
krahëve (gijbet)”, duke e cilësuar si njërin nga gjynahet e mëdha 
të robit. 

Allahu i Lartë me thënien e Tij “...Unë i dhashë shpirt (fu- 
qia ime) (el-Hixhr, 29) i ka dhënë njeriut një dhunti që t’i afrohet 
Atij (Zotit), duke e krijuar atë (njeriun) në mënyrën më të mirë të 
mundshme dhe në bazë të të fshehtës “Ahsen-i Takvim” (Krijesa 
më e mirë). Prandaj dhe Zoti nuk pëlqen të lëndojë. Transmetohet 
se Muhjidin Arabi, duke kaluar në një breg deti, shikon një të ri që 

po pinte verë. Po ky person po ngacmonte një grua që e kishte aty 
afër. Muhjidin Arabi mendoi me vete: 

- Njeriu duhet ta shohë veten më poshte se krijesat e tjera, 
duhet të jetë modest, por unë me sa duket jam më lart se ky i ri. As 
nuk pi verë dhe as nuk bëj ndonjë gjë jo etike. 

Në atë çast u dëgjua një e bërtitur, që vinte nga deti: 

- Ndihmë, po mbytemi! 

I riu, sapo dëgjoi këtë zë, hodhi mënjanë kupën e verës dhe u 
hodh në det të shpëtonte jetën e katër personave që po mbyteshin. 
Më pas, Ibn-i Arabi, i cili po shikonte më habi ato që po ndodh- 
nin, u gjeti përgjigje mëdyshjeve të mëparshme që kishte sajuar në 
mendje. 

- Ja, ai djalosh i ri që në fillim e nënvlerësove duke e cilësuar 
dhe gjynahbërës, shpëtoi katër vetë përnjëherë. Po ti ç’bëre? Nuk 
arrite të shpëtosh dot as edhe një njeri! 

Siç kuptohet edhe nga kjo pjesë, tek disa njerëz, ku vëmë re 
disa sjellje jo të këndshme, mund të shohim edhe xhevahirë të af- 
tësive të tyre. Askush nuk e ka garancinë e frymës së fundit, përveç 
Pejgamberëve. Mistikët i kanë pranuar robërit e Allahut si krijimi i 
zemrës. 


»$■§! 

■»y» 

Mesnevi: “Ti mërzitesh për çdo mundim, zemërohesh dhe 
ndaj çdo gjëje jo-etike ushqen urrejtje. Mirë, porsi mund të bëhesh 
pasqyrëpa u shndritur?” (v.l, 2980) 

Janë përpjekjet dhe mundimet ato që e bëjnë të pjekur dhe 
të formuar njeriun. Shmangia prej çdo mundimi është një dembe- 
lizëm, egoizëm dhe mungesë vullneti. Duhet pasur kujdes nëse 
ekziston apo jo një ekuilibër mes mundimit dhe rezultatit që do 

të merret. Individi që përballet me sjellje jo të hijshme, para se 
të zemërohet dhe të reagojë, duhet ta vërë veten në llogari duke 
pyetur nëse është i duhur një reagim i tillë apo jo. Nëse një individi 
i është bërë një e keqe që ai nuk e ka merituar, durimi i tij përballë 
saj tregon një shkallë pjekurie, kurse të falënderosh dhe të ndiesh 
dhembje ndaj kësaj pune jo të hijshme, kjo është shkalla e fundit 
e lartësimit. 

Të ndjesh dhembje ndaj të varfrit dhe të dobëtit dhe t’u qën- 
drosh afër atyre, është një shprehje mëshire, pasi duhet të kesh më 
shumë dhembje ndaj: 

“Shpirtit të dhunuesit” që i bën të përvuajturit të vuajnë 
përherë nën dhunën e tij. 

“Shpirtrave të varfër” që i plotësojnë mundësitë dhe gjërat 
e tyre me dëshira të tejskajshme dhe të përkohshme. 

“Shpirtrave të turpëruar egoistë, që janë varfëri e më- 
shirës” në një sistem ku nuk ekziston drejtësia dhe Zoti, sepse ata 
do të jenë më të humburit në botën e përtejme. 

Ngjarja e Habibi Nexhar, e cituar në ajetet Kuranore 13-27 
në fund të faqes së dytë të sures Jasin, është një shembull i bukur 
e që shpreh këtë lloj heroizmi. Habibi Nexhar ra dëshmor duke u 
gjuajtur me gurë nga populli për shkak se i këshilloi atij të drejtën. 
Me shprehjen Kuranore, në momentin e lamtumirës, iu hapën 
perdet hyjnore dhe tha: 

“Ah sikur ta dinte populli im se Zoti më fali dhe më 
dhuroi shumë mirësi!” (Jasin, 26-27) 

Si një tregues i miqësisë së ngushtë të Zotit, ai ndjeu keqar- 
dhje ndaj pavetëdijes dhe gjendjes së mjeruar të popullit të tij, që 
e bëri atë dëshmor. 

Mesnevi: “E rëndësishme është të jesh në natyrën e trënda- 
filit, pra jo të shohësh gjembat, të lëndohesh dhe të bëhesh si ato, 
por të bëhesh një trëndafil në kopshtin e kësaj bote, duke i përqa- 
fuar ato me ajrin e pranverës, edhe sikur tëjetë dimër”. 

Fakti që njeriu është një trëndafil, do të thotë se ai është plotë- 
suar me mirësi. Njerëz të tillë, edhe qjarprin bile arrijnë ta bindin 8 , 
pasi miqtë e ngushtë të Zotit nuk e shohin me urrejtje asnjë krijesë 
të Allahut.(dipnot) Ata janë mjaft të kujdesshëm ndaj atyre që 
bien në të keqe. Këta quhen “Të mërzitesh për Allah”. Por nuk 
është e lehtë të jesh kaq i ndjeshëm ndaj ngjarjeve që ndodhin në 
këtë botë, prandaj duhet të ecet akoma përpara duke filluar që 
nga “nefs-i emmare” (epshi që të çon te e keqja), dhe duke 
shkuar drejt kulmit “nefs-i kamile” (epshi i pjekur). 

Ja si bisedon Mevlana me trëndafilin: 

“Trëndafili e ka fituar atë erë të mirë duke shkuar mirë me 
gjembin. Dëgjoje edhe prej trëndafilit këtë të vërtetë dhe shiko se 
ç’thotë: 

- Pse u dashka ta mërzis apo ta brengos veten pse jetoj me 
gjembin? Dhe pikërisht unë që buzëqeshjen e arrita meqë pranova 
të qëndroja me gjembin që është me ves të keq. Me anë të tij i 
shpërndava botës erë të mirë dhe të këndshme. 





8. Një shembull i mirënjohur është ai i rastit të gjarprit që pat sulmuar hirësinë 
Abdylkadir Gejlani. Një ditë, teksa po kryente adhurimet në xhami, përpara Ab- 
dylkadir Gejlanit doli befas një gjarpër që u rrotullua majtas-djathtas tij. Njerëzit 
e tjerë në xhami rendën të largoheshin nga xhamia, ndërsa Abdylkadir Gejlani 
nuk e prishi aspak terezinë. Dëshmitarët panë nga larg se pasi u përsoll një copë 
herë të mirë rreth Gejlanit, gjarpri u zhduk nga sytë. Një ndodhi e njëjtë pat 
ngjarë edhe me Mahmut Sami efendinë. Një ditë prej ditësh në banesën e tij në 
Medine hyri një gjarpër që i kalli datën të pranishmëve në shtëpi, me përjashtim 
të hirësisë Mahmut Sami i cili, ndërsa ruante qetësinë dhe gjakftohtësinë, iu drej- 
tua të tjerëve duke u thënë se gjarpri nuk kishte ardhur t’u bënte ndonjë të keqe. 
Me të vërtetë, gjarpri pasi u soll sa andej-këndej për disa çaste hyri sërish brenda 
vrimës nga kishte dalë më parë. 

Që një besimtar të ndikojë te të tjerët, duhet t’i kushtojë kujdes 
sjelljeve dhe shprehjeve të tija, në mënyrë që të jetë i vetëdijshëm 
edhe për gabimet që bëhen. Mistikët, në vend që të nervozohen 
ndaj gjynaheve të bëra, i kuptojnë ato si krahët e thyer të një zogu, 
i afrojnë pranë vetes gjynah-bërësit dhe nuk përcjellin te ata urrej- 
tjen që kanë ndaj gjynahut; njëlloj si doktori që e ka për detyrë ta 
shërojë të sëmurin, duke kërkuar rrugëzgjidhjet e kurimit dhe jo ta 
mërzisë atë. 




0 






dfaë mas lëndosh dhe 
të mos lëndnhesh 



ddë M0S lënd^sh është diçka relaLmshl e lehtë, 
per të Mes lënofahesh nuk është në derën tenë, 
sepse hëhetfjalëpër diçkashpirtërere cdie 
arrjpMë të Mes lëndeheMi atëherë kur shigjetat 
helMuese cfë nççulen në zeMër nçpa ççjëral e 
përkehshMe, të mus ndikejnë tek ne fafaje 
është në përputhje Me nivelin e përsesMërisë të 
vetvetes dhe të pastriMit së zeMrës. 





LË c MOS LËMDOSHdhe ËË MOS LËMDOSËESSf 


Abdullah ibn Ummi Mektum (r.a.), njëri prej muezinëve të 
Pejgamberit tonë të Nderuar, shpeshherë shkonte tek i Dërguari i 
Allahut dhe i lutej: 

- 0 i Dërguari i Allahut! Më mëso edhe mua nga gjërat që të 
ka mësuar Allahu! 


Pejgamberi ynë i Nderuar ia plotësonte dëshirën sahabiut të tij 
zemërpastër dhe u përgjigjej me ëmbëlsi të gjitha pyetjeve. 

Një ditë, disa burra nga paria e Kurejshëve ishin pranë të 
Dërguarit të Allahut. Pejgamberi shpresonte: “Ndoshta këta burra 
nga paria e Kurejshëve besojnë dhe në këtë mënyrë besojnë edhe 
të tjerët, të cilët ata i udhëheqin”. Në ato çaste përsëri erdhi muezi- 
ni Abdullah ibn Ummi Mektum, i cili kishte lindur i verbër dhe për 
këtë arsye nuk e dinte se kush ishte pranë Pejgamberit, prandaj 
dhe e përsëriti lutjen e tij të përhershme. Pejgamberi u mërzit dhe 
u ndje në siklet nga kjo pyetje e pavend që iu parashtrua në prani 
të të ftuarve. E ktheu kokën mënjanë dhe nuk tregoi interes. Për 
këtë arsye, Abdullah ibn Ummu Mektumi u lëndua në shpirt. Nga 
kjo zbritën dy ajetet e para të sures Abese: 

“I Dërguari i Allahut u vrenjt në fytyrë dhe e ktheu ko- 
kën mënjanë kur tek ai erdhi i verbëri.” (Abese, 1-2) 

Pas kësaj ngjarjeje i Dërguari i Allahut i thoshte Abdullah ibn 
Ummi Mektumin sa herë që e shikonte: 

- Tungjatjeta o ti për shkak të të cilit Zoti më ka qortuar! (Vahidi, 
Esbabu nuzuli’l-Kur’an, fq. 471). 


Kjo ngjarje është pa dyshim një shembull hyjnor i shfaqur në 

personalitetin e Pejgamberit (a.s.) - me qëllim udhëzimin e ume- 
tit - për t’i treguar të gjithë besimtarëve rrugën e drejtë që duhet 
të ndjekin në të tilla raste. Kjo është arsyeja përse miqtë e Allahut 
kanë qenë shumë të kujdesshëm të mos lëndojnë të tjerët dhe i 
kanë pranuar zemrat si vendshikim i Zotit, domethënë si Qabeja 
shpirtërore, sepse kush e dëmton Qabenë e zemrës, në të vërtetë 
ka lënduar zotëruesin e saj. Për këtë arsye thuhet: 

“Allahu është me njerëzit që u është thyer zemra”. 

Në një hadith thuhet: 

Musa (a.s.) në një lutje të tij i tha Zotit: 

O Zot! Ku të të gjej?” 

Allahu i tha: 

Mua më gjen te njerëzit, të cilëve u është thyer zemra. ” (Ebu 
Nuajm, Hilje, II, 364). 

Këtë të vërtetë e pasqyron bukur një tregim i transmetuar nga 
Mevlana: 

“Në një anije ndodhej një dervish. Nuk kishte ngarkesë dhe 
gjëra të tjera. Falë sjelljes së mirë, trimërisë dhe njerëzisë që kishte, 
dervishi rrinte krejt i qetë. Ndërsa anija lundronte në ujë, në të hu- 
mbi një qese me flori. Dervishi në ato çaste po flinte. I kontrolluan 
të gjithë, por nuk gjetën gjë. Njëri bëri me shenjë nga dervishi dhe 
tha: 

- Ta kontrollojmë këtë të varfër që po fle. 

I zoti i floririt, nga halli që kishte, e zgjoi dervishin pa të drejtë, 
duke iu drejtuar me vështrim akuzues: 

- Në këtë anije ka humbur një qese me flori. Të gjithë i kon- 
trolluam, por nuk e gjetëm. Tani e ke radhën ti! Hiqe rrobën dhe 
zhvishu, që njerëzit mos të dyshojnë. 

Dervishi iu lut Allahut duke thënë: 

- O Zoti im! Ata janë duke e fajësuar robin Tënd të pafajshëm. 

- 

Gjendjen time po ta parashtroj Ty! 

Njerëzit në anije e lënduan dervishin, ndërsa Allahu, zotëruesi 
i asaj zemre të pastër e që nuk u kënaq nga lëndimi i saj, i urdhëroi 
peshqit, të cilët u shfaqën në çdo anë të detit. Secili prej tyre kishte 
në gojë nga një perlë të madhe. Por çfarë perle! Secila prej atyre 
perlave kishte vlerën e thesarit të të ardhurave të një shteti. Ato po 
dhuroheshin nga Allahu. Askush nuk kishte pjesë në ato perla. 

Dervishi mori disa perla nga goja e peshqve dhe i hodhi në 
mes të anijes. Mandej u ul duke përkulur gjunjët - siç ulet padisha- 
hu mbi fron - dhe qëndroi pezull në ajër. Anija lundronte përpara 
tij. U thirri atyre që ishin në anije dhe u tha: 

- Shkoni, anija qoftë e juaja, ndërsa Allahu qoftë me mua! Ai 
as nuk më akuzon me vjedhje, as nuk më lë në dorën e atyre që i 
tregojnë gabimet. 

Njerëzit që ndodheshin në anije thanë: 

- O rob i nderuar! Përse Allahu ta ka dhënë këtë pozitë të 
lartë? 

Dervishi tha: 

- Ma ka dhënë sepse i kam respektuar sovranët shpirtëror (arif) 
dhe nuk kam menduar kurrë keq për të varfërit. Sureja “Abese” ka 
zbritur për të lartësuar të varfërit e butë dhe të mirë. Varfëria e tyre 
nuk është për të përfituar diçka nga kjo botë apo për t’u kapur pas 
saj, por ata kanë zgjedhur varfërinë meqë në këtë botë nuk kanë 
asgjë tjetër përveç Allahut. 

Këtë sjellje të mrekullueshme poeti e ka shprehur kështu: 

“Kushdo që e prek zemrën e të varfërit, 

Zemra e tij prek shigjetën e Allahut”. 

Hazreti Mevlana, i cili nxjerr mësim nga kjo histori, thotë: 

“Personi që lëndon një njeri, nuk e di që ka lënduar Allahun. 
Ai nuk e di se uji i këtij qypi është bashkuar me ujin e përroit të 
Allahut”. 

“Ne i poshtërojmë dhe i lëndojmë miqtë e Allahut për shkak të 
padijes dhe verbërisë sonë”. 

“Pasioni është një sëmundje që të shpie në shqetësime. Njeriu 
që bie në fatkeqësi mëshirohet, kurse mendjetrashësia është një 
sëmundje që i vret dhe i lëndon edhe të tjerët. ” 

“Nëse e dini se kush ndodhet brenda kësaj shtëpie shpirtërore 
(zemre), përse silleni pa edukatë para derës së zotëruesit të kësaj 
zemre?” 

“Allahu nuk e ka poshtëruar kurrë një popull, përderisa ata 
nuk ia kanë thyer zemrën një profeti apo veliu tëAUahut”. 

Për këtë arsye tasavvufi (misticizmi islam) mbështetet mbi 
çështjen e moslëndimit të tjetrit, aq sa edhe mbi atë të moslëndimit 
nga të tjerët... 

Hazretit Sami Efendi, që sapo kishte mbaruar Fakultetin e 
Drejtësisë në Daru’l-Funun, një mik i Allahut, i cili e pëlqente shu- 
më paraqitjen e bukur dhe zemrën e pastër të tij, i tha: 

- Biri im, kjo që ke mbaruar është një shkollë e mirë, por ti 
përpiqu që ta përsosësh mësimin e vërtetë. Po të regjistrojmë në 
shkollën e dijeve shpirtërore, ku do të mësosh dijet rreth shpirtit 
dhe të fshehtat e ahiretit!... 

Pastaj shtoi: 

“Biri im, unë nuk e di se si i japin mësimet dhe ç’të 
mësojnë në atë shkollë, por di se mësimi i parë i atij edu- 
kimi është të mos lëndosh dhe mësimi i fundit është të 
mos lëndohesh prej të tjerëve...” 





TË MOS LËNDOSH DHE TË MOS LËNDOHESH - 

Të mos lëndosh është diçka relativisht e lehtë, por të mos lë- 
ndohesh nuk është në dorën tonë, sepse është diçka shpirtërore. 

Ne arrijmë të mos lëndohemi atëherë kur shigjetat helmuese që 
ngulen në zemër nga gjërat e përkohshme, të mos ndikojnë tek ne. 

Kjo është në përputhje me nivelin e përsosmërisë të vetes sonë dhe 
të pastrimit të zemrës. Kur Pejgamberin (a.s.) e gjuajtën me gurë 
dhe e poshtëruan në Taif, engjëjt i thanë: 

- O i Dërguari i Allahut! Nëse do, i përplasim këto dy male me 
njëri-tjetrin dhe e shkatërrojmë popullin mizor të këtij vendi. 

Por Pejgamberi i lartë, i cili ishte dërguar si mëshirë për botë- 
rat, nuk e pranoi propozimin e engjëjve, duke shfaqur mëshirë për 
ata që e kishin poshtëruar. Ai e ktheu fytyrën e tij të bekuar nga 
Taifi dhe u lut që populli i tij të kthehej në udhë të mbarë. (Shik. 

Buhari, Bed’u’l-Halk, 7; Muslim, Xhihad, 111). 

Edhe Hallaxh el-Mansur, i cili e donte shumë Pejgamberin, 
kur po e mbysnin duke e gjuajtur me gurë, u lut: 

- O Zoti im! Këta nuk dinë. Fali ata më parë se të më falësh 
mua! 

Kjo është ndjenja që i përket zemrës së shëndoshë dhe që 
mund të fitohet me edukimin e vërtetë, atë shpirtëror. 

Kur Ebu’l-Kasim el-Hakimin e pyetën për cilësitë e zemrës së 
shëndoshë, ai tha: 

“Zemra e shëndoshë ka tri cilësi: 

E para, është një zemër që nuk lëndon. 

E dyta, është një zemër që nuk lëndohet. 

E treta, është një zemër që e bën të mirën për hir të Allahut 
dhe nuk pret shpërblim për të. 

Sepse një besimtar vjen përpara Allahut: me devotshmëri, kur 
nuk mundon ndonjë; me besnikëri, kur zemrën e tij t’ia drejto- 
jë Allahut e të mos lëndohet nga askush; dhe me sinqeritet, kur 

veprave të mira që ka bërë nuk u bën shok diçka nga gjërat e për- 
kohëshme...” 

Sa bukur e shpreh poeti: 


‘Në këtë botë këtë pranojnë njerëzit dhe xhindët, o i 


mençur: 

Askush të mos lëndohet nga ti dhe as ti të mos lëndo 
hesh nga askush!...” 


Mbulimi i mangësive dhe i gabimeve është njëra nga çështjet 
më kryesore që lidhet me lëndimin dhe moslëndimin. Për të re- 
alizuar këtë moral të bukur, Hazreti Hatem, një nga shehlerët e 
Belhit, edhe pse dëgjonte, mori pseudonimin “esamm”, domethë- 
në i shurdhër, për shkak të kësaj ngjarjeje: 

Një ditë erdhi një grua e mjerë dhe e shqetësuar për t’i tre- 
guar diçka. Sapo kishte filluar të tregonte, pa dashjen e saj dhe 
për shkak gazrave, gruaja nxori një zë të shëmtuar. Ajo u tret si një 
qiri, pothuajse u shkatërrua. Ndërsa Hazreti Hatem, për të mos e 
turpëruar dhe vënë në pozitë të vështirë, bëri sikur nuk dëgjoi gjë. 
Ai e vuri dorën te veshi dhe i tha: 

Motër, nuk dëgjoj mirë nga veshët. Fol me zë të lartë! Nuk 
të dëgjova... 

Në këtë mënyrë, gruaja e shkretë u qetësua, duke menduar 
se gabimi i saj ngeli i fshehtë dhe pastaj filloi të tregonte me zë të 
lartë. 

Pas kësaj ngjarjeje, Hazreti Hatem u përkujtua si “Hatemi 
Esamm” (Hatemi Shurdh). 

Këtë sjellje të shkëlqyer dhe këtë shkallë etike që shprehet në 
këtë shembull, sigurisht që është e pamundur ta praktikosh në jetë 
vetëm prej asaj që mëson nga librat. Kjo sjellje e mirë dhe ndjenja 
për të mos lënduar që ka shfaqur Hazreti Hatem, mund të shpje- 
gohet vetëm me pjesën e cilësisë Rrahman, domethënë mëshirë, 






TË MOS LËNDOSH DHE TË MOS LËNDOHESH - 

dhe “Settaru’l-Ujub”, domethënë “mbulues i gabimeve”, që ai 
ka marrë nga Allahu dhe e ka kaluar në moral. Sjellje të tilla, veça- 
nërisht në tasavvuf, janë shprehur në formën “Të kesh pjesë nga 
morali i Allahut”. 

Për këtë çështje, thuhet gjithashtu në një hadith fisnik: 

“Njeriut i mjafton si mëkat nënçmimi që i bën vëllait të tij mus- 
liman...” (Muslim, Birr, 32). 

Ndërsa në një tjetër: 

“Nuk është virtyt t’ia ktheni me të mirë atyre qëju bëjnë mirë 
dhe me të keqe atyre qëju bëjnë keq, por virtyti i vërtetë është t’u 
bëni mirë dhe të mos u përgjigjeni në të njëjtën mënyrë atyre qëju 
bëjnë keq. ” (Tirmidhi, Birr, 63) 

Allahu Teala thotë: 

“Robërit e Zotit janë ata që ecin nëpër tokë të qetë, 
e kur atyre me fjalë u drejtohen injorantët, ata u thonë: 
“Paqe!” (el-Furkan, 63). 

Këto gjendje të larta janë çështje konceptimi, përndryshe nje- 
riu pa kuptuar thotë shumë fjalë të këqija. Pra në thelb është kon- 
ceptimi, vetëm konceptimi... 

Çfarë është konceptimi? 

Konceptimi është një pjesë nga cilësitë e pejgamberëve. 
Konceptimi është të sjellurit me zgjuarsi sipas shkallës së mendjes 
së bashkëbiseduesit, sepse një sjellje që mund të gëzojë dikë, dikë 
tjetër mund ta mërzisë. Për këtë arsye, edukimi i njeriut është zbu- 
limi i gjendjes psikologjike të tij dhe llogaritja e rezultatit që mund 
të ndodhë pas dy-tri fazash të ngjarjeve. 

Thelbi i konceptimit arrihet në përpjekjen për ta zgjidhur të 
fshehtën e vdekjes, sepse të dish të fshehtat dhe të vërtetat në këtë 
botë të përkohshme është e mundur vetëm nëse ia del “të vdesësh 
para se të vdesësh”. Domethënë është e domosdoshme që të hiqet 

- 

dorë nga dëshirat vetjake dhe ato të kësaj bote. 

Miqtë e Allahut respektojnë këto parime: 

Mos harro dy gjëra: 

1. Allahun. 

2. Vdekjen. 

Po ashtu, harroji këto dy gjëra: 

1. Të këqiat që të bëhen. 

2. Mirësitë dhe veprat e mira që ke bërë. 

Harrimi i të këqiave që na bëhen, kur realizohen si falje, është 
një virtyt më i madh, sepse robi e fiton faljen hyjnore duke falur 
vetë. Në ajetin fisnik thuhet: 

“Ti (Muhammed) fal, urdhëro për mirë dhe largohu prej 
të paditurve”. (el-A’raf, 199) 

“Nëse publikoni ndonjë të mirë ose e fshihni atë, ose i 
falni ndonjë të keqe (dikujt), padyshim se All-llahu i plot- 
fuqishëm fal shumë”. (en-Nisa, 149) 

“...A nuk doni që Allahu t’ju falë?...” (en-Nur, 22) 

Ibn Umeri -radijallahu anhu- tregon: 

“Një burrë erdhi te i Dërguari i Allahut - (s.a.v.s.) dhe e pyeti: 

- Sa ta fal shërbëtorin? 

I Nderuari ynë (a.s.) heshti dhe nuk u përgjigj. Burri përsëri 
pyeti: 

- O i Dërguari i Allahut! Sa ta fal shërbëtorin tim? 

Këtë herë Krenaria e gjithësisë, i Nderuari ynë, iu përgjigj: 

- Çdo ditë fale shtatëdhjetë herë!” (Ebu Davud, Edeb, 123- 
124/5164; Tirmidhi, Birr, 31/1949) 

Në çastin e vdekjes nga goja e bekuar e të Dërguarit të nde- 
ruar të Allahut dolën edhe këto fjalë: 

0 

- 






TË MOS LËNDOSH DHE TË MOS LËNDOHESH - 

- Namazin! Kini kujdes namazin! Keni frikë Allahun për ata 

që i keni nën mbikqyerje (robërit, gratë dhe fëmijët)!” (Ebu Davud, 
Edeb, 123) 

Në një hadith tjetër i Dërguari i Allahut (s.a.v.s.) thotë: 

“Ishte një njeri bujar qëujepte njerëzve para borxh. Ai i thosh- 
te shërbëtorit të tij: 

- Nëse shkon te i varfri që i kemi dhënë borxh (por ai nuk ka 
mundësi t’i paguajë), lëre dhefalja! Shpresoj që edhe Allahu të na 
falë ne. 

Sëfundi, burri ndërroi jetë dhe Allahu efali atë.” (Buhari, Enbija, 

54; Muslim, Musakat, 31) 

Ja, ky është konceptimi në gjendje të lartë - i ekspozuar ndaj 
zemrave tona nëpërmjet të Nderuarit të Botërave - në mënyrë që 
edhe ne të sillemi ashtu. Ata të cilët e arrijnë këtë gjendje, bëhen 
miq të Allahut. Për këtë arsye, asnjë mik i Allahut nuk është injo- 
rant dhe asnjë injorant nuk mund të ngrihet te miqësia e Allahut. 

Kur Hazretit Pejgamber (a.s.) ia lavdëruan dikë, ai tha: 

- Si e ka mendjen? 

Allahu Teala në ajetet fisnike shpeshherë thotë: 

“A nuk mendojnë? A nuk meditojnë?” 

Domethënë se Allahu Teala insiston që robërit e Tij ta përdo- 
rin mendjen bashkë me zemrën. 

Konceptimi më i mirë është zgjidhja e misterit të së ardhmes. 

Ai që e zgjidh këtë, nuk lëndohet nga asnjë gjë e përkohëshme, po 
ashtu edhe nuk lëndon. E kupton vullnetin hyjnor dhe të fshehtën 
pafillimësi-pafundësi në çdo ngjarje. Tashmë ai vepron sipas kë- 
naqësisë së Allahut. 

Hazreti Halid Bagdadi thotë: 

“Gjithmonë mbroje edukatën ndaj Zotit! Mos harro se ngjarjet 

ndodhin me caktimin e Allahut. Çdo gjë ndërmjetësuese është ve- 
tëm nga një shkak”. 

Mistikët thonë: 

“Ata të cilët e njohin veten e tyre, kanë këto tri cilësi: 

1. Janë njerëz që nuk e lëndojnë as edhe erën. 

2. Kanë turp të thonë emrin dhe cilësitë e tyre. 

3. I shikojnë me mëshirë dhe butësi krijesat e Krijuesit. 

Së fundmi, që të mos lëndojë dhe të mos lëndohet, zemra 
jonë duhet të jetë në një shkallë që ta zbatojë rregullin: “Ai që vjen 
për të të vrarë, le të ringjallet nga ti”. 

Allahu na e mundësoftë të gjithëve që të kemi këtë 
gjendje të lartë, domethënë një zemër të çiltër, të butë dhe 
të ndjeshme. 

Amin... 









i_Alesnevisë 


Në Mesnevi thuhet: “Toka u dorëzua tek qielli duke i thënë: 
Unëjam një rob, ti lësho mbi mua ç’të duash”. (v.3,452) 

“Nëse nga dielli bie zjarr mbi të, toka i dorëzohet atij . Ajo, jo 
vetëm që nuk mund të ikë nga ai zjarr, por e lëshon fytyrën e saj 
dhe e heshtur i dorëzohet atij”. (v.3,450) 

“O njeri, edhe ti je një pjesë e tokës. Jeton mbi të, prandaj mos 
e kundërshto urdhërin, kadanë dhe kaderin e Allahutl...” 

“E ke dëgjuar ajetin “Ne u kemi krijuar nga toka”. Kjo do të 
thotë se Allahu dëshiron që ti të jesh dhe. Mos e kundërshto ur- 
dhërin hyjnorl.. ” 

“Allahu thotë: “O njeri, shiko me kujdes! Brenda trupit tënd të 

krijuar nga dheu, mbolla njëfarë nga shpirti im dhe kështu të kam 
lartësuar. Në një kohë që ti ishe pluhuri i kësaj toke, të bëra një 
krijesë të lartë. Të dhashë mendjen dhe ndjenjën e dashurisë”. 

“Ti bëj përpara dhe ji modest. Atëherë unë do të të bëj prijës 
mbi gjithë krijesat e mia”. (v.3,435-456) 

Mevlana në rreshtat e tij të mësipërm shprehet se modestia 
është thelbi i njeriut, madje një domosdoshmëri e natyrës njerëzo- 
re. Trupi i njeriut e ka origjinën nga dheu, edhe ushqimet me të ci- 
lat ai formohet dhe zhvillohet vijnë nga toka. Ndërsa shpirti është 
një “urdhër” nga urdhërat e Allahut, domethënë është nga Allahu. 
Shpirti, që ka hyrë në trupin njerëzor si rezultat i frymës hyjnore 
(nefha), është faktori që i jep atij epërsi mbi të gjithë krijesat e tjera 
dhe që e bën atë halife (mëkëmbës) të Allahut në tokë. Njeriu ësh- 
të i detyruar që të jetë modest si toka, e cila është origjina e trupit 
të tij. Veshja e mineralit të trupit me cilësitë e dheut dhe tokës që 
janë origjina humane, është edhe një domosdoshmëri e natyrës së 
njeriut. Por këto prirje të natyrës së njeriut, dobësohen dhe prishen 
si rezultat i përdorimit jo të mirë të dy aftësive që quhen “mendje” 
dhe “vullnet”. Pastaj njeriu largohet nga modestia dhe vjen puna 
të cilësohet si “mendjemadh”, çka është veçori e shejtanit. Si re- 
zultat i saj, ai vepron në kundërshtim me nderin e lartë që zotëron, 
duke i dhënë kështu lamtumirën natyrës së tij origjinale. 

Çdo gjë që bie nga qielli, toka e pranon pa kundërshtim, sepse 
ajo nuk ka vullnet të lirë. Edhe njeriu duhet t’i dorëzohet përcak- 
timit hyjnor ashtu si toka, duhet t’i nënshtrohet kaderit në mënyrë 
absolute ashtu si i nënshtrohet toka qiellit dhe duhet të jetë i kë- 
naqur prej asaj që vjen nga Allahu, në mënyrë që të arrijë kulmin 
e qëllimit të krijimit. Duke u përsosur kështu, ai do të vijë në stadin 
në të cilën meritohet cilësia “halifetullah” (mëkëmbësi i Allahut), 
cilësi e cila është përcaktuar për njeriun në tokë. 

Mesnevi: “Fara e çdo fruti, së pari, është në tokë. Hyn në 
tokë, pastaj prej aty hedh shtat dhe lartësohet”. 

“Të gjitha mirësitë kanë rënë nga qielli në tokë dhe kanë hyrë 
brenda saj, për t’u bërë më pas ushqim për shpirtin e pastër”. (v.3, 
459-460) 

Toka është origjina e anës trupore të të gjithë krijesave. 
Shndërrimi i tokës nga një formë në tjetrën i sjell krijesat në jetë. 
Allahu i ka mbuluar me ujë tre të katërtën e rruzullit tokësor dhe 
vetëm një të katërtën e ka lënë tokë. Edhe në këtë një të katërt të 
rruzullit, bimët mund të rriten vetëm në një shtresë tridhjetë cm. e 
një të katërtës së saj. Kjo do të thotë se dheu, që gjendet në ma- 
sën e një të gjashtëmbëdhjetës së tokës - e marrë në llogaritje si 
sipërfaqe, është një thesar i pashtershëm për formimin e bimëve, 
kafshëve dhe të njerëzve, atyre që kanë kaluar dhe atyre që do të 
vijnë. Allahu e ka lidhur krijimin pas ligjit të ndryshimit të pasosur 
(istihale) dhe e ka shndërruar atë në kapitalin e vetëm për masën 
e panumërt të krijesave. Sikur të kishte ardhur në tokë një lloj i ve- 
çantë bimësh apo kafshësh, hapësira dhe ushqimi nuk do t’i mja- 
ftonte asaj, qoftë edhe e ndarë nga llojet e tjera. 

Këtë, për shembull, mund ta mendoni edhe për një pishë apo 
elefant. Edhe për njeriun është e njëjta gjë. Sikur të gjithë njerëzit 
të kishin ardhur në këtë botë njëherësh, nuk do të kishin mundësi 
as për t’u ushqyer, as vend për të hedhur një hap para. Për këtë 
arsye, Allahu (xh. sh.) i ka sjellur të gjithë krijesat e Tij në këtë botë 
me “radhë”, duke përdorur “kapitalin”, origjina e të cilit është 
toka. Për çdo gjallesë, jeta fillon në tokë dhe aty mbaron. 

Njeriu ka veçoritë e tokës për shkak se është krijuar prej saj. 
Toka herë-herë thahet, digjet nga i nxehti dhe përmallohet për ujë. 
Gjatë një stine duron vuajtjet e dimrit. Vjen koha dhe përsëri ngja- 
llet me shirat e bollshëm të pranverës. Ajo shpalos vërshimin e fu- 
qisë hyjnore me ngjyrat, erërat, harmoninë dhe bukuritë e shumta. 
Edhe njeriu kështu është. Ai rrotullohet në vorbullat e vazhdimit të 

jetës si furtunat e rërës në shkretëtirë, duke e shkatërruar kështu 
vetveten nën pushtetin e egos. Por ai përsoset kur e kapërcen pen- 
gesën e egos së tij. Ai ngjallet duke fituar shfaqjet e begatisë dhe 
mëshirës, ashtu siç ngjallet toka me shirat e pranverës. Në këtë më- 
nyrë, mirësitë që i vijnë, ai ua shpërndan njerëzve që e rrethojnë 
për hir të Allahut - siç ngjan në rastin e një toke pjellore të ngopur 
me bukurinë dhe bollëkun pranveror. 

Shembulli i farës që jep Hazreti Mevlana, na mëson se bima 
që del nga ajo farë, do të kthehet përsëri në tokë qoftë në mënyrë 
të drejtpërdrejtë, qoftë si rezultat i një periudhe vazhdimësie. Ky 
ligj është i njëjtë për të gjitha krijesat. Kjo gjendje është një nga 
shfaqjet e panumërta të madhështisë hyjnore në gjithësi. Lum ata 
që mendojnë dhe meditojnë!... Në ajetin fisnik thuhet: 

“Njeriu le të shikojë me se ushqehet!... Ne lëshuam 
shi të mjaftueshëm. Pastaj e çamë tokën dhe bëmë që nga 
ajo të mbijnë drithëra, rrush e perime, ullinj e hurma, kop- 
shte të dendura, pemë e kullota, që të përfitoni prej tyre ju 
dhe kafshët që mbani”. (Abese, 24-32) 

''V* 

Mesnevi: Personi fotmirë dhe që është njeri, e di se të jesh 
inteligjent dhe të bësh si i zgjuar është rruga e shejtanit, ndërsa pa- 
sioni dhe të qënit rob i Zotit është rruga e Ademit”. 

“Ata qëjanë të zgjuar si djalli u ngjajnë njerëzve që notojnë në 
oqean. Rrallë ka ndodhur të shpëtojë i gjallë një njeri që noton në 
oqean. Në fund, fundoset dhe mbytet. Ata që i besojnë mendjes 
së tyre dhe nuk hipin në anijen e sheriatit, në fund do të shkatë- 
rrohen”. 

“Lëre notin, hiq dorë nga vetëpëlqimi dhe braktise urrejtjen. 

© Uji ku noton nuk është përrua, as lum, por oqean! Ky oqean në të 

vërtetë është deti i kadasë dhe kaderit!” (v.4,1402-1404) 

Cilësimi që i bën Mevlana mendjes si një veçori karakteristike 
e shejtanit, është shprehje e shkallës së egër të mendjes në të cilën 
ajo gjendet, kur është e paedukuar me shpalljen dhe zbulesën hyj- 
nore. Përndryshe, mendja është kapitali themelor për të arritur tek 
Allahu dhe tek e mira. Megjithatë, vetëm ky kapital nuk mjafton 
që ta shpjerë zotëruesin e tij te Allahu. Me fjalë të tjera, ajo është 
e domosdoshme, por e pamjaftueshme. Kjo është arsyeja që në 
Islam mendja është cilësuar si “akl nakis” e që në shqip do të 
thotë intelekt i mangët. Perfeksionimi i mendjes arrihet me lidhjen 
ndaj shpalljes, domethënë me nënshtrimin, i cili do të bëhet shkak 
për ta kompensuar atë duke e pranuar pamjaftueshmërinë e saj. 
Mendja është një mirësi e madhe e Allahut për njeriun, e cila ka 
vlerë vetëm brenda shpalljes, domethënë Kuranit dhe Sunetit. Në 
të kundërt, mendja e bën poseduesin e saj skllav të egos, duke mos 
e parandaluar zvarritjen e tij drejt shkatërrimit. 

Mevlana e përngjason këtë botë me një oqean, ndërsa njeriun 
e cilëson si një notar të papërvojë - i destinuar të mbytet në këtë 
oqean. Të sfidosh kaderin duke i besuar mendjes dhe vullnetit nje- 
rëzor, nuk është gjë tjetër përveçse një marrëzi, sepse mendja dhe 
vullneti njerëzor nuk mund të realizojnë asnjë të mirë, përderisa 
nuk i dorëzohen plotësisht kaderit, domethënë vullnetit dhe dëshi- 
rës hyjnor. 

Kaderi është i panjohur për njeriun në kuptimin absolut. Për 
këtë arsye, rruga e vetme e shpëtimit për njeriun është që t’i nën- 
shtrohet kaderit pasi t’i ketë kryer detyrimet aq sa ka mundësi dhe 
pasi e ka përdorur vullnetin e tij të Iirë. 

Siç është marrëzi të presësh që bima të mbijë pa e mbjellur 
atë, po ashtu nuk është e mjaftueshme të mendosh se mbjellja e fa- 
rës mjafton që bima të rritet dhe të hedhë shtat. Të hedhësh farën 
është punë e njeriut, ndërsa t’i japësh jetë bimës është e lidhur me 
përcaktimin dhe fuqinë e Allahut. Për këtë arsye, njeriu “duhet 

ti kryej detyrimet” duke e mbjellë farën dhe pastaj duhet “t’i 
mbështetet dhe nënshtrohet” Zotit të Botrave, përcaktuesit të 
kaderit dhe ndodhive, në lidhje me të gjithë elementët që e kalojnë 
fuqinë dhe vullnetin e tij të lirë, siç janë era, shiu, koha etj. 


Mesnevi: “Dashuria hyjnore është për besimtarët e zgjedhur 
si një anije. Ata që hipin në këtë anije, nuk i kap ndonjë fatkeqësi 
dhe të shumtën e herës dalin të shpëtuar”. 

“O udhëtarë për tekAllahu! Shite mendjen dhe zgjuarsinë për 
të blerë admirimin! Të jesh i zgjuar dhe inteligjent konsiston në 
dhënien e një mendimi dhe në rënien në pandehje! Admirim do të 
thotë të sodisësh bukurinë, fuqinë dhe artin hyjnor të Zotit dhe të 
mbetesh i shtangur nga ato!” 

“Mendjen bëje theror para Muhamed Mustafasë dhe thuaj: 
“Allahu më mjafton!” (v.4,1406-1408) 

“Mendja dhe inteligjenca të bëjnë mendjemadh dhe krenar”. 
(v.4, 1421) 

“Mendjen bëje theror në pasionin e mikut, sepse të gjitha me- 
ndjet janë në anën ku ndodhet miku! Vendi nga kanë dalë edhe 
shpirtrat, edhe mendjet është Zoti! Për këtë arsye, mendjen bëje 
kurban për pasionin tënd ndaj Zotit!” 

“Të mençurit i kanë dërguar mendjet atje ku ndodhet miku, në 
vendet përtej! Mendja që ka ngelur në këtë botë, është një mendje 
që nuk di ç’është dashuria, nuk dashuron, nuk dashurohet dhe 
është marrosur!” (v.4,1424-1425) 



Siç jemi shprehur edhe në shpjegimin e rreshtave të mësi- 
përm, përdorimi në mënyrë të drejtë i mendjes është i mundur në 
masën e përshatshmërisë së saj ndaj “urtësisë” dhe “çështjeve” 
të urdhrave hyjnorë, domethënë me përvetësimin e konceptimit 

të urtësisë brenda përmbajtjes së Kur’anit dhe të Sunnetit. Të pa- 
ndehësh se mendja ka një fuqi të pakufishme pa bërë më parë 
atë që sapo thamë, është një marrëzi e ngjashme me pandehjen e 
milingonës për kalë. 

Tek shprehet “Mendjen bëje theror para Muhamed Mustafasë”, 
Mevlana nënvizon rëndësinë e nënshtrimit ndaj urdhrave hyjnor të 
komunikuar nëpërmjet tij. Siç ngjan edhe me një kalë të azdisur, 
përderisa mendjes nuk i vihet freri i “vahjit”, ajo e tërheq të zotin 
zvarrë drejt pohimeve dhe pretendimeve që nuk njohin kufi dhe 
drejt fatkeqësive që vijnë si rezultat i tyre. 

Në qoftë se njeriu e përdor mendjen në udhën e ndjenjave të 
“mahnitjes” dhe të “admirimit” që do ti mundësojnë atij të dallojë 
artin dhe vërshimet e fuqisë hyjnore të Allahut në univers, ai edhe 
do të arrijë ta “përsos besimin”, edhe do ta shoh më qartë pamja- 
ftueshmërinë e mendjes dhe të intelektit. 

Ata që përjetojnë një “mbytje” absolute brenda këtij admirimi, 
ekzaltohen shpirtërisht për shkak se u ikën nga duart “vendos- 
mëria” e domosdoshme për jetën e njeriut. Kjo është e refuzuar 
- megjithë begatitë dhe frymëzimet madhështore që i fal njeriut 
mahnitja dhe admirimi - sepse formon një dobësi në përmbushjen 
e nevojave normale të jetës njerëzore. Për këtë arsye, preferohet 
dhe përzgjidhet që në fe më mirë të jesh “i joshur”, se sa të jesh 
“joshës”. Edhe joshësi ka humbur brenda mahnitjes dhe admi- 
rimit, ka arritur nivelin shpirtëror ku “njeriut i mjafton vetëm 
Allahu”, por, megjithë këtë, ai ka ruajtur edhe vendosmërinë e tij. 
Dashuria dhe humbja që ka zgjedhur Mevlana, është pa dyshim 
pasioni dhe përhumbja e mbështjellur me një vendosmëri të tillë. 




Mesnevi: “Lum ai njeri që e konsideron egon e tij të pavlef- 
shme!... Mjerë ai njeri që e sheh veten e ti të lartë sa një mal”. 

“Dije mirë se mendjemadhësia, mburrja dhe të parit e vetes 
më lart se gjithë të tjerët, është një helm vrasës. Të marrët dehen 
duke pirë nga vera e këtij helmi”. (v.4, 2746-2747) 

Në mënyrë që ta ketë kismet dhe ta fitojë favorin e përparimit 
në rrugën e pjekurisë, një besimtar duhet - me gjithë virtytet e 
shumta humane që mund të zotërojë - të kurorëzohet në krye me 
modestinë dhe ta pranojë veten e tij të pamjaftueshëm, sepse ata 
që e konsiderojnë veten si të përkryer, nuk mund t’i ndreqin man- 
gësitë e tyre, pasi nuk dëshirojnë ta pranojnë që i kanë ato mangë- 
si. Kjo është punë vetëm për ata që i konceptojnë mangësitë e tyre 
dhe i ruhen vetëmburrjes. Për këtë arsye, në hadith thuhet: 

“Kush shfaq modesti një shkallë për hir të Allahut, Allahu e 
lartëson atë një gradë shpirtërore. Po ashtu, kush shfaq një shkallë 
mendjemadhësi ndaj Allahut, Allahu e poshtëron atë një gradë. 
Më së fundi, e hedh atë në esfelu’s-sefilin, më të poshtmin e më të 
poshtmëve.” (Ibn Maxhe, Zuhd, 16) 

Robërit modestë, të lavdëruar nga Allahu, përshkruhen kështu 
në ajetin kuranor: 

“Robërit e Zotit janë ata që ecin nëpër tokë të qetë e 
të përkorë dhe kur i sulmojnë me fjalë injorantët, ata u 
thonë: “Paqe (dhe kalojnë)!” (el-Furkan, 63) 

Ndërsa në disa ajete të tjera njeriu urdhërohet të heqë dorë 
nga mendjemadhësia dhe mburrja: 

“Mos ec nëpër tokë duke u mburrur!... Sepse ti as nuk 
mund ta çash tokën, as nuk mund të arrish lartësinë e 
maleve”. (el-Isra, 37) 

“Mos kthe kokën mënjanë prej njerëzve duke i nën- 
çmuar ata dhe mos ec nëpër tokë duke u mburrur, sepse 
Allahu nuk i do mendjemëdhenjtë dhe atë që rri duke u 
krenuar me veten e tij”. (Llukman, 18) 

Duhet të tregojmë kujdes që modestia, si një virtyt i lartë njerë- 
zor, të mos bëhet shkak që njeriu t’i numërojë për asgjë mirësitë që 
i ka dhënë Allahu. Delikatesa shpirtërore në këtë kontekst, përkrah 
konceptimit të mirësive hyjnore, është edhe urtësia që ta kuptosh 
se këto mirësi vijnë nga Allahu. Kjo në fe quhet “tahdisi nimet”, 
që do të thotë të konceptosh ekzistencën e mirësive me kusht që ta 
pranosh se ato, në të vërtetë, i përkasin Allahut dhe ta falënderosh 
Atë. Kjo nuk është mendjemadhësi. Mendjemadhësi është atëherë 
kur këto mirësi i pranon si të tuat, domethënë se i ke nga vetja jote. 

Ky “egoizëm” e tërhoqi drejt shkatërrimit e drejt dallgës së nefsit 
Karunin, duke u bërë shkak që ai të humbasë në fund të tokës. 
Prandaj edhe fjalët që ka shprehur Mevlana rreth koncepteve siç 
janë mendja, vullneti, modestia dhe mendjemadhësia, duhet t’i 
pranojmë brenda kësaj kornize të mendimit. 

Mesnevi: “Një mbret e murid një mbret tjetër, e uret atë ose e 
hedh në burg; por i njëjti mbret, kur has një të plagosur të rrëzuar 
apo ndonjë nevojtar fatkeq, i vendos melhem plagës së tij dhe e 
ndihmon atë. 

Po të mos ishte helm vetëpëlqimi dhe mburrja ngaqë ishte 
mbret, atëherë përse padishahu fitues do ta vriste mbretin e thyer 
dhe të zënë rob, megjithëse ai nuk ka bërë faj tjetër përveç kë- 
saj?” 

“Përse i bën mirë dhe i dhimbset nevojtari fatkeq, paçka se 
ai as i ka shërbyer mbretit, as është shpallur rob i tij? Ti mund ta 
kuptosh se ç’lloj helmi është mendjemadhësia, vetëm duke i marrë 
në konsideratë këto dy situata”. (v4,2750-2754) 

Shembulli i përmendur nga Mevlana tregon shfaqjet e vull- 
netit që dalin në pah tek modestët dhe mendjemëdhenjtë. Me të 
vërtetë, të gjithë vrapojnë për të ndihmuar një njeri të plagosur pa 

- 

e ditur se kush është ai, njeri i mirë apo i keq, sepse gjendja e tij e 
vështirë provokon ndjenjat e mëshirës dhe të ndihmës së njerëzve 
që e shohin. Ndjenjat që lindin tek bashkëbiseduesi me një njeri 
mendjemadh dhe pretendues, janë e kundërta e atyre që thamë 
më sipër. Ato ndjesi e shpien në konkurrencë me të tjerët dhe puna 
kthehet në nevojën e demonstrimit të forcës. Kjo do të thotë se 
modestia është një mirësi e madhe për zotëruesin e saj sa i përket 
shërimit të brengave njerëzore dhe rrugëzgjidhjes së situatave pa 
dalje. Kurse mendjemadhi e shkatërron këtë mirësi menjëherë dhe 
me duart e veta. Shkurtimisht, modestia dhe paaftësia tërheqin 
mëshirën; edhe të Allahut, edhe të njeriut... 


Mesnevi: “Hizri -alejhisselam- e shpoi dhe e dëmtoi anijen 
për ta shpëtuar atë nga disa njerëz të këqinj”. 

“Meqenëse i dobëti, i rëni dhe i mjeri shpëtojnë, edhe ti je i 
dobët, i rënë dhe i mjerë. Shpëtimi dhe paqjajanë në mospasje. Eja 
edhe ti, shpëto nga egoizmi e kamja dhe shko drejt mospasjes”. 

“Mali, minerali i të cilit përmban flori dhe argjend në sasi të 
pakta, bëhet copë-copë prej goditjeve të kazmave”. 

“Shpata ia shkurton kokën atij që e mban kokën përpjetë, 
ndërsa hija është e shtrirë për tokë. Meqë hija nuk ka as trup e as 
shtat, është e pamundur ta presësh me shpatë apo ta plagosësh”. 
(v.4, 2756-2759) 


Me këto thënie, Mevlana shpreh të njëjtën të vërtetë me një 
mënyrë tjetër. Mendjemëdhenjtë ia rrisin oreksin bashkëbiseduesve 
të tyre, duke i kthyer ata në armiq, sepse shpallin majtas-djathtas e 
në mënyrë të ekzagjeruar virtytete e larta që kujtojnë se i kanë. Në 
një proverb të njohur thuhet: 



“Vuajtja e bylbylit është belaja e zërit”. Kjo do të thotë se, sikur 

bylbyli të mos kishte zë të bukur, askush nuk do ta fuste atë brenda 
në kafaz. Me të vërtetë, asnjëherë nuk është parë që në kafaz të 
kenë futur një sorrë. 

Si rezultat i kësaj, duhet të themi se fakti që njerëzit e virtyt- 
shëm kanë armiq në këtë botë, është në këtë jetë pothuajse një rre- 
gull negativ, edhe nëse ky njeri bën vetëm të mira dhe shpërndan 
vetëm frymë virtytesh të larta, siç është rasti me pejgamberët... Për 
të shprehur këtë të vërtetë, poeti thotë: 

Njerëzit kundërshtarë bëhen jobesimtarë. 

Çdo Ahmedi i gjendet një Ebu Xhehl. 



Mesnevi: “O njeri indiferent që përpëlitesh vetëm pas pa- 
surisë së kësaj bote, të cilën e adhuronl... Morali i keq që kishte 
Faraoni ndodhet edhe tek ti! Edhe ti je mendjemadh, edhe ty të 
pëlqen vetja, edhe ti vrapon pas pasurisë dhe epshit! Por kuçed- 
ra jote, domethënë egoja jote ka rënë brenda pusit të paaftësisë 
dhe varfërisë. Eshtë e pafuqishme dhe për këtë arsye nuk mund 
të sulmojë dhe nuk mund të bëjë asgjë, ashtu siç ngjau edhe me 
faraonin!” 

“Turp të kesh! Të gjitha këtofjalë që thuhen janë veprimet dhe 
cilësitë e tua të këqija. Ti ia vesh ato vetëm Faraonit!” 

“Kur tëflasin për gjendjet dhe cilësitë e tua të këqija, mërzitesh 
dhe kjo gjë nuk të pëlqen; por nëse dëgjon tëflitet rreth të tjerëve, 
fy të duket seje duke dëgjuar ndonjë përra/lë!” (v.3,971-973) 

Tendencat për “egoizëm” dhe “përshpirtshmëri” gjenden së 
bashku tek çdo njeri, sepse Allahu në Kur’anin fisnik thotë: 

“Pasha njeriun dhe Atë që e krijoi! Ai i cili i mësoi nje- 
riut se cilat janë të këqijat dhe të mirat!” (esh-Shems, 7-8) 

Mëkati dhe devotshmëria i pëshpërijnë gjithmonë njeriut. Për 
këtë arsye, personaliteti i njeriut i ngjan një fushë-beteje, duke 
qenë në gjendje antagonizmi ndërmjet përshpirtshmërisë dhe hyj- 
nësisë që e tërheq atë drejt së mirës, dhe egoizmit që e shpie drejt 
së ligës. 

Pranohet se njeriu bëhet më i lartë se një engjëll atëherë kur 
e mposht egon e tij, dhe bie në një shkallë më të ulët se kafsha 
atëherë kur mposhtet prej egos dhe bëhet i varur prej saj në kup- 
timin e vërtetë të fjalës. Meritën e “epërsisë ndaj engjëllit” njeriu 
e meriton, sepse ai arrin të kapërcejë një pengesë aq të madhe që 
ka përpara - siç është “egoja” - kundrejt ëngjëllit që nuk ka ndonjë 
barrierë të tillë në rrugën drejt orientimit për mirë dhe ndaj Zotit. 
Çdo njeri fsheh në vetvete një tendencë me efekt “për t’u bërë 
faraon”, por meqenëse kushtet dhe mundësitë e të gjithëve nuk 
janë të njëjta dhe të vetme, kjo tendencë tek disa njerëz gjendet 
vetëm në fazën e filizave të vegjël, ndërsa kur gjen kushte të favor- 
shme tek njerëzit e tjerë, bëhet e tmerrshme, rritet dhe zhvillohet 
në gradë anormale. 

Duke nënvizuar këtë urtësi, Mevlana kërkon nga personat që 
kritikojnë faraonin dhe ngrehin shigjetat e qortimit kundër tij, që 
të mos harrojnë se edhe brenda tyre gjendet një faraon i vogël, i 
cili ka mbetur i mbyllur brenda lëvores vetëm për shkak se kushtet 
e tija nuk qenë aq perfekte sa kushtet e Faraonit të njohur në his- 
tori. Në të kundërt, sikur edhe ai t’i kishte pasur mundësitë për tu 
zhvilluar, nuk do të kishte mbetur pas Faraonit historik me mizoritë 
dhe egoizmin e tij. 

Në këtë mënyrë, Mevlana na mëson se personat që kritikojnë 
njerëzit e tjerë, të shumtën e rasteve mashtrojnë vetveten, duke 
pandehur se ata vetë janë të pastër në çdo aspekt. Kjo sjellje e tyre 
buron nga mendjemadhësia. 

Në një dyvargësh tjetër Mevlana shprehet: 

- 






SI TE HUTON MENDJEMADHESIA 


“Mendjemadhësia dhe vetëpëlqimi nuk ndalin së kërkuari po- 
zitë, gradë dhe pasuri, sepse oxhaku nxehet me bajgë. 

Këto dy “dado”, domethënë pozita dhe pasuria, e dhjamosin 
dhe e trashin lëkurën, ndërsa nga brenda e mbushin me dhjamë, 
mish, mendjemadhësi dhe krenari të sëmurë”. 


Mesnevi: “Ai që shkon para dhe të përudh në rrugën e me- 
ndjemadhësisë është iblisi, sepse ai qe i pari që ra brenda në kur- 
thin e pozitës”. (v. 5,1950) 

“Kjo sëmundje është sëmundja e iblisit. Iblisin e rrëmbeu 
ndjesia e egoizmit dhe tha: Unë jam më i mirë se Ademi. Në të 

vërtetë, kjo sëmundje gjendet brenda çdo krijese dhe vetë njeriut”. 

(v. 1,3216) 

“O njeri i ultë që e fsheh sëmundjen e egoizmit nën perden 
e modestisë dhe shpirtshmërisë!... Nëse ndokush të zemëron, të 
emocionon dhe të përzihet në punët tuaja me qëllim që të të masë 
pulsin dhe të të sprovojë, uji i pistë turbullohet dhe nxjerr në pah 
ngjyrën e fëlliqësirës që ka”. (v.l, 3218) 

Në mesin e krijesave vetëm njerëzit bashkë me xhindët janë të 
pajisur me “ego”. Edhe shejtani para se ta kundërshtonte Allahun, 
sipas një pikëpamjeje të njohur, megjithëse qe “mësuesi i engjëj- 
ve”, zotëronte ego, sepse ai rridhte nga soji i xhindëve. Për këtë ar- 
sye, kur ëngjëjt iu bindën pa shfaqur as më të voglin kundërshtim 
urdhërit të Allahut për të rënë në sexhde para Ademit, shejtani bëri 
një krahasim dhe, duke pohuar epërsinë e tij të krijimit nga zjarri 
ndaj Ademit që qe krijuar nga dheu, nuk ia lejoi vetvetes të binte 
në sexhde para tij dhe kështu nuk iu bind Allahut. Allahu nuk e 
pyeti shejtanin: 

- Cili nga ju është më i mirë? 

Ai i kërkoi shejtanit vetëm që t’i bindej urdhërit për të rënë në 
sexhde. Ndërsa shejtani, nga ana e tij, e shpërfilli urdhërin e Alla- 
hut dhe në vend që t’i bindej bëri një krahasim logjik. Edhe ne do 
të biem në dëshpërim dhe do të shkatërrohemi ashtu siç ngjau me 
shejtanin, në qoftë se kërkojmë rrugë për tu shmangur nga krye- 
rja e urdhrave të qartë të Allahut dhe nëqoftëse mbështetemi në 
zgjidhjet e intelektit tonë të ngratë, me qëllim që të lëmë pa zbatuar 
këto urdhëra dhe ndalesa vetëm se kështu na e thotë mendja jonë 
e vockël. Ashtu siç veprojnë njerëzit që merren me kamata dhe pa- 
staj shprehen: “Unë do të bëhem i pasur dhe kështu, me këto para, 
do të bëj shumë bamirësi dhe vepra të mira”. 

Siç u përmend edhe më sipër, meqenëse djalli është shembulli 
i parë për kundërshtimin e urdhërit hyjnor, sepse ai nuk e kaloi dot 
pengesën e egos, edhe mendjemadhësia, burimi i të gjithë vepra- 
ve të këtij lloji, është cilësuar si djallëzore; ndërsa veprat dhe aktet 
e tilla quhen “vepra të shejtanit”. Mevlana, ata që ia kthejnë 
shpinën urdhërave të Allahu si rezultat i mendjemadhësisë, i ka 
konsideruar dhe i ka shpallur etbau-shejtan, domethënë ndjekësit 
e shejtanit. Edhe ata të cilët ecin paralel me këtë veprim të parë të 
djallit, nuk mund të shpëtojnë nga refuzimi dhe poshtërimi, siç nuk 
shpëtoi dot edhe vetë ai. 










Atp ku hpn "ecjoizmi" dlte "pretmdmu", jillon 
adhurimi i puzitës dhe i çpradës, alp nuk shfarpet 
kunë mëshira, sepse ecpaizmi dhe pretmdimijanë 
kanceri ijetës shpirtërere 

Një mi i vogël kishte kapur në dorë frerët e një deveje të ma- 
dhe dhe po shkonte rrugës krenar-krenar. Teksa ecnin rrugës, miu, 
pa e parë fare vogëlsinë e tij, i mburrej devesë që kishte natyrë të 
butë: 

- Sa trim i fortë qenkam. Qenkam aq trim, sa të tërheq pas 
vetes edhe devetë! 

Ec e ec arritën në breg të një lumi. Kur e pa lumin, miu ngeli 
i ngrirë dhe i shtangur nga hutimi. E vetëdijshme që miu po sillej 
duke u krekosur, deveja iu drejtua me këto fjalë kuptimplote: 

- 0 ti që më shoqërove nëpër male dhe fusha! Përse ndalove? 
Përse mbete kështu i hutuar? Eja dhe hyr në lum si trim. A nuk je 
ti udhërrëfyesi dhe prijësi im? A të ka hije ty të hutohesh kështu në 
mes të rrugës? 

I turpëruar, miu u përgjigj duke belbëzuar: 

- Shok! Ky ujë është shumë i madh dhe i thellë. Kam frikë se 
mbytem. 

Deveja hyri në ujë dhe i tha: 

- O mi i verbër! Uji qenka deri në gju, nuk ke përse të kesh 
frikë! 

Miu, pa rrugëzgjidhje dhe i turpëruar, e vazhdoi kështu rrëfi- 
min e tij: 

- O deve fisnike! Lumi për ty është si milingonë, ndërsa për 

- 

mua është si dragua, sepse ka ndryshim nga gjuri në gju. Vetëm 
nëse vendosim njëqind gjunjë si gjuri im mbi njëri-tjetrin, bëhen 
sa gjuri yt. 

Pas këtyre fjalëve, deveja e mençur e këshilloi miun kështu: 

- Atëherë, mos guxo të sillesh pa edukatë ashtu siç u solle, i 
mashtruar nga krenaria e sëmurë dhe nga mendjemadhësia. Dije 
ku e ke kufirin. Mos u llasto me tolerancën dhe mirëkuptimin që 
tregojnë të tjerët ndaj teje, sepse Allahu nuk i do të llastuarit!... 
Shko dhe matu me minjtë si ti! 

Miu i turpëruar e kuptoi shumë mirë të vërtetën dhe iu lut: 

- U pendova dhe u bëra pishman. Për hir të Allahut më kalo 
në anën tjetër të bregut, të shpëtoj nga ky ujë vrasës dhe mbytës! 

Kështu, deveja përsëri e mëshiroi, iu dhimbs dhe i tha: 

- Eja! Hidhu dhe hip mbi gungën time! Kalimi nëpër këtë ujë 
apo ndihma për të tjerët është puna ime, sepse detyra ime është 
t’u shërbej qindra mijëra të paaftëve si ti. 

Pastaj e kaloi miun në anën tjetër të lumit. 

Në këtë histori që na rrëfen Mevlana në Mesnevi, miu simbo- 
lizon njeriun i cili mendon të bëjë punë të mëdha me mendjen e 
tij, e konsideron veten më lart se të tjerët dhe rri duke u krekosur, 
ndërsa deveja është simboli i njeriut durimtar, me përvojë, i aftë 
dhe i përsosur. 

Ajo që synon Hazreti Mevlana me këtë histori, është reflekti- 
mi i shumë mendimeve, pikëpamjeve dhe ndjesive mësimdhënëse 
prej saj. Mevlana, çdo fjali e të cilit i përngjan një deti me kulturë 
shpirtërore, përsëri i shpreh vetë urtësitë që duhet të nxirren nga 
ky tregim: 

“Iblisi ishte mësuar të respektohej dhe ta shihte veten të lartë 
në mesin e ëngjëive. Për shkak të kësaj shprehije të fituar, ai u 

Uastua dhe nuk e kuptoi madhështinë dhe lartësinë e urdhërave 
të Allahut. Ademin - alejhisselam - e shikonte të mjerë dhe më 
poshtë se vetvetja. JVë këtë mënyrë ai u bë më i poshtmi i të posh- 
tmëve... ” 

“Dije se bakri nuk e di për veten e tij se ç’është pa u bërë 
flori. Edhe zemra nuk i shikon gabimet e bëra pa arritur pjekurinë 
shpirtërore dhe nuk e kupton marrëzinë e saj. O zemër! Shpëto 
nga gropa e mendjemadhësisë dhe vetëmburrjes, bëhu flori duke 
i shërbyer eliksirit, ashtu siç bën edhe bakri! Shërbeji dashurisë që 
rrethon zemrat!.. ” 

“Këta të dashur janë ata që kanë shpirt. Siç tërhiqen dhe nda- 
hen dita me natën prej njëra-tjetrës, ashtu edhe ata tërhiqen nga 
kjo botë dhe ikin... 

Të gjitha këto që u thanë, tregojnë se në vendin ku hyn 
“egoizmi” dhe “pretendimi”, fillon adhurimi i pozitës dhe gradës. 
Aty mëshira nuk shfaqet kurrë, sepse egoizmi dhe pretendimi janë 
kanceri i jetës shpirtërore. 

Burimi i egoizmit dhe i pretendimit janë mendjemadhësia dhe 
krekosja e njeriut ndaj fuqisë hyjnore, që do të thotë konsiderata e 
lartë për vetveten dhe medjemadhësia duke u mashtruar pas disa 
mundësive materiale që Allahu na ka dhuruar si mirësi e Tij në 
këtë jetë, ndërkohë që harrojmë pozitën në këtë botë, e cila nuk 
është as sa kokrra e rërës brenda një shkretëtire të madhe. Pa dy- 
shim se mendjemadhësia ia mbush mendjen dhe ia tregon veten 
njeriut më të fortë dhe më të aftë se sa është, por, e gjithë fuqia që 
kanë krijesat, a nuk është fuqia që u ka falur Allahu atyre? Turp për 
ata që nuk mund ta konceptojnë këtë të vërtetë! Po ashtu, dihet 
se mendjemadhësia e Faraonit dhe e Nemrudit që arritën deri aty 
sa të pohonin se janë zota, së fundi u bë shkak që ata të merrnin 
hakmarrjen hyjnore. 

Për këtë arsye, Allahu gjithmonë i ka urdhëruar të Dërguarit 

e Tij (a.s.) dhe shokët e tyre që të tregohen të nënshtruar dhe mo- 
destë, veçanërisht pas arritjeve të fitoreve të mëdha, si dhe i ka 
ndaluar të mburren dhe krekosen me veten. Për fitoren e Bedrit, e 
cila qe edhe lufta për ekzistencë e Islamit, Allahu u shpall besimta- 
rëve se iu ka dërguar në ndihmë një herë një mijë, pastaj tre mijë 
dhe pesë mijë engjëj - në përputhje edhe me shkallën e sinqeritetit 
që treguan ata, duke u zbritur ajetin: 

“...(O i Dërguari im!) Kur i gjuaje, nuk i gjuaje ti, por 
Allahu!..” (el-Enfal, 17) 

Si rezultat i këtij edukimi të lartë hyjnor, gjendja e të Dërguarit 
të Allahut -(s.a.v.s.)- dhe e shokëve të tij të nderuar, formon një 
shembull të përhershëm për të gjithë ummetin. Pejgamberi -(a.s.)- 
kur çliroi Mekken, kishte ngadhënjyer atë ditë më shumë mbi zem- 
rat e njerëzve, se sa mbi qytetin që mori. Edhe kur hyri brenda atij 
vendi të bekuar, ai nuk hyri duke treguar shenja fitoreje, por duke 
falënderuar Zotin dhe duke rënë në sexhde mbi deve. 


Ja, të gjitha këto ndjenja të larta të mësojnë parimin: 

“Ai që njeh veten, njeh edhe Zotin e tij!..” (Axhluni, Keshfu’l- 
Hafa, II, 361) 



Robi që e di gjendjen dhe pozitën e tij, jeton sipas tyre, do- 
methënë shkon një jetë duke qenë i vetëdijshëm për ekzistencën e 
Krijuesit të tij dhe të urdhrave të Tij të larta. Llastimi i miut përpara 
devesë që treguam pak më sipër, tregon se ai nuk e njihte xhuxhë- 
rinë e tij. Vetëm atëherë kur e njohu vetveten, ai e kuptoi edhe fu- 
qinë e devesë. Po ashtu, nëse një milingonë guxon të ndeshet me 
një elefant, kjo ndodh për shkak se ajo nuk e di paaftësinë e saj. 
Edhe njeriu nëse nuk e adhuron Zotin dhe shëtit në baltovinën e 
mendjemadhësisë dhe mburrjes, do të thotë se ai nuk e njeh veten 
dhe sillet si në një loje fëmijësh - përballë madhështisë hyjnore. Për 
këtë arsye, çështja më e rëndësishme është ta njohim veten tonë 
dhe në këtë mënyrë të njohim edhe Zotin... 

Ata që e njohin veten e tyre, nuk bien asnjëherë në mendje- 
madhësi dhe mburrje; përkundrazi, e shtojnë modestinë dhe janë 
të fshehur. 

Sa mësimdhënëse është kjo ngjarje që i ka ndodhur Hazretit 
Husejn - si shembull i një njeriu që e njeh veten: 

Një ditë kur Hazreti Husejn -radijallahu anhu- shkonte rrugës, 
takoi disa të varfër që po hanin thërrime buke. Të varfërit e ftuan: 

“-0 rob i Allahut! Urdhëro, eja!..” 

Hazreti Husejn, për shkak se nuk ishte vetë njeri mendjemadh 
dhe nuk i donte aspak mendjemëdhenjtë, zbriti menjëherë nga kali 
dhe filloi të hante nga ajo që hanin ata. Kur mbaroi ushqimi, nipi i 
bukur i Pejgamberit të Nderuar tha: 

“-Unë e pranova ftesën tuaj. Tani edhe unë po ju ftoj ju. Ur- 
dhëroni të shkojmë në shtëpinë time!..” Të gjithë së bashku shkuan 
në shtëpinë e lumturisë dhe hëngrën ushqimin e atyshëm. 

"'V* 

Ata që e njohin veten e tyre, jetojnë vazhdimisht në gjendje 
falënderimi dhe sexhdeje. 

Ata që e njohin veten e tyre, përgatiten për lumturinë e për- 
hershme. 

Ata që e njohin veten e tyre, jetojnë si mik ndaj Allahut të 
lartë, ndaj të Dërguarit të Tij dhe ndaj besimtarëve. Ata bashkohen 
me karvanin e pafundësisë. 

Ndërsa ata që nuk e dinë urtësinë e krijimit të tyre, janë të 
privuar nga të gjitha këto bukuri. Siç ka thënë Shejh Sadi: 

“Ai që pandeh se ka një zemër shumë të mirë, gjithmonë del 
lëkurë si qepa... ” 

Të tillëve, Hazreti Mevlana -kuddise sirruh- ua tërheq vërej- 
tjen me këto fjalë: 

“0 njeri neglizhent! Meqënëse nuk je pejgamber, nuk mund 
të marrësh lajme nga Zoti, po ashtu askush nuk të ndjek, atëherë 
dije cakun tënd, rri në rreshtin tënd dhe mos shko përpara! Edhe 
në rrugën e vërtetë në të cilën je duke ecur, shko pas ndonjë veliu 
të madh, në mënyrë që një ditë të dalësh nga pusi i egoizmit dhe të 
bëhesh sovran shpirtëror si profeti Jusuf”. 

“Meqënëse nuk u shkrive me Zotin tënd dhe nuk mund të 
bëhesh gjuha e Tij, të paktën bëhu vesh! Nëse do të thuash diçka, 
thuaje në formë pyetjeje në mënyrë që nga fjala jote të kesh mu- 
ndësi për të mësuar diçka! Fol me padishahun e padishahëve si të 
varfërit dhe nevojtarët që nuk kanë asgjë!” 

“Fillimi i mendjemadhësisë dhe i urrejtjes buron nga çdo lloj 
dëshire vetjake të tepërt që ke ndaj pasurisë dhe pasioneve të kësaj 
bote, ashtu siçpati bërë edhe Karuni. Futja dhe rrënjosja në zemër 
e këtyre ndjenjave të tepruara janë nga zakoni dhe adeti”. 

Kur vesi i keq forcohet me zakon, ti zemërohesh dhe e urren 
atë që të kërkon të heqësh dorë nga ai ves. Edhe idhujtarët, për 
shkak se u mësuan të adhurojnë idhujt, mblidheshin rreth tyre për 
t’i adhuruar dhe u bënë armiq të çdokujt që dëshironte t’i largonte 
nga ajo rrugë... ” 

Mendjemadhësia, aq sa është një qjendje që urrehet, po aq 
është edhe një e keqe, për të cilën ndjen mëshirë. Vetë mëshira ka 
shumë degë, njëra prej të cilave është dhimbsuria ndaj mendjema- 
dhit e të krekosurit dhe gjendjes në të cilën ata kanë rënë. Bile këta 
mund të të dhimbsen edhe më shumë se i dobëti, i varfëri dhe i 
mjeri, sepse mendjemadhi është një i mjerë që e ka çuar dëm nde- 
rin e adhurimit dhe është miqësuar me iblisin, atëherë kur kthehet 
në skllavin e egos dhe e shkatërron shpirtin dhe zemrën e tij. 

Allahu na ruajt nga hutimi dhe llastimi i mendjema- 
dhësisë dhe i mburrjes! Na bëftë prej të devotshmëve që 
e njohin veten e tyre dhe që jetojnë një jetë plot adhurim 
dhe ibadet!.. 

Amin!.. 


'*V S 









çpfalkecfësia në zemër 






oXëendj'emadhësi është nënvkftësimi i tëijerëve dhe 
peshtërimi i tpre, ndërsa vetëpëlejimi është pëhfmu 
vetëm i vetes dlie të ndjerit superier ndaj të tjerëve 
oMendjemadhësia dhe vetëpël fimi janë dp cilësi të 
sltëmtuara cfë nuk ndalten nçpa njëra-tjetra, rezultatet 
e të cilavejanë shfajet e muncfesës së preijes shpirt- 
ërcre në këtë bctë dhe ndësltkimi hpjner në ahiret. 





atkeqësia rii Zariir 

MEtmyEMfflXtfESIJL QXKE VE C T C E ( PEL QIMI 


Allahu Teala e ka krijuar këtë botë si botën e sprovimit, pra- 
ndaj edhe njeriun e ka pajisur me aftësinë që të anojë sa nga e 
mira, po aq edhe nga e keqja. Kështu, bota e brendshme e çdo in- 
dividi është një fushë-betejë ndërmjet së vërtetës dhe gënjeshtrës, 
ndërmjet së mirës dhe së keqes. Allahu u ka dërguar robërve të Tij 
udhërrëfyes - në krye të të cilëve vijnë pejgamberët - që njerëzit të 
dalin fitimtarë nga kjo luftë për të hyrë në xhennet. 

Megjithë këtë ndihmë hyjnore, shumë njerëz zënë rrugën që 
i azdis më shumë dëshirat egoiste e që gjenden në natyrën njerë- 
zore, meqenëse ata nuk arrijnë të asgjesojnë dot neglizhencën që 
i ka kapluar. 

Dy cilësitë më të shëmtuara që mund të vihen re tek këta nje- 
rëz janë: “mendjemadhësia dhe vetëpëlqimi”. 

Mendjemadhësi është nënvleftësimi i të tjerëve dhe poshtërimi 
i tyre, ndërsa vetëpëlqimi është pëlqimi vetëm i vetes dhe të ndjerit 
superior ndaj të tjerëve. Mendjemadhësia dhe vetëpëlqimi janë dy 
cilësi të shëmtuara që nuk ndahen nga njëra-tjetra, rezultatet e të 
cilave janë shfaqjet e mungesës së prehjes shpirtërore në këtë botë 
dhe ndëshkimi hyjnor në ahiret. Këto shprehi të shëmtuara janë 
perde fatkeqësie shpirtërore, që varen ndërmjet zemrës së njeriut 
dhe moralit të bukur. 

Mendjemadhi dhe atij që i pëlqen vetja, strehojnë në kraha- 

- 

rorët e tyre çdo lloj të keqeje egoiste, si: urrejtja, mllefi, gënjeshtra, 
shpifja dhe zemërimi pa kufi, ngaqë janë të infektuar nga sëmund- 
ja e nënvlerësimit të njerëzve të tjerë dhe në përfundim lëshojnë 
farmak në zemrat dhe shpirtrat e tyre. Në anën tjetër, ai u thotë 
lamtumirë të gjithë bukurive njerëzore, të tilla si: modestia, sin- 
qeriteti, drejtësia dhe mjaftimi me atë që ke dhe atë që je 
e që janë të kundërtat e mendjemadhsisë dhe vetëpëlqimit, sepse 
këto cilësi që të shpien në xhehennem dhe janë pengesë për të 
hyrë në xhennet, nuk mund të qëndrojnë bashkë me vlerat mo- 
rale. 

Hazreti Xhabir -radijallahu anhu- njëri prej sahabeve të nde- 
ruar, thotë: 

Një ditë shkova te i Dërguari i Allahut (a.s.) dhe i trokita në 
derë. I Dërguari i Allahut pyeti: 

- Kush është? 

Unë u përgjigja: 

- Jam unël 

I Dërguari i Allahut (a.s.) përsëriti fjalët e mia: 

- Jam unë, jam unë! Me sa duket përgjigja ime nuk i pëlqeu. 

(Buhari, Istidhan, 17) 9 

Hazreti Mevlana -kuddise sirruh-, sovrani i dijetarëve, i shpje- 
gon kështu me gjuhën shpirtërore urtësitë që merren nga ky hadith 
fisnik: 

Dikush erdhi dhe trokiti në derën e mikut. Miku nga brenda i 
thirri: 

- 0 njeri besnik, kush je? 

9. Shpjeguesit e haditheve janë shprehur se, Pejgamberit tonë të nderuar nuk i 
pëlqeu përgjigjja e Xhabirit kur ai tha “unë”, sepse në fjalën “unë” ka egoizëm, 
mendjemadhësi dhe mburrje. 

Kur ai që trokiti tha: 

- Jam unë. 

Miku iu përgjigj: 

- Po qe kështu, atëherë më mirë ik! Për ty akoma nuk ka ar- 
dhur koha të hysh brenda. Njeriu i papjekur nuk ka uend në sofrën 
e begative shpirtërore. 

Çfarë mund ta pjekë tjetër njeriun e papjekur përveç zjarrit të 
ndarjes dhe largësisë? Çfarë mund ta shpëtojë atë nga hipokrizia 
dhe dyftyrësia? Burri i shkretë u largua nga dera e mikut. Shëtiti 
plot një vit sa andej-këndej dhe u përcëllua në shpirt nga ndarja me 
mikun. Ipasionuari i djegur në shpirt u kthyepasi u rrah me zjarrin 
e ndarjes dhe përsëri filloi t’i sillej rreth e rrotull shtëpisë së mikut. 
Trokiti ngadalë me çekiçin e derës së mikut, me shumë edukatë 
dhe i shqetësuar që nga goja e tij të mos dilte ndonjë fjalë që mund 
ta lëndonte mikun e tij të dashur. Miku, nga brenda, pyeti: 

- Kush është ai që troket në derë? 

Burri u përgjigj: 

- O ti që ma ke marrë zemrën! Ti je në derë. 

Miku i tha: 

- Meqënëse tani “ti” je “unë”, o ti që je “unë”, hyr brenda! 
Kjo shtëpi është e ngushtë dhe nuk ka vendpër të marrë dy “unë”. 
Nëseperi që do tëfutet nëpër gjilpërë ndahet në dysh dhe bëhet dy 
fije peri, domethënë nëse i shpërfillet maja, ai nuk hyn dot nëpër 
vrimën e gjilpërës. Meqë ti je një, eja dhe kalo nëpër këtë gjilpërë! 
(v. 1, 3056-3064) 

Pa arritur një shkallë të caktuar e për të qënë një me atë që do, 
i dashuri nuk mund të jetë një mik i vërtetë. Për këtë arsye, burri që 
mbeti pas dere e arriti pjekurinë e duhur duke iu përgjigjur pyetjes 
“Kush është?” - që ia bënë nga brenda shtëpisë - me fjalët “Jam 
unë, i cili nga koka te këmbët është ti!”, përgjigje që tregonte se ai 

- 

e kishte fituar gradën e kërkuar për të qenë një me mikun. 

Hazreti Mevlana vazhdon: 

“O ti njeri që mposht unin e egoizmit! Eja, hyr brenda. Ti tash- 
më nukje i kundërti i trëndafilit, ashtu siçjanë gjembat që gjenden 
në kopësht! Ti tanije mbreti i trëndafilave! 

Lum ai njeri që e konsideron vetveten të mjerë. Mjerë për 
atë njeri që e konsideron veten të lartë mbi të tjerët! Dije mirë 
se mendjemadhësia dhe vetëpëlqimi janë helme shkatërruese. 
Mendjetrashët ndiehen të kamur, sepse janë dehur me këtë verë 
helmuese. 

Në qoftë se ndodh që një njeri i pafatpi nga ky lëng helmues, 
fillon ta lëkundë kokën sa andej-këndej i dehur nga hareja, porpas 
disa çastesh i lë lamtumirën njerëzishmërisë dhe turpërohet keq. 

O njeri i mençur! Dije mirë se shpata pret qafën e atij që e 
mban të ngritur atë. Kurse hija është e shtrirë për tokë. Për shkak 
se nuk ka trup dhe qafë, është e pamundur ta presësh dhe ta pla- 
gosësh atë. 

O ti që je larguar nga e vërteta! Të hiqesh për mendjemadh, 
të mbahesh më të madh, të mburresh dhe të të hyjë vetja në qejf 
është si t’i hedhësh dru zjarrit. Si ka mundësi që ti shkon te ky zjarr 
dhe hidhesh vetë në të? 


Shiko me vëmendje. A i marrin shigjetat nishan hijet që janë 
përtokë? 

Ndërsa njeriu që ngre kokën lart nga toka, reziston dhe mbu- 
rret, kthehet në pikë-qitjeje për shigjetat, të cilat e bëjnë vrima- 
vrima të mjerin dhe e asgjësojnë”. 

Në ajetin fisnik thuhet: 



“Mos ua kthe shpinën njerëzve duke i nënçmuar ata, 
dhe mos ec nëpër tokë duke u mburrur, sepse Allahu nuk 
e do mendjemadhin, as atë që lavdërohet shumë. Ji i ma- 

tur në ecjen tënde dhe ule zërin!..” (Llukman, 18-19) 

“Mos ec nëpër tokë duke u mburrur, sepse ti as nuk 
mund ta çash tokën dhe as nuk mund ta arrish lartësinë e 
maleve”. (el-Isra, 37) 

Një ditë i Dërguari i Allahut (a.s.) tha: 

- Asnjë njeri në zemrën e të cilit ka besim sa një kokërr mus- 
tarde, nuk do të hyjë në xhehennem. Asnjë njeri në zemrën e të 
cilit ka mendjemadhësi sa një kokërr mustarde, nuk do të hyjë në 
xhennet. (Muslim, Iman, 148-149) 

Me të dëgjuar këtë shpallje profetike që theksonte se 
ç’margaritar i madh është besimi në zemër për të fituar lumturinë 
e përhershme dhe se ç’fatkeqësi e tmerrshme për ahiretin është 
mendjemadhësia që helmon shpirtin e njeriut, njëri nga sahabet 
e pyeti: 

- O i Dërguari i Allahut! A ka njeri i cili nuk do që rrobat dhe 
këpucët t’i ketë të bukura? 

I Dërguri i Allahut iu përgjigj: 

- Sigurisht që Allahu është i bukur dhe e do të bukurën. 
Mendjemadhësi është (tëpranosh se mirësitë i ke nga vetjajote) të 

mohosh të vërtetën dhe të nënçmosh njerëzit e tjerë”. (Muslim, Iman, 
147: Tirmidhi, Birr, 61) 

I Dërguari i Allahut (a.s.) na ka sqaruar se edhe njerëzit me- 
ndjemëdhenj që shoqërohen me zemërgurët, të pasjellshmit dhe 
kopracët 10 do të jenë banorë të xhehennemit, dhe në lidhje me 
këtë ka thënë: 

“Allahu nuk e mëshiron personin që e tërheq zvarrë pas vetes 
rrobën e tij për mendjemadhësi. ” (Muslim, Ubas, 42) 

Edhe në hadithet e tjerë fisnikë e që tregojnë qartë sesa mëkat 


10. Buhari, Ejman, 9; Muslim, Xhennet, 46. 

i rëndë është mendjemadhësia dhe vetëpëlqimi, thuhet: 

“Ishte një burrë që i pëlqente vetja. Ai kishte veshur rrobën e 
tij të bukur, kishte krehur flokët dhe ecte duke u mburrur. Allahu 
Teala e fundosi atë në fund të tokës. Ai njeri deri në kiamet do të 

vazhdojë të ecë në fund të tokës duke u përplasur fort. ” (Buhari, 
Enbija, 54; Muslim, Libas, 49-50) 



Xhenneti dhe xhehenemi debatuan ndërmjet tyre: 
Xhehennemi tha: 

- Unë kam tiranë dhe mendjemëdhenj. 

Xhenneti tha: 

- Unë kam të dobët dhe të varfër. 

Mbi këtë, Allahu Teala e rregulloi kështu debatin e tyre: 

- O xhennet! Ti je mëshira Ime. Me ty mëshiroj atë që dua. O 
xhehennem! Ti je ndëshkimi Im. Me fy ndëshkoj atë që dua. Unë 
do t’ju mbush që të dyve. ” (Muslim, Xhennet, 34) 


“Njeriu do të përfshihet në grupin e mizorëve, nëqoftëse rri 
vazhdimisht duke u mburrur. Kështu, ndëshkimi që u jepet mizo- 
rëve, do t’i jepet edhe atij. ” (Tirmidhi, Birr, 61) 


Historia e mendjemadhësisë dhe e vetëpëlqimit shpalos përfu- 
ndimin mësimdhënës për botën të sa e sa mendjetrashëve, duke fi- 
lluar me iblisin e për të vazhduar me Nemrudin, Faraonin, Karunin 

dhe Ebu Xhehlin. Numri i hallkave të zinxhirit të këtyre të mjerëve 
në shpirt është aq i qjatë, sa që nuk mund të rrumbullakoset me 
një shifër të prerë. 

Në Kur’anin fisnik iblisi tregohet si përfaqësuesi i parë i me- 
ndjemadhësisë. Ai u tregua mendjemadh ndaj urdhërit “bëji 
sexhde Ademit”, dhe si përfundim kjo mendjemadhësi e zvarriti 
atë drejt kufr-it (el-Bakara, 34). Allahu e ka bërë të qartë se mosrënia 
në sexhde e iblisit nuk ka lidhje me madhështinë e vërtetë dhe se 
ajo buron vetëm nga iluzioni i konsiderimit të vetes për të madh, 
atëherë kur thotë në Kuran se: 

“...A u krekose apo me të vërtetë je aq madhështor sa 
e mban veten?” (Sad, 75) 

Pohimi “unë” është një lloj kanceri i rrugës shpirtërore. Për 
shkak të egoizmit të tij, Iblisi, në një kohë kur ishte mësuesi i en- 
gjëjve, ra në humbjen e përhershme. 

Edhe Nemrudi, duke u treguar mendjemadh ndaj “thirrjes së 
njësimit të Zotit” të Hazretit Ibrahim, tha: 

“-Unë i shpall luftë Zotit të qiejve për të cilin na flet Ibrahimi”. 
Në këtë mënyrë, ai nuk nxori në shesh fuqinë dhe madhështinë e 
tij, por, përkundrazi, nivelin e tij të ulët në të cilin ra për shkak të 
mendjetrashësisë, atëherë kur e mbajti veten për të madh dhe u 
mburr përpara njerëzve që e rrethonin. 

Edhe Ebu Xhehli dhe të tjerë si ai, e mohuan për shkak të 
egoizmit të tyre profetësinë e profetit tonë, megjithëse thellë në 
ndërgjeqjen e tyre e pranonin atë për pejgamber, sepse ata nuk 
e mposhtën krenarinë e tyre të sëmurë që i pengonte të besonin, 
duke kujtuar se atëherë ata do të hynin në një grup me njerëzit e 
dobët dhe skllevërit, që në vitet e para të thirrjes islame përbënin 
shumicën e muslimanëve; dhe kështu që shkuan zvarrë - të dhënë 
pas një kokëfortësie të marrë - aq sa ranë brenda mendjemadhësi- 
së dhe vetëpëlqimit duke u shprehur: 

. .A nuk qe e mundur që Kurani t’i shpallej një njeriu të fam- 
shëm dhe me pozitë të njërit prej këtyre dy qyteteve?” (Zuhruf, 31) 

Në vend që t’i prisnin me mirënjohje dhe duke e falënderuar 
udhëzuesin e lumturisë dhe lajmet e së ardhmes që solli Hazreti 
Pejgamber (a.s.), - për fatin e tyre të trishtuar - këta njerëz, për 
shkak të mendjemadhësisë dhe krenarisë së sëmurë që kishin, i 
pritën ata me një kokëfortësi të madhe, me sjellje negative e që ta 
nxijnë fytyrën, me tallje dhe poshtërime. 

Edhe Faraoni ishte marrosur në atë shkallë sa t’i thoshte vezirit 
të tij, Hamanit: 

“Piq tulla dhe më bëj një kullë të lartë, sepse dëshiroj ta kërkoj 
dhe ta gjej Zotin e Musait”. 

Edhe thënia “Unë nuk e kam takuar Zotin në qiell” e astronau- 
tit rus Gagarin, përfaqësuesit më të ri në historinë tonë të zinxhirit 
të të lajthiturve në besim, nuk është gjë tjetër përveçse përsëritje e 
së njëjtës marrëzi. 





Stolisja e zemrave me bukuritë e besimit dhe me virtytet e 
larta morale është e mundur vetëm kur ato të pastrohen nga me- 
ndjemadhësia dhe vetëpëlqimi. Sa neglizhencë e trishtueshme 
dhe sa varfëri e frikshme e ahiretit është të ngecësh në baltovinën 
e mendjemadhësisë, sepse iu del kundër urdhërave të Allahut, i 
Cili i ka falur njeriut lloj-lloj begatish dhe mundësish, pa menduar 
vendin nga ke ardhur dhe pa llogaritur vendin se ku do të shkosh. 
Ne nuk duhet ta harrojmë përfundimin e keq të mendjemadhësisë 
dhe vetëpëlqimit: kujtoni sesi janë thyer dhe groposur mbretërit 
mendjemëdhenj Kisra, sesi kanë fluturuar në ajër me anë të furtu- 
nave shkatërrimtare perandorët mizorë Kajser dhe sesi faraonët e 
shijuan pazotësinë dhe paaftësinë më tragjedike, atëherë kur gje- 

ndeshin në mes të detit. 

Mendjemadhësia dhe vetëpëlqimi, të cilat e dëmtojnë në këtë 
shkallë jetën e kësaj bote dhe të ahiretit, mund të neutralizohen - 
qoftë edhe jo në mënyrë absolute - duke u marrë nën kontroll, ashtu 
siç nqjan edhe me tendencat e tjera negative. Mjafton që të jepemi 
me shpirt pas zbatimit të urdhrave dhe ndalesave të Allahut, sepse 
Islami posedon recetat më të përsosura jo vetëm për neutralizimin 
e mendjemadhësisë dhe vetëpëlqimit, por për të gjitha prirjet ne- 
gative të ngjashme me to, ashtu siç zotëron receta edhe për zhvi- 
llimin e prirjeve pozitive. Për praktikimin e këtyre recetave në jetë, 
sjelljet dhe gjendjet shembullore model të të Dërguarit të Allahut 
(a.s.) formojnë një det të pasur me kritere praktike. Për të jetuar 
një jetë me të cilën Allahu do të jetë i kënaqur, janë kusht mësimi i 
saktë i urdhërave hyjnorë, përpjekja për të imituar sa të mundemi 
të Dërguarin e Allahut (a.s.) në lidhje me mënyrën e praktikimit 
të këtyre urdhrave, dhe veçanërisht përqendrimi i të gjithë forcës 
dhe mundësive tona drejt fitimit të kënaqësisë së Allahut. Kjo është 
pjesa e dukshme e punës. Po ashtu kemi edhe anën shpirtërore. 
Ajo është përpjekja për t’u ruajtur nga haramet, duke qenë gjith- 
monë në gjendje lutjeje dhe përgjërimi ndaj Allahut, në mënyrë 
që të kemi një moral të bukur, sepse ushqimi haram dhe sjelljet 
neglizhuese, me anë të energjive negative që dhurojnë, e kthejnë 
në opake dritën e konceptimit. 

Veçanërisht, duhet të tregojmë kujdes që të qëndrojmë së 
bashku dhe pranë njerëzve të lartë shpirtërisht, që e kanë arritur 
atë nivel duke e pastruar shpirtin e tyre, në mënyrë që të përfitoj- 
më nga përshpirtshmëria e tyre. 

Nuk ka asnjë negativitet që nuk mund të neutralizohet, në rast 
se respektohen të gjitha këto masa shpirtërore. Edhe masa për të 
qëndruar dhe për tu shoqëruar me njerëz të mirë dhe besnikë, 
është jashtëzakonisht e rëndësishme, sepse gjendjet janë ngjitëse. 
Njeriut i bie për hise një pjesë pozitive apo negative nga kaderi i 

personit me të cilin është i dashuruar. Për këtë arsye, njeriu është i 
detyruar të ketë kujdes ndaj njerëzve me të cilët miqësohet. 

Allahu Teala në ajetin fisnik thotë: 

“O ju që keni besuar! Kini frikë Allahun dhe qëndroni 
me të sinqertët!” (et-Tevbe, 119), sepse qëndrimi me të sinqertët 
siguron një shkëmbim shpirtërore në drejtim të pasurimit me mo- 
ralin që kanë edhe ata. 

Nga ana tjetër, ndjenja e mendjemadhësisë që gjendet si një 
kapital i natyrshëm te njeriu, mund të përdoret edhe për mirë edhe 
për keq si - një thikë që pret nga të dy anët. Për këtë arsye, ajo 
që pranohet, nuk është shkatërrimi absolut i kësaj tendence, por 
marrja e saj nën kontroll dhe orientimi i saj drejt akteve të mira, 
sepse krijohen edhe situata kur është e lejuar, madje ndonjëherë e 
nevojshme, sjellja prej njeriu krenar. Kështu, është transmetuar se: 
“Të tregohesh mendjemadh me personin që krekoset është sada- 
ka ”, (Munavi, Fejdu’l-kadir, IV, fq. 366/5299) 

Po ashtu, edhe mburrja që bëhet për të ruajtur madhështinë 
dhe vlerën e Islamit kundrejt ateistëve dhe të pafeve që e sulmojnë 
atë, është e pranueshme, sepse në situata të tilla ky kapital i na- 
tyrshëm është përdorur në vendin e duhur, me të drejtë dhe për 
shkaqe pozitive, aq sa atëherë kësaj cilësie i ndërron edhe emri, 
sepse tani ajo mund të quhet shumë mirë “dinjitet”. 

Dinjiteti, ashtu si modestia, përfshihet në moralin e lavdëruar, 
sepse Allahu, në ajetin ku tregohet reth cilësive të robërve me të 
cilët Ai është i kënaqur, thotë: 

“(Robër të devotshëm janë) Ata të cilët nuk dëshmojnë 
për gjëra të rreme dhe kur i sulmojnë me fjalë të kota ata 
e ruajnë dinjitetin e tyre”. (Furkan, 72) 

Siç është diçka e shpifur dhe e shëmtuar të mburresh në rastet 
kur është e nevojshme të tregohesh modest, ashtu është poshtë- 
ruese edhe modestia në rastet kur mburrja me qëllim ruajtjen e 

dinjitetit është e lejuar apo e detyrueshme. 

Ruajtja e të gjitha prirjeve të natyrshme brenda masës së du- 
hur dhe përdorimi i tyre brenda kornizës së kufinjve që ka përvijuar 
Islami, paraqet domosdoshmëri. Ta jetosh jetën në monotoninë e 
sjelljeve - siç ngjan për shembull në rastin e mbajtjes së syzeve pa 
numër - nga aspekti i mësimeve të fesë islame paraqet një situatë 
sa të papranueshme aq edhe të padëshirueshme, sepse vjen çasti 
kur edhe helmi bëhet shërim. 

Së fundi, është kusht që jetën ta jetojmë nën drejtimin e ur- 
dhrave të Allahut, të Gjithëdijshmit, dhe të tregojmë një saktësi 
të madhe në konceptimin e këtyre urdhrave - po qe se mund të 
shprehemi kështu - në mënyrë që të fitojmë lumturinë e përher- 
shme. 

Allahu na e mundësoftë të gjithëve largimin ashtu siç 
duhet nga cilësitë e shëmtuara që tërheqin me vete hak- 
marrjen dhe poshtërimin hyjnor. Na bëftë prej atyre robër- 
ve që mbajnë nderin dhe dinjitetin e Islamit, prej atyre që 
e kuptojnë “paaftësinë dhe kufirin e tyre” përballë fuqisë 
dhe madhështisë hyjnore, prej atyre që largohen nga lav- 
dërimet e kota, dhe prej atyre që marrin pjesë nga ajeti 
fisnik ku thuhet: 

“Robërit e Allahut janë ata të cilët ecin me modesti në 
tokë...” (el-Furkan, 63) 

Amin!.. 










Sipas ^Atesnevisë 


Mesnevi: “Në gjithësi çdo gjë është skllav i dashurisë së Tij, 
edhe rënkimi i qenit është thirrje e hyjnores, domethënë ndodh 
me tërheqjen e Tij, sepse çdokush që dëshiron ndonjë gjë, do të 
ketë përballë një pengesë. Detyra e qenit është të ruajë shtëpinë 
dhe kopenë. Sikur këto punë të mos i pengonin, edhe qentë do të 
merrnin malet me tërheqjen e Zotit, dhe secili do të bëhej një “i 
çmendur” pas hyjnores”. 

“Ashtu sikurse ngjau me qenin e ashabu’l-kehfit i cili, për shkak 
të tërheqjes hyjnore, shpëtoi nga ngrënia e fëUiqësirave dhe u ul në 
krye të sofrës së krye-sovranit”. 

“Për shkak se zgjodhi miqësinë e ashabu’l-kehfit dhe i shijoi 
qëndrimi së bashku me ta, ai qen pi ujin dhe ha ushqimin e më- 
shirës deri në kiamet - aty në hyrje të shpellës”. 

“Qeni ishte strukur në lëkurën e tij, domethënë në pamjen e 

jashtme dukej i nënçmuar. Ka shumë njerëz që nuk kanë emër dhe 
famë, porpas perdes vazhdimisht pijnë nga gota e dashurisë që iu 
dha qenit të Ashabu’l-Kehfit”. 

“Biri im, jepe dhe shpirtin po qe nevoja për ta fituar atë gotë! 
A fitohet epërsia pa hyrë në luftë me egon dhe duke mos duruar 
kokëçarjet që ke për të pasur?” 

“Të durosh dhe të heqësh keq në mënyrë që në fund të pish 
nga kupa e dashurisë, nuk llogaritet si vuajtje e padurueshme dhe 
dhimbje. Edhe ti bëj durim dhe rezistoju dhimbjeve, sepse durimi 
është çelësi i gëzimit dhe haresë”. 

“Askush nuk ka shpëtuar nga pusi i kësaj bote, domethënë 
nga dëshirat dhe pasionet e trupit të tij, pa duruar, pa u rezistuar 
dhimbjeve dhe pa vepruar me kujdes, sepse durimi është dora dhe 
këmba e kujdesit”. (v.3,207-213) 

Pejgamberi ynë i Nderuar ka thënë: “Njeriu është bashkë me 
atë që do”. (Buhari, Edeb, 96: Muslim, Birr, 165). Dashuria dhe si rezultat i 
saj bashkimi, të detyrojnë të përjetosh të njëjtën gjendje në të cilën 
ndodhet personi me të cilin je bashkuar, sepse “gjendja është ngji- 
tëse” dhe “dashuria” është mjeti i rrjedhës së saj. 

Të vjetrit kanë thënë: “Nga zemra në zemër ka një rrugë”. 
Kjo rrugë është kanali i dashurisë, që siguron përcjelljen e gjendjes 
shpirtërore nga zemra në zemër. Po ta shikojmë nga ky aspekt, siç 
marrin gjendjen e të këqinjëve ata që i duan të mbrapshtët, edhe 
ata që duan robërit e dashur të Allahut, marrin gjendjen e atyre ro- 
bërve të dashur. Për ta kuptuar këtë, duhet ta shikojmë me kujdes 
historinë e ashabu’l-kehfit. Qeni i tyre, Kitmiri, u lartësua vetëm 
se qëndroi me ata robër të devotshëm dhe u bë kafsha që do të 
hyjë në xhennet . 11 Përderisa qëndrimi me robërit e devotshëm të 

11. Hazreti Muhammed Bahaeddin Nakshibendi, kur vizitoi tyrben e Hazretit A - 
dulkadir Gejlanit, kërkoi që mbi derën e saj të shkruhej kjo strofë: 

Nëse dëshiron të jeshë afër Zotit, më mirë të jeshë qen në derën e Hazretit Abdul- 
kadir Gejlanit, se sa të jeshë luan. 

Allahut i mundësoi edhe një qeni të bëhej banor i xhennetit, atë- 
herë duhet të mendojmë se çfarë përfitimi të madh mund t’u sjellë 
njerëzve ky lloj qëndrimi së bashku me njëri-tjetrin. 

Sadi Shirazi -k.s.- duke treguar si shembull historinë e ashabu’l- 
kehfit në suren Kehf, thotë: 

- Një qen fitoi besueshmëri vetëm pse ruajti të devotshmit dhe 
meritoi të përmendej edhe në një shprehje kuranore, ndërsa gratë 
e profetëve Nuh (a.s.) dhe Lut (a.s.) ranë në kufër dhe u bënë 
banore të xhehenemit, sepse qëndronin me jobesimtarët dhe i për- 
krahnin ata”. 

Me të vërtetë, nëse njeriu dashurohet pas asaj që e meriton 
këtë dashuri dhe mban qëndrim armiqësor ndaj asaj rreth së cilës 
duhet mbajtur një qëndrim i tillë, ai do të ketë prosperitet dhe 
lumturi materiale e shpirtërore. Po ashtu, në të kundërt, në qoftë 
se njeriu dashurohet pas asaj që nuk e meriton këtë ndjenjë dhe 
armiqësohet me atë ndaj të cilit nuk duhet të ushqejë ndjenja të 
tilla, do të shndërrohet në fatkeqin e kësaj përzgjedhjeje që ka bërë 
në atë masë sa ai tregohet këmbëngulës në gabim. 

Po të kemi parasysh këtë të vërtetë, atëherë del në pah shu- 
më qartë domosdoshmëria dhe rëndësia e kalimit të çasteve të 
jetës së bashku me robërit e mirë të Allahut dhe të jetuarit brenda 
rrethit të tyre të ndikimit, në qoftë se besimtari dëshiron të përpa- 
rojë në nivelin shpirtëror. Vetëm në këtë mënyrë arrihet përfitimi 
shpirtëror në përputhje me masën e dashurisë që përjetohet ndaj 
bashkëbiseduesit. Përndryshe, një bashkim i thatë - edhe nëse jep 
pak a shumë përfitime shpirtërore - nuk mund të japë rezultatin që 
kërkohet. 



Zemrat e sahabëve të nderuar, të cilat u ngjanin tokave djerrë 
për nga e kaluara e tyre, u mbruajtën me reshjet e mëshirës dhe 
të bereqetit që u falte klima shpirtërore e përftuar në kuvendet e 
të Dërguarit të Allahut (a.s.). Për shkak të saj, farërat e virtyteve të 

pashoqe dhe të përshpirtshme, të mbuluara një herë e një kohë, 
qjetën zhvillim dhe përparim. Kështu, në sajë të shitblerjes së da- 
shurisë dhe përshpirtshmërisë që reflektohej nga zemra në zemër, 
lindën personalitetet yje. U tret dhe humbi njeriu i pamëshirshëm 
dhe i pandërgjegjshëm i kohës së injorancës, i cili ishte aq zemër- 
gur sa varroste të gjalla foshnjet vajza, nuk njihte të drejtat e in- 
dividit dhe nuk dinte ç’ishte drejtësia. Në të njëjtën siluetë njeriu u 
formua një individ njerëzor, këtë herë me zemër dhe sy përlotur, 
altruist, i sjellshëm, zemërbutë dhe i ndjeshëm. 

Jeta e kësaj bote është pothuajse si një opium për t’i preoku- 
puar krijesat. Domethënë ajo të pengon që t’i drejtohesh Allahut. 
Të mëdhenjtë, pyetjes se “Çfarë është kjo botë?”, i janë përgji- 
gjur: 

- Gjithçka që të pengon për t’u drejtuar nga Allahu! Jeta e kë- 
saj bote është punë me përgjegjësi për çdo krijesë, qëllimi i fundit 
i së cilës është fitimi i ahiretit. Nga Pejgamberi ynë i Nderuar tras- 
metohet thënia e tij mbi këtë temë, e cila është: “Kjo botë është ara 
e ahiretit”. (Axhluni, Keshfu’l-Hafa, I, 412). Domethënë që njeriu çfarë të 
mbjellë në këtë botë, atë do ta korrë në ahiret. 

Këtë cilësi të kësaj jete që të preokupon dhe të bën neglizhent, 
duhet ta ekuilibrosh në peshoren e përpiktë të fesë. E kundërta e 
neglizhencës është syçeltësia. Jeta e kësaj bote nuk mund të vazh- 
dojë kur neglizhenca të realizohet në mënyrë absolute. Atëherë pri- 
shet ekuilibri dhe sjelljet njerëzore dalin jashtë kornizës së mendjes 
dhe logjikës. 

Neglizhenca, siç e ka shprehur edhe Hazreti Mevlana në rresh- 
tat e mësipërm, nëse zhduket plotësisht edhe nga një qen, të cilit 
mendja nuk i pjell gjë dhe që si krijesë përpara Krijuesit ka pak 
përgjegjësi, do të marrë malet për shkak të dashurisë hyjnore dhe 
nuk do ta kryejë punën e rojës që e ka për detyrë. Nëse tek një qen 
ndodh kështu, duhet ta llogarisim se në çfarë gjendjeje vjen njeriu 
i zgjuar plotësisht. 

Hazreti Aziz Mahmud Hydaji në një poezi të tij e fton kështu 
njeriun që të kalojë nga neglizhenca në syçeltësi: 

Zgjohu nga neglizhenca dhe shiko, 

Nga kjo shije e përkohëshme kalo, 

Pi nga burimi i njësimit, 

Dhe Zotin tënd njëso. 

Atëherë duhet ta pastrojmë zemrën dhe veten për të shpëtuar 
nga neglizhenca, po ashtu është e domosdoshme që ta zbrazim 
zemrën nga dynjallëku dhe të sodisim po me zemër tabllotë e ndry- 
shme të shfaqjeve të fuqisë, të urtësisë dhe të hijeshisë hyjnore në 
gjithësi. Dijetarët thonë: 

“O udhëtar i dijes! Ti nuk mund të ecësh përderisa të mos e 
këmbesh mosdurimin me durim, harresën me përkujtim të Zotit, 
mosmirënjohjen me falënderim, revoltimin me bindje, kopracinë 
me bujari, dyshimin me dijen e vërtetë, ëndrrën me sinqeritet, 
këmbënguljen në gabim me pendimin, mashtrimin me të vërtetën 
dhe neglizhencën me meditiminl...” 


'V 

Mesnevi: “Njeriu i shkretë! Nuk e njohu veten ashtu siç du- 
het. Erdhi nga ana tjetër, nga të lartët, nga bota e pa fillim dhe ra 
në këtë botë të mangësive, në këtë botë të papastër”. 

“Njeriu e shiti veten lirë. Ai ishte një copë mëndafsh shumë i 
çmuar dhe me veten e vet arnoi një rrobë”. (v.3,1000-1001) 

Në një hadith fisnik thuhet: “Ai që njeh veten, njeh edhe 
Zotin”. Kjo deklaratë është shprehje e vështirësisë që do të hasë 
njeriu për të njohur vetveten dhe për t’ia ditur vlerën asaj. 

Me të vërtetë njeriu, nëse mund ta vlerësonte siç duhet vle- 
rën që ka, duke marrë parasysh se është mëkëmbësi i Allahut në 

tokë, do ta konceptonte lehtë shëmtinë në lavdërimin e sjelljeve 
të poshtra dhe, kuptohet, domosdoshmërinë e rëndësinë për tu 
larguar nga ato. Por shumë njerëz, për shkak se nuk e kuptojnë 
madhështinë dhe përsosmërinë që kanë në krijimin e tyre, duke 
mos u matur sa duhet, nuk mund ta mbrojnë veten e tyre, që të 
mos bien në veprat më të shëmtuara. Në këtë mënyrë, ata zvarri- 
ten poshtë e më poshtë. 


V 

Mesnevi: “Musai u kthye nga shkopi dhe i tha: “Sa gjë e çu- 
ditshme! Profetësia jonë për ne është e qartë dhe e shndritshme si 
dielli, ndërsa për armiqtë e errët si nata...” 

“Vallë, si nuk e shikon ushtria e Faraonit sesi është mbushur 
kjo botë me diellin e paradites?” 

“Si nuk e shikojnë dhe dëgjojnë të vërtetën me sy dhe veshë 
të hapur, me inteligjencë të ndritshme! E admiroj forcën dhefuqinë 
e Allahut sesi ua lidhi atyre sytë!” 

“Unë habitem me neglizhencën e fyre. Po ashtu, edhe ata ha- 
biten me profetësinë dhe thirrjen time tek Allahu. Ata janë gjembat 

e një pranvere, ndërsa unëjam bari dhe jasemini i asaj pranvere!” 
(v. 3, 1107-1110) 

Ata që e nxijnë botën e tyre si një tokë e rrahur nga tymi i mar- 
sit - duke mos e vlerësuar ashtu siç duhet drejtimin e madhështisë 
dhe përgjegjësisë në personalitetin e tyre - nuk e shikojnë dritën e 
diellit edhe sikur të jetë mbi kokat e tyre, sepse në mes u ka hyrë 
perdja e errësirës, e cila është formuar nga neglizhenca. Të mos 
ndikohesh nga e vërteta e Musait -alejhisselam- dhe e pejgambe- 
rëve të tjerë si ai, edhe pse ishin si diej përsa i përket ndriçimit, 
është një rezultat i natyrshëm i neglizhentëve që e kanë varrosur 
botën e tyre në errësirë për shkak të pengesës së egos së tyre, të 

cilës ata i binden. Ata janë si neglizhenti që duke e mbuluar kokën 
me jorgan, pranon, shfaq dhe pohon se dita është natë. Në fakt, 
ata nuk dinë gjë për të vërtetën e që sipas tyre nuk do të ndryshojë. 
Këtë gjendje që Musai -alejhisselam- e dinte nga Allahu, e vlerëson 
me admirim si zgjuarsi në vënien e një perdeje për ta kuptuar atë 
qenie të lartë. 

Por a ka ndonjë gjë që nuk mund ta bëj AiL. Është një shfaq- 
je fuqie e pakonceptueshme sesi Ai, i cili i ka dhuruar një aftësi 
të mrekullueshme syrit - që është një copë mishi - për të shikuar, 
zemrës për të ndjerë, trurit për të medituar; në të njëjtën kohë i ka 
privuar këto organe nga shikimi dhe dëgjimi. 

Ai që është i lirë dhe i fuqishëm, i asgjeson prirjet dhe kërkesat 
egoiste e të papjekura. Njeriu që mposhtet ndaj të keqes së egos, 
domethënë ndaj ndëshkimit, urrejtjes dhe lakmisë së saj, është më 
poshtë sesa njerëzit që janë robër të të tjerëve... 

Fatkeqi tradhëtar, i cili e martirizoi dritën e syve të Pejgamberit 
tonë të Nderuar, Hazreti Husejnin -radijallahu anh- në afërsi të 
qytetit të Bagdatit, shfaqi robërinë dhe pavlefshmërinë e vetes së 
tij duke thënë: 

- Unë sot vrava njeriun më të ndershëm të kësaj bote! 

Në shekujt e mëvonshëm, Hulagu bënte përpara në rrugën 
e tij pasi kishte mbytur në gjak dhe lot çdo vend ku kalonte. Ai 
masakroi katërqind mijë myslimanë në Bagdad, kryeqytetin e asaj 
kohe, dhe hodhi në lumin Tigër të gjithë dorëshkrimet e mreku- 
llueshme të shkruara me shumë mund. Ai është një nga të mjerët 
më fatkeq që ka shënuar historia. Ai, në të vërtetë, nuk ishte një 
sundimtar, por një skllav i pafuqishëm përballë egos së tij. 

Nga ana tjetër, përsëri në Bagdat kur po e gurëzonin, Hallaxh 
el-Mansuri që i frymëzuar plotësisht kishte zbuluar një të fshehtë in- 
time, e fshehtë e cila u bë shkak që njerëzit ta peshonin gjendjen e 
tij sipas kritereve të mendjes, u shpreh për ata që po e gurëzonin: 

- O Zot! Fali ata që janë duke më gurëzuar, para se të më 
falësh mua! 

Me këto fjalë ai përfaqëson njeriun, i cili i ka kaluar problemet 
vetjake të egos, e ka liruar veten nga robëria e saj dhe ka arritur 
fitoren e shpirtit të tij në qetësinë e ndërgjegjes. 

'*V* 

Mesnevi: “O njeri neglizhent! Ti e mendove për bukë riskun 
dhejo për urtësi, kur Allahu thotë në Kur’an: Hani nga risku qëju 
ka dhënë Zoti!” 

“Risku që ka dhënë Allahu është urtësi dhe dije sipas shkallës, 
kuptimit dhe aftësisë së ndjesisë së njeriut. Ai nuk i ngel nëfyt dhe 
nuke vret atë që e ha”. 

“Nëse e mbyll gojën e trupit, te ti do të hapet një gojë shpirt- 
ërore. Me atë gojë ha kafshatat e të fshehtave dhe të dijeve hyjno- 
re”. (v. 3, 3745-3747) 

Risku nuk janë vetëm gjërat që hahen dhe pihen, ashtu siç pa- 
ndehin të gjithë. Këto janë të përcaktuara në një sasi. Domethënë, 
asnjë njeri nuk ndërron jetë pa e konsumuar atë që i është caktuar 
dhe pa e plotësuar riskun e tij. Por edhe gjërat e tjera i nështrohen 
paracaktimit hyjnor. Për shembull, sa do t’i shikojë pamjet e botës 
së përkohëshme një sy. Sa zë dhe fjalë do të dëgjojë një vesh. Sa 
mendime do të prodhojë një tru ashtu pa bërë zë, si shkrimi në 
pjesën e poshtme të ekranit të televizionit, dhe sa ndjenja do të re- 
flektojë një zemër në të njëjtën mënyrë... Këto janë gjëra të ditura 
nga dija hyjnore dhe të përcaktuara prej saj. Edhe ata si risku janë. 
Pra, vdekja nuk vjen pa u konsumuar ato. 

Kjo do të thotë se edhe pjesët tjera janë të kufizuara dhe të 
përcaktuara si risku. Ky kufizim dhe përcaktim është caktim hyjnor. 
Nga ky aspekt, është mangësi të pandehësh se kjo vlen vetëm për 

gjërat që hahen dhe pihen. Hazreti Mevlana përsëri thotë: 

“Mos u mundo ta ushqesh shumë dhe tafrysh trupin, sepse ai 
është një kurban që do t’i jepet tokës. Ti, në të vërtetë, mundohu 
të ushqesh zemrën, sepse ajo do të shkojë në lartësi dhe do të 
nderohet”. 

“Trupitjepi pak gjëra me yndyrë dhe mjaltë, sepse ai që e ush- 
qen tepër atë, bie në dëshirat vetjake dhe sëfundi poshtërohet”. 

“Shpirtit jepi ushqim shpirtëror dhe shërbeji mendim të pje- 
kur, kuptim të mprehtë e ushqime shpirtërore, në mënyrë që të 
mbërrijë i fortë në vendin ku do të shkojë”. 


Mesnevi: “0 ti që kafshon buzët dhe mahnitesh ndaj bukuri- 
së së pranverës! Pa shiko edhe gjendjen e zverdhur dhe ftohtësinë 
e vjeshtës!” 

“Kur të shikosh lindjen e diellit të bukur në kohën e lindjes, 
kujto perëndimin e që do të thotë vdekje për të!” 

“Edhe njeriujeton të njëjtën aventurë. Përsosmëria dhe buku- 
ria e tij janë të detyruara të vdesin”. 

“Do të shikosh se një fëmijë i bukur është bërë i dashuri i 
popullit për shkak të bukurisë së tij. Pas një farë kohe është plakur 
dhe është poshtëruar ndaj popullit!” 

“Nëseje stolisur me trup të artë, kujtohu se ky trup do të kthe- 
het në arë pambuku pasi të plaket!” 

“0 ti lakmues që ha ushqime me yndyrë dhe mjaltë! Ngrihu 
dhe shko në tualet, që atje të shohësh të ardhmen e tyre!” (v.4,1596- 
1601) 



Kjo botë ka ardhur në ekzistencë me bashkimin e shfaqjeve 
të cilësive të Allahut Teala. Çdo qenie që ekziston, përveç Allahut, 

është me bashkimin e shfaqjeve të kësaj cilësie. Në botën tonë nuk 
ka shfaqje të qenies së Tij, sepse Allahu nuk ka krijuar ndonjë vend 
që mund t’i rezistojë një shfaqjeje të tillë. 

Nga ana tjetër, qeniet që ekzistojnë me bashkimin e shfaqjeve 
të cilësive, janë të privuara nga cilësia hyjnore “beka”. Për këtë 
arsye, në asnjë qenie nuk ka “beka”, domethënë mundësi dhe 
fuqi pavdekshmërie dhe përjetësie. Ndërsa rezultati i kësaj është se 
të gjithë krijesat janë të detyruara për t’u vjetëruar dhe shkatërruar. 

Në ajetin fisnik kjo e vërtetë shprehet kështu: 

“Çdo krijesë që gjendet në tokë do të shkatërrohet”. 

(er-Rahman, 26) 

Edhe cilësitë e krijesave të përkohëshme janë të tilla, dome- 
thënë të përkohëshme. Si rezultat i kësaj gjendjeje, të gjithë janë 
të detyruar gjithmonë që të ndryshojnë dhe të plaken. Asnjë nuk 
mbet në një gjendje. Por kalimi i përkohshmërisë në çdo qenie re- 
alizohet në një shpejtësi dhe mënyrë tjetër. Për këtë arsye është i 
vërtetë ligji se “çdo gjendje vjen dhe kalon”. 

Kjo do të thotë se bota jonë, e cila është formuar mbi të ku- 
ndërtat, nuk do të qëndrojë as mbi bukuri e as mbi shëmtim, as 
në hajër dhe as në sherr, as mbi qenie e as mbi mosqënie, as mbi 
përsosmëri dhe as mbi shkatërrim. Ndryshimi i përhershëm është 
një kader absolut për të gjitha krijesat. Hazreti Mevlana në rreshtat 
e tij e shpreh bukur këtë të vërtetë. Po ashtu, përmend edhe kali- 
min e një njeriu nga fëmijëria në pleqëri, dhe ndryshimin që pëson 
një ushqim. 

Një jetë neglizhente përbëhet në fëmijëri nga loja, në rini nga 
epshi, në moshën e pjekurisë nga neglizhenca, në pleqëri nga ma- 
llëngjimi për gjërat që të ikin nga dora dhe nga shumë rënkime e 
pendime. Atë që nuk e ka dhikrin në buzën dhe zemrën e tij, atë 
që nuk dëshiron ta dëgjojë dhe ndjejë hallin e të vuajturit, pra të 
pamëshirshmin, vdekja - nga e cila ikin fatkeqët dhe mendjemë- 
dhenjtë - e pret çdo çast në pusi. Sa përfundim i keq është gjendja 

- 

e atyre që janë lodhur deri në ditën e fundit në shijet e përkohshme 
dhe të cilët janë mashtruar ndaj bukurive dhe fitimit të gëzimeve të 
kësaj bote pa ahiret! 

Kjo botë është një vend sprove. Në shikim të parë, era e saj 
është e mirë dhe e ëmbël. Vetes sonë i jep freski dhe gjallërim, por 
është një kurth, një fatkeqësi për ata që nuk e kalojnë pengesën e 
egos. 


'♦V* 


Mesnevi: “O njeri, nga kjo botë vijnë dy zëra qëjanë të ku- 
ndërt me njëri-tjetrin. Vallë zemra jote cilin është e aftë të dëgjo- 
jë?” 

“Njëri prej atyre zërave është gjendja e atyre që i afrohen 
Allahut, ndërsa tjetri është gjendja e atyre që mashtrohen”. (v.4, 
1622-1623) 

“Nëse e pranon njërin prej këtyre dy zërave, tjetrin nuk e dë- 
gjon fare, sepse njeriu që do, pothuajse verbërohet dhe shurdhohet 
kundrejt gjërave qëjanë e kundërta e asaj që dëshiron”. (v. 4,1628) 

“O udhëtar! Shiko figurën efundit në pasqyrë! Mendo shëm- 
timin e një të bukuri kur të plaket dhe një ndërtese që do të vijë në 
gjendje të shkatërruar. Mos u mashtro në gënjeshtrën e pasqyrës!” 
(v. 4, 1628) 



Hazreti Mevlana, në rreshtat e tij të mësipërm, shpjegon se kjo 
botë është krijuar mbi të kundërtën, duke përmendur shembuj të 
ndryshëm. Shkaku i kësaj sepse Allahu është “xhamiu’l-ezdad”, 
domethënë zotëruesi i cilësive të kundërta. Siç u shpjegua edhe 
më sipër, e kundërta është baza edhe në botën tonë, e cila ekziston 
me shfaqjet e cilësive. Ajo nuk mund të zhduket. Në të vërtetë, truri 
i njeriut nuk mund ta kuptojë diçka që nuk e ka të kundërtën e 
saj. Ai është kushtëzuar me pamjen e jashtme. Njeriu dhe gjithësia 

janë pasqyra e shfaqjeve xhemal e xhelal dhe vazhdimisht shfaqin 
të kundërtën, sepse konceptimi i njeriut, që është përqjegjësi sipas 
Islamit, arrin vetëm aq sa mund të konceptojë të kundërtën. 

Aq sa të jetë e qartë e kundërta, aq është i qartë edhe koncep- 
timi. Nëse mbi një dërrasë të zezë vendosen dy penj, njëri i bardhë 
dhe tjetri i zi, e bardha që është plotësisht e kundërt me dërrasën 
e zezë, shikohet më qartë. Ndërsa lepurin e bardhë që ecën në 
dëborë mund të mos e shikojnë as sytë më të mprehtë. 

Edhe Islami e merr parasysh këtë realitet kur shpjegon sis- 
temin që ka formuar dhe mendimin që ka sjellë për këtë botë. 
Shpjegimet e tij i ndërton mbi të kundërtat, si hajër-sherr, xhennet- 
xhehennem, jetë-vdekje... 

Ndërmjet këtyre të kundërtave, edhe në personalitetin e nje- 
riut edhe në gjithësi, ka një epërsi të njërës mbi tjetrën dhe në të 
njëjtën kohë luftë për ta zhdukur njëra-tjetrën. Si lufta e të keqes 
me të mirën në botën e brendshme të njeriut... Në këtë luftë ësh- 
të e pamundur që njëra ta shkatërrojë tjetrën, sepse çdo gjë që 
është e kundërt me njëra-tjetrën, është reflektimi në botën tonë i 
një cilësie të Krijuesit të vërtetë të gjithësisë. Për shkak se cilësitë 
e Allahut janë të përhershme, e kundërta do të vazhdojë deri në 
kiamet. Ajo që i ka hije njeriut në personalitetin e tij dhe në botën 
e jashtme, është përpjekja që të sigurojë fitoren e së vërtetës dhe 
së mirës ndaj së gabuarës dhe së keqes. Për këtë arsye, duhet t’i 
përkushtohemi së vërtetës dhe së mirës dhe të largohemi nga e 
gabuara dhe e keqja. Ata që e bëjnë këtë, arrijnë lumturinë. Edhe 
qëllimi i fesë është që ta shpjerë drejt kësaj fitoreje çdo individ që i 
thirret njeri. Po ashtu, në ajetin fisnik thuhet: “Ka shpëtuar ai që 
pastron veten (nga papastërtitë materiale dhe shpirtërore). Po 
ashtu është shkatërruar ai që e mbulon atë me mëkate”. 
(esh-Shems, 9-10) 


„'Sil 

Mesnevi: “Mos u jep shumë pas pasurisë dhe pronës në më- 
nyrë që kur të vijë koha, t’i lësh lehtë! Jepe që të shkojë edhe lehtë, 
edhe të fitosh sevape! Ti kapu pas Atij që të ka shtrënguar fort, 
sepse Ai është i pari, po ashtu Ai është edhe i fundit. Nëse dëshiron 
ta gjesh Atë, hidhe çdo siklet vetjak që mund të tafundosë anijen e 
shpirtit, në mënyrë që të arrish atë që do”. (v. 3,128-129) 

Më të fuqishmet nga mirësitë e kësaj bote dhe të prirura të 
hedhin rrënjë thellë në zemër janë “pasuria” dhe “fëmijët”. Për 
këtë arsye, Allahu në Kur’anin fisnik këto dy cilësi i ka cilësuar 

“fitne”. 

Çdo mundësi si pasuria dhe fëmijët që Allahu ia ka dhënë 
njeriut, në të vërtetë janë nga një amanet. Të gjitha mirësitë janë 
nga Ai dhe janë të Atij. Për këtë arsye, ndjenjat e zemrave të ditura 
kundrejt Allahut gjithmonë janë në drejtimin që shpreh kjo strofë: 

“Ti je ai që merr, Ti je ai qëjep, Ti je ai që bën! 

Çfarë tëjapësh ti, është ajo që kemi!” 

Për këtë arsye, miqtë e Allahut e kuptojnë paaftësinë e tyre 
ashtu si një rob para Allahut, ata janë larguar shumë nga rënia në 
neglizhencë për t’i fshehur mirësitë që kanë arritur nga Allahu, i cili 
është zotëruesi i vërtetë i atyre mirësive. 

I Dërguari i Allahut (a.s.) ka thënë kështu për fitnen, që do të 
pësojë ummeti në të ardhmen: 

“Çdo ummet e ka njëfitne. Ndërsa fitneja e ummetit tim është 
pasuria ”. (Tirmidhi, Zuhd, 26) 

Ata të cilët e shpenzojnë pasurinë në mënyrë të gabuar apo 
ata që e kursejnë aq sa nuk u japin atyre që kanë të drejtë mbi të, i 
humbin mirësitë që Allahu ua ka dhënë. Allahu e shpreh kështu në 
ajetin fisnik të ardhmen tragjike të atyre që bien në një neglizhencë 
të tillë: 


“...Ata të cilët e ruajnë arin e argjendin e nuk e japin 

në rrugën e Allahut, lajmëroi për një dënim të dhimbshëm. 
Atë ditë kur ajo (pasuri e deponuar) fërgohet në prushin e 
xhehennemit e bashkë me të ballet, anët dhe shpinat e 
tyre (do t’u thuhet): “Kjo është ajo që e depozituat për veten 
tuaj, pra shijoni atë që e depozitonit!” (et-Teube, 34-35) 

Sa mësimdhënëse është kjo vërejtje që u ka bërë Shejh Sadi 
kopracëve dhe atyre që janë të dhënë shumë pas pasurisë së kësaj 
bote: 

“Mos kujto se do të lartësohesh duke mbledhur para. Uji që 
nuk ecën, qelbet dhe thahet. Mundohu të falësh dhe ta bësh të 
rrjedhshëm. Ujin që rrjedh e ndihmon qielli. Lëshon shi, i dërgon 
rrëke dhe e bën det”. 

Për këtë arsye, dija e vërtetë është që ta sjellim zemrën në 
qjendje deti me bujari, mirësitë që ka dhënë Allahu dhe tregëtinë 
e kësaj bote ta kthejmë në pasuri të ahiretit. Nga ky aspekt, pa- 
suria më e mirë është ajo që dërgohet në ahiret para Zotit, dhe 
shpirti më i mirë është ai i cili përdoret në fitimin e kënaqësisë së 
Allahut. 

Ashabët e nderuar, pa pasur frikë nga varfëria, kishin një dë- 
shirë të madhe për tu shpërndarë të varfërve të ardhura materiale 
dhe për ta shndërruar jetën e kësaj bote në kapitalin e lumturisë së 
ahiretit. Edhe ne, duke menduar ahiretin tonë, duhet të përfshihe- 
mi në entuziazmin për të përfituar nga kjo begati e tyre e lartë. 

Në hadithin fisnik thuhet: 

“Kush shqetësohet për ahiretin, Allahu e vendos pasurinë në 
zemrën e tij, ia mbron punët nga prishja dhe kjo botë i paraqitet 
duke iu bindur. Kush shqetësohet për këtë botë, Allahu ia vendos 
para syve varfërinë, e varfëron dhe nga kjo botë i vjen vetëm aq sa 
i është përcaktuar”. (Tirmidhi, Sifatu’l-kijame, 30) 

Hazreti Mevlana tregon rrezikun e largimit nga Allahu me rrë- 
njosjen në zemër të dashurisë ndaj pasurisë. 







PIKA ELIKSIRI 


E drejtë është që çdo mirësi ta zotërojmë me logjikën dhe 
ndjenjën e “amanetit”. Nëse veprojmë kështu, ndarja nga ajo 
nuk përbën ndonjë vuajtje të padurueshme. 

Zemra është vendi ku shikon Zoti. Nëse aty fut “dashurinë për 
pasuri” dhe “fëmijë”, ky është një gabim me drejtim shndërrimin 
e tyre në idhuj. Ashtu siç është një qëndrim në kundërshtim me 
besimin e vërtetë, ajo në të njëjtën kohë del nga të qenurit ndër- 
mjetësim për të fituar ahiretin dhe vjen në gjendje qëllimi, rezultati 
i së cilës në këtë botë është robëria, ndërsa në ahiret është humbje, 
pra fatkeqësi në të dy botët. 


'•Y' s 

Adidukja e ndjenjës së mdiferencës ndaj 
përshpirtshmërisë fetare është e mundur vetëm me 
anë të krperjes së dhikrit të vazhduesliëm, prandaj 
të mes e harrojmë asnjëherë Adlahun (sehsh), sepse 
mementet në të cilat rtjeriu bie në mëkat dhe fpnah 
janë pikërisht çastet kur ai hamrn çjjbetm. 

Allahu e ka krijuar njeriun dhe e ka pajisur atë me aftësinë dhe 
dhuntinë për të bërë mirë apo keq. Kjo është arsyeja përse njeriu 
është krijesa e vetme, të cilit iu la amanet përqjeqjësia e të qenit 
rob i Zotit. 

Tek individualiteti njerëzor është mbjellë fara e prirjes ndaj të 
keqes dhe të mirës, prandaj edhe prehja në këtë botë dhe lumturia 
në botën tjetër varet nqa fakti sa arrin njeriu ta shndërrojë botën e 
tij të brendshme në një “zemër të qashtër”. 

Me anë të ajeteve të para të sures Shems, Zoti ua ka shpa- 
llur haptazi njerëzve rëndësinë dhe vështirësitë e realizimit të këtij 
shndërrimi shpirtëror, duke e përforcuar këtë të vërtetë me 11 be- 
time të bëra prej Tij. 

Në ajetin kuranor thuhet: 

“Betohem në atë që, pasi ta ketë pajisur vetveten (nefs) me af- 
tësi dhe nqjall në të prirjen për devotshmëri e veprime të ulëta (fu- 
xhur) se, ai që e pastron eqon (nefs) e tij nqa të këqijat ka shpëtuar, 
kurse ai që e zhyt atë (nefs) në të këqija do të jetë i humbur”. 

“Pasha njeriun dhe Atë që e krijoi atë! Dhe ia mësoi 
se cilat janë të këqijat dhe të mirat e tij. Pra, ka shpëtuar 
ai që e pastroi vetveten. Ka dështuar ai që e poshtëroi 
vetveten.” (Shems, 7-10) 

Të mëkatosh do të thotë të bëhesh skllav i dëshirave dhe kër- 
kesave epshore, kurse devotshmëri fetare do të thotë zell dhe për- 
pjekje për t’iu afruar Zotit, duke e ruajtur zemrën nqa veprimet e 

ulëta. Mendja, inteligjenca, perceptimi, pasuria, posti, të afërmit 
dhe fëmijët janë materiali i njëjtë për këto dy cilësi dhe veçori da- 
lluese, të kundërta me njëra-tjetrën. 

Në qoftë se njeriu, për hir të dëshirave epshore dhe egoiste, 
preferon dhe pranon t’i braktisë këto rrugë të domosdoshme që e 
afrojnë tek Allahu, atëherë margaritari shpirtëror që ai posedon do 
të prishet, duke e çuar dëm begatinë e kësaj jete, mundësinë e tij 
të vetme në këtë botë, si dhe do të bjerë viktimë e fatkeqësive si në 
këtë botë ashtu edhe në tjetrën. 

Pasi u zbua nga parajsa, djalli i drejtoi një kërkesë Allahut, 
nëpërmjet së cilës i lutej që deri në ditën e gjykimit të kishte një të 
drejtë, me anën e së cilës t’i çorientonte njerëzit, duke i shpënë ata 
drejt së keqes dhe së gabuarës. Allahu e lejoi vetëm në këtë botë 
iluzore, në të cilën njerëzit vijnë thjesht për t’u sprovuar. 

“(Iblisi) tha: Për shkak se më humbe mua, unë do t’u 
ulem atyre në rrugën Tënde të drejtë. Mandej, do t’ju si- 
Hem atyre para, prapa, nga e djathta dhe nga e majta e 
tyre, e shumicën e tyre nuk do ta gjesh që të falënderoj- 

në!” (Araf, 16-17) 

Gjithsesi, nuk duhet harruar që nëpërmjet ajetit në vazhdim 
shprehet qartë fakti se asnjë prej njerëzve që janë të sinqertë në 
jetën e tyre fetare, nuk ka për të shkuar dëm nga cytjet e shejtanit, 
i cili, duke zënë pritë anës rrugës së drejtë që të çon tek Allahut, i 
shtyn njerëzit drejt së keqes dhe ua zbukuron pamjen e mëkateve 
dhe gjynaheve. 

“Përveç robërve të Tu të sinqertë.” (Hixhr, 40) 

Allahu (xh.sh.) urdhëron dhe thotë: 

“Ndaj robëve të Mi (të sinqertë) nuk ke kurrfarë force, 
përveç atyre të humburve që vijnë pas teje. (Hixhr, 42) 

Ja si na e tërheq vëmendjen Zoti ynë në mënyrë që të mos 
biem viktimë e mashtrimeve të djallit: 

“O ju njerëz, kini frikë ditën kur prindi nuk mund t’i 
bëjë dobi fëmijës së vet, e as fëmija nuk mund t’i bëjë pri- 
ndit të vet. Premtimi i All-llahut është i sigurt, pra mos t’u 
mashtrojë jeta e kësaj bote dhe djalli.” (Llukman, 33) 

Me anë të tregimit mësimdhënës në vijim, Mevlana Xhelaledin 
Rrumi rrëfen gjendjen në të cilën bie njeriu i nënshtruar ndaj egos 
së tij dhe mënyrën sesi atij i shkojnë dëm - i mashtruar nga dredhi- 
të dhe intrigat e shejtanit - adhurimet dhe veprat e kryera: 

“Në kohën e profetit Shuajb jetonte një njeri, i cili e kishte bërë 
zakon të shprehej kështu: “Allahu di dhe ka parë shumë nga më- 
katet, gjynahet dhe të metat e mia, porAi m’i kafalur atopër hir të 
favorit dhe fisnikërisë së Tij”. 

I frymëzuar nga Zoti, profeti Shuajb (a.s.) e këshilloi me këto 
fjalë paralajmëruese atë: 

“Ke filluar të thuash se Allahu për shkak të fisnikërisë së Tij 
nuk të ka deklaruar përgjegjës dhe nuk të ka dënuar, megjithëse ti 
kepunuar kaq shumë mëkate dhe gjynahe. O njeri mendjeshkurtër 
dhe i mjerë që ke lënë rrugën e drejtë për t’u endur shkretëtirave. 

A nuk e kupton ti se Allahu ta ka dhënë dënimin tënd deri tani sa 
e sa herë, por ti nuk di gjë për këtë! Tëka ikur largpamësia, sepse 
je zhytur nga koka te këmbët, nga maja eflokut deri te thoi i këm- 
bës brenda indiferencës ndaj shpirtërores. Ti je kthyer në skllav të 
dëshirave dhe ndjenjave të tua egoiste, por nuk je i vetëdijshëm 
për këtë. 

O njeri që i ngjan tiganit të nxirë! Je zhytur thellë brenda blo- 
zës dhe ndryshkut që ta kanë nxirë botën tënde të brendshme. 
Zemra dhe shpirti yt janë mbuluar nga shtresa ndryshku, prandaj 
syri i largpamësisë të është mbyllur dhe ta ka zënë perden e shiki- 
mit të enigmave hyjnore, ndërsa zemra të është verbëruar. 

Çdo gjë duket më e qartë dhe perceptohet më lehtë kur vend- 
oset përballë asaj që është e kundërt me të. Bloza e pistë nxjerr në 

pah më qartë bardhësinë që ka tigani i kallajisur, por nëse tigani zë 
e nxihet nën efektin e tymit, duket se njolla e zezë që ka përsipër 
humbet dhe asnjë njeri nuk mund ta shoh atë. Po qe se hekurpu- 
nuesi është me ngjyrë të zezë, fymi i punishtes nuk mund ta nxijë 
më tepër lëkurën e tij, por, po qe se në punishte punon një njeri me 
lëkurë të bardhë, fyfyra e tij do të bëhej e zezë. 

Besimtari që e ka zemrën të pastër, e kupton shumë shpejt 
efektin e mëkatit dhe të gjynahut dhe zë të qajë e të vajtojë me 
dënesë, duke u lutur: “Aman, mëfal o Zot!” Kurse njeriu që vazh- 
don të kryejë mëkate dhe gjynahe, thuajse e mbush me dhe syrin 
e zemrës, prandaj edhe nuk i koncepton gjynahet që bën dhe nuk 
ndjen vrasje ndërgjegjeje; madje as që i shkon ndër mend të pe- 
ndohet. Mëkati dhe gjynahet e kryera i tingëllojnë zemrës së tij si 
melodi e ëmbël. Kështu, ai e çon dëm besimin e tij pa e ditur se 
çfarë është duke bërë. Ndjenja e pendesës dhe fjalët përgjëruese 
“O Zoti im!” zhduken nga zemra dhe gjuha e tij - të nxira dhe të 
ngurtësuara tashmë - duke bërë që pasqyra e shpirtit t’i mbulohet 
nga shtresa ndryshku, që zënë ta brejnë atë. 

Në qoftë se shkruhen ca rreshta mbi një letër të bardhë, ato le- 
xohen qartë. Po qe se shkruan diçka mbi një letër në të cilën është 
shkruar tashmë, ato që shkruan së dyti nuk do të kuptohen, sepse 
ngatërrohen me shkrimin e mëparshëm. Tani është e vështirë t’i 
kuptosh ato radhë të cilat fillon dhe i lexon gabim, sepse kur boja 
e re dhe e zezë vihet mbi të vjetrën, të dy shkrimet bëhen të pa- 
lexueshme dhe nuk mbetet kuptim në to. Lëre po të përpiqesh të 
shkruash për të tretën herë në të njëjtën letër, atëherë do ta nxish 
fare; kështu ndodh edhe me mohuesit efesë. 

Kur është kështu, ç’mund të bësh tjetër përveçse të kërkosh stre- 
hën e mbrojtjes së Allahut, që është shërim për çdo situatë?! Lutjuni 
Zotit tuaj mëshirues që t’ju udhëzojë; kështu ju do të shpëtoni nga 
derti i pashërueshëm i nxirjes dhe zënies ndryshk të zemrës!” 

Personi që kishte gabuar, erdhi në vete pas këtyre fjalëve të 

Shuajbit, (a.s.J, fjalë që mbanin erë frymëzimi hyjnor dhe ta dridh- 
nin zemrën. Ai, duke dashur të pendohej, i drejtoi këtë pyetje: 

- Cila është shenja që më tregon se e kam merituar dënimin 
hyjnor si pasojë e mëkateve dhe gjynaheve që kam kryer, pa ditur 
se çfarë po bëja? 

Si përgjigje ndaj kësaj pyetjeje, Allahu e frymëzoi Shuajbin 
(a.s.) t’i thoshte: 

- Duke mos ti bërë publike tëfshehtat e tua, Unë t’i kam mbu- 
luar gabimet dhe mëkatet. Shenja më e qartë se e ke merituar 
fatkeqësinë dhe mynxyrën shpirtërore është kjo: 

- Njeriu që kryen detyrën e robit ndaj Zotit dhe mban agjë- 
rimin, fal namazin, jep zekatin, madje kryen edhe punë të tjera 
të mira, por nuk shijon asnjë grimë të kënaqësisë shpirtërore nga 
asnjëprej adhurimeve që bën. 

- Adhurimet e tij nga pamja ejashtme janë të sakta dhe sjellja 
e tij si rob ndaj Zotit është e hijshme, por bota e tij e brendshme 
shpirtërore është e varfër, prandaj zemra dhe trupi i tij nukjanë në 
harmoni me njëra-tjetrën. Kokrra e arrës nga jashtë duket e shë- 
ndoshë, por nga brenda mund tëjetë e zbrazët. 

- Nëse dëshiron që ndjenja e besimit dhe adhurimet të lënë 
tek ti shije të mirë, atëherë zemra është e detyruar të vishet me 
përshpirtshmëri dhe frymë shpirtërore. Bërthama duhet të jetë e 
mbushur brenda, që të lëshojë fidan. A ke parë bërthamë të zbra- 
zët që lëshon fidan? Anuk ështëforma pajetë asgjë tjetër përveçse 
një kallëp i derdhur?” 

Me këto këshilla shpirtërore ia tërhoqi vërejtjen Shuajbi (a.s.) 
njeriut indiferent, në zemrën e të cilit, nëpërmjet frymës shpirtërore 
tëprofetit, çelën lulet e shpresës. Pasi u lut për falje, ai vendosi me 
bindje ta drejtonte zemrën e tij drejt Allahut... ” 

Më i madhi i mëshiruesve, Allahu (xh.sh.), i trajton robërit e 
tij në përputhje me dy atributet e Tij e që janë butësia (Halim) dhe 
falja (Gafur), prandaj edhe nuk i dënon ata menjëherë për gabimet 
dhe mëkatet e tyre, duke e shtyrë çështjen e dënimit deri në një 
afat tjetër të caktuar; por robi i hutuar tregohet indiferent ndaj kësaj 
të vërtete, e cila shprehet kështu në një ajet kuranor: 

“E sikur Allahu t’i kapte njerëzit sipas veprave (të kë- 
qia) të tyre, nuk do ekzistonte asnjëri, por Ai i afatizon 
deri në momentin e caktuar, e kur të vijë afati i tyre, s’ka 
dyshim se Allahu i ka parasysh robërit e vet.” (Fatir, 45) 

Njerëzit e pafat, të infektuar nga një sëmundje shpirtërore e 
tillë, jo vetëm që nuk janë të vetëdijshëm për mëkatet dhe gjyna- 
het e kryera, por pandehin se veprimet e tyre janë të sakta dhe të 
mira dhe se do të përballen në botën tjetër (ahiret) me rezultate të 
mbara. Ndërkaq, me anë të ajetit kuranor në vijim, Allahu na in- 
formon rreth përfundimit të dhimbshëm të personave që janë nën 
ndikimin e indiferencës: 


“Thuaj; A t’ju tregojmë për më të dëshpëruarit në vep- 
rat e tyre? Ata janë personat veprat e të cilëve u asgjësuan 
në jetën e kësaj bote, e megjithatë ata mendojnë se janë 
duke bërë mirë.” (Kehf, 103-104) 

Nga ky aspekt, besimtarët jo vetëm që tregojnë kujdes t’i kryej- 
në me sinqeritet punët dhe veprimet që bëjnë, por edhe i kap për- 
herë ndjenja e madhe e frikës se mos do t’i çojnë dëm ato, prandaj 
edhe e konsiderojnë për gjë të madhe edhe gabimin më të vogël 
që mund të bëjnë. Në të kundërt me ta, indiferentët i vlerësojnë 
dhe i konsiderojnë të parëndësishme mëkatet që kanë bërë, sado 
të mëdha të jenë ato. 

Abdullah bin Mesud ka thënë: 



“Besimtari e konsideron mëkatin si një mal, rrëzë të cilit ulet, 
por qëndron aty me frikën se mos copa gurësh nga mali do ta 

mbulojnë nga çasti në çast. Ndërsa mëkatari i konsideron mëkatet 
e tij si një mizë që shkon dhe vjen përpara hundës, pavarësisht prej 
rëndesës së tyre”. 

Ibn Mesudi (r.a.), për të demonstruar ato që tha, ngriti dorën 
dhe bëri sikur po largonte ndonjë mizë nga hunda. (Buhari, Deavat, 4; 
Muslim, Tevbe, 3, 2744) 

Njëherë, i dërguari i Allahut (s.a.v.s.) i tha Aishesë (r.a.): 

- O Aishe! Ruaju edhe nga gjynahu e mëkati më i vogël, të cilit 
mund të mos i tregosh rëndësi. Mos harro se në agorin e Allahut 
qjendet një enqjëll që i vëren dhe i shënon ato”. (Ibn Maxhe, Zuhd, 29; 
Darimi, Rikak, 17) 



Një nga veprimet indiferente të njerëzve - më të shpeshta në 
ditët e sotme - është përbuzja e robërve të Allahut, pra nënvlef- 
tësimi i tyre. Përfolja që vjen si pasojë e këtyre paragjykimeve, 
bën që personit për-folës t’i pëlqejë vetja e tij përkundrejt personit 
të përfolur që poshtërohet. Në këtë mënyrë, ky njeri e stimulon 
egoizmin, duke i lëshuar pe mendjemadhësisë dhe dëshirave të 
egos personale. Nga e gjithë kjo, lind një e drejtë e nëpërkëmbur 
e personit të pafajshëm, shpagimi për të cilën do të zgjasë deri në 
ditën e kiametit. 

Ndërkaq, Allahu na mëson nëpërmjet ajetit të mëposhtëm se 
Ai nuk pëlqen aspak që një rob i Tij të nënvleftësohet nga të tjerët 
dhe e konsideron këtë veprim një nga mëkatet dhe gjynahet më 
të mëdha: 


“Mjerë për secilin që e ofendon e përqesh (njerëzit)” 

(Humeze, 1) 


Në vazhdim të ajeteve të sures Humeze, Allahu i paralajmë- 
ron njerëzit e pafat që sillen në këtë mënyrë, duke i kërcënuar me 

- 

hedhje në xhehenemin Hutame, aty ku zjarri djegës shkon deri në 
zemër. 


Një tjetër gjë që i preokupon më shumë zemrat dhe bën që 
ato të bien në indiferencë, duke i privuar nga frymëzimi shpirtëror 
i adhurimeve, është makutëria e dashurisë për këtë botë dhe e fiti- 
mit të pasurisë së tepërt. Dobësinë e njeriut në këtë aspekt, Allahu 
(xh.sh.) e sqaron me këtë ajet kuranor: 

“E njeriu, kur e sprovon Zoti i tij, e nderon dhe e be- 
gaton, ai thotë: Zoti im më ka nderuar! Por, kur për ta 
sprovuar ia pakëson furnizimin (e varfëron), ai thotë: Zoti 
im më ka nënçmuar! Jo, nuk është ashtu! Por (punoni edhe 
më zi) ju nuk e përfillni jetimin. Nuk nxisni njëri-tjetrin për 
ta ushqyer të varfërin, hani me të madhe trashëgiminë ( e 
padrejtë) dhe pasurinë e doni së tepërmi.” (Fexhr, 15-20) 

Llukmani i Urtë e pati këshilluar kështu të birin, në mënyrë që 
t’i tërhiqte vëmendjen ndaj indiferencës: 

“Biri im! Bota është një det pa fund. Dijetarët e pa-kultivuar 
me kulturë shpirtërore dhe shumë të tjerë janë shkatërruar në këtë 
jetë, pasi kanë rënë në indiferencë. Le të jetë besimi yt me zemër 
të bindur ndaj Allahut - anija jote në këtë det, devotshmëria dhe 
adhurimet - pajisjet e saj; ndërsa mbështetja jote tek Allahu (teve- 
kul) - velat që i mundësojnë të lundrojë nëpër det. Unë shpresoj se 
vetëm me këtë mënyrë mund të shpëtosh”. (Bejhaki, Kitabu’z-zuhd, 73) 



Ja si e përshkruan i Dërguari i Allahut (s.a.v.s.) fëlliqjen dhe 
nxirjen e zemrës për shkak të mëkateve dhe gjynaheve: 

“Kur njeriu kryen një gabim, në zemër i uihet një pikë e zezë. 
Në qoftë se ai heq dorë nga mëkati, i përgjërohet Zotit për falje 
dhe pendohet uërtet, zemra e tij pastrohet. JVë qoftë se ai uazhdon 
sërish të bëjë mëkate, pika e zezë do të rritet derisa t’ia mbulojë të 
gjithë zemrën ”. (Tirmidhi, Tefsir, 83; Ibn Maxhe, Zuhd, 29) 

Profeti ynë (s.a.v.s.) ka thënë: 

- Zemra zë ndryshk, ashtu siç zë ndryshk edhe hekuri. 

- 0 i dërguar i Allahut! Si pastrohet ajo? - e pyetën. 

- Leximi i shpeshtë i librit të Allahut dhe përmendja e shpeshtë 
e Zotit, - U përgjigj ai (Ali el-Muttaki, Kenzu’l-ummal, II, 241) 

Nëpërmjet ajetit kuranor në vijim, Allahu na mëson se dy nga 
karakteristikat e robërve të devotshëm që Ai i do dhe me të ci- 
lët është shumë i kënaqur, janë pendimi i menjëhershëm pasi të 
kenë kryer një mëkat e gjynah, dhe mos-këmbëngulja në kryerjen 
e tyre: 

“Edhe ata të cilët kur bëjnë ndonjë (mëkat) të shëmtuar 
ose i bëjnë zullum vetes së tyre, e përmendin AU-llahun 
dhe kërkojnë falje për mëkatet e tyre - e kush i falë mëka- 
tet përveç AU-llahut? - dhe nuk vazhdojnë në ata që kanë 
punuar (në të keqen).” (Ali Imran, 135) 

Zhdukja e ndjenjës së indiferencës ndaj përshpirtshmërisë fe- 
tare është e mundur vetëm me anë të kryerjes së dhikrit të vazh- 
dueshëm, prandaj duhet të mos e harrojmë asnjëherë Allahun (xh. 
sh.), sepse momentet në të cilat njeriu bie në mëkat dhe gjynah 
janë pikërisht çastet kur ai harron Zotin. Mëkatet e kryera, me dije 
apo pa dije, dhe gabimet që bëhen si pasojë e indiferencës, sjellin 
shkatërrimin e zemrës, qendrës së jetës shpirtërore, ndryshkjen e 
saj në aspektin shpirtëror-afektiv, dhe verbimin. Kështu, njeriu fi- 
llon të mos e shijojë ëmbëlsinë e adhurimeve. Robi që bie viktimë 
e një sëmundjeje të tillë, i çon dëm edhe agimet e mëngjeseve, pasi 
atë e mposht gjumi. Si rezultat i kësaj indiference, ai privohet nga 

përgjërimi që duhet të bëjë me duart e drejtuara nga Zoti me fjalët: 
“Zoti im, Zoti im!”, ashtu sikurse humbet edhe ndjeshmërinë e 
të qenit i vetëdijshëm për gabimet që bën. 

Fër këtë arsye, Allahu (xh.sh.) e ka urdhëruar profetin tonë 
Muhamed (a.s.) dhe nëpërmjet tij të gjithë besimtarët myslimanë 
që të bëjnë përherë dhikr, duke kërkuar prej tyre që të mos ia lejoj- 
më vetes të bien qoftë edhe një çast në harresën e indiferencës. 

“Ti përmende Zotin tënd në vete (heshtas), me respekt 
e me druajtje, jo me shprehje të larta, në mëngjes e në 
mbrëmje dhe mos u bëj prej atyre që nuk kanë kujdes.” 

(el-Araf, 205) 


Njeriu mund t’i kurojë menjëherë me ilaçin e pendesës një 
pjesë të tronditjeve shpirtërore me të cilat përballet në fushëbetejën 
e jetës, por ai më pas duhet të kapet fort pas sinqeritetit. Allahu 
(xh.sh.) kërkon prej robërve të tij që veprat dhe aktet e kryera t’i 
realizojnë me sinqeritet fetar dhe duke dëshiruar vetëm kënaqësinë 
hyjnore. Kjo është rruga e vetme që të shpie drejt shijimit të ëmbël- 
sisë shpirtërore të adhurimeve. Në ajetin kuranor thuhet: 

“Ne ta shpallëm ty librin për hir të së vërtetës, andaj 
ti adhuroje AU-llahun duke qenë i sinqertë në adhurimin 
e Tij!” (Zumer, 2) 



Në mënyrë që adhurimet e kryera të kenë rezultat në jetën 
tonë shpirtërore, është e domosdoshme që ato të plotësohen nën 
ndjesitë e sinqeritetit, prehjes shpirtërore dhe devotshmërisë, pra 
kur trupi dhe shpirti të jenë në harmoni me njëri-tjetrin. Adhurimet 
e kryera pa sinqeritet i ngjajnë formave pa shpirt, frutave të kri- 
mbura nga brenda dhe farave të kalbura. Kafshatat e gëlltitura nga 
ushqimi i ndaluar dhe i dyshimtë, fetarisht janë dy ndër shkaqet 
më të rëndësishme që asgjësojnë kënaqësinë shpirtërore që të fal 
adhurimi. Hareja e gëzimit të adhurimit në zemrën e besimtarit 
rritet në atë shkallë, sa ai ruhet dhe distancohet nga kafshatat e 
tilla. Vetëm atëherë ai do të mund të shijojë vlerën e adhurimeve. 








SHPETIMI NGAINDIFERENTIZMI 


Sa mësimdhënëse është kjo rrëfenjë lidhur me ato që shprehëm 
deri këtu: 

Tregon Ibrahim Ethemi: 

Një ditë prej ditësh u mbështolla me rrogoz dhe rashë të fle 
në xhaminë e Jerusalemit (Bejtu’l-makdis). Në mes të natës u hap 
dera e xhamisë dhe hyri brenda një pir (prijës shpirtëror). Pasi fali 
dy rekatë namaz, u ul në tokë duke u mbështetur pas mihrabit. Aty 
erdhën edhe dyzet persona të tjerë, njëri prej të cilëve tha: 

- Në xhami qenka një person që po fle. 

Piri buzëqeshi dhe i tha: 

- Ai është Ibrahim Ethemi. Ka dyzet ditë që nuk e shijon ëmbël- 
sinë që të dhuron falja e namazit! 

Me të dëgjuar këto fjalë, nuk e përmbajta dot veten, por u 
ngrita dhe shkova pranë pirit, të cilin e pyeta: 

- Për hir të Zotit, cila është arsyeja që kam rënë në këtë gjendje? 

Më tha: 

- Një ditë ti ke blerë hurma në Basra. Pa e pasur mendjen ti 
more disa hurma që kishin rënë në tokë, duke menduar se janë 
të tuat, dhe i vendose në torbë. Ato hurma në të vërtetë ishin të 
shitësit të hurmave. Kjo është arsyeja që ke humbur pak nga bota 
jote shpirtërore. 

Menjëherë u çova dhe shkova tek shitësi i dyqanit të hurmave, 
të cilit i kërkova të ma bënte hallall. Shitësi i hurmave u prek së te- 
përmi dhe pas këtij çasti ai u bë një nga besimtarët që shpenzonin 
më shumë për bamirësi. (Feridudin Atar, Tedhkiretu’l-evlija, 122-123) 

Përkrah ushqimit që ushqen shpirtin, adhurimet kryhen edhe 
me fuqinë dhe forcën që merr trupi i njeriut nga ushqimet. Ndërsa 
prej ushqimit hallall përçohet nga trupi përshpirtshmëri dhe fry- 
mëzim, prej ushqimeve të ndaluara dhe të dyshimta transmetohen 

shqetësim dhe indiferencë. 

Njeriu duhet ta pastrojë zemrën e tij nga këto lloj shqetësimesh 
shpirtërore, duke bërë pendesë, duke u lutur për falje mëkatesh 
dhe duke e përmendur Zotin, në mënyrë të veçantë gjatë kohës së 
agimit, begatinë e të cilit duhet ta përhapë dhe shtrijë në të gjithë 
ditën. Ai duhet të shkojë një jetë të frytshme brenda dinamizmit 
shpirtëror të veshur me shfaqjet e prehjes hyjnore. 

''V* 

Allahu na bëftë të gjithëve nga fatlumturit e kësaj jete, 
të cilët e përmbushin detyrën e tyre si robër të Zotit në 
rrugën e sinqeritetit, devotshmërisë e pëlqimit hyjnor, dhe 
të cilët shijojnë ëmbëlsinë e adhurimeve!... Largoftë nga 
ne indiferencën, peshën e rëndë e shpërfilljen dhe na i 
zgjeroftë zemrat tona, duke u falur atyre prehjen. 

Amin!.. 







. 





LAtesnevisc 


Mesnevi: O ziliqar! Mblidh mendtë e kokës dhe shih të arrish 
edhe ti pjekurinë, përsosmërinë dhe madhështinë shpirtërore. Në 
këtë mënyrë, ti do të shpëtosh nga kthetrat e qederit dhe brengës që 
të kanë mbërthyer, sepse ti ke zili pjekurinë që gëzojnë të tjerët. 

Lutju dhe përgjëroju Allahut të të shpëtojë dhe të ta zhdukë 
ndjenjën e zilisë, në mënyrë që të shpëtosh edhe nga shtati yt, që 
s’është gjë tjetër veçse huq i smirës. 

T’u dhuroftë qetësi e brendshme dhe u preokupofsh vetëm 
me zemrën tënde, në mënyrë që të heqësh shprehinëpër t’u marrë 
me njerëzit e tjerë dhe me gabimet efajet e tyre! (v.4,2680-2682) 

I ardhur në këtë botë si një tablo e bukurive hyjnore, njeriu 
është lënë vetëm për vetëm me prirjet që qjenden të fshehura 
brenda tij dhe që janë prirja për mëkate e gjynahe dhe prirja për 
devotshmëri. Bota e brendshme e njeriut nuk është gjë tjetër veç- 
se një fushëbetejë në të cilën përleshen dhe ndeshen ashpër me 
njëra-tjetrën prirja për të mirë dhe ajo për të keqe. Prirja negative 
më e mbrapshtë, asgjësimi i së cilës paraqet vështirësi më të ma- 
dhe në fushëbetejën e botës së brendshme të njeriut, është “zilia”. 
Zhgulja njëherë e mirë e kësaj prirjeje negative, rrënjët e së cilës 
shkojnë thellë, është e vështirë, prandaj duhet ta dimë se kur kjo 
prirje hedh rrënjë dhe vendoset në zemrën e njeriut një herë, ai 
do të bëhet viktimë e një mungese të vazhdueshme të qetësisë 
shpirtërore. Synimi final i fesë është ta mbushë jetën e njeriut me 
prehje shpirtërore së pari në këtë botë dhe më pas edhe në jetën e 
përtejme. Armiku më i madh i prehjes shpirtërore është “smira” 
dhe rezultati i saj është “zilia”. 

Ndjenja e zilisë tek njeriu buron nga ambicia i tij për të mble- 
dhur për vete të gjithë të mirat materiale të kësaj jete, pa u mundë- 
suar të tjerëve të përfitojnë prej tyre. Personi i painformuar rreth 
sëmundjeve të tilla me të cilat e ka të mbushur botën e tij të brend- 
shme, ka rënë viktimë e fatkeqësisë shpirtërore më të dhimbshme. 
Po qe se njeri do të ishte i vetëdijshëm për mos-sinqeritetin e tij, 
ndoshta do ta kishte një mundësi për të shpëtuar, por atë e ka 
hutuar vetë bota e tij e brendshme, pasi armiku i vërtetë që i ka 
ngritur pusi, është egoja që ndodhet brenda tij. 


Shprehjet negative të zilisë tek njerëzit janë të shumëllojta. 
Zilia paralizon prirjet e shëndosha në natyrën e pastër njerëzore 
të individit dhe ia dobëson atij forcën e të menduarit. Rrëfehet 
se teksa i ngjitej malit të Sinait, Musai (a.s.) u poq udhës me një 
të moshuar që e siguronte jetesën e tij duke transportuar dru mbi 
shpatulla prej malit. Ai i tha Musait (a.s.): 



- Fqinji im ka një gomar me të cilin bën transportin e druve, 

ndërsa unë që jam i moshuar detyrohem t’i mbaj ato mbi shpatu- 
lla. Të lutem, lutju Allahut edhe për mua që të ma bëjë të mundur 
të kem edhe unë një gomar transporti dhe kështu të shpëtoj nga 
kjo jetë me vuajtje! 

Musai (a.s.) nuhati një ndjenjë zilie dhe smire tek kërkesa e 
plakut që nisi me fjalët “fqinji im ka një gomar”. Prandaj, pasi u 
kthye nga mali Turi Sina, i dha këtë përgjigje të moshuarit: 

- Allahu do t’u mundësojë edhe ty, edhe fqinjit tënd nga një 
gomar tjetër për transport. 

Me të marrë këtë përgjigje, i moshuari zuri të thoshte me zë 
të lartë: 

- Jo, nuk dua! Le të mbes pa gomar, por fqinji im të mos ketë 
një të dytë. 

Janë të shumtë shembujt si kjo rrëfenjë, që na tregojnë sesa 
prirje negative, shkatërruese dhe e rrënjosur, është zilia. 

Trualli në të cilin gjen strehë dhe zhvillohet ndjenja e zilisë 
është egoizmi. E thënë më saktë, është narcizmi. Një ndër qëllimet 
themelore të fesë është pastrimi i individit nga individualizmi dhe 
formimi i ndjenjës së altruizmit tek ai. Realizimi i këtyre të dyjave 
kërkon t’i drejtohemi me kujdes dhe ndjeshmëri të lartë kryerjes së 
adhurimeve fetare të urdhëruara, me synim ngritjen drejt pikës së 
përsosjes së besimit. Sikurse dihet, fryti i parë i besimit tek njeriu 
është “mëshira”, e cila i drejtohet të gjithë krijesave me “dashu- 
ri”. Ndërsa nga njëra anë njeriu mëson shprehinë e respektimit të 
asaj që do dhe dëshiron në varësi të shkallës së dëshirës ndaj tyre, 
nga ana tjetër ai fillon dhe ndjen kënaqësinë e gëzimit të realizimit 
të atyre që dëshiron. Sa më e lartë të jetë kjo ndjenjë kënaqësie tek 
njeriu, aq më shumë dobësohet dhe shkon drejt zhdukjes prirja e 
natyrës së tij të pastër njerëzore (fitr). 

Lartësimi i besimit drejt perfeksionimit është arsyeja e ekzis- 
tencës së dashurisë dhe mëshirës. Njerëzit që kanë një besim të 

përkryer, zotërojnë edhe një ndjenje mëshire e cila, duke u zgjeruar 
gradualisht, përfshin brenda saj të gjitha krijesat; dhe në fund, të 
gjitha prirjet negative tek njeriu, siç janë: mllefi, zilia dhe smira, 
janë të destinuara të asgjësohen. Kjo do të thotë se zilia tek një 
besimtar është treguesi i mosarritjes së ngritjes në lartësinë që i ka 
hije ndjenjës së besimit fetar. 

E thënë ndryshe, zilia është pakënaqësia e shprehur ndaj pje- 
sës që i takon njeriut në përputhje me caktimin hyjnor. Dihet se 
krimi i parë njerëzor që kreu Kabili ndaj Habilit qe rezultat i zilisë. 

Kur është kështu, ne duhet ta matim veten me kujdes nëse 
ndiejmë apo jo kënaqësi kundrejt lumturisë dhe sukseseve të të tje- 
rëve, aq sa do të kishim ndjerë për lumturinë dhe sukseset tona, dhe 
nëse e ndajmë bashkë me ta gëzimin e tyre apo jo. Përkundrazi, ne 
duhet ta kuptojmë se nuk është e mjaftueshme vetëm ti “pohoj- 
më” me gjuhë principet e besimit, por edhe duhet të përpiqemi 
që ato të lëshojnë rrënjë në zemra. Në ka mbërritur në nivelin që 
kërkohet apo jo përpjekja në fjalë, ne këtë mund ta kuptojmë duke 
parë sesa kemi shpëtuar nga kokëçarja e zilisë. 

Kurimi i vetëm i ambicies dhe zilisë që janë ndër sëmundjet 
më të rrezikshme të moralit të shëmtuar, është i mundur vetëm 
nëpërmjet mbështjelljes brenda frymës qetësuese të ndjenjës së 
ngopjes dhe kënaqësisë me atë që ke, sepse thesaret hyjnore që i 
dhuron kjo ndjenjë shpirtit, as kanë të mbaruar, as të sosur. I dër- 
guari i Allahut (s.a.v.s.) ka thënë: 

- Tëjesh i kënaqur me atë qëje dhe atë që ke, është një thesar 
që s’ka të mbaruar, as të sosur. (Dejlemi, Musned, III, 236 No. Hadithit4699). 
Kjo është arsyeja që na bën të shprehemi se masa e vërtetë për të 
peshuar pasurinë, është kënaqja me atë që ke dhe atë që je. 




'•Y' s 


Mesnevi: Po qe se rrugës drejt Zotit zilia vjen e përplaset me 

ty duke t’u kapur për zuerku, dije mirë se në të gjendet hazdisja e 
shejtanit. (v.l, 783) 

“Shejtani e pati për turp t’i bënte sexhde Ademit (a.s.), ngaqë 
e kishte zili atë. Për shkak të kësaj smire, ai humbi lumturinë per- 
sonale. 

Cjatë rrugës tënde drejt Zotit nuk ka shteg më të vështirë dhe 
as më të rrezikshëm sesa zilia. Lum ai njeri që në zemrën dhe 
shpirtin e tij nuk lë vend për zili. 

Dije mirë se shtati i njeriut është shtëpia e zilisë. Njerëzit e shtë- 
pisë -pra ndjesitë që i përkasin trupit, siç janë perceptimi, dëgjimi, 
të parët, vlerësimi etj. - fëlliqen dhe ndyhen për shkak të zilisë. 

Po, trupi i njeriut është banesa e zilisë, por Allahu i ka purifi- 
kuar dhe i ka bërë dritë të pastër trupat e njerëzve të përkryer në 
fe”. 

Ajeti kuranor “Mbajeni pastër shtëpinë time!” (Bekare, 125) ur- 
dhëron pastrimin e trupit dhe të shpirtit. Me të vërtetë trupi i njeriut 
është krijuar nga dheu, por nëfakt ai është një thesar drite”. 

Po të kesh zili personin në botën e brendshme të të cilit nuk 
gjen dot mbeturinë smire, ti je duke bërë dredhi dhe për shkak të 
kësaj zilie që ndjen, zemra të nxihet dhe tëfëlliqet”. (v.l, 430-435) 

Duke e filluar shprehjen e tij në dyvargëshit e mësipërm me 
fjalët “tek shkon udhës së Zotit”, poeti mistik Mevlana na tregon se 
zilia mund të gjejë vend edhe tek besimtari dhe se ajo nuk zhduket 
prej tij vetëm nga të shprehurit me gojë: “Unë kam besuar”. 

Zilia për të parën herë u shfaq tek shejtani. Sikurse dihet, qe 
“egoja” ajo që e shpuri shejtanin drejt mosbindjes, duke e pen- 
guar atë të dëgjonte urdhrin hyjnor për të rënë në sexhde përpara 
Ademit. Ai e mbante veten më superior përballë Ademit të krijuar 
nga dheu, ngaqë vetë ishte krijuar prej zjarrit, prandaj dhe ngriti 
krye ndaj urdhërit të Allahut (xh.sh.). Meqenëse nga aspekti i kri- 
jimit ka të njëjtën prejardhje me xhindët, edhe shejtani, ashtu siç 

ngjan edhe tek njeriu, është i pajisur me “egon”. Kjo do të thotë 
se tek çdo njeri ekziston një prirje djallëzore, shfaqjet më të tmerr- 
shme të së cilës janë zilia dhe smira. 

Trupi i njeriut - ashtu edhe siç e përshkruan Zoti - është si 
një shtëpi, pastrimi i së cilës është i mundur vetëm në sajë të pas- 
trimit nga ndjenja e zilisë. Shtëpia brenda së cilës strehohet zilia, i 
përngjan një ambienti në të cilin dikush ka lëshuar gaz helmues. 
Çdo krijesë që ndodhet brenda atij ambienti, do të preket dhe in- 
fektohet nga ky gaz helmues, çka do të thotë se personi që mban 
zilinë në zemër, me smirën e tij përhap helmin në të gjithë veprat 
e mira që bën, të cilat pas kësaj humbasin edhe cilësinë e perfek- 
sionimit. Prandaj është kusht që të shpëtojmë nga zilia, me qëllim 
që të mund të rrisim nivelin e pastrimit njerëzor, gjë për të cilën 
jemi edhe të urdhëruar. Kjo bëhet e mundur në sajë të përfundimit 
të formimit të ndjenjës së altruizmit, trualli dhe mjeti i të cilit është 
dashuria, sepse, ashtu siç u shprehëm edhe më lart, sukseset e çdo 
krijese tjetër që priten me dashuri, na gëzojnë po aq sa sukseset 
tona. Prandaj, puna e parë që do të kryhet është gjithë-përfshirja 
e dashurisë, gjë që është e mundur me rrugëtimin drejt shpirtit 
dhe thelbit human, duke u zhveshur prej besimit formal dhe sa për 
dukje. Sa më delikat dhe i hollë të bëhet shpirti, aq më shumë do 
të zhduket smira ndaj gjërave të kësaj bote dhe shija e besimit do 
të kthehet në piedestalin e të gjitha shijeve dhe hareve. Kur shpirti 
shpëton nga zilia dhe zë e fiton nivele të larta, atëherë ndërron 
edhe perceptimi i pasurisë në zemra. Në këtë mënyrë, ndërsa në 
sheriat thuhet se “Pasuria jote të përket ty, pasuria ime më përket 
mua”, në tarikat ajo shndërrohet në shprehjen: “Pasuria jote të 
përket ty, edhe e imja është e jotja”, kurse në hakikat arrin percep- 
timin: “As ajo që posedon ti nuk është e jotja, as ajo që kam unë 
nuk është e imja, por të gjitha janë të Allahut”. 

Mesnevi: Faraoni më kot vriste foshnje të pafajshme, ndërsa 
Musai shkonte jetë të qetë në sarajet e Faraonit. 

Megjithëse Faraoni, duke shkuar pas ndjesive të tij e forconte 
nefsin e vet - armiku më i madh që i ushqente trupin - ai i për- 
ngjante njeriut që pandehte me mendimin “Një njeri përjashta ësh- 
të armiku im dhe më ka zili”. 

Ai përsëriste shprehjen “Ky njeri është armiku im dhe më ka 
zili”, ndërsa në të vërtetë armiku i tij i vërtetë ishte trupi që ai e 
ushqente, pra nefsi i tij. 

Prania e nefsit në trup, bënte qëfaraonit t’i ngjante edhe trupi 
i tij si Musai. 

Faraoni shëtiste lart e poshtë duke thirrur “Ku është armiku?”, 
dhe kështu kërkonte të gjente armikun e tij. 

Nefsi i njeriut të kthyer në skllav të dëshirave të tija, ushqe- 
het duke bërë naze me begatitë e shumëllojshme brenda trupit. Ai 
kafshon dorën e tij, duke ushqyer mllef ndaj të tjerëve. ” (vëllimi 2, 
771-775) 

Ashtu sikurse u shpreh edhe në dyvargëshin e mësipërm, per- 
sonat që nuk mund ta kuptojnë se armiku i vërtetë i njeriut është 
nefsi i tij, zënë të kërkojnë armiq përjashta tyre, ashtu siç pati vep- 
ruar edhe faraoni. Edhe në qoftë se përjashta ekziston një armik 
i tij, e keqja që mund të shkaktojë ai është e kufizuar deri në një 
masë të caktuar, ndërsa fatkeqësitë që përjetohen si pasojë e azdis- 
jes së nefsit janë me pasoja të mëdha, të pakrahasueshme me atë 
që mund t’u shkaktojë armiku i jashtëm. Duke e konkretizuar këtë 
të vërtetë, Mevlana shprehet në këtë mënyrë: 

“O udhëtar drejt Zotit! Në qoftë se dëshiron të mësosh të vër- 
tetën, dije se as Musai e asfaraoni nuk kanë vdekur, por jetojnë të 
fshehur brenda teje, brenda qenies tënde, duke vazhduar luftën e 
tyre në fushëbetejën e shpirtit tënd. Kjo është arsyeja përse ti duhet 
t’i kërkosh brenda vetes tënde këta dy kundërshtarë të përbetuar 
të njëri-tjetrit”. 

Një pjesë e këshillave të hirësisë Edebali (k.s.) ndaj Osman 
Gazit lidhur në këtë çështje, janë si më poshtë: 

“O bir! Fitorja më e madhe është të njohësh vetveten. Armiku 
yt është vetja jote, pra egoja jote e pangopur. Miku yt është perso- 
ni që e njeh nefsin e tij, pra që e edukon atë, që njeh prirjet e tija 
negative dhe që i ka hyrë rrugës së asgjësimit të tyre. 

Njeriu e ka shumë të vështirë të njohë dhe të perceptojë nefsin 
që mban përbrenda si armik të tijin, pasi ai i shkon pas dëshirave 
të tij në atë shkallë sa e bën mik. Madje, nefsin e pandeh për mik 
të tijin në atë shkallë sa shkon pas dëshirave të tija. Njohja e armi- 
kut jashtë teje dhe marrja e masave ndaj armiqësisë së tij janë më 
të lehta sesa të kuptuarit e armiqësisë së nefsit, sepse, meqë nefsi 
ndodhet përbrenda individualitetit tonë, edhe të këqijat e tij ne i 
tolerojmë për shkak të afinitetit që krijojmë me të. Kjo që thamë 
ngjason me një situatë të tillë: 

Një njeri e pranon më me vështirësi një sjellje të keqe që sheh 
tek fëmija i vet - krahasuar me të njëjtën sjellje të keqe që ai sheh 
tek fëmija i fqinjit të tij. Arsyeja është ndjenja e afërsisë që ai ka 
ndaj fëmijës së vet. Në të njëjtën mënyrë, arsyetohet edhe për egon 
tonë ndaj nefseve të njerëzve të tjerë. 

Kjo veçori përbën një ndër vështirësitë e luftës sonë me nefsin, 
sepse duke qenë një pjesë e individualitetit tonë, edhe mosprani- 
mi i tij si armik është prirje dhe tendencë e natyrshme e qenies 
njerëzore (fitri). Të veprosh në kundërshtim me natyrën njerëzore 
(fitr), është e vështirë dhe e rëndë. Ndërsa armiku i jashtëm është 
një krijesë ndaj të cilit mundemi lehtë të parapërgatitemi, t’i ku- 
ndërpërgjigjemi dhe nga i cili mund të ruhemi, këto që thamë nuk 
vlejnë kur bëhet fjalë për nefsin, sepse ai është armiku më i tërbuar 
me të cilin duhet të ndeshemi dhe nga i cili duhet të ruhemi, për 
shkak të balancës dhe bashkëekzistencës së prirjeve dhe tenden- 
cave pozitive e negative brenda natyrës njerëzore (fitrat). Gjykimi 
nëse ia kemi dalë mbanë apo jo që ta mposhtim këtë armik tonin, 

është i lidhur vetëm dhe vetëm me asgjësimin e ndjesisë dhe prirjes 
së zilisë e smirës. 

Teksa Sirri Sakati po u shtjellonte nxënësve të tij kuptimin e 
hadithit “Ai që nuk ndjen në shpirt hallet dhe shqetësimet e besim- 
tarëve të tjerë, nuk është prej tyre” (Hakim, Mustedrek, IV, 352; Hejthemi, 
Mexhmau’z-zevaid, I, 87), njëri nga rrethi i nxënësve të tij vjen dhe i 
thotë i tronditur: 

- Mësues, mjeshtër! Lagjja juaj është djegur e bërë shkrumb. 
Vetëm shtëpia juaj ka shpëtuar”. 

I gëzuar nga ajo që dëgjoi, Sirri Sakati falënderoi Zotin 
“Elhamdulilah”. 

Tridhjetë vjet pas kësaj dite ai i rrëfeu një mikut të tij: 

- Atë ditë kur thashë “Elhamdulil-lah”, unë mendova vetëm 
për veten time duke u distancuar nga vuajtjet e personave që për- 
jetuan atë fatkeqësi, paçka se kjo zgjati vetëm disa çaste. Kam 
tridhjetë vjet që jam penduar dhe i lutem Zotit të më falë për shkak 
të gabimit në të cilin rashë atë çast! 

Ky shembull na mëson se edhe tek njeriu që është ngritur deri 
në shkallën shpirtërore të veliut, këto ndjesi mund të vazhdojnë të 
gjejnë strehë - për të dalë në pah me të gjetur rastin e parë të in- 
diferencës. Shembulli na tregon vështirësinë që haset kur merremi 
me nefsin tonë dhe dëshirojmë të zhdukim prej tij prirjen më nega- 
tive që ai ka, zilinë. 



Mesnevi: “Shejtani u poshtërua, sepse u turpërua nga të qe- 
nit i dyti, pra sepse pandehu që po të binte në sexhde para Ademit 
dhe ta pranonte atë më superior, atëherë do ta ulte veten e tij dhe 
kështu ai ra në qindra të këqija të tjera. 

Duke pasur zili dhe smirë që Ademi i krijuar nga dheu qe më- 
këmbësi (halife) hyjnor, shejtani nuk ra në sexhde para tij, duke 
dëshiruar kështu që ta rriste vlerën e tij. Po ku mbeti madhështia? 
Nga sytë i rrodhën lot të përgjakur. 

Edhe Ebu Xhehli me prejardhje tëfisme e pati zili Muhamedin 
- njëjetim pa të ardhura financiare - të ishte i dërguari i Allahut dhe 
për shkak të smirës së tij u përpoq ta mbante veten më të madh 
sesa profeti ynë i shenjtë”. (vëllim 2,806-808) 

Zilia dhe, si rezultat i saj, dëshira për të gjetur të meta tek 
gjëja apo personi që ke zili, janë pasojë e pandehmës në çështjen 
e mbajtjes më të madh të nefsit vetjak dhe nxjerrjes në pah të su- 
perioritetit. Një mendim, qëndrim a sjellje e tillë jo vetëm që nuk 
ia rrit vlerën individit ndaj bashkëbiseduesve të tij, po bëhet shkak 
që atij t’i bjerë grada në agorën hyjnore. Shembulli më i spikatur i 
kësaj që thamë është qëndrimi mohues i shejtanit ndaj urdhrit për 
të rënë në sexhde përpara Ademit. 

Një tjetër e vërtetë, është fakti që Allahu i lartësuar nuk ua ka 
shpërndarë begatitë e Tij të gjithë krijesave në formë të barabartë. 
Ky diferencim i këtij lloji, veçanërisht në shoqëri, është baza që 
mundëson jetën sociale. Rëndësi më të madhe sesa përfitimi më 
pak apo më shumë nga begatitë hyjnore, fiton cilësia dhe mënyra 
e përgjegjësisë dhe llogarisë hyjnore që ka për të dhënë individi në 
varësi të begative hyjnore që i dhurohen atij. E vështruar kështu, 
të gjithë krijesat janë të barabarta në mes tyre nga aspekti i përgje- 
gjësisë. Përgjegjësia e personit që gëzon në këtë jetë shumë begati 
është më e madhe sesa ajo e personit që gëzon më pak begati në 
këtë jetë, dhe si rezultat edhe llogaria që ka për të dhënë ky i fundit 
është më e lehtë. Në ajetin kuranor thuhet: 

“Pastaj në atë ditë do të pyeteni për të mirat (e dynja- 

Së). ” (Tekathur, 8) 

Zilia nënkupton një lloj kundërshtimi ndaj shpërndarjes së be- 

gative hyjnore, gjë që në vetvete është paturpësia më e madhe 
ndaj Allahut. Më shumë se paturpësi, ajo është paaftësia e të kup- 
tuarit të urtësisë hyjnore që shprehet në shpërndarjen e pabarabar- 
të të begative hyjnore. Le të japim shembullin e inteligjencës. Po 
qe se të gjithë njerëzit do të kishin të njëjtin nivel inteligjence, nuk 
do të gjendej person që do të pranonte të kryente gjëra të thjeshta 
dhe të rëndomta për jetën sociale, p.sh. të pastronte rrugët. Po ta 
përgjithësojmë këtë logjikë tek të gjitha krijesat, atëherë shohim 
se shpërndarja në mënyrë të ndryshme e këtyre begative është 
faktori bazë që bën të mundur jetën në këtë botë. Qëllimin e kësaj 
shpërndarjeje të pabarabartë të mirësive hyjnore, Kurani fisnik e 
shpjegon kështu: 

“A thua ata e përcaktojnë mëshirën e Zotit tënd? Ne 
kemi përcaktuar ndër ta gjendjen e jetës në këtë botë; Ne 
kemi dalluar disa në shkallë më të lartë se të tjerët. E më- 
shira e Zotit tënd është shumë më e dobishme se ajo që 
ata grumbullojnë.” (Zuhruf, 32) 

Zilia dhe smira konsiston në të mos-kuptuarit e urtësisë hyj- 
nore të administrimit të Allahut dhe kundërshtimin paturpësisht të 
situatës, programuesi dhe zbatuesi i së cilës është vetë Zoti. Ky 
është qëndrimi më negativ dhe më në kundërshtim me krijimin e 
lartë të njeriut. Një ndjesi dhe qëndrim i tillë i gabuar, pra zilia ose 
smira e marrë në vete pas mohimit të Zotit (kufr), është qëndrimi 
më negativ që e çon njeriun në atë gradë sa të humbë vlerë për- 
para Allahut. 


Mesnevi: Jusufët jshihen nga zilia dhe smira e të shëmtuarve. 
Bukuritë jetojnë thuajse brenda zjarritpër shkak të dëmit që mund 
t’u shkaktojnë armiqtë atyre. 

Jusufët kanë mbetur brenda pusit për arsye të dredhisë së vë- 

Uezërve, të cilët, prej zilisë që patën, ia dhanë Jusufin ujkut. (v.2, 
1405-1406) 

(...) 

Jakubi, i cili kishte natyrë të butë, dridhej përJusufin për shkak 
të ujkut të zilisë dhe smirës. 

Në të vërtetë, ujku real nuk u rrotullua rreth e përqark Jusufit, 
por zilia dhe smira e vëllezërve, me të ligat që bënë dhe me pa- 
shpirtshmërinë e tyre, ia kaloi edhe ligësisë së ujkut. 

Ujku i zilisë e bëri copë-copë Jusufin, kurse vëllezërit e tijfjalë- 
mbël i kërkuan falje atit të tyre duke i thënë se “ne atë e lamë pranë 
rrobave dhe u larguam. Kur u kthye e kishte përlarë ujku”. 

Këtë dredhi nuk e gjen as tek qindra-mijëra ujqër së bashku. 
Ujku i zilisë nëfund do të asgjësohet". (v.2,1408-1411) 

Një nga konkluzionet më të rëndësishme që mund të nxjerrim 
nga tregimi kuranor rreth profetit Jusuf, është e vërteta se, në fund 
fare, ziliqarët bien në një pozitë të turpshme para personit që e 
kanë zili, dhe detyrohen të rrëfejnë gabimet e tyre. 

Me të vërtetë, vëllezërit e Jusufit në këtë tregim u detyruan të 
rrëfehen me këto fjalë që vërtetuan fatkeqësinë e zilisë : 

“Betohemi tek Zoti se me të vërtetë Allahu të ka bërë 
ty më të lartë dhe superior mbi ne. Ne kemi bërë një ga- 
bim të rëndë.” (Jusuf, 91) Kjo do të thotë se ziliqarët, ashtu sikur 
nuk do të mund t’i shkaktojnë asnjë dëm personit që e kanë zili, 
do të detyrohen gjithashtu që të pendohen - pasi të jenë vërtitur 
sa andej-këndej; por zilia e tyre do të bëhet shkak që ata të posh- 
tërohen. 

Nisur nga ky tregim, arrijmë edhe tek një pikë tjetër e që është 
shërimi i zilisë, i shprehur në këtë rast me keqardhjen që ndjeu 
Jusufi ndaj vëllezërve të tij, të cilët, për shkak të smirës, kishin 
arritur në pragun e shkatërrimit shpirtëror. Ai bëri bamirësi dhe i 

gostiti vazhdimisht ata, në mënyrë që të mos mbeteshin ngushtë 
në kohën e zisë. Duke u turpëruar për shkak të zilisë që kishin ush- 
qyer në zemrat e tyre, vëllezërit i thanë atij: - Ti je Jusufi! Duke u 
munduar që ata të mos ndihen të skllavëruar nga ndjenja e rëndë 
e turpit, Jusufi i ngushëlloi duke u thënë: 

“Sot nuk ka qortim kundër jush, All-llahu ju faltë juve; 
Ai është mëshirues i mëshiruesve!” (Jusuf, 92) dhe me këto fjalë 
ai fshiu dhe largoi tërësisht nga zemrat e tyre sëmundjen e zilisë, që 
i kishte brejtur ata thellë në shpirt. 



Mesnevi: Të ndjesh keqardhje, të tregosh dhembshuri dhe ta 
falësh personin që e ka zili diellin e kuptimit dhe që pandeh se ka 
mbërritur në këtë botë atë që dëshiron. 

A mund t’uafshehë njeriu syve të tij dritën e diellit? A mundet 
ai ta vyshkë freskinë e tij përditshme? 

Apo, a ka fuqi ai ta pakësojë dritën e tij të pakufi e të palloga- 
ritshme, dhe ta zbresë atë nga lartësia ku gjendet? 

Smira e personave që dëshirojnë t’u kundërvihen të mëdhenj- 
ve shpirtërorë për shkak të zilisë që ushqejnë ndaj tyre, anuk është 
një vdekje e përhershme dhe e pa fund për vetë ziliqarët? Për këtë 
arsye, kanë thënë se “smira e çdo personi që ushqen zili, i djeg të 
mirat dhe adhurimin që ai kryen”. (v.5.11-14) 

Një nga faktorët më themelorë për të lartësuar apo denigruar 
jetën e njeriut është orientimi i ndjenjës së dashurisë dhe armiqë- 
sisë drejt synimeve dhe objektivave të sakta. Po t’i drejtohesh me 
ndjenjën e dashurisë një miku të Allahut, ti e lartëson jetën, ndërsa 
në të kundërt, armiqësia dhe smira që mund të ushqehet ndaj një 
personi me pozitë të lartë shpirtërore, bëhet shkak për një degra- 
dim të llahtarshëm. Një zili dhe smirë e tillë shkakton pasoja shumë 

më të mëdha sesa pasojat e zilisë që mund të ushqehet ndaj një 
personi të thjeshtë. Zilia dhe smira që ushqehen kundër një njeriu 
të dashur tek Allahu, bëhet shkak që tek Zoti të lindë një zemëratë 
të përmasave të mëdha. Lidhur me këtë çështje, sërish Mevlana 
ka thënë se: 

“Shejtanët do të zmbrapsen nga qielli për t’u hedhur poshtë 
në tokë, sepse ata ushqyen smirë dhe zili ndaj robërve të Zotit dhe 
shpirtërave që fituan pëlqimin e zemrave. “ 

Duhet pranuar fakti se edhe zilia, ashtu si të gjithë mëkatet 
dhe gjynahet e tjera, ndahet në kategori në varësi të personit që i 
drejtohet. Duhet të ndjejmë keqardhje ndaj personit të mbërthyer 
nën kthetrat e zilisë së pahijshme, sepse ai ende nuk është i vetë- 
dijshëm për gjendjen në të cilën ka rënë, sado që, me duart e tij, e 
ka ulur veten sa më s’ka. Vetëm se aftësia për të ndjerë keqardhje 
ndaj një mëkatari me mendimin se “ai nuk ka mundur ta ruajë 
vetveten prej mëkatit drejt të cilit është hequr zvarrë” dhe ngadhë- 
njimi i kësaj ndjesie mbi zemërimin dhe nervozizmin njerëzor, janë 
shprehje të një pjekurie shpirtërore dhe kulme të altruizmit, gjë që 
nuk mund ta arrijë çdokush. 


0 





fkilia 

cfë zhduk bukuritë 6 shpirtit 



(ëSiha është refhzimi me zemër i hecjative cfë u 
takejnë njerëzve të tjerë si rezultat i ndaijjes sipas 
caktimit hpjjner. cSÇdjenja e smirës cfë ushcfehet 
në zemër kundër zetëruesve të hecjative hjjjmre, 
është shenja e parë cfë na trecjfcm se kemifilluar 
të infektehemi ncpa sëmundja e zilisë, madje cfë 
kje sëmundje ka përparuar, dhe reveltim ndaj 
paracaktimit hpjner (kader) në të njëjtën kehë. 





ZILIJL 

QË ZWDV%_ (BVxVLJLË <E SKLILËXrt 


Allahu (xh.sh.) e ka krijuar njeriun si ahsenu’t-takvim, pra si 
krijesën më të përsosur dhe më të hijshme dhe e ka ngarkuar atë 
me detyrën e “të qenurit rob i Zotit” , duke e favorizuar me cilësitë 
që i mundësojnë realizimin e duhur të kësaj detyre; por për shkak 
të enigmës së “sprovës” në jetën e kësaj bote, njeriu është mbruj- 
tur, përveç cilësive me burim hyjnor, edhe me prirje nefsi, të cilat i 
nxjerrin pengesa atij në kryerjen e detyrës së tij. Njeriu që dëshiron 
të dalë me sukses në këtë provim dhe sprovë hyjnore, është i de- 
tyruar t’u mundësojë prirjeve të tij mëshiruese (rahmani) ngadhë- 
njim në të gjithë situatat jetësore, sjelljet dhe veprimet e tij, duke i 
gjykuar me mos-lëvizshmëri prirjet negative egoiste, si të ishin ato 
gjarpërinj të mbuluar në akull. 

Një nga anët negative më të mallkuara e që duhet t’i shkatë- 
rrojë njeriu gjatë provimit dhe sprovës së jetës, janë sëmundjet e 
zilisë dhe smirës, që i djegin dhe i shkrumbojnë në asgjë të gjitha 
bukuritë e shpirtit. 

Zilia është refuzimi me zemër i begative që u takojnë njerëzve 
të tjerë si rezultat i ndarjes sipas caktimit hyjnor. Ndjenja e smirës 
që ushqehet në zemër kundër zotëruesve të begative hyjnore, ësh- 
të shenja e parë që na tregon se kemi filluar të infektohemi nga së- 
mundja e zilisë, madje që kjo sëmundje ka përparuar, dhe revoltim 
ndaj paracaktimit hyjnor (kader) në të njëjtën kohë. 


Nëse për një moment e zëmë se zilia është një ndërtesë, atë- 
herë materiali më i rëndësishëm për strukturën e saj janë intriga 

dhe ngatërresat, ndërsa në themelin e saj qëndrojnë imoralitetet 
e mëdha: egoizmi, dëshira për të qenë gjithmonë në krye, inter- 
esi, ambicia, dëshira për ta nxjerrë veten në pah, mendjemadhësia 
dhe vetpëlqim. 

Meqenëse rrënjët e zilisë janë të fshehura brenda thellësive të 
botës së brendshme të njeriut, disa njerëz të kthyer në skllevër të 
egos së tyre (nefs), megjithëse notojnë brenda smirës, pandehin se 
nuk janë të infektuar nga sëmundja e zilisë, madje nuk janë as të 
vetëdijshëm se po sillen brenda zgafelles së humnerave. 

Dëshira për të ditur se një person tjetër nuk i ka më begatitë 
e dhuruara dhe të mirat materiale të kësaj jete dhe përjetimi me 
ndjesi festive dhe zemër të qetësuar e të gëzuar i këtyre fakteve, 
është shenja e parë dalluese që na tregon se tek njeriu ka shpër- 
thyer sëmundja e zilisë. 

Ziliqari dhe smirëziu përpëliten pa ndalim brenda ndjesive të 
ulëta - të tilla si: mllefi, tradhtia, dëshira e hakmarrjes, dredhia, 
nxjerrja në pah e të metave dhe gabimeve - që ushqejnë kundër 
personit që e kanë zili, duke e çuar kështu dëm jetën e tyre të 
shkurtër e të përkohshme brenda fantazive, dhe duke përhapur 
farmak përreth tyre. 

Ja sesi e tregon Mevlana këtë cilësi të pështirë dhe shkatë- 
rruese të botës së brendshme të njeriut nëpërmjet një shembulli 
konkret: 

Një sulltan bleu dy skllevër. Për të mësuar mbi nivelin shpirt- 
ëror të tyre, zuri të bisedonte në fillim me skllavin e parë. Përgjigjet 
që i jepte skllavi pyetjeve të sulltanit qenë të atilla që njerëzit e tjerë 
mund t’i kishin dhënë vetëm pasi të ishin menduar gjerë e gjatë. 
Kur pa se ky shërbyes i tij qe i kuptueshëm, inteliqjent dhe gojë- 
mbël, sulltani u gëzua pa masë. Pastaj i çoi fjalë skllavit tjetër që të 
vinte tek ai. Skllavi i dytë erdhi dhe hyri në audiencën e sulltanit. 
Për shkak të shqetësimeve shëndetësore, skllavit i vinte erë e keqe 

gojës dhe dhëmbët i kishte të zi katran, sepse nuk ishte kujdesur 
për pastrimin e tyre. Megjithëse nuk i pëlqeu aspak pamja e jash- 
tme e këtij skllavi, sulltani zuri të bisedonte me të me qëllim që të 
mësonte cilësitë dhe karakteristikat e panjohura të skllavit dhe të 
mirë-informohej rreth të fshehtave të tij; prandaj i tha: 

- Kështu si je veshur dhe me këtë erë goje që ke, bën mirë të 
më rrish larg, por jo dhe aq shumë sa të mos dëgjojmë njëri-tjetrin. 
Para së gjithash, le t’i gjejmë një zgjidhje problemit të erës së gojës 
tënde. Ti je një person i dashur, ndërsa ne jemi si një doktor me 
famë, prandaj nuk na takon neve që të të përçmojmë dhe mos të 
të respektojmë. Pa ulu dhe na trego dy përralla, që ta kuptojmë 
shkallën e intelektit tënd. 

Duke u kthyer nga skllavi i parë me të cilin kishte bashkëbise- 
duar më përpara, sulltani tha: 

- Hë pra! Ti shko në hamam dhe lahu mirë e mirë. 

Me qëllim që ta vinte në provë skllavin e dytë, pasi u largua 
shoku i tij, sulltani iu drejtua duke dashur ta bënte të fliste, dhe i 
tha: 

- Shoku yt, me të cilin unë pak më përpara bëra një bashkë- 
bisedim, më tha gjëra të këqija rreth teje, por unë, me sa po shoh, 
mendoj se ti nuk je ashtu siç thotë ai. Ai është ziliqar dhe për pak 
sa nuk na bëri të qëndrojmë ftohtë ndaj teje. Shoku ynë na tha për 
ty se je hajdut, njeri jo i drejtë, që shoqërohesh me keqbërës dhe 
pa cipë morali. Po ti, ç’thua rreth tij? 

Këtyre që tha sulltani, skllavi i dytë iu përgjigj me këto fjalë: 

- Nuk mund të them se janë të shtrembëta ato që pohon miku, 
i cili mendohet mirë dhe thotë vetëm të vërtetën. Përkundrazi, nga 
fjalët e tij unë përpiqem të kuptoj veten me mendimin se mos 
kam ndonjë nga të metat që ai ka pohuar rreth meje. Sulltani im! 
Ndoshta ai ka vënë re tek unë shumë të meta rreth të cilave unë 
nuk jam i vetëdijshëm se i kam. 

Sulltani vazhdoi i tha skllavit: 

- Atëherë, ashtu siç na foli ai rreth të metave tuaja, edhe ti na 
trego se ç’të meta ka ai. 

Skllavi u përgjigj: 

- Sulltani im! Ai me të vërtetë është një shok dhe mik i mirë 
i imi, bota e zemrës sime më pengon që unë të flas rreth të meta- 
ve që ai ka. Prandaj, unë mund t’u them vetëm kaq: e meta e tij 
nuk është e metë, por virtyt sipas mendimit tim. Ai është modeli i 
dashurisë, besnikërisë dhe njerzishmërisë. Ai është i drejtë, inteli- 
gjent dhe miqësor. Cilësi të tjera të tijat janë: bujaria, përkrahja dhe 
ndihma ndaj të ngratëve. Ai është aq bujar, saqë e jep edhe jetën 
e tij po të jetë nevoja. Një tjetër cilësi dalluese e shokut tim të fatit 
është se atij nuk i pëlqen vetvetja. Ai është i mirë me të gjithë, por 
shumë i keq ndaj egos së tij. 

Përpara kësaj përgjigjeje, sulltani i tha kështu skllavit: 

- Mos e kalo cakun duke e lavdëruar mikun tënd, dhe mos u 
përpiq ta lavdërosh vetveten teksa thua fjalë të mira rreth tij, sepse 
unë di ta vë edhe atë në sprovë dhe ti pastaj të turpërohesh. 

Skllavi ia ktheu me këto fjalë: 

- Jo! Nuk e teprova duke e lavdëruar atë. Shprehitë e mira të 
mikut tim janë më të mëdha se ato që thashë unë. Unë ju tregova 
vetëm për ato që di rreth cilësive të shokut tim të fatit (kader). O 
sulltani im fisnik! Në qoftë se ti nuk u beson fjalëve të mia, atëherë 
ç’mund të bëj unë? Bota ime e brendshme më kushtëzon që të 
shprehem në këtë mënyrë. 

Sulltani urdhëroi që ta thërrisnin skllavin tjetër - që kishte 
dalë tashmë nga hamami - të shkonte në audiencën mbretërore. 
Sulltani i tha atij: 

- Me shëndet dhe mos të mungofshin të mirat e kësaj bote. Sa 
mirë do të ishte sikur ti të mos i kishe ato shprehitë e këqija rreth të 

cilave na rrëfeu shoku yt. Atëherë çdokush që do të shihte fytyrën 
tënde të hijshme, do të gëzohej dhe lumturohej. Për të parë ty, ia 
vlen të shpenzosh të gjithë pasuritë e botës. 

Skllavi i tha sulltanit: 

- Sulltani im! Të lutem, më trego qoftë edhe disa nga ato ç’u 
ka treguar ai rreth meje! 

Sulltani tha: 

- Para së gjithash, na tha se ti je njeri me dy fytyra dhe se në 
pamje të jashtme dukesh shërim, por në të vërtetë je bela. 

Skllavi që dëgjoi nga goja e sulltanit fjalët e liga të shokut të 
tij për të, u mbush gjithë zemërim, u nxi nga inati dhe u skuq flakë 
në fytyrë. Vala e zemërimit ndaj skllavit që e kishte shok, e kaloi 
kufirin. Ai tha: 

- Ai qe miku im, por gojën e kishte të keqe. Ka ndodhur shpesh 
që të ketë ngrënë pisllëqe si një qen që e ka zënë zia e bukës. 

Me qëllim që ta poshtëronte shokun e vet, skllavi nisi të thosh- 
te ç’i erdhi për goje dhe të nxirrte në shesh të gjithë paturpësitë që 
ruante në botën e tij të brendshme - pa u munduar të ruante asnjë 
të fshehtë. Përballë kësaj situate, sulltani e vuri dorën tek goja si 
për t’i thënë “tashmë mjaft”, dhe duke iu drejtuar atij i tha: 

- Falë këtij provimi, unë arrita të shoh dallimin mes ju të dyve. 
Atij i vinte goja erë vetëm për shkak të një shqetësimi fizik, por ty të 
kutërbon shpirti! O ti njeri, të cilit i vjen shpirti erë e rëndë, ti rri larg 
meje. Shoku yt do të jetë përgjegjësi yt, ndërsa ti do të jesh nën 
urdhrat e tij. Mëso prej tij edukatën, njerëzishmërinë dhe të dish të 
flasësh. Merr mësim prej virtyteve të tij. Hiq dorë nga smira. Me 
këtë ndjenjë zilie që ke, ti je një i mjerë që ke lidhur një gur për beli 
dhe as mund të ecësh e as të notosh me të. 

Sikurse shihet, sjelljet dhe qëndrimet luajnë rolin e një pasqyre 
tek e cila reflektohet bota e brendshme dhe personaliteti i njeriut. 

Sjelljet dhe qëndrimet negative drejt të cilave zvarritet njeriu për 
shkak të garës së interesave, zilisë dhe smirës, shpalosin botën e tij 
të shpirtit - ashtu siç ndodh me një grafik zemre. 

Hirësia e tij, Mevlana, duke dëshiruar që ne të mund të për- 
fitojmë siç e meritojmë nga ky tregim, na këshillon me këto fjalë: 

“Uni i uërtetë i njeriut fshihet nën gjuhën e tij, e cila është 
shprehja e botës së brendshme të njeriut. 

Kur erafryn dhe ngre lartperden, shohim se ç’ka shtëpia për- 
brenda. Pra, kur një njeri që nuk e njihni nga afër flet dy-tre fjalë 
nga nevoja, perdja që i mbulon shpirtin hapet për të nxjerrë kë- 
shtu në pah fytyrën e tij të vërtetë dhe botën e tij të zemrës, si dhe 
për të shpalosur karakterin dhe personalitetin. A janë zemra dhe 
shpirti i tij të mbushur me margaritarë apo me gurë? A janë ato 
trëndafilishte që i dhuron ngazëUim shpirtit, apo vetëm gërmadhë 
e hedhurinave? Ajanë ato thesare gurësh të çmuar, apo fole gjar- 
përinjsh dhe akrepash? 

O ti njeri indiferent, që ia ke falur veten kësaj jete dhe e ke 
çuar dëm botën tënde të brendshme! A nuk di se s’ka për të të 
rënë ndërmend për asnjë nga këto ndjesi ditën që do të vdesësh? 
Edhe po të heqësh dorë nga zilia jote në momentin e vdekjes, kjo 
nuk vlen më asgjë. Sytë do të të mbushen me dhe brenda në varr. 
Vetëm nëse ti ke një zemër të pastër, shpirti do tëjetë i përjetshëm. 
Prandaj, pa hidhi një vështrim vetvetes! A ke pjesë nga drita që 
shpërthen në frymëzime shpirtërore, dhe që do të ta ndriçojë va- 
rrin dhe sytë e zemrës? Ti përpiqu të shtiesh në dorë margaritarin 
e shpirtit të pavdekshëm, i cili të është dhuruar. Për këtë arsye, për- 
piqu me ngulm të pajisesh me virtyte dhe të qëndrosh larg zilisë. 
Puno vepra të mira dhe bëj sa më shumë bamirësi, në mënyrë që 
me këto bukuri shpirtërore të shkosh drejt audiencës së Zotit. 

Dije mirë se nuk ka asnjë vlerë bashkimi në një vend i fytyrës 
së hijshme dhe të mirë me shprehitë dhe huqet e mbrapshta. Bota 

e brendshme shpirtërore e mbrapshtë nuk fshihet dot nën sjelljet 
dhe veprimet e shtirura. Ajo mënyrë jete nxjerr nëpah të vërtetën 
që tregon se forma është vetëm një maskë. 

Njeriut mos i shiko pamjen ejashtme, por botën e tij shpirtëro- 
re, sepse janë shprehitë e mira dhe morali i lartë ato që e ngrenë 
njeriun lart në piedestal. 

Ngulite mirë në kokë se forma lëndore që shihet me sy, pra 
struktura fizike, do të humbasë në detin e vdekshmërisë dhe buku- 
ria e saj do të zhduket pa nam e nishan, ndërsa bota shpirtërore, 
ngaqë është e pavdekshme, do të mbetet e përhershme dhe do ta 
vazhdojë ekzistencën e saj në zemra nëpërmjet kujtimeve të buku- 
ra të jetës fetare edhepasi kufoma vdekëtare e njeriut të virtytshëm 
- e cila e ka edukuar shpirtin e tij - tëjetë bërë dhe. Ato kujtime të 
bukura të jetës fetare nuk mbeten thjesht e kaluara. 

O njeri! Huqet e këqija që ua vesh të tjerëve për shkak të zilisë 
që ke në shpirt, janë në të vërtetë reflektime të huqeve të mbrap- 
shta që ke përbrenda ti. Je ti që ua atribuon atyre që të rrethojnë 
vetitë që sheh në pasqyrën tënde, prandaj kështu ti flet rreth vetes 
dhe shkakton plagë, shigjetëzat e mallkimit ia ngul me duart e tua 
vetes”. 

Zilia dhe smira janë sëmundjet shpirtërore që i shkaktojnë më 
shumë dëme personit ziliqar sesa personit që ai ka zili, madje ky 
dëm mund të rezultojë edhe me një fund të dhimbshëm në atë 
shkallë sa të kenë lidhje me fenë e individit. Karuni, i cili në fillim 
qe një besimtar i devotshëm dhe i dyti që e këndonte Tevratin më 
mirë pas Musait, u shndërrua në shembullin më të pastër të kësaj 
fatkeqësie, atëherë kur në fund të jetës së tij, për shkak të zilisë që 
nisi të ushqente në zemër, humbi madje edhe besimin. Duke u 
krenuar me pasurinë që kishte dhe salltanetet në jetën e tij, nisi të 
llastohej dhe më në fund meritoi hakmarrjen hyjnore për shkak të 
zilisë që ai ndiente ndaj pozitës prej profeti që gëzonte Musai (a.s.). 
Ai përfundoi në fund të tokës së bashku me pallatet dhe thesarin, 

të cilëve u besonte aq shumë dhe tek të cilët e mbështeti jetën e tij, 
duke u shndërruar kështu në të varfrin e botës së përjetshme. 

Profeti ynë, Muhamedi (a.s.), e shpreh me këto fjalë fundin e 
hidhur të fatkeqësisë dhe sëmundjes së zilisë dhe smirës: 

“Sëmundjet shpirtërore që ju janë transmetuar nga popujt e 
mëparshëm, janë zilia dhepërçmimi. Të dyjajanë asgjësuese. Dijeni 
se kur them që janë asgjësuese, nuk e kam fjalën se ato ju lënë pa 
flokë, porju shkatërrojnë besimin...” (Tirmidhi, Sifatu’l-Kijamet, 57) 

Në vazhdim, Mevlana thotë: 


“Atë të keqe ti nuk mund ta shohësh brenda shpirtit tënd, sep- 
se në qoftë se do të kishe arritur ta shihje, nuk do të bëheshe me 
gjithë shpirt armiku i të tjerëve, por armiku i vetvetes. 

Në qoftë se do të arrije të shikoje me dritën e Allahut, a do të 
mundje t’i bëje të tjerët të turpëroheshin për shkak të gabimeve të 
tyre dhe të bije në vorbullën e indiferencës për të parë dhe hetuar 
të metat e të tjerëve? 

0 njeri i mjerë - me zemër të mbushur me trishtim dhe qeder! 
Afroju dalëngadalë e pak nga pak dritës, në mënyrë që shikimi yt 
të kthehet prej zjarrit drejt dritës hyjnore, dhe sodit botën tënde 
të brendshme në vend që të shohësh të metat dhe gabimet e të 
tjerëve. RingjaUe vetveten në mënyrë që zemra jote të pastrohet 
nga mbeturinat. ” 

Historiku i zilisë dhe smirës fillon së bashku me atë të njerë- 
zimit. Sa domethënës është fakti se njerëzit më të vyer kanë qenë 
objektivi i ziliqarëve qjatë qjithë historisë. 



Rasti i parë i zilisë dhe i mendjemadhësisë ndodhi atëherë kur 
shejtani u trequa eqoist ndaj Ademit (a.s.) dhe nuk e zbatoi urdhrin 
e Allahut. Më pas, rasti i birit të pabindur të Ademit, Kabilit, që 
vrau vëllanë e tij të devotshëm, Habilin; hedhja në pus e Jusufit 
nqa ana e vëllezërve të tij, qjë që u bë shkak që Jakubi (a.s.) të 

derdhte lot të përgjakur, si dhe situata të tjera të ngjashme me to. 
Të gjitha qenë përherë rezultat i zilisë, që digjej ndër zemra. 

Familjet e shkatërruara dhe gërmadhat e shoqërive a shteteve 
janë të mbushura plot me skena zilie. Smira është shkaku i fatke- 
qësisë dhe mynxyrës që zë fill tek individi për t’u përhapur më pas 
shkallë-shkallë në të gjithë shoqërinë dhe që në fund fare i djeg, i 
shkrumbon dhe i shfaros që të dy. 

Në traditat profetike thuhet: 

“Kini kujdes që mos ta keni zili njëri-tjetrin! Smira gëlltit dhe 
shkatërron të mirat dhe sevapet që keni fituar, ashtu siç e përpin 
zjarri drurin. ” (Ebu Davud, Edeb, 44; Ibn Maxhe, Zuhd, 22) 

“Për sa kohë që njerëzit të mos e kenë zili njëri-tjetrin, do t’i 
rrethojë atmosfera e frymëzimit dhe e begatisë hyjnore”. 

“Mos mbani mëri, mos e kini zili, mos ia ktheni shpinën dhe 
mos i ndërprisni marrëdhëniet me njëri-tjetrin. 0 robërit e Zotit, 
jini vëllezër me njëri-tjetrin”. (Buhari, Edeb, 57) 


Personi që vuan pasojat e zilisë dhe smirës së të tjerëve, në 
vend që të mërzitet dhe të nervozohet, nuk duhet t’ua kthejë të 
keqen që i bëhet me të njëjtën monedhë, por duhet të ndiejë keq- 
ardhje për pozitën dhe gjendjen në të cilën kanë rënë ata. Në rast 
se i kundërpërgjigjet me durim, tolerancë dhe mirëkuptim keqtraj- 
timit dhe mizorive që i bëhen, atëherë ai mund t’i vlerësojë ato si 
rast për fitim sevapesh, duke u përpjekur të dalë me një përfitim 
shpirtëror edhe nga situatat e tilla. 

Sa bukur e shpreh Mevlana këtë ide të hollë nëpërmjet kësaj 
alegorie: 


“Trëndafili e fitoi atë aromë të mirë që ka, se arriti të shkojë 
mirë me gjembat që mban mbi vete. Prandaj dëgjoje këtë të vërte- 
të edhe prej trëndafilit. Dëgjo se ç’thotë ai: 


Pse të brengosem për shkak të faktit se jetoj bashkë me gje- 

mbat, pse ta mërzis vetveten? Unë që efitova aftësinë e buzëqesh- 
jes për shkak të durimit të bashkëjetesës me ata gjemba të prapë, 
fitova nëpërmjet tyre edhe mundësinë që t’i fal botës hijeshi dhe 
aromë... ” 

Allahu na mundësoftë të marrim për shpirtrat tanë 
pjesë nga sjelljet dhe veprimet e bukura të robërve të Tij 
me moral të lartë, të cilët, duke u mjaftuar me begatitë që 
u ka favorizuar Zoti, janë kënaqur me atë që kanë qenë 
dhe atë që kanë pasur. Na ruajt nga fundi i hidhur i atyre 
që, duke ia vënë sytë të mirave dhe begative të kësaj jete 
që i kanë të tjerët, ia kanë falur zemrat dhe shpirtrat e tyre 
lojërave të gënjeshtërta të kësaj bote, pasioneve dhe da- 
shurive prej zbaticash, pamjeve të jashtme e të hareshme 
ngushëlluese, të ardhmes mashtruese dhe dredharake të 
smirës; gjithashtu, Allahu na ruajt nga smira e ziliqarëve. 

Amin!... 










sipas ^Alesnevisë 


Thellësinë e tejpamësisë së Musait dhe mënyrën sesi u marros 
Faraoni brenda jetës së tij prej egoisti, Mevlana e shpalos me këto 
fjalë, duke e konkretizuar rrëfimin me një gjuhë që arrin ta percep- 
tojë mendja e njeriut: 

“Musai sillej me përkorësi dhe thjeshtësi teksa e ftonte fa- 
raonin drejt Zotit, sepse Allahu e kishte urdhëruar Musanë që të 
shkonte te faraoni për t’i kumtuar atij mesazhin hyjnor dhe këtë 
kumt ta shprehte me gjuhën “lejjin”, pra me fjalë të buta dhe të 
ëmbla. Kurfaraoni ipati drejtuar Musasë pyetjet se kush ishte, nga 
qe me prejardhje dhe sesi e kishte pasur emrin e mëparshëm, ai i 
qe përgjigjur kështu: 

“Unë jam i dërguari i Allahut për të shpëtuar njerëzit nga per- 

versitetet në besim! Prejardhja ime është prej argjilës. Toka do të 
jetë sërish vendi ku do të përfundojë /cy trup i krijuar nga dheu 
- pasi të jetë përsjellë nëpër botë. Allahu i fali jetë argjilit duke i 
dhuruar shpirtin. Emri im i vërtetë është Musa, rob i pafuqishëm i 
Allahut, bir i një njeriu, rob të Allahut!” 

Këtë herë faraoni i tha: “Ti duhet të jesh rob i faraonit, sepse 
trupi yt është ushqyer dhe zhvilluar me të mirat dhe begatitë e 
faraonit. Por ti na del se qenke një rob që nuk e njeh të drejtën 
dhe meqë më refuzon mua, je një femohues dhe mosmirënjohës 
i vërtetë”. 

Si përgjigje, Musai tha: 

“Mos e dhëntë Zoti! Zoti është vetëm një. Ai nuk ka të bara- 
bartë me të. Njerëzit nukjanë nën zotërimin e askujt tjetër përveç 
Tij. Me përjashtim të personit që do të shkatërrohet, askush tjetër 
nuk hyn në garën e ortakërisë me Të. Besimi në njësinë e Zotit nuk 
e duron ortakërinë në zemër. 

O faraon! Ti nuk ke fuqi të krijosh vetullën time, madje as 
edhe një krah mushkonje, atëherë me ç’llogjikë më thua se ti je ai 
që më ka krijuar? Ti je një person shumë mizor! Ti je duke i bërë 
shirk Allahut! Në qoftë se thua që unë kam vrarë gabimisht një 
kopt, atë unë nuk e vrava për llogarinë time. Unë thjesht e godita 
me grusht. Ai njeri i mjerë e që thjesht merrtefrymë, në të cilin nuk 
kishte pjesë nga shpirti hyjnor dhe që ishte një kufomë e zhveshur 
nga e vërteta, dha shpirt menjëherë. 

Kurfaraoni i tha se “nuk ka dyshim se unë kam të drejtat e mia 
mbi ty, por a është e drejtë që ti të më ulësh mua përpara popullit, 
të dalësh kundër hyjnësisë sime dhe ta shndërrosh ditën e ndriçi- 
mit të shpirtit tim në një ditë të errët?”, Musai iu përgjigj: 

“Në qoftë se nuk ma vë veshin që të besosh në fenë e drejtë 
dhe të braktisësh të keqen për tëpunuar të mirën, gjendja jote në 
kiamet ka për të qenë shumë më e keqe sesaje tani. 

Në pamje të jashtme ty të dukem se jam duke synuar vetëm të 

hedh poshtë pretendimin për origjinën tënde hyjnore, por në të vër- 
tetë unë tani po përpiqem ta shndërroj në trëndafil një gjemb si ti”. 

Faraoni tha: 

“Me të vërtetë që qenke një magjistar profesionist. Ti e nda- 
ve më dysh popullin e Egjiptit, shpirti i të cilit më përket vetëm 
mua”. 

Musai tha: 

“Baza e magjisë është mohimi i Zotit dhe indiferenca, ndërsa 
unëjam i rrethuar nga shpallja hyjnore. Shpirti im është njëpishtar 
feje! Edhe vetë Mesihu ma ka zili egon time (nefs). Edhe vetë librat 
marrin dritë nga shpirti im. 

Tije i zhytur nëpandehma. A nuk ështëfakti qëZoti im më dër- 
goi tek ti, argument i asaj se ekziston një dërgues i mirë-informuar 
për çdo gjë? Mrekullia ime është ilaçi më me efekt për të përmirë- 
suar dhe mjekuar plagën e mosbesimit tënd në një Zot. 

Ca kohë më parë ti ke parë disa ëndrra. Ti e di shumë mirë që 
unë do të marr në dorë shkopin, dhe se nga dora ime do të shpër- 
thejë një dritë efortë që do ta thyejë zverkun tënd të paturpshëm. 
Astrologët dhe të urtët që e dëgjuan prej teje atë ëndërr, e kuptuan 
të vërtetën, ndërsa ti vetë nukeke rrokur dhe kuptuar atë. 

Mbreti që sundon njëpopull duhet tëjetë i pajisur me cilësitë e 
moralit hyjnor, ndërsa ti e ke kthyer shpirtin tënd në banesë djalli, 
duke e shndërruar epshin në kiblen tënde. 

Ti dhe mbështetësit tuaj, qëjetoni në këtë botë vetëm me tru- 
pat tuaj të skllavëruar ndaj egos (nefs), sulmoni dhe atakoni për- 
herë kështjellat efesë dhe të besimit të njerëzve qëjetojnë njëjetë 
të pasur shpirtërore. O tifaraon që ke shprehi të mbrapshta dheje 
mosbesimtar! Besimtarët, të cilët janë ngadhënjyesit e së fshehtës 
hyjnore, nuk ju kanë sulmuar juve vetëm për shkak të natyrës së 
butë që kanë. 

Si guxon ti të mbyllësh shtegun qëAllahu hapi për prodhimin 
dhe shumimin e brezave njerëzorë, pra mitrën e nënës? Tije ekze- 

kutori i mijëra njerëzve të pafajshëm, duke u bërë mizori mëfatkeq 
nga të gjithë. Ti, me qëllim kyçe shtigjet e botës së të fshehtave hyj- 
nore, por doli një burrë trim për të të verbuar! Ja pra. Ai trimosh 
jam unë. Unë do ta thyej dhe shpartalloj atë që ti dëshiron, dhe do 
tafshij për farefamën dhe emrin që ke! 

O njeri armik! Dije se ekziston një qenie e plotfuqishme, e in- 
formuar rreth çdo gjëje, që i dhuron çdokujt atë që meriton. Kur ka 
ndodhur që të dërgosh një të mirë drejt qiellit, pra drejt Allahut, e 
të mos të ta ketë kthyer atë veprim me një të mirë në këtë botë?! 

Kokëçarjet vijnë e përplasen në ty për shkak të marrëzisë dhe 
mendje-trashësisë tënde. Në qoftë se shpirti të turbullohet dhe të 
nxihet nga të këqijat, kuptoje se ky është fillimi i dënimit hyjnor! 
Pendohu dhe kërko falje për politeizmin, mizoritë dhe gjynahet që 
ke bërë. Po qe se ende deri tani nuk të ka prekur shigjeta e dënimit 
të mëkatit dhe gjynahut, kjo vjen për shkak të favorit, fisnikërisë 
dhe tolerimit që të ka bërë Allahu! 

Duke vazhduar, Musai i thafaraonit: 

“Dëgjo prej meje këtë këshillë dhe vepro në përputhje me të, 
sepse prej saj do tëfitosh katër virtyte dhe shprehi të mira!” 

Faraoni epyeti: O Musa! Cilat na qenkan këto këshilla? Ç’më 
ofron në këmbim të besimit që do të pranoj? Tregoma që të lirohet 
laku i mosbesimit tim për shkak të premtimeve! 

Musai u përgjigj: Këshilla ime është kjo: Prano haptazi njësinë 
e Zotit duke pohuar se nuk ka të adhuruar përveç Allahut. Allahu, 
që është i vetëm dhe me të cilin nuk ka të barabartë, është krijuesi 
i qiejve, i yjeve në to, i njerëzve në rruzullin tokësor, si dhe i djaj- 
ve, perive, xhindëve dhe zogjve. Ai është gjithashtu krijuesi i detit, 
lëndinës, fushës, malit dhe shkretëtirës. Pasuria e tij nuk njeh kufi 
dhe nuk ka të ngjashëm me Të. 

Katër virtytet dhefavoret që do të marrësh në këmbim të këtij 
besimi janë: 

Epara, trupi dhe kurmi yt do tëjenë të shëndetshëm nëformë 

- 

dhe të zhytur brenda botës shpirtërore dhe frymëzimit hyjnor. 

E dyta, do të gëzosh një jetë aq të gjatë, sa edhe momenti i 
vdekjes do të ketë ndrojtje prej jetëgjatësisë tënde dhe nuk do të të 
afrohet. Ti do ta kërkosh vetë vdekjen, sepse do të arrish të sho- 
hësh thesarin efshehur nën rrënojat e banesës së trupit tënd. Duke 
arritur pasionin hyjnor, do të kërkosh të mbërrish tek Zoti pra tek 
“E mira absolute”, sepse do të kuptosh se trupi është pengesë për 
përzierjen mes tyre të qindra kuptimeve shpirtërore. 

Ke për ta shembur atë copë trup me qëtlim që të arrish bega- 
tinë e përjetshme. Kështu, do të ndjekësh veprimet dhe aktet që 
kryejnë njerëzit e Zotit dhe do të shpëtosh nga trupi. Do të mbetesh 
i gjallë në përjetësi, edhe pasi trupi yt tëjetë shndërruar në dhe. 

E treta, do të jetosh si në këtë botë ashtu edhe në tjetrën nën 
sigurinë që tëfal nënshtrimi ndaj Zotit. 

Allahu që është fisnik, të ka dhuruar mirësi pavarësisht prej 
mizorisë tënde. Atëherë bëji Uogaritë vetë sesi do të kujdeset dhe 
do të trajtojë ty për sa kohë që ti do tëjesh besnik i Tij. 

Së katërti, do të mbetesh gjithmonë i ri për nga shpirti. Flokët 
tuaj do të mbeten të zinj korb, ndërsa fytyra do të marrë ngjyrën 
rozë - si lofatë - për shkak të dritës që do të fitojë. Zemra dhe 
shpirti yt do të jenë përherë në prehje me anë të përmendjes së 
Zotit (dhikr). 


Pasi dëgjoi rreth kaniskut hyjnor që do të përfitonte në rast se 
pranonte besimin, Faraoni tha: 

“O Musa. Më lejo që të këshillohem me një mikun tim në 
lidhje me këto që më the!” 

Fjalët e Musait faraoni ia tregoi bashkëshortes së tij, Asijes, e 
cila nëfund i tha: 


“O njeri që të është nxirë zemra! Pranoji me gjithë shpirt këto 
premtime që të janë bërë. I lumi ti, dielli do të të bëhet kurorë mbi 
krye! 

A e di se ç’premtime dhe ç’favore që të bëhen janë këto?! 
Allahufisnik të thërret drejt njëfavori të tillë, që të bën të shtangesh 
nga habia?! Me të vërtetë, çudi si nuk t’u shkri zemra nga hareja 
dhe gëzimi?! 

Një urtësi fshihet edhe në rastin e verbërimit shpirtëror që 
shkakton indiferenca. Por sa do të zgjasë kjo? Indiferenca, e shndë- 
rruar në një sëmundje të pashërueshme, aq sa është helm për 
shpirtin dhe mendjen, aq edhe nuk është. 

Po të dhurohen qindra kopshte dhe kallinj përkundrejt një 
kokrre; qindra miniera ari në këmbim të një monedhe të vetme 
floriri. 

Në hadithin “Kush është në krah tëAUahut, edheAUahu do të 
jetë në krah të tij” (Axhluni, Keshfu’l-Hafa, II, 272) pjesa “Kush ësh- 
të me Allahun” do të thotë të hedhësh farën, ndërsa pjesa “Allahu 
do tëjetë me të” do të thotë të marrësh frytin e saj! 

Kur një krijesë vdekëtare ia dorëzon veten një krijese të për- 
jetshme, edhe ajo mbetet e përjetshme dhe bëhet e pavdekshme! 

Pika që frikësohet nga era dhe toka mund të asgjësohet për 
shkak të këtyre të dyjave, por, po qe se arrin të hidhet në det, në 
vendin e origjinës së vet, shpëton si nga nxehtësia përvëluese e 
diellit ashtu edhe nga përthithja e tokës. Ekzistenca e dukshme e 
asaj pike shkrihet brenda detit, por vetvetja dhe individualiteti i saj 
fitojnë përjetësi si pjesë e përhershme e ujit. 

Kjo shit-blerje i përngjan ngritjes në qiellin e shtatë të një krije- 
se të rëndomtë dhe do të thotëfavor brenda favorit. Madje, me anë 
të këtij favori të dytë edhe vetëfavori i parë humbet dhe zhduket. 

Pas kësaj nxitjeje nga ana e Asijes, faraoni tha: Le ta diskutoj 
këtë çështje edhe me Hamanin dhe të marr mend prej tij, sepse 
sovrani duhet të marrë edhe opinionin e vezirëve të vet”. 

Hamani, për nga natyra, ishte i llojit dhe karakterit tëfaraonit. 
Kurpa se Hamani kishte mbetur vetëm, faraoni i tregoi atij njëpër 
një fjalët që i kishte thënë Musai. 

Hamani, i privuar nga e Vërteta hyjnore dhe i përzënë nga 
mëshira hyjnore, me të dëgjuar ato që i thafaraoni, vuri kujën dhe 
zuri të qante. E përplasi për tokë çallmën që kishte mbi kokë dhe 
tha: 

- O Sovrani im i madh! Deri më sot ti ke qenë i adhuruari i çdo 
njeriu dhe çdokush të bënte sexhde vetëm ty. A dëshiron që pas 
kësaj dite të bëhesh njeriu më i pavlefshëm dhe më i poshtëruar? 

- Deri tani nuk është parë një gjë e tillë dhe mos u paftë edhe 
pas kësaj dite! - i thoshte. 

Ndërsa kafshata e shtetit dhe e lumturisë i erdhi faraonit tek 
goja, Hamani i doli përpara dhe me anë të këtyre fjalëve të mbrap- 
shta dhe perverse i preu atij udhën e besimit dhe të vërtetës hyjno- 
re, duke e lënë faraonin të privuar nga pranimi i besimit të vërtetë. 
Asnjë sovran mos e pastë një vezir të tillë të urryer! 

Musai i tha: “CJnë të bërafavore dhe u tregova bujar me ty, por 
Allahu nuk i paska bërëfatpër ty këto gjëra! 

Të drejtën për mbretërim që ta ka dhuruar populli, ai ta merr 
sërish mbrapsht - siç ngjan me paratë e marra hua. O mendjetra- 
shë! Jepja Allahut, që është zoti i vërtetë i pasurisë, mbretërimin 
e pështirë dhe të përkohshëm të kësaj bote, në mënyrë që Ai të të 
dhurojë mbretërimin e vërtetë. Le të bëhesh miku dhe ruajtësi i të 
fshehtave! 


*v ? 






IQmfeti oA iusa 

dhe çfarami 



"(A) udhëtar drejt (AkotitJ dd-Çë cfoftë se dëshirm të 
mësosh të vërtetën, dfte se as Cddusai 6 as farami 
nuk kanë vdekur, parftetftnë tëfshehur hrenda tfte, 
hrenda qenies tënde, duke vazliduar luftën 6 tpre 
në fushëhetftën e slipirtit tënd. QK/ë është arspeja 
përse ti duhet t 'i kërkosh hrenda vetes tënde këta dp 
kundërshtarë të përhetuar të rftëri-ftetrit 




< mp<FE<n mvsa w c e EA^Rjom 


Në suren Shems, Allahu (xh.sh.), pasi betohet shtatë herë, na 
bën të ditur se në botën e brendshme të njeriut janë frymëzuar më- 
kati dhe devocioni fetar (takva), se ata njerëz që do të asqjësojnë 
mëkatin që kanë përbrenda tyre dhe do të mbërrijnë devocionin 
fetar, kanë arritur shpëtimin e vërtetë dhe se të tjerët, ata që jepen 
pas dëshirave të ulëta duke e nxirë botën e tyre të brendshme me 
qjynahet që bëjnë, janë nqa të humburit. 

E parë nqa ky këndvështrim, zbulohen dy orientimet e zemrës 
së njeriut. Dy prirjet e kundërta mes tyre që qjenden brenda njeriut 
- siç janë e mira dhe e keqja - ndodhen përherë përballë në qjend- 
je lufte të përhershme, me qëllim asqjësimin e njëra-tjetrës. Këtë 
kompleksitet të botës së brendshme të njeriut Mevlana e poetizon 
me këto varqje: 

“Bota e brendshme e njeriut i ngjan një pylli kujetojnë të gjithë 
Uojet e kafshëve: që nga më të egrat dhe mishngrënëset deri tek ato 
të butat. Në qoftë se ke dijeni rreth ajetit “...I fryva prej shpirtit 
tim” (Hixhr, 29) dhe frymëzohesh nga kjo frymëmarrje hyjnore, atë- 
herë hidh vështrimin dhe shiko drejt botës tënde të brendshme - të 
koklavitur dhe të çuditshme. 

Në qenien e njeriut gjenden ujqër, derra të pafund, si dhe 
shprehi e huqe të pastra, të fëlliqta, të hijshme, të shëmtuara, të 
dashura, të ngrohta dhe tëftohta... 


Personaliteti njerëzor merr formë sipas atyre shprehive që 
mbizotërojnë mbi të tjerat. Po qe se në një përzierje minerali për- 
qindja e arit është më e madhe sesa ajo e bakrit, atëherë ajo për- 

zierje emërtohet si ar. 

Me atë shprehi që është mbizotëruese në qenien tënde, me 
atë do të ringjallesh në formën e kafshës që ka karakteristike atë 
huq, sepse ndjenjat dhe ndjesitë janë në gjendje beraberliku me 
krijesat. 

Njeriu ka momente që bëhet ujk, vjen një moment e bëhet 
engjëll dhe fytyra e tij merr pamjen e bukur të fytyrës si hënë të 
Jusufit. 

Si të mirat ashtu edhe të këqijat transmetohen nga shpirti në 
shpirt nëpërmjet rrugësh të fshehta. 

Kali i azdisur zë të vrapojë me revan. Ariu heq valle, ndërsa 
keci përshëndet. 

Ndjeshmëria transmetohet edhe nga njeriu tek kafsha dhe si 
rezultat, falë kësaj ndjesie dhe edukimi që ka marrë, qeni për she- 
mbull, o gjuan gjahun, o bëhet qen çobani dhe ruan dhentë. Ai 
është në dispozicion të njeriut. 

Tek qeni që qëndronte bashkë me djemtë e shpellës (ashabu’l- 
kehf), të cilët ishin besimtarë të devotshëm dhe në kërkim të Zotit, 
kaloi një huq dhe shprehi e tillë me të cilën ai shkoi e erdhi, dhe 
kështu mori kuptim përmendja e tij në Kuran. 

Në zemrën dhe shpirtin e njeriut nxjerrin krye hera-herës 
prirje të ndryshme. Nëse një jetë e përshpirtshme e kthen njeriun 
thuajse në engjëll, vorbulla e egoizmit e shndërron atë në shejtan 
dhe e bën përbindësh. Ai nuk e njeh më Zotin. 

Në atë pyll të vërtetash ekziston një rrugë e fshehtë që shkon 
drejt kurthit të shpirtrave, të cilën e njohin dhe e dinë shumë mirë 
njohësit e urtësive shpirtërore, pra velitë. Me anë të asgjësimit të 
kurtheve që i njohin shumë mirë, velijtë i shpien shpirtrat e tyre 
tek Allahu, duke i shpëtuar ato prej të këqijave dhe shqetësimeve 

® të egos (nefs). 

- 

0 ti njeri me botë të brendshme shpirtërore më të ulët sesa të 
një qeni. Mos bjer në pesimizëm për shkak të gjendjes shpirtërore 
në të cilën je! Në qoftë se dëshiron që edhe ti të shijosh ëmbëlsinë 
shpirtërore të pyllit të të vërtetave, hyr në rrugën e zemrës dhe kije 
fat të marrësh pjesë nga përshpirtshmëria e njerëzve me kulturë 
shpirtërore (arif), pra prej margaritarëve të kulturës së tyre shpirt- 
ërore (irfan). 

Por, meqë tije i pavlerë, atëherë tëpaktën kijefatin të marrësh 
prej atyre margaritarëve të vyer, me që/lim që, nëse ke për të mbaj- 
tur diçka mbi shpatulla, të paktën mbarte atë ngarkesë të bekuar. 

Ashtu sikurse u tha edhe në këto vargje, njeriu është pothuajse 
një model i zvogëluar në miniaturë i gjithësisë. Brenda botës së 
brendshme të njeriut ngjan përherë një shfaqje e të gjitha të vërte- 
tave që gjenden në botën ejashtme përreth tij. Mund të thuhet se 
tek njeriujanë tëfshehura në masën e thelbit dhe esencës të gjitha 
të vërtetat e kësaj gjithësie, ashtu sikurse brenda një fare janë të 
fshehurpema dhe të gjitha veçoritë e pyllit. Kurani është zëdhënësi 
më i përkryer dhe më i drejtë i ligjeve dhe normave themelore të 
njeriut dhe të gjithësisë. Ai është një begati e lartë dhe e madhe, 
vlerën e të cilit nuk mund ta përshkruash mefjalë. Zemrat e besim- 
tarëve që njësohen me Kuranin, janë vendi i gjithësisë për shfaqjen 
e Krijuesit. 

Cilësitë dhe veçoritë e sa e sa miqve të Zotit nëpër faqet e 
historisë apo të të kundërtve me ta, domethënë të privuarve nga 
kuptimi i të vërtetës, jetojnë në të vërtetë ende në botën tonë të 
brendshme duke u përleshur. Pala që delfitimtare në këtë dyluftim 
bëhet zotëruese edhe në sjelljet dhe veprimet e njeriut. Ja sesi e 
evokon Mevlana këtë veçori para syve tanë nëpërmjet shembullit 
të Musait dhefaraonit: 


“O udhëtar drejt Zotit! Në qoftë se dëshiron të mësosh të vër- 
tetën, dije se as Musai e asfaraoni nuk kanë vdekur, por jetojnë të 
fshehur brenda teje, brenda qenies tënde, duke vazhduar luftën e 

tyre në fushëbetejën e shpirtit tënd. Kjo është arsyeja përse ti duhet 
t’i kërkosh këta dy kundërshtarë të përbetuar të njëri-tjetrit brenda 
qenies tënde”. 

Në lidhje me të njëjtën pikë, Muhidin Arabiu ka thënë: 

“Musai është shpirti im, Haruni është mendja ime. Egoja ime 
është faraoni, ndërsa prirja e egos sime është ministri i faraonit i 
quajtur Haman”. 


'*V* 

Meqenëse në botën e brendshme të njeriut qjenden edhe pro- 
feti Musa, edhe faraoni, atëherë do të qe me vlerë të sjellim ndër 
mend nqjarjet e vërteta historike me këta dy përfaqësues - res- 
pektivisht të së mirës dhe të së keqes - me qëllim që ta njohim më 
mirë veten. 

Sikurse dihet, i shndërruar në skllav të një eqoizmi (nefsanijet) 
intensiv, faraoni e kishte shpallur veten hyjni dhe vazhdonte të su- 
ndonte me anë të mizorive dhe dhunës. 

Mizori do të thotë t’i shkaktosh një personi tjetër dhimbje 
shpirtërore apo fizike me dashje, ose pa dashje. Burimi i mizorisë, 
e cila qjen vend në zemrat e privuara prej mëshirës, janë prirjet e 
ulëta shtazarake, si: lakmia, zilia, mllefi dhe interesi vetjak - kur ai 
vihet mbi qjithçka. Historia e njerëzimit është e mbushur me mijëra 
tablo të masakrave rrëqethëse të kryera nqa njerëzit mizorë. 

I frikësuar se do të përmbysej nqa froni, nisur nqa një ëndërr 
që kishte parë, Faraoni i pafat e që kishte vrarë ndërqjeqjen e tij me 
mizori dhe barbarizëm, urdhëroi masakrimin e të qjithë foshnjave 
meshkuj të porsalindur të hebrenjve. Kjo shkaktoi një mizori shu- 
më të rëndë dhe u kthye në kasaphanë. Ja sesi e rrëfen këtë situatë 
Muhidin Arabiu në veprën e tij Fususu’l-hikem: 

“Faraoni pati masakruar 980.000 mijë foshnje me qëllim që 

- 

të zhdukte Musanë e porsalindur. Të gjithë këto foshnje, në të vër- 
tetë, vriteshin si ndihmës për jetën e Musait dhe për forcimin e 
frymës së tij shpirtërore. Edhe pse këtë të vërtetë nuk e njihnin 
ende as faraoni, as familja e tij dhe as Musai, Allahu e dinte atë. 
Çdojetë që i merrej secilës foshnje, do t’i takonte Musait, sepse ai 
qe objektivi”. 

Ndërsa faraoni gjendej në majën e mizorisë njerëzore duke 
masakruar foshnjat e porsalindura e të pafajshme, Allahu i kishte 
mundësuar Musait të rritej me pekule si një fidan në sarajin e fa- 
raonit. 

Që në moshë të vogël, Musai u rrit në pallatet luksoze të fa- 
raonit nën mbrojtjen e Allahut. Pasi u rrit dhe shkoi në moshën e 
rinisë, një ditë prej ditësh, teksa po përpiqej të shpëtonte një hebre 
prej duarve të një kopti - furrtari i faraonit dhe njeri mizor - u bë pa 
dashje shkaktar për vdekjen e këtij të fundit. I frikësuar nga pasoja 
që mund të kishte, ai u largua nga Egjipti. Rrugës së arratisë mbë- 
rriti në Medjen ku u takua dhe u prezantua me profetin Shuajb. 
U martua me njërën prej bijave të profetit Shuajb dhe për mehrin 
e saj pranoi t’i shërbente për tetë vjet Shuajbit. Pas këtyre tetë 
viteve, Musai u nis rrugës së kthimit sërish në Egjipt. Gjatë udhë- 
timit, pikërisht në luginën e shenjtë Tuva, iu komunikua caktimi i 
tij si profet dhe u urdhërua që të shkonte dhe të ftonte faraonin në 
besimin monoteist. 

Teksa rrëfehet ftesa që do t’i bënte Musai faraonit për të be- 
suar në një Zot të vetëm, në Kuran tregohet edhe rreth metodës së 
shpalljes që duhej ta ndiqte, të cilën ia mësoi atij Allahu: 

“Atij i thuani fjalë të buta, ndoshta ai mendohet a fri- 
kësohet. ” (Taha, 44) 

Kështu, thuhet se duhet të përdoret një gjuhë e ëmbël dhe e 
butë me personin me të cilin komunikohet “kavlu’l-lejjin”, edhe në 
qoftë se ai është një mohues i përbetuar i fesë. 

Po të kemi parasysh se Allahu, me këtë rast, i urdhëroi Musanë 
dhe Harunin - të cilët ishin që të dy profetë - ta përmendnin atë sa 
më shumë, atëherë bëhet e qartë edhe për ne sesa rëndësi para- 
qet ky urdhër hyjnor. Edukimi shpirtëror është i domosdoshëm 
për çdo besimtar. Zemra është jo vetëm qendra e margaritarit të 
besimit, por edhe e përmendjes së Allahut. Gjendja shpirtërore e 
prehjes dhe qetësisë arrihet vetëm atëherë kur dhikri gjen vend në 
zemra. Në ajetin kuranor thuhet: 

“...dijeni mirë se zemrat qetësohen vetëm duke e për- 
mendur Allahun”. (Rad, 28) 


Zoti ynë! Tek Ti strehohemi që të mos kthehemi në 
skllevër të nefsit tonë, qoftë edhe për një çast, sa hap e 
mbyll sytë. Na bëj nga robërit e tu që gjejnë qetësi shpirt- 
ërore duke të përmendur Ty, në zemrat e të cilëve ka zënë 
vend devocioni i përshpirtshëm dhe që distancohen nga 
kryerja e mëkateve dhe gjynaheve. Zoti ynë, duke e as- 
gjësuar me anë të fuqisë dhe mëshirës Tënde faraonin që 
gjendet brenda nesh, bëj që shpirtrat tanë të jenë të pastër 
nga fëlliqësitë e mëkatit dhe gjynahut. 

Amin!.. 

